
Introducere 



Istoriografia studiază evoluţia ştiinţei istorice, a modului de a gândi, cerceta şi scrie 
istoria. Interesul pentru istorie a existat din cele mai vechi timpuri şi probabil va exista 
întotdeauna. Oamenii simt nevoia să cunoască ce s-a petrecut până la ei, în felul acesta 
înţelegând mai bine prezentul şi orientându-se mai bine spre viitor 

în cadrul culturii româneşti, scrierea istoriei a jucat un rol însemnat. împărţiţi între 
hotarele mai multor state, românii s-au convins de necesitatea cercetării istoriei, căci 
numai prin ea se putea dovedi originea lor comună şi continuitatea nestrămutată pe 
pământul pe care îl locuiesc. Această temă - a originii şi continuităţii - apare de 
timpuriu în istoriografia română şi constituie, până astăzi, o problemă majoră, poate 
chiar cea mai importantă, în preocupările istoricilor noştri. începuturile mişcării naţionale 
româneşti se leagă strâns de dezvoltarea ştiinţei istorice, care a constituit o însemnată 
armă de luptă în sprijinul aspiraţiilor poporului român. După cum în antichitate existase 
o Dacie, pe teritoriul locuit de noi, tot astfel trebuia ca părţile răzleţe şi temporar 
separate ale neamului românesc să se închege într-o nouă Dacie, în graniţele celei 
vechi. Daco-românismul, expresie a mişcării naţionale româneşti în secolul al XlX-lea, 
îşi are rădăcinile adânc înfipte în istorie. 

O altă temă care i-a inspirat pe istorici a fost lupta neîntreruptă a poporului român 
pentru păstrarea fiinţei de stat, a neatârnării. Situaţi într-o zonă nevralgică a Europei, 
românii au fost nevoiţi să-şi apere cu dârzenie liberiatea, iar paginile de epopee scrise 
de la Mircea cel Bătrân până la cucerirea independenţei în 1877 şi apoi pentru 
menţinerea şi consolidarea ei, au inspirat şi au oferit material bogat multor dintre istoricii 
noştri. 

Fireşte, odată cu trecerea vremii, aria cercetării istorice s-a lărgit, în prezent ea 
extinzându-se asupra unei mari varietăţi de aspecte: economice, sociale, demografice, 
politice, culturale etc, ale întregii noastre istorii. 

Este paradoxal faptul că, ţinând seama de rolul de loc neglijabil jucat de istoriografie 
în cultura noastră, nu există încă o cuprinzătoare lucrare de sinteză, care să expună 
întreaga desfăşurare a ştiinţei istorice româneşti, de la primii cronicari până astăzi. 
Faptul pare cu atât mai ciudat cu cât istoria mai multor ştiinţe sau arte s-a scris, în timp 
ce istoricii au rămas în urmă cu scrierea istoriei propriei lor discipline. 

Cercetări parţiale, desigur, s-au întreprins, începând cu generaţia de la 1848 a 
istoricilor romantici, care a înţeles marea însemnătate a vechilor cronici, aflate încă în 
manuscris. Mihail Kogălniceanu, Nicolae Bălcescu, August Treboniu Laurian au editat şi 
au interpretat operele cronicarilor; opera lor a fost continuată, după 1 859, de Alexandru 
Papiu Ilari an, editor de izvoare, inclusiv cronici, şi istoric al Şcolii Ardelene, şi de 
Bogdan Petriceicu Haşdeu, de asemenea editor de cronici şi original interpret al multor 
probleme privitoare la primele veacuri de cultură, inclusiv de istoriografie românească. 

Primul care realizează o prezentare de ansamblu a istoriografiei româneşti, deşi în 
scop mai mult polemic decât ştiinţific, este George Panu. în Studiul istoriei la români, 
o analiză destul de amplă, publicată în 1874-1875 în „Convorbiri literare", el îşi 
propunea să sublinieze deficienţele istoriografiei anterioare, cu spiritul critic cunoscut al 
grupării junimiste din care făcea parte. Urmează, cronologic, dările de seamă privitoare 
la istoriografia românească, publicate spre sfârşitul secolului XIX, şi în primii ani ai 
secolului XX, de A. D. Xenopol în „Revue historique" şi de N. Densuşianu în 



„Jahresberichte der Geschichtswissenschaft" (Berlin). 

Contribuţii de seamă la studiul istoriografiei româneşti a adus, în ultimul deceniu al 
secolului XIX şi în primii ani ai secolului nostru, loan Bogdan, prin descoperirea şi 
analiza celor mai vechi cronici, redactate în slavonă. Sintetizând preocupările sale în 
acest domeniu, I. Bogdan publică în 1905 o lucrare fundamentală: Istoriografia 
română şi probiemeie ei actuaie, în care, pe de o parte, încercând o periodizare, se 
referă la evoluţia istoriografiei până în vremea lui, iar pe de altă parte prezintă sarcinile 
noi care stăteau în faţa cerce tării istorice. Concluziile sale sunt deosebit de judicioase, 
lucrarea impresionând şi astăzi prin modemitatea concepţiei. 

în cadrul vastei opere a lui Nicolae lorga se întâlnesc şi câteva importante studii de 
istoriografie. Cele dintâi sunt cercetările privitoare la cronicari: Croniceie muntene 
(1899), Fragmente de cronici şi ştiri despre cronicari (1901). în 1903, N. lorga 
publică o prezentare de ansamblu, intitulată Despre adunarea şi tipărirea izvoarelor 
relative la istoria românilor. Deşi îşi propunea în acest studiu să prezinte numai un 
anumit aspect al ştiinţei istorice - publicarea izvoarelor - totuşi el înfăţişează într-un 
tablou mai larg întreaga evoluţie a cercetării istorice româneşti, făcând observaţii de 
valoare asupra activităţii multor istorici. în 1927, N. lorga publică capitolul Roumanie, în 
lucrarea editată la Paris, Histoire et historiens depuis cinquante ans. IVIethodes, 
organisation et resultats du travail historique de 1876 ă 1926; în 20 de pagini, 
realizează o frescă a dezvoltării istoriografiei româneşti de-a lungul jumătăţii de secol 
care a marcat cristalizarea ştiinţei istorice în România. 

în primii ani ai secolului XX, se remarcă studiile lui Constantin Giurescu privitoare la 
cronicari. în Contribuţiuni la studiul cronicilor muntene (1906) şi Contribuţiuni la 
studiul cronicilor moldovene (1907), el a reuşit, printr-o analiză minuţioasă şi 
originală, să clarifice o serie de probleme controversate privitoare la vechea istoriografie 
românească. 

în perioada dintre cele două războaie mondiale, cercetările istoriografice au 
continuat, ele referindu-se însă la anumite aspecte sau anumite perioade, fără 
realizarea unor sinteze de ansamblu. Ilie Minea a publicat studii despre cronicari şi 
despre Dimitrie Cantemir, iar loan Lupaş a cercetat dezvoltarea istoriografiei din 
Transilvania (Cronicari şi istorici români din Transilvania, 2 ediţii, 1933, 1941), 
domeniu abordat şi de Alexandru Lapedatu (Istoriografia română ardeleană în 
legătură cu desfăşurarea vieţii politice a neamului românesc de peste Carpaţi 
(1923). Istoriografia cronicărească, dar şi aspecte mai recente ale evoluţiei sale (de 
pildă activitatea lui Nicolae Bălcescu) se reflectă şi în preocupările lui Petre P. 
Panaitescu. La rândul său. Constantin C. Giurescu se interesează atât de lucrările 
cronicarilor, cât şi de istoriografia contemporană, publicând în 1926 studiul Consideraţii 
asupra istoriografiei româneşti în ultimii douăzeci de ani, în care reia prezentarea 
din punctul unde se oprise I. Bogdan, arătând că cercetarea istorică a respectat în 
general jaloanele puse de acesta. Istoriografia perioadei interbelice se reflectă şi în 
lucrarea publicată în 1946 de Alexandru V. Boldur sub titlul Ştiinţa istorică română în 
ultimii 25 ani. Constatări şi remedii. 

După 1944, pe lângă numeroase cercetări privind activitatea diferiţilor istorici, s-au 
făcut noi paşi spre realizarea unor sinteze. în 1964 a apărut o lucrare colectivă (autoh: 
Vasile Maciu, Ştefan Pascu, Dan Berindei, Miron Constantinescu, V. Liveanu, P. P. 
Panaitescu) referitoare la istoriografia română până la începutul secolului XX (titlul 
francez: Introduction ă l'historiographie roumaine jusqu'en 1918j. Lucrarea, foarte 



sintetică, este adresată mai ales cititorilor străini dar, în lipsa unor studii mai largi, poate 
fi folosită şi la noi. Din păcate, ea nu cuprinde şi perioada cea mai fructuoasă a întregii 
noastre ştiinţe istorice, din 1918 şi până astăzi. 

în 1970 Pompiliu Teodor, specialist în istoriografie la Universitatea din Cluj-Napoca, 
a publicat antologia Evoluţia gândirii istorice româneşti. Deşi nu poate pe deplin 
suplini o lucrare de sinteză, cartea amintită, care conţine un larg studiu introductiv, 
scurte prezentări ale vieţii şi operei istoricilor mai importanţi şi extrase semnificative din 
scrierile acestora, este deosebit de folositoare. Şi ea se opreşte de fapt la începutul 
secolului nostru, dintre istoricii formaţi în perioada interbelică găsindu-şi locul doar 
Lucreţiu Pătrăşcanu. 

Mai târziu, în 1972, P. Teodor a publicat o altă antologie, privind de data aceasta 
perioada interbelică, sub titlul Din gândirea materiaiist-istorică românească (1921- 
1944). Unele aspecte importante ale istoriografiei noastre până spre sfârşitul secolului 
al XlX-lea sunt cuprinse în lucrarea lui Aurel Răduţiu, incursiuni în istoriografia vieţii 
sociaie, apărută în 1973. 

Desigur, pe lângă lucrările amintite, care au un caracter sintetic, au apărut 
numeroase articole, studii sau chiar cărţi, referitoare fie la viaţa şi activitatea unor 
istorici, fie la diferite curente şi probleme istoriograf ice. Un inventar detaliat al acestor 
cercetări se află în Bibliografia istorică a României, voi. I, 1970, cuprinzând perioada 
1944-1969 (studiile de istoriografie la p. 5-17), şi voi. II, 1975, cuprinzând anii 1969- 
1974 (studiile de istoriografie la p. 22-48). Nefiind posibil să consemnăm sute şi sute de 
titluri, subliniem activitatea în acest domeniu a istoricilor P. P. Panaitescu, M. Berza, V. 
Maciu, Şt. Pascu, Şt. Ştefănescu, E. Stănescu, V. Netea, D. Berindei, V. Cândea, V. 
Cristian, V. Curticăpeanu, R. Deutsch, Al. Duţu, Al. Zub, A. Armbruster, Şt. Andreescu şi 
a multor altora. Interesul pentru ştiinţa istoriei, pentru opera celor care ne-au precedat, 
este normal să se manifeste la fiecare istoric, indiferent de formaţia şi preocupările sale. 
Mai este însă mult de făcut. Dacă, de pildă, despre Dimitrie Cantemir a scris o 
remarcabilă monografie P. P. Panaitescu, iar despre M. Kogălniceanu a tratat pe larg 
Al. Zub, încă nu există monografii reprezentative despre Nicolae lorga, A. D. Xenopol, 
sau despre activitatea de istoric a lui B. P. Haşdeu. Nu există, de asemenea, nici 
sinteze complete. 

Pentru cunoaşterea istoriografiei noastre vechi se pot consulta cu folos diferite istorii 
ale literaturii. Dacă istoria literaturii române a lui George Călinescu, scrisă după criterii 
strict estetice, nu oferă prea mult în legătură cu cronicarii şi Şcoala Ardeleană, în 
schimb se pot găsi multe date şi aprecieri în istoria literaturii româneşti de Nicolae 
lorga. Istoria literaturii române vechi de N. Cartojan, excelentă pentru cunoaşterea 
culturii noastre în secolele XV-XVII, Istoria literaturii române de Alexandru Piru etc. 
Până în secolul trecut, istoria nu se despărţise complet de literatură, aşa că este 
explicabilă prezenţa ei în istorii literare. Ureche, Costin, Neculce sunt atât istorici, cât şi 
scriitori. Afirmaţia este, cel puţin parţial, valabilă şi pentru istoricii mai apropiaţi de 
vremurile noastre: Nicolae Bălcescu, M. Kogălniceanu, B. P. Haşdeu, Nicolae lorga etc. 

Periodizarea, potrivit căreia vom prezenta evoluţia istoriografiei româneşti, este 
următoarea: 

I. Istoriografia medievală, corespunzând, pe plan social economic, epocii orânduirii 
feudale. Ea cuprinde două etape: 

1. Istoriografia română în limba slavă (secolele XV-XVI); 

2. Influenţa umanistă (secolul XVII şi prima jumătate a secolului XVIII). 



II. Istoriografia modernă, corespunzând destrămării relaţiilor feudale şi orânduirii 
burgheze. Am împărţit-o în patru etape: 

1. Istoriografia luministă (cea. 1770-1830); 

2. Istoriografia romantică (cea. 1830-1860/70); 

3. De la romantism la şcoala critică (cea. 1860170-1900); 

4. Istoriografia primei jumătăţi a secolului XX, caracterizată în general prin eclectism. 

III. Istoriografia contemporană marxistă, corespunzând noilor realităţi economice, 
sociale şi culturale create în România după 23 august 1944. 

Ne-am propus să înfăţişăm drumul urmat de istoriografia românească de la originile 
ei până la anul 1944, care a marcat şi în acest domeniu începutul unor profunde 
transformări. 

Cele mai importante realizări ale istoriografiei româneşti contemporane fiind de fapt 
opera ultimilor ani, o analiză aprofundată, critică şi obiectivă - nu o simplă înşiruire a 
preocupărilor şi studiilor apărute - credem că s-ar fi putut cu greu întreprinde. Am 
considerat de aceea mai potrivit ca unele aspecte actuale ale cercetării, problemele 
fundamentale ale istoriografiei contemporane şi profunda ei angajare politică să le 
enunţăm succint, fără pretenţia unei analize, în încheierea acestei lucrări. 

O prezentare de ansamblu a dezvoltării ştiinţei istorice româneşti va da o imagine 
mai clară rolului important jucat de aceasta în cultura noastră, în mişcarea noastră 
naţională, în istoria poporului român. Căci istoria şi scrierea istoriei au fost mereu strâns 
legate. Istoricii au scris istoria dar, de multe oh, prin scrisul sau prin fapta lor, au 
contribuit, ca faeton activi, la trezirea şi consolidarea conştiinţei naţionale, la lupta 
pentru o viaţă mai liberă şi mai dreaptă. 

Istoriografia medievală 



1. ISTORIOGRAFIA MEDIEVALĂ ÎN LIMBA SLAVĂ (secolele XV-XVI) 



Primele scrieri istorice româneşti se prezintă sub forma analelor sau cronicilor\ a 

unor înşiruiri de date şi evenimente, legate între ele nu prin logica dezvoltării istorice, ci 
prin simpla succesiune cronologică. Se întâlnesc, desigur, şi unele încercări, în general 
naive, de explicare a faptelor (subordonate viziunii mistice, providenţialiste a istoriei), 
sau o anumită tendinţă politică, de pildă glorificarea domnitorului. Cronicile sunt scrise, 
până ia sfârşitul secolului al XVI-lea în slavonă, pe atunci limba oficială a statului şi a 
bisericii; influenţa slavă se observă şi în stil, autorii cunoscând şi folosind unele lucrări 
similare slave sau bizantine (ultimele tot prin filieră slavă). Centrele producţiei 
istoriografice sunt curtea domnească şi mănăstirile; se consideră, în general, că primele 
cronici au avut un caracter oficial, fiind redactate la curte, din ordinul domnitorului. 

O problemă mult controversată (şi încă neelucidată pe deplin) este aceea a datării 
primelor cronici. Unele dintre ele s-au pierdut, altele s-au păstrat în copii sau prelucrări 
târzii; terenul deducţiilor şi ipotezelor este astfel foarte larg. Se poate presupune că 
îndată după întemeierea statelor feudale Ţara Românească şi IVioldova s-a ivit 
necesitatea consemnării succinte a unor evenimente importante. S-au păstrat pe diferite 
manuscrise din secolul al XV-lea asemenea însemnări (privind uciderea lui Ştefan, 
domnul IVIoldovei, în 1447, ocuparea Ctiiliei şi Cetăţii Albe de turci în 1484). Ele trebuie 
să fi fost mai numeroase şi nimic nu ne împiedică să presupunem - deşi nu s-au păstrat 
asemenea manuscrise - că existau şi în secolul al XlV-lea. Dar, simple consemnări ale 
unor fapte istorice nu înseamnă încă istorie. întrebarea este: când s-a făcut pasul de la 
aceste însemnări disparate la adunarea faptelor în cuprinsul unei expuneri unitare. 

Cea dintâi realizare a istoriografiei româneşti este Cronica lui Ştefan cel Mare, scrisă 
la curtea domnitorului, din porunca şi sub supraveglierea sa^. Epoca lui Ştefan (1457- 
1504), caracterizată prin consolidarea puterii domneşti şi lupta neîntreruptă pentru 
menţinerea independenţei IVIoldovei, a generat în chip firesc şi prima cronică 
românească cu caracter oficial, reflectând interesele statului, ale domniei în acea 
perioadă. De la bun început istoriografia apare strâns legată de realităţile politice. în 
centrul desfăşurării evenimentelor se află în permanenţă personalitatea lui Ştefan cel 

^ Considerăm anale însemnări succinte ale unor evenimente strict contemporane, iar cronici 
prezentări mai detaliate şi cu o mai adâncă perspectivă în timp. Dat fiind că această distincţie nu 
este general adoptată şi, în plus, cele două genuri nu se întâlnesc în stare pură, ci de obicei 
combinate, iar concepţia care le străbate şi forma sunt aceleaşi, vom folosi un singur termen, acel 
de cronică (se mai utilizează şi vechea denumire: letopiseţ). Rămâne însă de discutat în ce 
măsură consemnarea imediată a unor fapte - cazul primelor cronici - înseamnă cu adevărat 
istoriografie. Ceea ce considerăm în mod obişnuit prime realizări istoriografice reprezintă mai 
curând izvoare decât lucrări istorice propriu-zise. Istoria presupune o anumită perspectivă 
temporală. Totuşi, prin însăşi ideea consemnării continue a faptelor, aceste prime cronici au 
deschis drumul istoriei. 

^ S-a presupus a fi dintr-o perioadă anterioară aşa-numita Cronică scurtă a Moldovei care, pe o 
singură pagină, consemnează numele domnilor şi anii de domnie de la Dragoş până la anul 1451. 
S-a presupus şi existenţa unor însemnări mal detaliate în timpul lui Alexandru cel Bun (1400- 
1432), căci ele apar, deşi destule date sunt greşite, în Cronica Moldovei de mai târziu. Aceste 
Ipoteze sunt foarte nesigure şi, în general, contrazise de ultimele interpretări. în ce priveşte 
Cronica lui Ştefan cel Mare, Ştefan Andreescu consideră că a fost redactată în două etape: 1473- 
1486 şi 1496-1504. 



Mare, reflectându-se astfel sporirea autorităţii centrale, în dauna privilegiilor marii 

boierimi. Valoarea informativă a letopiseţului este remarcabilă, calitate explicabilă prin 
faptul că cele scrise sunt contemporane evenimentelor; se observă o preocupare 
deosebită pentru precizia cronologică, datarea cuprinzând anul, luna şi ziua 
evenimentului. Şi stilul este de osebit, remarcându-se prin simplitate şi vigoare. în 
explicarea faptelor istorice se recurge adesea la intervenţia forţelor supranaturale^. Din 
păcate, această primă cronica românească nu s-a păstrat în original, ci prin intermediul 
compilaţiilor ulterioare. 

O chestiune controversată este aceea a redactării primei Cronici a Moldovei, deci a 
unei expuneri a evenimentelor începând de la întemeierea statului. S-a presupus că 
încă în timpul lui Ştefan cel IVIare s-a adăugat cronicii domniei lui şi prezentarea, mult 
mai succintă, a istoriei IVIoldovei înainte de 1457, realizându-se astfel Letopiseţul de 
când s-a început Ţara Moldovei. Recent s-a propus însă (de Ştefan Andreescu) o dată 
mai târzie; prima Cronică a Moldovei de la începuturile statului, s-ar fi alcătuit în prima 
jumătatea secolului al XVI-lea, mai probabil în timpul domniei lui Ştefăniţă (1517-1527). 

Cronica lui Ştefan cel Mare, devenită Cronica Moldovei, în urma adausurilor făcute, 
privitoare la epoca anterioară ca şi la evenimentele ce au urmat, a constituit baza pentru 
alcătuirea altor cronici, în realitate variante mai mult sau mai puţin asemănătoare ale 
prototipului. Cel mai apropiat de versiunea iniţială - prin mijlocirea căruia ni se 
păstrează mai fidel cronica amintită a lui Ştefan cel IVIare - este Letopiseţul de la 
Bistriţa, care narează evenimentele de la întemeierea IVIoldovei (1359) până la anul 
1507. A fost numit aşa de către descoperitorul său, loan Bogdan, care credea că fusese 
redactat la mănăstirea Bistriţa. IVIai este cunoscut sub numele de Letopiseţul anonim al 
Moldovei. Altă variantă este Letopiseţul de la Putna, care cuprinde epoca 1359-1526. 
De asemenea, există trei versiuni în limbi străine. Prima dintre ele. Cronica moldo- 
germană, a fost tradusă în perioada 1499-1502 şi cuprinde anii 1457-1499; descoperită 
în 1911, a dat cercetătorilor unele informaţii ce nu se găsesc în alte cronici. A doua, 
Cronica moldo-rusă, de valoare istorică mai redusă, a ajuns în Rusia în timpul domniei 
lui Bogdan al lll-lea (1504-1517); prezintă evenimentele până la moartea lui Ştefan cel 
IVIare. A treia. Cronica moldo-polonă, cuprinzând istoria IVIoldovei până la 1564 
(începutul celei de-a doua domnii a lui Alexandru Lăpuşneanu), a fost tradusă în anul 
1566. 

Toate aceste variante care, chiar când tratează istoria Moldovei de la întemeiere, au 
în centrul lor domnia lui Ştefan cel. Mare, dovedesc marele interes de care s-au bucurat, 
şi în afara graniţelor ţării, figura marelui voievod şi politica moldovenească în perioada 
de maximă înflorire a statului". Dacă până spre mijlocul secolului al XVI-lea autorii 
cronicilor rămân anonimi, începând cu această perioadă, identitatea lor ne este 
cunoscută. Ei nu fac decât să continue, tot la porunca domnilor, vechiul letopiseţ al 

^ Reproducem fragmentul privitor la sfârşitul domniei lui Ştefan cel Mare, caracteristic pentru 
precizia cronologică, stilul sugestiv şi naivitatea interpretării: „în anul 7012 (1504), luna iulie, 2, 
marţi, a răposat robul lui Dumnezeu, domnul Ion Ştefan Voievod, domnul Ţării Moldovei, ca la 3 
ceasuri din zi. Şi a fost în acelaşi an, înainte de moartea lui, iarnă grea şi foarte aspră, cum nu 
fusese niciodată. Şi au fost în timpul verii ploi mari şi revărsări de ape şi înecuri din pricina apelor 
mari. Şi a luat schiptrul Moldovei fiul lui. Bogdan Voievod, în locul lui, şi a domnit Ion Ştefan 
Voievod 47 de ani şi 2 luni şi trei săptămâni". 

■* Din prima jumătate a secolului XVI datează şi Cronica sârbo-moldovenească, prezentând 
perioada 1359-1512. Cuprinde, în bună măsură pe baza unor extrase din cronici sârbeşti, date 
privitoare la români, bulgari şi sârbi. 



Moldovei. Niciunul nu reuşeşte însă să egaleze frumuseţea sobră a paginilor scrise în 

vremea lui Ştefan cel Mare. în ce priveşte forma, sunt influenţaţi de cronicarii slavi şi 
bizantini, mai ales de Constantin Manasses, din secolul XII, cunoscut pentru stilul său 
retoric şi pompos. 

Primul şi cel mai important dintre ei este Macarie, egumen al mănăstirii Neamţu în 
1523 şi episcop de Roman în 1531, mort în 1558. El scrie din porunca lui Petru Rareş, 
copiind pentru evenimentele dintre 1504-1525 o versiune a veciniului letopiseţ şi, de aici 
înainte, până la anul 1551, redactând partea sa proprie. Cronica este preţioasă pentru 
informaţiile ce ni le transmite, deşi este lipsită de obiectivitate şi scrisă într-un stil ce-l 
imită pe cel al lui Manasses. Macarie merge până la transpunerea unor pasaje întregi 
din opera bizantinului, care nu se potriveau întotdeauna cu realităţile IVloldovei. 
Cronicarul, scriind în interesul lui Petru Rareş, manifestă aceeaşi tendinţă politică - de 
centralizare a statului feudal - ca şi autorul anonim al Cronicii lui Ştefan cel Mare. 

Macarie este continuat de Eftimie, de asemenea egumen la mănăstirea Neamţu, pe 
la mijlocul secolului al XVI-lea. Cronica sa începe cu anul 1541 şi merge până la al 
doilea an al domniei lui Alexandru Lăpuşneanu (1554), din ordinul căruia o scrisese. 
Stilul este mai simplu, mai puţin influenţat de exagerările lui Manasses. 

în sfârşit, al treilea cronicar moldovean însemnat din secolul al XVI-lea, Azarie, 
ultimul care scrie în slavonă, îşi redactează cronica între anii 1574-1577, la porunca lui 
Petru Şchiopul. El copiază vechiul letopiseţ, apoi cronica lui Macarie şi redactează 
singur perioada 1551-1574. Se pare că nu a cunoscut cronica lui Eftimie, căci 
povesteşte altfel evenimentele relatate de acesta. Cronica ia sfârşit cu uciderea lui loan 
Vodă şi urcarea pe tron a lui Petru Şchiopul, a cărui personalitate este idealizată. în ce 
priveşte stilul, Azarie încearcă să-l imite pe Macarie, al cărui „nemernic ucenic" se 
socoteşte, împrumutând ca şi acesta o serie de fraze şi expresii din cronica lui 
Manasses. 

De-a lungul secolului al XVI-lea se constată o interesantă evoluţie politică în opera 
cronicarilor. Toţi scriu din porunca domnească, dar spre 1600 semnificaţia domniei nu 
mai era aceeaşi ca la 1500. Forţa centralizatoare slăbise şi marea boierime conducea 
din ce în ce mai mult după placul ei. Petru Rareş încercase să facă aceeaşi politică ca 
Ştefan cel Mare şi un timp reuşise, dar Petru Şchiopul nu mai era decât un reprezentant 
al boierilor. Această schimbare se reflectă şi în cronici; ideologiei statului domnesc, 
prezentă în opera lui Macarie, îi ia locul o concepţie mai apropiată de tendinţa de 
dominaţie a boierimii, aşa cum observăm în paginile scrise de Azarie. 

Dacă vechea istoriografie moldovenească poate fi considerată şi reconstituită cu o 
anumită precizie, în cazul Ţării Româneşti lacunele sunt mai mari decât operele ce ni s- 
au păstrat. Au existat şi aici, ca şi în Moldova, cronici scrise în limba slavă, redactate în 
secolul XVI, căci pentru secolele XIV-XV datele şi evenimentele ni s-au transmis în chip 
denaturat, fiind deci puţin probabilă însemnarea lor detaliată de către contemporani. 
Cert este că Letopiseţul Cantacuzinesc, o compilaţie alcătuită spre sfârşitul secolului al 
XVII-lea, cuprinde istoria Ţării Româneşti de la începuturile sale, prezentată destul de 
vag şi greşit pentru secolele XIV-XV, dar cu date mult mai precise, care presupun o 
cronică în limba slavonă, pentru secolul al XVI-lea. Aceeaşi afirmaţie este valabilă şi 
pentru Istoria Ţării Româneşti, atribuită de unii lui Radu Popescu. 

Ni s-a păstrat, tot într-o variantă târzie. Viaţa şi traiul Sfântului Nifon, fost patriarh al 
Constantinopolului, scos de turci din scaun şi adus de Radu cel Mare (1496-1508) în 
Ţara Românească. La comanda lui Neagoe Basarab (1512-1521) şi a boierilor 



Craioveşti, călugărul Gavril de la Muntele Athos a alcătuit biografia amintită, care 
cuprinde şi o serie de date istorice privind Ţara Românească între anii 1496-1521. Cum 
era firesc, domnia lui Neagoe Basarab este consemnată cu mari laude. Scrisă mai întâi 
în greceşte, lucrarea a fost tradusă în slavoneşte, apoi în româneşte şi intercalată în 
Letopiseţul Cantacuzinesc, prin intermediul căruia ne-a fost transmisă. Din aceeaşi 
perioadă datează învăţăturile lui Neagoe Basarab, operă deosebit de interesantă, izvor 
preţios, care nu poate fi însă considerată o lucrare istoriografică, ci un tratat de politică. 

In ce priveşte cronicile oficiale din secolul al XVI-lea, analiza variantelor cuprinse în 
compilaţiile ulterioare arată posibilitatea existenţei unei cronici a lui Radu la Afumaţi 
(1522-1529), mergând până la anul 1525. în cazul că ipoteza va rezista, înseamnă că 
aceasta trebuie considerată prima cronică scrisă în Ţara Românească; este o cronică 
de curte, reflectând interesele domniei, asemănătoare deci, sub acest aspect, cu 
primele realizări istoriografice din Moldova. O altă cronică se presupune a fi cea scrisă 
la porunca lui Mircea Ciobanul (până la 1559). Aceste cronici au fost legate între ele prin 
informaţii mai succinte şi apoi continuate, făcând astfel legătura cu epoca lui Mihai 
Viteazul. 

Când apare însă prima cronică a Ţării Româneşti, de la întemeierea statului, cu alte 
cuvinte când s-a adăugat analelor amintite larga introducere acoperind intervalul dintre 
1290 (legendarul „descălecat" al lui Negru Vodă) şi începutul secolului XVI-lea? S-au 
dat răspunsuri foarte diferite la această chestiune. în timp ce P. P. Panaitescu considera 
că prima istorie completă a Ţării Româneşti a fost alcătuită abia în vremea lui Matei 
Basarab, spre mijlocul secolului al XVII-lea (secolele XIV-XV fiind prezentate pe baza 
unor informaţii disparate, autorul apelând la tradiţie şi la unele combinaţii cărturăreşti, de 
unde şi legenda lui Negru Vodă), alţi cercetători înclină spre o dată mult anterioară: pe 
la 1525, deci în acelaşi timp cu cronica lui Radu de la Afumaţi, care ar forma astfel 
partea finală a unei lucrări mai ample, sau în vremea lui Alexandru Mircea (1568-1577). 

La sfârşitul secolului al XVI-lea, epopeea lui Mihai Viteazul (1593-1601) şi-a găsit 
ilustrarea într-o cronică oficială de curte, alcătuită de logofătul Teodosie Rudeanu. Nici 
aceasta nu s-a păstrat în original: o parte a cuprinsului său s-a transmis printr-o 
prelucrare latinească (mai curând o lucrare autonomă, căci foloseşte şi alte izvoare) 
realizată după o alta, polonă, de germanul Baltazar Walter, care a stat un timp la curtea 
domnului muntean. Versiunea sa a fost tipărită în Silezia la Gorlitz, în 1597, 
evenimentele fiind narate până la acest an. Walter afirmă că originalul cronicii lui Mihai 
era scris în româneşte. Ar fi, în acest caz, prima lucrare istorică scrisă în limba română. 
Problema este însă controversată; în timp ce unii cercetători (printre care şi P. P. 
Panaitescu) susţin ideea originalului românesc, alţii (I. C. Chiţimia, G. Mihăilă) consideră 
mai plauzibilă, mai potrivită cu stadiul istoriografiei vremii, existenţa unei versiuni în 
limba slavă. 

Domnia lui Mihai Viteazul este prezentată şi de o altă cronică, favorabilă dar nu 
oficială, considerată în general a fi Cronica Buzeştilor, căci subliniază meritele acestei 
familii; a fost scrisă în româneşte pe la începutul secolului al XVII-lea şi intercalată în 
Letopiseţul Cantacuzinesc. Dacă unii specialişti (P. P. Panaitescu) au socotit-o drept o 
cronică independentă, interpretări mai recente (Dan Zamfirescu) consideră că se 
bazează la rândul ei pe cronica oficială scrisă de Teodosie Rudeanu. Domnia lui Mihai a 
fost cuprinsă şi într-un poem în versuri greceşti, alcătuit de vistierul Stavrinos în 1602, în 
Transilvania, publicat la Veneţia în 1638. Câteva pasaje sunt reproduse în Letopiseţul 
Cantacuzinesc (poate prin intermediul Cronicii Buzeştilor). 



o problemă controversată - care nu se referă însă la o cronică internă a Ţării 

Româneşti - priveşte reflectarea domniei lui Vlad Ţepeş (1456-1462) în istoriografie. 
Personalitatea domnitorului muntean a trezit un interes deosebit în afara hotarelor ţării. 
Dacă nu s-a păstrat nicio cronică internă despre ei (am văzut că istoriografia Ţării 
Româneşti începe mai târziu), au circulat însă câteva cronici gemnane, precum şi una în 
limba rusă. P. P. Panaitescu a presupus (ipoteză reluată recent de Ştefan Andreescu) 
că autorul cronicii ruseşti referitoare la Vlad Ţepeş (Povestire despre Dracula Voievod), 
redactată la Buda la 1486 şi copiată în ruseşte la 1490, ar fi fost un român ardelean. A 
ajuns la această concluzie pe baza analizei limbii folosite, elementele sud-slave din 
textul rusesc presupunând intermediul unui român. Desigur, nu este decât o ipoteză. 

Ajungem astfel la o altă problemă, de asemenea insuficient clarificată, aceea a 
începuturilor istoriografiei româneşti în Transilvania. Desigur, aici existau condiţii 
specifice, pătura dominantă, în cea mai mare parte, nefiind românească. Istoriografia 
medievală prezentându-se în esenţă ca o expresie a clasei feudale, este lesne de 
înţeles că în Transilvania literatura istorică românească nu avea aceleaşi posibilităţi de 
manifestare ca în IVIoldova şi Ţara Românească. S-a susţinut deci, de către Al. 
Lapedatu de pildă, ideea că istoriografia începe aici cu adevărat abia odată cu 
renaşterea naţională din secolul al XVIII-lea când, în timp relativ scurt, se trece peste 
etapele de dezvoltare care, în celelalte ţări române, duraseră câteva veacuri. Exista 
totuşi şi în Transilvania o nobilime românească, după cum era organizată şi biserica 
ortodoxă. în aceste medii se putea produce - chiar dacă la un nivel mai modest decât 
de partea cealaltă a munţilor - o anumită istoriografie. Este presupunerea lui loan Lupaş 
care, studiind cronica latinească (Chronicon Dubnicense), păstrată din secolele XV-XVI 
la familia nobiliară Dragfy, de origine română, a ajuns la concluzia că ultima parte, 
privitoare la anii 1473-1479 (în care se vorbeşte, spre deosebire de cronica ungară 
oficială a lui Bonfini, elogios despre victoria lui Ştefan cel Mare la Vaslui) ar fi scrisă de 
cineva de la curtea voievodului transilvănean Bartolomeu Dragfy, poate chiar de un 
român. Desigur, şi aceasta este o simplă ipoteză, ca şi încadrarea în istoriografia 
românească transilvăneană a lucrării amintite despre Vlad Ţepeş. 

în ce priveşte istoriografia bisericească, se poate porni de la cronica mai târzie, 
scrisă în limba română, de popa Vasile de la biserica Sf. Nicolae din Braşov, în prima 
jumătate a secolului al XVII-lea. Ea cuprinde, foarte succint, evenimente dintre 1392- 
1633, prezentate cu destulă precizie începând cu sfârşitul secolului al XV-lea. Se poate 
deci presupune că, pentru perioada mai veche, autorul a tradus şi adaptat însemnări 
anterioare, redactate în slavonă. Este însă evident că, în stadiul actual al cunoştinţelor, 
dacă vrem să ne situăm pe un teren sigur, putem cu greu vorbi despre o istoriografie 
română transilvăneană înainte de secolul XVII. Existenţa ei rămâne însă posibilă, 
cercetările vor aduce poate noi lămuriri. 

Cronicile slavo-române din secolele XV-XVI constituie izvoare importante pentru 
cercetarea istoriei noastre medievale. întâlnim în ele numeroase ştiri interne, pentru 
care nu posedăm altă documentaţie: răscoale, conflicte între diferite grupări, raporturile 
domnului cu boierii, familiile domneşti etc. Se găsesc, de asemenea, date privind 
organizarea societăţii feudale, diferite instituţii, armata, dregătoriile. Ideile politice sau 
religioase ale cronicarilor sunt interesante pentru cunoaşterea mentalităţii oamenilor 
acelor vremi. Pe de altă parte, trebuie desigur ţinut seama de faptul că letopiseţele nu 
sunt opere; de multe ori viziunea asupra evenimentelor este deformată de diferite 
interese, de clasă, politice sau personale, sau pur şi simplu din pricina ignoranţei 



autorului. In măsura posibilă este bine deci, ca datele şi interpretările oferite de cronici 

să fie comparate cu alte izvoare. în orice caz, o critică permanentă a textelor se impune. 

Cronicile româno-slave au intrat mai târziu în circuitul ştiinţific decât cronicile 
redactate româneşte din secolele XVII-XVIII. Faptul este explicabil, dat fiind că 
descoperirea şi descifrarea lor necesitau eforturi şi cunoştinţe sporite. Primul istoric 
român care s-a ocupat cu cercetarea lor a fost Bogdan Petriceicu Haşdeu. El a publicat 
şi comentat în „Arhiva istorică a României", în 1867, Cronica moldo-polonă (de fapt, 
reeditare după o ediţie mai veche polonă). Pasul decisiv în cercetarea începuturilor 
istoriografiei româneşti a fost făcut de loan Bogdan, care a tipărit majoritatea vechilor 
letopiseţe inedite. în Vechile cronice moldoveneşti până la Ureche, lucrare apărută în 
1891, el a adus ia lumina zilei Letopiseţul de la Putna, cronica lui IVIacarie şi cea a lui 
Eftimie; în 1895 a publicat Letopiseţul de la Bistriţa, iar în 1909 cronica lui Azarie. în felul 
acesta a înviat o întreagă epocă a culturii româneşti, până nu cu mult înainte aproape 
complet necunoscută. Cu toate cercetările întreprinse, lacunele sunt încă numeroase; 
viitorul mai poate aduce, eventual, interesante descoperiri. 

II. INFLUENTA UMANISMULUI 

f 



1. CRONICARII 

în secolul XVII şi la începutul secolului XVIII forma principală de manifestare a 
istoriografiei româneşti rămâne tot cronica, dar conţinutul său, ca şi forma, nu mai sunt 
aceleaşi ca în veacurile anterioare. 

Continuând vechea tradiţie cronicărească, reprezentanţii istoriografiei româneşti 
scriu acum în alte condiţii interne şi sunt supuşi altor influenţe culturale. Umanismul, 
care pătrunde la noi atât prin filiera poloneză (în Moldova), cât şi prin cea italiană sau 
constantinopolitană (în Ţara Românească), ciiiar dacă nu înlătură complet, modifică 
totuşi substanţial vechile cadre slavo-bizantine. 

Asistăm astfel, după 1600, la o schimbare fundamentală în limba cronicarilor, 
începută, cum am arătat, poate încă din timpul lui Mihai Viteazul. Slavona este înlocuită 
cu limba română. Această transformare este nu numai formală. Ea corespunde unei 
anumite evoluţii în conştiinţa oamenilor; în lucrările istoriografice ale epocii este 
prezentă conştiinţa de neam, întâlnim ideea originii latine şi unităţii limbii române şi a 
poporului român. în ce priveşte concepţia istorică şi metoda de lucru, deşi nu se 
remarcă schimbări esenţiale, observăm totuşi un început de atitudine critică faţă de 
izvoarele, din ce în ce mai numeroase, folosite. Divinitatea continuă să joace un rol 
însemnat în explicarea faptelor istorice; totuşi caracterul general al noilor cronici este 
laic. Cei care scriu acum sunt reprezentanţi ai boierimii, nu clerici, lucrările lor aducând 
în consecinţă un plus de pricepere în treburile politice şi mai puţin interes pentru cele 
ecleziastice. Aceşti boieri-cărturari, cu puţine excepţii, nu sunt sprijinitori ai 
prerogativelor domneşti; într-o epocă de scădere a puterii centrale şi de consolidare a 
partidelor boiereşti, este firesc ca ei să nu mai reprezinte, decât în măsura în care le 
convenea, interesele domniei. 

Primul cronicar însemnat al secolului XVII este moldoveanul Grigore Ureche. Tatăl 
său, Nestor Ureche, fusese unul dintre cei mai bogaţi şi influenţi boieri pe la sfârşitul 
secolului XVI şi începutul celui următor. A trăit mult timp în Polonia, căpătând chiar 
cetăţenia poloneză. Este astfel explicabil faptul că fiul său, Grigore, născut pe la 1590, a 
avut posibilitatea să studieze în Polonia, la Lwow, probabil între anii 1612-1617. Baza 
studiului era aici limba latină, prin intemnediul acesteia Grigore Ureche făcând 
cunoştinţă atât cu vechea cultură clasică, cât şi cu umanismul european al vremii sale. 
Reîntors în Moldova, a ocupat demnităţi importante, fiind mare spătar între anii 1634- 
1642 şi mare vornic al Ţării de Jos între 1642-1647. A murit în acest din urmă an. 

Letopiseţul Ţării Moldovei, scris de Grigore Ureche probabil între 1642-1647 nu s-a 
păstrat în original, ci în variante ulterioare, interpolate de Simion Dascălul şi Misail 
Călugărul, în a doua jumătate a secolului XVII. Izvoarele principale ale cronicii sunt, mai 
întâi, vechile letopiseţe româneşti scrise în limba slavă, preluate fie direct, fie prin 
intermediul unui letopiseţ pierdut - a cărui existenţă, de altfel, unii cercetători o contestă 
-, scris în limba română pe la 1625-1630, de logofătul Eustratie; de asemenea, alături 



de acestea, unele lucrări străine (cronica polonă a lui Bielski^, scrierile lui Martin 

Kromer^, Cosmografia latinească a lui Marcator). Autorul a folosit pentru ultima parte a 
lucrării şi tradiţia orală (de pildă ştirile aflate de la tatăl său, Nestor Ureche). 

Grigore Ureche prezintă evenimentele istoriei Moldovei de la „descălecare" şi până la 
1595 (a doua domnie a lui Aron Vodă). Deşi cronica reprezintă o înşiruire de date şi 
evenimente, totuşi câteva idei se degajă cu deosebită claritate. Mai întâi, concepţia 
statului boieresc, care are în autor un apărător îndârjit; educat în Polonia, Grigore 
Ureche admiră drepturile nemărginite de care se bucură nobilimea acolo, dorind o 
situaţie similară şi pentru Moldova. Este o reflectare a noilor raporturi de forţă dintre 
domn şi boieri. Pe de altă parte, cronicarul este un partizan al luptei antiotomane, 
glorificând pe domnitorii care s-au aflat în fruntea acestei lupte, oricare ar fi fost 
atitudinea lor faţă de marii boieri. Este semnificativ în acest sens portretul legendar al lui 
Ştefan cel Mare, „vărsător de sânge nevinovat", dar, mai presus de orice, „la lucruri de 
războaie meşter". Concepţia sa istorică rămâne teologică şi nici nu putea fi alta ţinând 
seama de societatea românească din prima jumătate a secolului XVII. La Grigore 
Ureche apare şi interesul pentru problema originii şi unităţii românilor. Deşi ideile sale 
nu sunt deosebit de clare (consideră că limba română este o limbă amestecată), el ştie 
totuşi că „de la Râm ne tragem" şi subliniază unitatea poporului nostru („Rumânii, câţi 
se află lăcuitori la Ţara Ungurească şi la Ardeal şi la Maramoroşu, de la un loc sunt cu 
moldovenii şi toţi de la Râm se trag"). Aceste idei sunt rezultatul educaţiei sale 
umaniste, cunoaşterii limbii şi culturii latine. 

O educaţie asemănătoare a primit şi continuatorul operei lui Grigore Ureche, Miron 
Costin. Născut în 1633, şi-a petrecut copilăria şi adolescenta în Polonia, unde se 
refugiase în 1643 familia sa. Acordându-i-se „indigenatul" (cetăţenia) polon, este primit 
în rândurile nobilimii polone. A studiat, începând din 1646 la Colegiul iezuit din Bar. în 
1651 a participat la lupte împotriva cazacilor, în rândurile armatei polone. Spre sfârşitul 
domniei lui Vasile Lupu (1634-1653) s-a întors în Moldova, în anii următori ocupând 
funcţii de seamă (ajunge mare logofăt) şi îndeplinind, cu deosebită pricepere, felurite 
misiuni diplomatice. în cursul unei asemenea misiuni ajunge în 1662 la Tumu Severin, 
unde admiră ruinele podului lui Traian. Mai înainte de a vizita Ţara Românească fusese 
şi în Transilvania, astfel încât Miron Costin cunoaşte întreg teritoriul locuit de români. în 
1672 se află pe lângă armata turcă în timpul campaniei contra Cameniţei, iar în 1674 
merge în solie la Sobieski, viitorul rege polon. Strălucita carieră se sfârşeşte tragic în 
1691 când este implicat - greu de spus dacă pe drept sau pe nedrept - în complotul 
condus de fratele său Velişco Costin împotriva domnitorului Constantin Cantemir şi 
decapitat. Indiferent însă dacă a complotat sau nu, este clar că Miron Costin, mai mult 
chiar decât Grigore Ureche, reprezenta tendinţele boierimii de subordonare a instituţiei 
domneşti. 

Opera lăsată de Miron Costin este remarcabilă; el poate fi socotit cel mai însemnat 



^ Martin Bieiski (1495-1575) a susţinut teoria fantezistă a originii românilor din răufăcători exilaţi 
de romani în Dacia. Gr. Ureche, deşi îl foloseşte pe Bieiski, nu pomeneşte nimic despre aceasta, 
în schimb, interpolatorul său, Simion Dascălul, o introduce în cronică, stârnind indignarea 
contemporanilor săi, în primul rând a lui Miron Costin, care va pune lucrurile la punct, scriind De 
neamul moldovenilor. 

® Martin Kromer (1512-1589), istoric polon, a publicat De origine et rebus gestis Polonorum (prima 
ediţie, 1555) şi Polonia (prima ediţie, 1575), o prezentare geografică, etnografică şi politică a ţării 
sale. 



dintre cronicarii noştri. Implicat toată viaţa în politică, nu a avut timp, din păcate, să 

termine vastul plan ce îl concepuse: întreaga istorie a Moldovei (şi, în general, a 
poporului român) de la Traian până în zilele sale. Din această mare lucrare a reuşit să 
scrie doar partea de început (De neamul moldovenilor. Din ce ţară au ieşit strămoşii lor) 
şi sfârşitul (Cronica Moldovei, de la anul unde o întrerupsese Ureche, 1595, până la 
domnia lui Dabija Vodă, 1661). 

De neamul moldovenilor este prima lucrare din istoriografia românească care îşi 
propune prezentarea formării poporului român, una din temele care va sta în centrul 
atenţiei celor mai mari istorici ai noştri. Este şi cea dintâi operă care nu se prezintă sub 
forma unei cronici, fiind o analiză a unei probleme istorice. Scriind această lucrare pe 
care a început-o în tinereţe, pentru a o redacta definitiv abia în ultimii ani ai vieţii, Miron 
Costin a urmărit să dovedească originea latină a românilor. El descrie luptele lui Traian 
cu Decebal (contopind în chip greşit cele două campanii într-una singură) şi apoi, 
referindu-se la organizarea Daciei romane, afirmă că populaţia autohtonă a fost mutată 
de aici (din Muntenia şi Moldova, după părerea sa) peste munţi, în Transilvania, în locul 
ei fiind aduşi colonişti romani''. Ca dovezi ale latinităţii, Miron Costin aduce limba şi 
numele român. Cu toate erorile. De neamul moldovenilor reprezintă, prin însuşi faptul că 
a fost scrisă, o lucrare de mare însemnătate pentru dezvoltarea istoriografiei româneşti. 

Cronica lui Miron Costin, încheiată în anul 1675, se bazează pentru perioada de 
până la sfârşitul domniei lui Vasile Lupu pe izvoare polone (în primul rând lucrarea lui 
Piasecki privind istoria Europei între 1587-1648) şi pe tradiţii interne. Apoi, sursa 
principală o constituie propriile amintiri, pentru anii 1653-1661 lucrarea având un aspect 
memorialistic. Naraţiunea este dramatică; talentul autorului a fost servit de bogăţia 
evenimentelor, multe din ele, însă, nefaste pentru ţară. Este o epocă de mari frământări, 
de lupte interne şi intervenţii străine. Ţările române devin teatru de bătălie pentru 
războaiele ce au loc în răsăritul Europei. De aici, ştirbirea autonomiei, desele schimbări 
de domnie (22 domni în 65 ani). Tristeţea şi un anumit fatalism se degajă din opera 
cronicarului: „Cumplite vremi, de nu stăm de scrisori ci de griji şi suspine... cumpănă 
mare pământului nostru şi nouă". 

Alături de dramatismul expunerii, frumoase descrieri şi o pătrunzătoare psihologie 
dau o valoare deosebită cronicii. Faţă de simplitatea stilului lui Grigore Ureche, întâlnim 
la Miron Costin o frază elaborată, migălos construită, fără a fi însă greoaie, vădind 
influenţa literaturii latine. 

în afara acestor două lucrări principale, Miron Costin a redactat în limba polonă, în 
1677, o Cronică a Ţării Moldovei şi a Munteniei, cuprinzând 19 capitole, din care 5 
istorice (mergând doar până la întemeierea principatelor şi insistând asupra originii 
latine), restul cu caracter lingvistic, etnografic, geografic. Tot în polonă a scris, în 1684, 
o poemă despre Moldova şi Ţara Românească. 

Fiul său, Nicolae Costin (aprox. 1660-1712), se formează tot în şcolile poloneze, 
având o formaţie intelectuală asemănătoare cu a tatălui său. Ca şi el, a făcut politică, 
ajungând tot mare logofăt, ca şi el a încercat să realizeze o mare istorie a românilor. 



^ Istoricii saşi, contemporani cu Miron Costin, Johann Troster şi Laurentius Toppeltinus (1641- 
1670) susţinuseră fantezista idee a originii dace a saşilor şi, în acelaşi timp, romanitatea pură a 
românilor. M. Costin a cunoscut bine lucrarea lui Toppeltinus despre populaţia Transilvaniei 

{Ohgines et occasus Transsylvanorum, publicată la Lyon în 1667), din care a efectuat şi o 
traducere parţială. Deşi foloseşte şi alte izvoare, în De neamul moldovenilor el îl urmează în 
primul rând pe istoricul sas. 



încadrată în istoria universală. A şi reuşit să ducă la bun sfârşit acest plan, scriind 

Letopiseţul Ţării Moldovei, de la zidirea lumii până la 1601 . Este o operă de erudiţie, 
bazată pe izvoare latine, ungare, polone. Ce îi lipseşte lui Nicolae Costin nu este nici 
erudiţia, nici hărnicia, ci marele talent al tatălui său. Lipsită de acest talent, 
monumentala sa operă rămâne moartă şi ocupă un loc relativ modest în istoriografia 
noastră. IVIai interesantă şi mai vie - întrucât tratează evenimente contemporane 
autorului - este Cronica domniei lui Nicolae Mavrocordat şi Dimitrie Cantemir. 

Ultimul mare cronicar moldovean este Ion Neculce (1672-1745). Sfetnic apropiat al 
lui Dimitrie Cantemir, el a fost mare spătar şi mare hatman, urmându-l în 1711 pe domn 
în exil în Rusia. în 1720 s-a reîntors însă în Moldova. Cronica sa, scrisă spre sfârşitul 
vieţii, este o continuare a celei elaborate de Miron Costin; prezintă deci evenimentele de 
la anul 1661, oprindu-se la anul 1744. Deşi foloseşte o documentare destul de bogată, 
Neculce nu este un erudit ca Ureche, IVIiron sau Nicolae Costin. Lucrarea sa este de o 
factură aparte şi aceasta îi asigură un loc special nu numai în istoriografia, ci şi în 
literatura română. Cronica lui Neculce, aproape în întregime, are un caracter 
memorialistic, cititorul luând cunoştinţă de evenimente trăite, văzute de autor**. Stilul este 
direct, simplu, dar de o mare putere evocatoare. O parte importantă a lucrării se referă 
la domnia lui Dimitrie Cantemir. Neculce, aflat mereu în preajma domnitorului, era cel 
mai în măsură să descrie cele câteva luni atât de semnificative pentru istoria Moldovei 
la începutul secolului XVIII. Tot el a scris culegerea de întâmplări şi anecdote istorice O 
samă de cuvinte, unele din ele dovedindu-se că au la bază un filon de adevăr. 

Ion Neculce este ultimul mare cronicar. Dintre cronicarii moldoveni mai mărunţi ai 
secolului XVIII mai pot fi însă amintiţi câţiva. Astfel, un anonim (identificat de unii cu 
Nicolae Muşte) a alcătuit o cronică, mai curând o compilaţie, paralelă cu lucrarea lui 
Neculce şi, de aceea, pusă în umbră de ea; prezintă istoria Moldovei între 1661-1726. O 
alta, filo-grecească, corespunzătoare noii epoci a fanarioţilor, este mai probabil tradusă 
în greceşte după un anonim, decât alcătuită de către Alexandru Amiras şi prezintă 
evenimentele cuprinse între 1661-1729. loniţă Cânta a continuat, cu mult mai puţin 
talent, cronica lui Neculce, prezentând perioada 1741-1769. Un anonim, considerat de 
M. Kogălniceanu a fi strămoşul său Enachi Kogălniceanu, a scris cu oarecare pricepere 
şi îndemânare literară, un letopiseţ pentru anii 1733-1774. Toţi aceştia sunt epigonii unui 
mod deja depăşit de scriere a istoriei. 

în Ţara Românească influenţa umanismului s-a făcut simţită ceva mai greu. Cronicile 
alcătuite aici păstrează o factură mai arhaică, sunt uneori simple compilaţii, fiind 
inferioare în general celor moldovene, atât sub raport literar, cât şi informativ. Desigur, 
cronicarii moldoveni nu erau pe deplin obiectivi, ei reprezentând o anumită clasă socială 
şi având anumite concepţii politice. Dorinţa de a prezenta istoria aşa cum a fost, era 
totuşi mai importantă pentru ei decât folosirea sa în scopuri partizane. Cronicarii 
munteni se dovedesc însă mult mai angajaţi cu scrisul lor în disputele politice ale vremii, 
lucrările lor transfomnându-se pe alocuri în adevărate pamflete. 



® Până la domnia lui Duca Vodă cel Bătrân (1678-1683), arată Ion Neculce, „am scris de pe nişte 
izvoade ce am aflat la unii şi alţii şi din auzitele celor bătrâni boieri, iară de la Duca Vodă cel 
Bătrân înainte, până la domnia lui loan Mavrocordat, nici de pre un izvod a nimărui, ci am scris 
singur dintru a mea ştiinţă, câte s-au tâmplat de au fost în viaţa mea". Izvoarele primei părţi sunt 
diferite continuări, fără strălucire, ale cronicii lui Miron Costin. Dintre acestea, una a fost alcătuită 
de Vasile Damian, alta din ordinul logofătului Tudosie Dubău. Autorul utilizează însă, pentru 
întreaga cronică, şi unele acte interne, lucrări străine (mai ales polone), informaţie orală. 



în timpul domniei lui Matei Basarab (1632-1654) s-a redactat o cronică oficială, care 

reflectă principalele trăsături ale domniei, subliniind meritele boierimii, pronunţându-se 
împotriva grecilor şi manifestând o anumită independenţă faţă de turci. Unii istorici (în 
primul rând P. P. Panaitescu) consideră că autorul necunoscut al acestei cronici a 
alcătuit întreaga compilaţie ce este atribuită de alţii autorului mai târziu al Letopiseţului 
Cantacuzinesc. în acest caz, acesta din urmă nu ar fi făcut decât să adauge 
evenimentele petrecute după moartea lui Matei Basarab, probabil după 1660. 

A doua jumătate a secolului XVII, mai precis perioada cuprinsă între anii 1663, când 
postelnicul Constantin Cantacuzino a fost ucis din ordinul domnitorului Grigore Gliica, şi 
1688, este dominată în Ţara Românească de rivalitatea sângeroasă a celor două 
partide boiereşti: Cantacuzinii şi Bălenii. Letopiseţul Cantacuzinesc (titlul adevărat este: 
Istoria Ţării Româneşti de când au descălecat pravoslavnicii creştini) nu face decât să 
justifice poziţia primei grupări. Este posibil (după cum presupun N. lorga, N. Cartojan, P. 
P. Panaitescu), dar nu sigur, ca autorul acestuia să fi fost Stoica Ludescu, un mic boier, 
secretar al familiei Cantacuzino. Prima parte a Letopiseţului este o vastă compilaţie care 
redă istoria Ţării Româneşti de la întemeiere până la începerea conflictului între 
Cantacuzini şi Băleni. Rămâne descliisă întrebarea dacă această compilaţie a fost 
opera cronicarului amintit al lui Matei Basarab ori a unui cronicar mai vechi sau este 
realizată de omul Cantacuzinilor, în versiunea căruia de fapt s-a şi păstrat. Cu multe 
erori şi lipsuri este prezentată perioada de la întemeierea statului Ţării Româneşti 
(datată greşit 1290) până la domnia lui Radu cel Mare. Tradiţia, unele inscripţii, unele 
cronici străine şi simple presupuneri sau deducţii stau la baza acestei expuneri. 
Compilaţia include apoi Viaţa Patriarhului Nifon, analele din secolul XVI, Cronica 
Buzeştilor, traducerea unei cronici greceşti, cuprinzând perioada 1601-1618, alcătuită 
de Matei al Mirelor şi, în sfârşit, cronica oficială din timpul lui Matei Basarab. Urmează 
partea proprie a autorului, prezentarea evenimentelor contemporane lui, care merge 
până la anul 1688. 

Punctul de vedere opus, al Bălenilor, este expus într-o altă cronică, alcătuită cam în 
acelaşi timp cu Letopiseţul Cantacuzinesc, înainte de sfârşitul domniei lui Şerban 
Cantacuzino (1688). Poartă titlul Istoria domnilor Ţării Româneşti şi a fost atribuită de 
unii (în primul rând de Constantin Giurescu) lui Radu Popescu. Acesta, născut pe la 
1655 (după alţii la 1650 sau 1658), era fiul vistierului Hrizea, ucis la 1680 din ordinul 
domnitorului Şerban Cantacuzino; avea deci toate motivele să-i urască pe Cantacuzini. 
Fugind din ţară, Radu Popescu are posibilitatea să studieze la Constantinopol; se 
întoarce prin 1687, ocupând unele slujbe nu prea importante în timpul domniei lui 
Constantin Brâncoveanu şi devenind mare vornic (în 1716; 1719-1723) sub Nicolae 
Mavrocordat. Nu toţi istoricii sunt însă de acord cu atribuirea Cronicii Bălenilor lui Radu 
Popescu; unii, printre care P. P. Panaitescu, consideră că autorul trebuie să fi fost un 
boier mai mărunt, aflat în slujba acestei grupări. Cronica utilizează, pentru perioada mai 
veche, în general aceleaşi izvoare ca Letopiseţul Cantacuzinesc. Materialul este însă 
mult mai prelucrat, neînfăţişându-se sub forma unei simple compilaţii. Pentru perioada 
contemporană autorului, cronica se prezintă ca un fel de replică dată partidei adverse, 
domnia lui Şerban Cantacuzino fiind de pildă înfăţişată în cele mai negre culori. 
Remarcabil este faptul că, folosind şi unele cronici străine, autorul prezintă paralel cu 
istoria Ţării Româneşti, evenimente din istoria Moldovei, Transilvaniei, Ungariei, 
Imperiului Otoman, Rusiei. Evenimentele sunt însă juxtapuse, nu închegate într-un tot 
unitar. Stilul viu, colorat, reconstituirea cu talent a atmosferei şi psihologiei personajelor 



acordă acestei cronici şi o anumită valoare literară. 

Dacă paternitatea cronicii amintite, până la anul 1688 este discutabilă, Radu 
Popescu este însă în mod sigur autorul unei continuări, care cuprinde perioada 1688- 
1729. Scrisă începând de prin anul 1720 şi mergând până cu puţin înainte de moartea 
autorului (1729); dedicată lui Nicolae Mavrocordat, cronica prezintă într-o lumină foarte 
favorabilă domnia acestuia şi în spirit critic domnia lui Brâncoveanu. 

Perioada domniei lui Constantin Brâncoveanu se reflectă şi în cronica alcătuită de un 
partizan al Cantacuzinilor, Radu Greceanu. Lucrarea sa, care prezintă exclusiv 
intervalul 1688-1714, e cunoscută sub titlul Viaţa lui Constantin Brâncoveanu. Ea este 
favorabilă domnului, fiind de fapt, după cum o caracteriza N. Cartojan, „un ziar oficial de 
curte". 

Domnia lui Brâncoveanu a constituit şi subiectul unei cronici anonime, mai obiectivă 

şi superioară precedentei sub raport literar. Autorul se dovedeşte a fi fost un om cult, 
care cunoştea latina, greaca, turca. N. lorga a atribuit-o tot lui Radu Popescu, părere 
combătută de Constantin Giurescu, care sub liniază importante deosebiri între cele 
două cronici, în primul rând atitudinea destul de favorabilă a autorului anonim faţă de 
politica lui Brâncoveanu. Stilul acestei cronici care, în stadiul actual al cercetărilor, nu 
poate fi atribuită nimănui, este sugestiv şi dramatic, fiind probabil cea mai de seamă 
realizare literară a istoriografiei cronicăreşti muntene. 

IVIerită a fi amintit şi interesul existent în secolul XVII pentru istoria universală; 
prezentată în aşa numitele Cronografe. Primul scris în româneşte şi cel mai cunoscut 
este compilat de Mihail IVIoxa, în 1620, după autori bizantini (în primul rând IVIanasses) 
şi slavi. 

în Transilvania, realizările istoriografice ale epocii la care ne referim sunt mai 
modeste. Poate fi consemnată cronica, deja amintită, a protopopului Vasiie de la 
biserica Sf. Nicolae din Scheii Braşovului (cuprinzând anii 1392-1633), care prezintă mai 
ales date de istorie locală, precum şi continuarea acesteia, scrisă de Radu Tempea 
(1691-1742). IViult mai interesant este istoricul de origine sârbă Giieorghe Brancovici 
(1645-1711), care a trăit în Ardeal şi Ţara Românească, scriind în limba română 
Hronice slovenilor, lliricului, Misii cei din sus şi cei din jos, un fel de istorie universală, cu 
date mai ales asupra slavilor sudici, dar şi cu scurte ştiri despre români, a căror origine 
latină o subliniază. 

Deşi tiparul căpătase o oarecare răspândire în secolul XVII, cronicile nu au fost 
publicate la vremea redactării lor. Face excepţie doar poemul cu conţinut istoric Domnii 
Ţării Moldovei, publicat de Mitropolitul Dosoftei (1624-1693) în 1681 şi reeditat în 1683. 
In rest, întreaga literatură cronicărească a circulat multă vreme în manuscris. Aceasta 
nu înseamnă că operele cronicarilor nu au fost destul de bine cunoscute de pătura cultă, 
în fond, preocupări intelectuale în acea vreme aveau puţine persoane, existenţa unui 
număr de manuscrise fiind o condiţie suficientă pentru răspândirea lucrărilor cu caracter 
istoric. 

Publicarea cronicilor din secolele XVI l-XVI II a început abia spre mijlocul secolului 
XIX, când istoriografia romantică a vremii, căutând să reînvie prin scris trecutul de luptă 
al poporului român, a simţit lipsa unei colecţii de izvoare. în Moldova, începutul l-a făcut 
Mihail Kogălniceanu, care a publicat în cunoscuta sa colecţie Letopiseţele Ţării 
Moldovei, principalele cronici, dintre care cea a lui Grigore Ureche (în 1852), Miron 
Costin (1845), Nicolae Costin (1845), Ion Neculce (1845). Cronicile Ţării Româneşti au 
fost publicate de Nicolae Bălcescu şi August Treboniu Laurian în „Magazin istoric pentru 



Dacia", unde apar Letopiseţul Cantacuzinesc (1847), Cronica Bălenilor şi a lui Radu 
Popescu (1845-1846), cronica lui Radu Greceanu (1846), cronica anonimă a lui 
Brâncoveanu (1847). Au urmat apoi numeroase ediţii, multe dintre ele critice. Problema 
cea mai complicată rămâne în continuare cea a istoriografiei din Ţara Românească; cu 
toate eforturile depuse, multe aspecte, legate mai ales de paternitatea unor opere, nu 
sunt elucidate pe deplin. 



2. CONSTANTIN CANTACUZINO Şl DIMITRIE CANTEMIR 



Deşi contemporani cu unii cronicari amintiţi anterior, Constantin Cantacuzino şi 
Dimitrie Cantemir se ridică mult deasupra lor. Ei nu au lăsat posterităţii opere egale ca 
întindere şi importanţă. Primul, prins toată viaţa de vârtejul politicii, a găsit vreme doar 
pentru a redacta începutul unei mari lucrări plănuite, în timp ce al doilea este autorul 
unui însemnat număr de scrieri, din cele mai diferite domenii. Cu toate acestea, ei sunt 
spirite înrudite; amândoi pot fi încadraţi în largul curent de erudiţie, ce caracterizează 
istoriografia europeană în secolul al XVII-lea şi prima jumătate a veacului următor. 

Istoricii perioadei la care ne referim, au lucrat cu o râvnă neobişnuită pentru a 
descoperi şi edita o cantitate cât mai mare de izvoare, pe baza cărora să poată fi scrisă 
istoria, cât mai detaliat cu putinţă. Accentul pus pe izvor a dus la o atitudine critică faţă 
de acesta, la elaborarea unor metode precise pentru stabilirea autenticităţii şi valabilităţii 
unei surse. Lucrarea lui Jean IVIabillon (1632-1707), De re diplomatica, apărută în 1681, 
primul tratat de diplomatică, reprezintă o piatră de hotar pentru tehnica cercetării 
istorice. Pe baza unui volum uriaş de izvoare, IVIabillon şi Bernard de Montfaucon (1655- 
1741) în Franţa, Ludovico Antonio Muratori (1672-1751) în Italia şi mulţi alţii, mai puţin 
însemnaţi şi cunoscuţi, au alcătuit opere imense, nu atât de gândire originală, ca marii 
scriitori ai Renaşterii, cât de întinsă erudiţie. 

Constantin Cantacuzino şi Dimitrie Cantemir aparţin acestei familii spirituale de 
erudiţi. în analiza operei lor nu trebuie să uităm însă anumite particularităţi prin care se 
deosebesc într-o anumită măsură de istoricii occidentali la care ne-am referit. Mai întâi, 
amândoi au fost oameni de acţiune, jucând un rol de seamă în politica vremii lor, fapt ce 
Ie-a lăsat mai puţin timp pentru studiu şi a făcut ca opera lor să fie mai angajată în 
contemporaneitate. în al doilea rând, cercetarea lor istorică - în lipsa atâtor izvoare şi a 
unor arhive organizate - s-a lovit de mari dificultăţi, iar operele realizate au cuprins 
inerente lacune. Oricare ar fi însă rezervele pe care le putem face astăzi. Constantin 
Cantacuzino şi Dimitrie Cantemir pot pe drept fi consideraţi ca primii noştri istorici în 
accepţia deplină a cuvântului. 

Constantin Cantacuzino era fiul postelnicului cu aceiaşi nume, de origine greacă 
(familia pretindea, probabil fără justificare, că se trage din împăraţii bizantini), stabilit în 
Ţara Românească în prima jumătate a secolului al XVII-lea. Se căsătorise aici cu o fiică 
a domnitorului Radu Şerban. Nu se cunoaşte data exactă a naşterii viitorului istoric, 
probabil prin 1639 sau 1640. Primele studii le urmează în familie, cu un dascăl grec. 
Tulburările care au umriat în Ţara Românească morţii lui Matei Basarab, obligă familia 
Cantacuzino în mai multe rânduri să ia calea exilului; astfel în 1655, în timpul răscoalei 
seimenilor, se refugiază la Braşov, în 1658 în Moldova, la laşi. în 1663 postelnicul 
Constantin Cantacuzino este ucis, semnal al declanşării cunoscutului conflict între 
Cantacuzini şi Băleni. Fiul său fuge din nou în Moldova, apoi, în 1665, după o scurtă 
revenire în ţară, pleacă câţiva ani în străinătate. Mai întâi, între 1665-1667, învaţă la 
Adrianopol şi Constantinopol, iar în 1667 trece în Italia la Veneţia şi apoi la Padova, 
înscriindu-se la Universitatea de aici. Era un binecunoscut centru de cultură, unde 
veneau tineri din mai multe ţări. Constantin Cantacuzino învaţă la Padova logica, fizica, 
geometria, dreptul, încadrându-se astfel în spiritul erudit al vremii, se familiarizează cu 
operele clasicilor greci şi latini. Se întoarce în ţară în 1669, după o călătorie în care 
vizitează Austria, Ungaria, Transilvania, poate şi Gemnania, Franţa, Belgia, Anglia. Noi 



prigoniri, în anii 1672-1673, în timpul domniei lui Grigore Ghica, îl obligă, pentru ultima 

oară, să ia drumul exilului, de data aceasta ajungând în Creta, de curând cucerită de 
otomani. Se reîntoarce însă nu peste multă vreme şi în 1678, ajungând ia tron fratele 
său Şerban Cantacuzino (1678-1888), seria persecuţiilor ia sfârşit. Acum, Constantin 
Cantacuzino ocupă funcţii importante în divan şi, pe pian cultural, se remarcă prin 
ajutorul dat fraţilor Greceanu în editarea Bibliei, publicată la Bucureşti în 1688, important 
monument al limbii şi literaturii române. Anumite idei politice însă, îi separă pe cei doi 
Cantacuzini. Este perioada marelui război între Imperiul Otoman şi statele creştine, 
început cu asediul Vienei în 1683 şi care se va termina în 1699, prin pacea de la 
Karlowitz. în acest context, Şerban Cantacuzino realizează o apropiere progresivă de 
creştini, în timp ce fratele său, judecând cu mai mult realism situaţia, îndeamnă la mai 
multă prudenţă. Se adaugă şi rivalităţi de familie. în orice caz, moartea neaşteptată a 
domnitorului în 1688 a părut suspectă şi unii contemporani l-au bănuit - greu de spus cu 
ce temei - pe Constantin Cantacuzino că şi-ar fi otrăvit fratele. Urmează la tron 
Constantin Brâncoveanu (1688-1714), care era nepotul său; domnia acestuia va fi 
remarcabilă, atât prin realizările culturale, cât şi prin politica externă, de o mare 
complexitate şi multă vreme încununată de succes. în ambele direcţii, stolnicul 
Constantin Cantacuzino se află pe primul plan. Exceptând ultimii ani ai domniei, el este 
adevăratul conducător al politicii externe a Ţării Româneşti. Sarcină deosebit de grea, 
căci Ţara Românească se afla oricând în primejdie de a deveni teatru de război sau de 
a fi anexată de una sau alta din puterile ce se războiau pentru hegemonie în răsăritul 
Europei. Politica lui Brâncoveanu şi a stolnicului a fost păstrarea unui echilibru care să 
poată menţine autonomia ţării. Prin intermediul lui Constantin Cantacuzino se purta 
corespondenţa, se duceau tratativele secrete cu puterile străine: Habsburgii, Sobieski, 
Petru cel IVIare etc. 

Din păcate, dorinţa familiei Cantacuzino de a ajunge la domnie duce cu timpul la 

deteriorarea relaţiilor cu Brâncoveanu. Stolnicul este acuzat de cronicarii vremii că ar fi 
adus la cunoştinţa Porţii legăturile domnului cu creştinii, urmarea fiind, în 1714, 
mazilirea şi uciderea acestuia la Constantinopol. Probabil că acuzaţia este adevărată, 
ea găsindu-se atât la cronicarul anonim al domniei lui Brâncoveanu, la Radu Popescu 
(care îl numeşte cu dispreţ pe stolnic „hoţul acela bătrân"), cât şi la Dimitrie Cantemir şi 
chiar la un reprezentant de mai târziu al familiei, IVlihail Cantacuzino. Cantacuzinii îşi 
ating ţinta, căci în 1714 ajunge domn Ştefan, fiul stolnicului. Sub inspiraţia tatălui său, el 
va continua de fapt politica mai veche, a apropierii de puterile creştine. Urmarea va fi 
aceeaşi: în 1716, Ştefan Cantacuzino, împreună cu tatăl său, sunt ucişi la 
Constantinopol; pe tronul Ţării Româneşti este instaurat Nicolae IVIavrocordat, care 
deschide şirul domniilor fanariote. 

O viaţă atât de zbuciumată a lăsat relativ puţin loc meditaţiei şi scrisului. Stolnicul 
Constantin Cantacuzino avea cunoştinţe întinse, chiar o cultură mai sistematică decât a 
lui Dimitrie Cantemir, era posesorul celei mai bogate biblioteci stăpânită de un român în 
acea vreme (vreo 500 de volume), dar nu a avut decât puţin timp pentru a pune pe 
hârtie câte ceva din gândurile şi cercetările lui. 

înainte de a prezenta locul său în istoriografia românească, merită a aminti şi 
preocupările sale geografice. Stolnicul este autorul unei hărţi a Ţării Româneşti 
(dimensiunea 132/64 cm), tipărită la Padova, în anul 1700. Este cea mai bună hartă a 
ţării alcătuită până atunci. Cuprindea relieful şi reţeaua hidrografică, diviziunile 
administrative, 23 de oraşe, 526 de sate, 73 de mănăstiri, bogăţii minerale, păduri, vii. 



precum şi principalele monumente istorice. 

Singura lucrare istorică rămasă de la Constantin Cantacuzino poartă următorul titlu: 
Istoria a Ţării Româneşti, întru care se coprinde numele ei cel dintâi, şi cine au fost 
lăcuitorii atunce, şi apoi cine a mai descălicat şi a stăpânit până în vremile de acum, 
cum s-au tras şi stă. (pe scurt Istoria Ţării Româneşti). 

Pentru a cunoaşte concepţia istorică şi metoda de lucru a autorului, de mare 
importanţă este prezentarea introducerii (Predosloviei) lucrării. Referindu-se la 
dificultăţile întimpinate în adunarea materialului, stolnicul se dovedeşte a fi primul istoric 
român, care ştie ce înseamnă critica textelor, folosirea cu discemământ a surselor. Pe 
tradiţia orală, spune el, nu se poate pune bază; documentele interne, aflate la boieri şi 
mănăstiri, pe care Ie-a cercetat, sunt prea sumare; iar letopiseţul ţării „destul de scurt, 
întunecat şi fără orânduială iaste". Pentru a acoperi golurile, foloseşte istorici străini, mai 
ales greci, poloni, unguri; aceştia povestesc însă doar unele aspecte ale istoriei noastre 
şi nu sunt pe deplin obiectivi. Autorul nu se mulţumeşte deci să înşire tot felul de date 
găsite în diferite categorii de izvoare, ci încearcă mai întâi să stabilească valoarea şi 
credibilitatea fiecărei informaţii, confruntând ştirile descoperite. IVIetoda de prezentare 
este de a cita în cuprinsul naraţiunii autorii folosiţi, comparând afirmaţiile lor, lucrarea 
devenind astfel mai curând dezbaterea unor probleme, decât simplă relatare a 
evenimentelor. Sunt folosiţi astfel 26 de autori antici, medievali sau mai apropiaţi de 
epoca lui. 

Aşa cum ni s-a păstrat. Istoria Ţării Româneşti cuprinde doar epoca vecine a istoriei 
noastre, de la daci şi luptele lor cu romanii, până la aşezarea hunilor în Câmpia 
Panonică, în secolul V e.n. Fireşte, intenţia autorului era de a scrie o istorie completă, 
care să meargă până în zilele lui. întrebarea este dacă într-adevăr a scris numai cât s-a 
păstrat, sau o parte a manuscrisului s-a pierdut? Pregătindu-se să scrie istoria unei 
singure provincii româneşti, autorul este însă conştient de originea comună şi unitatea 
tuturor românilor, idei pe care le subliniază cu vigoare. De fapt, ceea ce cunoaştem din 
lucrare reprezintă o istorie a tuturor românilor, o dezbatere a problemei esenţiale privind 
originea latină şi continuitatea poporului român. 

Primul capitol (Numele acestei ţări din vechime, cum îi era şi cine o stăpânea), se 
referă la geţi şi daci, la primele lor lupte cu romanii. Al doilea, expune luptele lui Traian 
cu dacii, cucerirea romană a Daciei; sunt prezentate ambele războaie din 101-102 şi 
105-106, spre deosebire de IVIiron Costin, care le confundase în unul singur. Ca şi 
cronicarul moldovean. Constantin Cantacuzino cunoaşte podul lui Traian de la Turnu 
Severin, ale cărui urme le descrie. Capitolul III se referă la hotarele Daciei romane, care 
cuprinde teritoriul locuit mai târziu de români. Capitolul următor tratează istoria Daciei 
după cucerirea romană; cu timpul, urma locuitorilor de aici se pierde, din lipsa 
izvoarelor; ei apar însă (Capitolul V) ceva mai târziu, sub numele de vlahi. Aici, autorul 
analizează problema continuităţii populaţiei daco-romane, aducând în favoarea acesteia 
argumentele în parte valabile şi astăzi. După părerea sa, o asemenea mulţime de 
oameni nu şi-ar fi părăsit gospodăriile, iar cârmuitorii locali din Dacia aveau mai curând 
interes să scape de control roman, pentru a rămâne singuri stăpânitori (stolnicul credea 
că statele româneşti s-au format imediat după retragerea stăpânirii romane). Şi, în 
sfârşit, un argument cu mare greutate, care constă în lipsa oricărei urme care să 
adeverească un asemenea transfer de populaţie: „Nicăiri urme de ale acelora romani ce 
au fost în Dachia, care să fi fost mutaţi cu totul în altă parte, nu este". în ultimele două 
capitole, al şaselea şi al şaptelea, stolnicul prezintă istoria coloniştilor romani rămaşi în 



Dacia, care s-au amestecat cu dacii, formând poporul român. De reţinut această idee, a 

originii mixte daco-romane, a poporului român, de fapt explicaţia justă; mai înainte, 
Miron Costin se referise la evacuarea dacilor din teritoriul ocupat de romani, iar după 
stolnic Dimitrie Cantemir şi Şcoala Ardeleană, chiar unii istorici de mai târziu, vor greşi 
susţinând originea pur latină a românilor. Stolnicul a văzut mai clar decât ei. Lucrarea - 
cel puţin în forma pe care o cunoaştem - ia sfârşit odată cu invazia hunilor, socotiţi în 
mod greşit ca strămoşi ai ungurilor. 

O comparaţie care se Impune este între opera stolnicului şl lucrarea similară a Iul 
Miron Costin. Analiza celor două opere nu poate duce decât la concluzia superiorităţii lui 
Constantin Cantacuzino. Mai întâi, documentaţia sa este mult mai amplă, prin folosirea 
unor izvoare latine (TItus Livius, lordanes), greceşti (Strabon, Dio Cassius), bizantine 
(Procopiu, Tzetzes, Zonaras) etc. Nu numai volumul infomnaţiei este superior, dar şi 
spiritul critic cu care aceasta este valorificată; Miron Costin se mulţumeşte în general să 
urmeze expunerea istoricului sas, cunoscut şi de stolnic, Lorenz Toppeltin, despre 
originea popoarelor din Transilvania. Constantin Cantacuzino urmăreşte mai mult ideile 
decât evenimentele, factura lucrării sale fiind mai modernă decât a lui Miron Costin. într- 
un singur punct însă, cronicarul moldovean este, fără îndoială, superior: în stil, limpede 
şi curgător. Spre deosebire de el, Constantin Cantacuzino scrie foarte greoi, alcătuind 
fraze complicate şi obscure; în plus, textul său este plin de numeroase şi inutile 
digresiuni. 

Se pare că stolnicul a fost, ca istoric, un om modest: nu şi-a semnat lucrarea. Ea a 
circulat în manuscris şl a fost publicată în 1858, de George loanid, ca anonimă. în 1872, 
B. P. Haşdeu a atribuit-o spătarului Milescu, ideea sa fiind adoptată şi de alţii. Mihail 
Kogălniceanu, tot în 1872 considera însă că a fost scrisă de „un român de peste Olt". 
Abia în 1899, Nicolae lorga a dovedit că autorul este Constantin Cantacuzino. în 
prezent această afimnaţie nu mai este pusă la îndoială. 

într-o viaţă mult mai scurtă decât a stolnicului Cantacuzino, Dimitrie Cantemir a reuşit 
să realizeze o operă care, nu numai că îl pune pe primul plan în cultura românească a 
secolelor XVII-XVI II, dar îi acordă un loc meritat şi în cultura europeană. 

Originea familiei Cantemir a fost învăluită în legendă chiar de Ilustrul el reprezentant, 
în realitate, erau neam de răzeşi; Neculce scrie chiar că „acest Cantemir Vodă a fost de 
oameni proşti de la ţinutul Fălciului". Mai târziu, când ar fi dorit să întemeieze o dinastie, 
Dimitrie Cantemir şl-a alcătuit o falsă genealogie, considerându-se descendent al 
hanilor tătari, mergând până la Timur Lenk. întruchiparea originii destul de modeste este 
însă chiar tatăl său. Constantin Cantemir, care nici nu ştia carte. în tinereţe fusese 
mercenar în slujba Poloniei şi apoi, întors în Moldova, participase la diferite campanii, 
inclusiv la asediul Vienei. Acest boier mărunt a fost ales în 1685 domn al Moldovei, căci 
boierii tocmai aceasta doreau: un om slab, fără multe pretenţii şi posibilităţi, care să fie o 
unealtă în mâna lor. L-a sprijinit să ajungă la tron şi vecinul din Ţara Românească, 
Şerban Cantacuzino; mai târziu însă, va ajunge la neînţelegeri, atât cu acesta, cât şi cu 
succesorul lui. Constantin Brâncoveanu. Până la moartea sa, în 1693, Constantin 
Cantemir a domnit, fiind nevoit să ţină seama de interesele boiereşti, mai ales de 
puternica familie a Ruseteştilor. A fost un simplu instrument - cum susţin unii istorici - 
sau la rândul Iul s-a folosit de cel care îl susţineau? Personajul merită a fl studiat cu mal 
multă atenţie. 

Dimitrie Cantemir s-a născut la 1673. Tatăl său, un om incult, a avut ambiţia de a da 
fiilor săi o educaţie aleasă. A studiat mai întâi în casa părintească cu un dascăl grec 



renumit, Ieremia Cacavelas, de la care a învăţat greceşte şi latineşte. Apoi, între 1688- 

1691 a continuat studiile la Constantinopol. Capitala Imperiului Otoman, unde se aflau 
numeroşi greci, era un important centru cultural. Aici exista Academia Patriarhiei 
Ortodoxe supranumită „Marea Şcoală", la care Dimitrie Cantemir învaţă filosofia, 
precum şi alte ştiinţe. Nu se mulţumeşte însă numai cu ce îi putea oferi mediul grecesc: 
pătrunde şi în cercurile otomane, învăţând turca, persana şi araba. Bazându-se pe 
aceste cunoştinţe, va deveni primul orientalist român. 

La moartea tatălui său, în 1693, Dimitrie Cantemir a fost ales domn. Nu a putut 
domni însă decât trei săptămâni; au contribuit şi intrigile lui Brâncoveanu la înlăturarea 
sa. Cantemir rămâne în continuare la Constantinopol, iar în 1695 renunţă chiar la 
domnie în favoarea fratelui său Antioh (1695-1700, apoi 1705-1707), al cărui 
reprezentant va fi în capitala Imperiului Otoman. De fapt, părăsind ideea unei domnii în 
IVIoldova, el ţintea mai sus, urmărind înlăturarea lui Brâncoveanu şi dobândirea 
scaunului Ţării Româneşti, mai puternică şi mai bogată. în acest timp, Dimitrie Cantemir 
are o interesantă experienţă personală, care va marca şi concepţia sa politică: participă 
în 1697 la bătălia de la Zenta, unde armata turcească suferă o înfrângere categorică din 
partea austriecilor. Poate astfel să vadă cu ochii lui unul din episoadele care marchează 
declinul puterii otomane. 

Şederea la Constantinopol este întreruptă doar de o scurtă vizită la laşi, în 1699, 
când se căsătoreşte cu Cassandra, fiica lui Şerban Cantacuzino. După 1700, continuă 
la Poartă intrigile contra lui Brâncoveanu şi domnilor sprijiniţi de acesta în IVIoldova, în 
urma înlăturării iui Antioh Cantemir. Singurul succes dobândit a fost o nouă domnie, mai 
scurtă, a fratelui său, între 1705-1707. Brâncoveanu era încă prea puternic, prea bogat 
şi prea abil pentru a putea fi răsturnat. Nu trebuie să ne închipuim că numai intrigile 
politice îl preocupa pe Dimitrie Cantemir în capitala imperiului; el dă o importanţă la fel 
de mare studiului şi relaţiilor cu lumea intelectuală, greacă sau turcă, a marelui oraş. 

Turcii acordă multă încredere acestui om care, deşi de alt neam, trăise mai mult 
printre ei şi le cunoştea atât de bine cultura. în anul 1710 ei îl numesc domn în IVIoldova, 
şi nu întâmplător. Se apropia războiul ruso-turc şi Poarta avea nevoie la laşi de un om 
de încredere. Cantemir a acceptat, dar planurile sale erau altele. 

Domnia scurtă, de opt luni, a lui Dimitrie Cantemir în IVIoldova are o semnificaţie 
incomparabil mai mare decât durata sa. El a dorit mai întâi să transforme întregul 
mecanism politic intern. Sprijinindu-se pe boierimea mică, a încercat să impună o 
domnie autoritară şi ereditară, după modelul celorlalte state europene (este perioada 
tipică a absolutismului), aşa cum în Moldova nu existase nicicând pe deplin. Pe plan 
extern, el meditase îndelung asupra evoluţiei marilor imperii şi ajunsese la concluzia că 
Imperiul Otoman se va dezagrega, iar pe ruinele sale se va ridica Rusia, condusă în 
acea vreme de Petru cel Mare. Conjunctura era potrivită, considera el, pentru 
dobândirea independenţei Moldovei. în acest spirit a încheiat cu ţarul tratatul de la Lucl< 
(aprilie 1711) şi s-a alăturat Rusiei în războiul împotriva Porţii, după ce însuşi Petru cel 
Mare îl vizitase la laşi. Calculul lui Cantemir s-a dovedit greşit, căci Imperiul Otoman era 
încă mai putemic decât îl credea, iar declinul său avea să fie nu brusc, ci progresiv, de- 
a lungul a două secole. Urmarea a fost în frângerea ruşilor şi moldovenilor la Stănileşti 
şi încheierea în grabă a păcii. Dimitrie Cantemir s-a refugiat în Rusia, aşezându-se la 
Harkov, împreună cu vreo 4000 de moldoveni, unde ţarul i-a dăruit mai multe sate. S-a 
mutat apoi la Moscova. 

Un timp, fostul domnitor a sperat că se va putea reîntoarce în Moldova. Când între 



1716-1718, războiul se reaprinde în Orient, între Austria şi Imperiul Otoman, Cantemir 

încearcă să obţină şi participarea Rusiei. Ţarul nu putea fi însă înduplecat; pentru el mai 
important era Războiul Nordic, pentru ieşire la Marea Baltică. în 1719, Cantemir se 
stabileşte la Petersburg, iar în 1721 este numit membru al Senatului, o funcţie 
corespunzătoare celei de ministru. Ca specialist în problemele orientale, îl însoţeşte pe 
ţarul Petru în expediţia din Caucaz (1722). Un an mai târziu, în 1723, moartea întrerupe 
o carieră politică şi literară, care mai putea da încă multe roade. 

Opera lui Dimitrie Cantemir se poate periodiza în trei etape distincte. Prima, care se 
întinde între 1698-1700, cuprinde scrieri cu caracter filosofic, teologic, a căror analiză nu 
îşi are locul în prezentarea noastră. A doua etapă, între 1700-1711, ani în care 
principalul efort depus este de natură politică, este reprezentată printr-o singură lucrare 
însemnată. Istoria ieroglifică, scrisă în 1705. în sfârşit, în ultima etapă a vieţii, după 
părăsirea domniei, Cantemir a realizat cea mai întinsă şi mai valoroasă parte a operei 
sale^. 

O prezentare a scrierilor domnitorului moldovean trebuie să ţină seama de faptul că 
acesta a fost nu numai un erudit, ci şi un om politic. Desigur, opera sa are şi o valoare 
intrinsecă, dar nu poate fi înţeleasă pe deplin dacă o rupem de aspiraţiile politice ale 
autorului. Nu numai istoricul, dar şi domnul IVIoldovei se exprimă prin pana lui. 

Istoria ieroglifică este o lucrare greu de încadrat într-un gen anumit. Esenţa sa este 
memorialistică, legându-se deci de istorie. Forma însă, este a unui roman alegoric, iar 
tonul al unui pamflet. Personajele istorice sunt deghizate în animale, care populează 
Ţara patrupedelor (IVIoldova) şi a păsărilor (Ţara Românească). împărăţia peştilor este 
Imperiul Otoman. Brâncoveanu ne apare în chipul Corbului, iar D. Cantemir însuşi în al 
Inorogului. în această formă, romanţată şi alegorică, ne este prezentat conflictul dintre 
Cantemireşti şi Brâncoveanu, în anii 1703-1705, cu multe referiri însă la evenimentele 
anterioare, începând cu domnia lui Constantin Cantemir. O critică ascuţită este 
îndreptată aproape împotriva tuturor, inclusiv contra Imperiului Otoman. Se remarcă şi 
atitudinea antiboierească a autorului, ca şi simpatia sa pentru ţărănime, doar ea fiind 
prezentată favorabil. Deşi nu ne dă amănunte precise, căci în fond nu este o lucrare de 
istorie. Istoria ieroglifică este preţioasă pentru cunoaşterea atmosferei epocii, a intrigilor 
şi aspiraţiilor politice ale personalităţilor vremii. Rămasă multă vreme în manuscris - 
criticând vehement pe toţi oamenii marcanţi ai vremii, autorul nu-şi putea permite s-o 
publice - lucrarea a fost editată în 1883 de Academia Română. 

Nici Descrierea Moldovei, scrisă în latineşte {Descripţie Moldaviae), la cererea 
Academiei din Berlin - al cărui membru devenise în 1714 - şi terminată în 1716, nu este 
o operă în primul rând istorică. Fondul său este în primul rând geografic şi etnografic. 
Este cea mai echilibrată şi mai precisă dintre operele lui Cantemir, singura care rămâne 
valabilă, sub raport informativ, şi astăzi. Ideea de a prezenta, unite într-o sinteză, 
geografia, organizarea politică şi civilizaţia unei ţări nu era nouă. O încercare în această 
direcţie făcuse Miron Costin, scriind în limba polonă amintita Cronică a Ţării Moldovei şi 
Munteniei. Cărţi asemănătoare se mai scriseseră, în literatura polonă de pildă. 



Această periodizare, propusă de P. P. Panaitescu, este sigură pentru datele terminării diferitelor 
lucrări. în ce priveşte fazele iniţiale ale redactării, nu există încă un punct de vedere pe deplin 
acceptat. Unele ipoteze propun anii 1699-1700 pentru începerea lucrului la Descrierea Moldovei, 
existând şi părerea că harta acesteia cu greu ar fi putut fi alcătuită în afara ţării; se menţine 
ipoteza unei redactări mai vechi şi pentru Istoria Imperiului Otoman. Oricum, materialul pentru 
aceste lucrări era în bună parte adunat înainte de 171 1 . 



Preocupările geografice ale lui Cantemir erau vechi; la Constantinopol studiase, printre 

altele, geografia şi, mai târziu, în Rusia venise în contact cu savanţi germani, care 
aveau preocupări asemănătoare. în afara cunoştinţelor proprii despre Moldova, el 
foloseşte pentru alcătuirea lucrării izvoare variate, atât interne (Grigore Urecine, Miron 
Costin, Nicolae Costin), cât şi externe: autori antici (Strabon, Eutropiu), bizantini, poloni, 
ruşi şi occidentali. 

Prima parte a lucrării este cea geografică; analiza ei ne interesează mai puţin. A 
doua se referă la structura politică a Moldovei, văzută în desfăşurarea ei istorică; 
capitolele cuprinse aici prezintă deci interes şi pentru cunoaşterea idei lor istorice ale 
fostului domnitor. El prezintă modul de cârmuire a ţării, alegerea domnilor, întărirea şi 
scoaterea din scaun a acestora, pe boieri şi alte categorii sociale, armata, legile etc. Un 
capitol interesant este cel intitulat „Despre năravurile moldovenilor" ', prima încercare de 
psiliologie a poporului român. Ultima parte a cărţii tratează probleme de religie, limbă şi 
cultură. 

Descrierea Moldovei demonstrează cel mai bine ideea enunţată anterior că istoricul 
Cantemir nu poate fi înţeles fără omul politic Cantemir. Incursiunile istorice din diferite 
capitole ale lucrării au un scop politic bine conturat. Ideea care le încheagă este aceea a 
necesităţii unui stat domnesc autoritar, aşa cum dorise autorul să instaureze în scurta 
sa domnie. De aceea, atunci când se referă la instituţia domniei în secolele anterioare, 
el afimnă că aceasta ar fi fost absolută şi ereditară, proiectând în trecut propria-i 
concepţie. în acelaşi timp, el neagă orice suzeranitate, în secolele trecute, a Poloniei şi 
Ungariei asupra Moldovei, considerând de asemenea că dependenţa faţă de turci 
începe abia după moartea lui Ştefan cel Mare (1504). Scopul urmărit este clar: 
afirmarea unei depline independenţe a ţării în primele sale veacuri de existenţă 
constituia un argument în plus pentru înlăturarea oricărei vasalităţi. Folosind argumente 
istorice, Cantemir pleda pentru independenţa ţării. 

Din aceste motive. Descrierea Moldovei rămâne mult mai valoroasă ca monografie 
geografică, politică şi etnografică, decât istorică. Deşi nu a fost publicată în timpul vieţii 
autorului, ea s-a bucurat de multă preţuire, dovadă şi traducerile apărute mai târziu. 
Prima traducere a originalului latin s-a făcut în limba germană, fiind publicată la 
Hamburg în 1769-1770; o altă ediţie a apărut la Leipzig în 1771. A urmat o traducere 
rusească, tipărită la Moscova, în 1789 şi, în sfârşit, prima versiune românească, editată 
de banul Vasile Vârnav, la mănăstirea Neamţ, în 1825. După aceea, până în zilele 
noastre lucrarea a fost tipărită în numeroase ediţii. 

Descrierea Moldovei este însoţită şi de o hartă, care a fost iniţial publicată 
independent, anterior primei ediţii, în 1737, în Olanda; este foarte amănunţită, 
cuprinzând 978 de elemente, dintre care 654 de sate şi 182 ape. Unii istorici consideră 
că nu a fost însă alcătuită la faţa locului, în Moldova; cert este că prezintă şi o serie de 
aproximaţii şi inexactităţi. 

Lucrarea care a contribuit la celebritatea europeană a lui Cantemir mai mult decât 
toate celelalte la un loc este, fără îndoială. Istoria Imperiului Otoman. Redactarea ei s-a 
încheiat în 1716, este însă mult mai greu de afirmat când a fost începută. Desigur, 
Cantemir a adunat material referitor la istoria otomană încă înainte de 1710, pe când se 
afla în capitala imperiului. Nu se ştie însă dacă începuse de pe atunci să scrie lucrarea, 
sau aceasta a fost realizată în întregime după stabilirea sa în Rusia. 

Cartea a fost scrisă tot în limba latină - versiunea aceasta rămânând până azi 
inedită -, sub titlul Incrementa atque decrementa aulae othomanicae {Creşterea şi 



descreşterea Imperiului Otoman). Deşi, ca majoritatea lucrărilor sale, nepublicată în 
timpul vieţii, ea s-a bucurat de o faimă extraordinară după moartea autorului. Fiul 
fostului domnitor, Antioh Cantemir, unul din clasicii literaturii ruse şi ambasador al ţarului 
la Londra şi apoi la Paris, s-a îngrijit de traducerea şi publicarea cărţii în cele două mari 
capitale europene. A apărut astfel, în 1734-1735, o ediţie engleză în două volume 
(traducător pastorul N. Tindal), în 1743 o traducere franceză în patru volume, iar în 
1745, la Hamburg, o versiune germană, realizată după textul englez. în felul acesta, 
întreaga lume cultă a Europei putea folosi lucrarea domnitorului moldovean, într-una din 
cele trei limbi de mare circulaţie. Prima traducere românească a fost publicată abia în 
1876, fiind efectuată nu după originalul latin, ci după ediţia germană, care la rândul ei nu 
folosise textul iniţial. Editarea textului latin şi o traducere directă a acestuia se impun 
pentru o cunoaştere completă şi perfectă a operei lui Cantemir. 

Istoria creşterii şi descreşterii Imperiului Otoman a reprezentat principalul izvor de 
informaţie pentru acest stat, până când, abia după un secol, germanul Josef Hammer a 
scris o lucrare mai informată şi mai critică (Geschichte des Osmanischen Reiches, 10 
volume, 1827-1834). într-o recenzie din 1824, Hammer analiza cu o deosebită 
severitate opera predecesorului său: „Sunt puţine cărţi care s-au bucurat de o reputaţie 
mai puţin meritată ca Istoria Otomană a principelui Cantemir". El cade aici în greşeala 
acelor istorici care tind să-şi minimalizeze înaintaşii, uitând că istoria, ca orice ştiinţă, e 
perfectibilă, astfel că o lucrare mai nouă, de cele mai multe ori pune în umbră alta mai 
veche. Dovada este că însuşi Hammer nu mai este folosit astăzi. Severitatea excesivă a 
criticii lui nu trebuie însă să ne ascundă părţile slabe ale istoriei lui Cantemir, căci 
lucrarea sa este într-adevăr inegală. Se întâlnesc multe greşeli, mai ales de cronologie, 
lucru curios chiar în pasajele referitoare la români (astfel, nu se spune nimic despre 
IVIircea cel Bătrân, apar erori la domniile lui Ştefan cel Mare şi Mihai Viteazul). Deficienţa 
principală, de care se leagă aceste greşeli, stă în materialul infomnativ folosit. Cantemir 
utilizează izvoare turceşti, dar numai o mică parte din ele. De fapt, prima parte a cărţii e 
mai curând o prelucrare a unei compilaţii de cronici turceşti, scrisă de un anume Saadi 
Effendi, la 1696. Aici intrăm într-un domeniu foarte neclar. Cronica lui Saadi Effendi nu 
s-a găsit şi nici cel puţin nu se ştie cine ar putea să fi fost această persoană. S-a lansat 
şi ipoteza că de fapt sub acest nume s-ar ascunde însuşi Dimitrie Cantemir. în felul 
acesta, meritul său în adunarea izvoarelor ar spori, dar chiar şi aşa, prima parte a 
lucrării nu depăşeşte cu mult caracterul unei compilaţii de cronici (pe lângă cronicile 
turceşti, mai sunt folosite lucrări bizantine, occidentale, cronici româneşti). Principala 
valoare şi partea sa originală nu stă în textul propriu-zis, ci în numeroasele şi detaliatele 
note, în care Cantemir adoptă o atitudine critică faţă de izvoare, se ridică deasupra 
materialului prelucrat, exprimând idei personale^". Partea a doua a cărţii - Descreşterea 
Imperiului Otoman (începând cu anul 1672 până la 1711) - este mult superioară primei, 
în parte, ea are un caracter memorialistic şi e cu mult mai bogată în date concrete şi 
informaţii privind civilizaţia otomană, scrise de un mare cunoscător al acesteia. 

La baza lucrării stă o concepţie ciclică a istoriei; statele trec prin faze succesive de 
mărire şi decădere. Aceste transformări nu sunt însă înţelese în cu evoluţia societăţii, a 



Este ciudat faptul că textul propriu-zis tratează Istoria otomană în sens foarte favorabil turcilor şl 
defavorabil creştinilor, fiind deci o prelucrare necritică a surselor turceşti, doar în note Cantemir 
manifestându-şi poziţia personală. De multe ori notele contrazic textul. Unii istorici au presupus că 
textul ar fl fost alcătuit în perioada şederii la Constantinopol, Iar notele adăugate apoi, când 
Cantemir devine Inamic declarat al Imperiului Otoman. 



civilizaţiei, ci exclusiv pe plan politic, mai precis teritorial. Creşterea puterii otomane 

merge până la anul 1672, când turcii ocupă Cameniţa, atingând maximum de 
expansiune teritorială; urmează apoi decăderea, manifestată prin pierderea succesivă a 
unor ţinuturi. Lucrarea este deci departe de a propune o filosofie a istoriei, de a prezenta 
declinul real ai societăţii otomane (care începuse înainte de 1672) şi cu atât mai puţin 
de a analiza cauzele acestuia, aşa cum va face Montesquieu scriind în 1734 despre 
Imperiul Roman. 

Valoroasă rămâne deci cartea lui Cantemir prin amănuntele ce ni le dă despre istoria 
Porţii în timpurile mai apropiate de el şi în legătură cu instituţiile, cultura, religia şi alte 
aspecte ale civilizaţiei otomane. Şi această operă a sa are o semnificaţie politică; 
imperiul fiind menit să dispară, rezulta de aici necesitatea ca statele vasale, inclusiv 
ţările române, să-şi recapete independenţa. Prăbuşirea puterii sultanilor - pe care el o 
credea mult mai grabnică decât a fost în realitate - avea să creeze un cadru cu totul 
nou pentru evoluţia popoarelor şi statelor din Europa răsăriteană. Prezentarea acestei 
decăderi era o invitaţie la acţiune şi pentru Petru cel Mare; după cum am văzut, 
Cantemir dorea intrarea Rusiei în războiul început în 1716. Este interesant şi faptul că în 
1717 el a publicat în Rusia o hartă a Constantinopolului (reprodusă şi în ediţia engleză a 
cărţii); mai precisă ca Inarta Moldovei, se poate presupune fusese realizată înainte de 
1710, în timpul şederii sale în capitala sultanilor. Dacă scopul fostului domnitor era să 
acrediteze ideea unei rapide decăderi turceşti şi să grăbească un război decisiv 
împotriva Porţii, nu trebuie să ne închipuim că el ar fi în fond antiotoman. Se crease o 
conjunctură politică şi ea trebuia folosită cu atât mai mult cu cât putea avea urmări 
însemnate asupra statelor româneşti. în rest, Cantemir, fin cunoscător al civilizaţiei 
turceşti, după ce trăise ani de-a rândul în atmosfera ei, nu o urăşte şi nici nu o 
dispreţuieşte. 

Mai succint şi sistematic, ideile sale politice şi istorice apar într-o scurtă lucrare, 
redactată de asemenea în latineşte, în 1714, Monărchiarum physica examinatio 
(Cercetarea filozofică a monarhiilor). Este o încercare de filosofie a istoriei. Destul de 
simplistă de altfel, căci are în vedere mai mult întinderea teritorială a imperiilor. Aceste 
imperii umnează o evoluţie ciclică, se nasc, cresc, mor şi lasă apoi locul altora. Tendinţa 
lucrării este în mod evident mai curând politică decât filosofică. După decăderea 
imperiilor anterioare - arată Cantemir - urmează ridicarea Rusiei ca monarhie 
universală. Singura piedică în calea sa este Imperiul Otoman, care trebuie zdrobit. 
Scrierea, rămasă multă vreme inedită, (publicată abia în 1951, în traducere 
românească) se pare că fusese scrisă pentru ţarul Petru, căruia i-ar fi fost şi prezentată 
în 1714. 

Urmează - cronologic - în activitatea istoriografică a lui Dimitrie Cantemir, două 

lucrări de istorie contemporană, interesante desigur prin informaţiile ce ie oferă, dar 
subiective şi tendenţioase. Prima, redactată tot în latină. Vita Constantini Cantemyrii 
(Viaţa lui Constantin Cantemir) este o biografie a tatălui său, scrisă în perioada 1714- 
1716, probabil în ultimul an. Constantin Cantemir este prezentat ca un stăpânitor 
autoritar şi luptător antiotoman. Este evident că Dimitrie Cantemir, atribuind tatălui 
calităţi şi idei ce îi aparţineau mai curând lui, încearcă prin această biografie să-şi 
justifice ascendenţa domnească, dorinţa de a fi reprezentantul unei dinastii. Aici apare şi 
informaţia fantezistă privind obârşia tătărească a familiei. Lucrarea a fost publicată în 
latină şi rusă, în 1783; în traducere românească a apărut un secol mai târziu, în 1883. 
A doua operă tendenţioasă la care ne referim este Evenimentele Cantacuzinilor şi 



ale Brâncovenilor, redactată în ruseşte pe la 1717-1718 şi publicată la Petersburg în 

1 772; tot aici a apărut în 1 783 şi în limba germană, iar în 1 795 a fost tipărită la Viena, în 
greceşte. în limba română a fost publicată de Mihail Kogălniceanu în „Arhiva 
românească", la 1845. Este un istoric al evenimentelor politice din Ţara Românească 
între anii 1688-1716. Scopul urmărit era informarea ţarului în sens defavorabil celor 
două familii muntene, Brâncoveanu şi Cantacuzinii apărând ca inamici ai Rusiei, 
pedeapsa lor finală fiind considerată astfel meritată. Cantemir urmăreşte şi aici nu atât 
adevărul istoric, cât un scop politic; el nu încetase să spere că va obţine pentru el şi 
familia sa domnia ţărilor române. Pentru aceasta, nu ajungea să-l atragă pe ţar într-un 
nou război cu Turcia; trebuia în plus curăţit terenul de eventuali concurenţi politici. 

Preocupările de orientalist ale lui Dimitrie Cantemir sunt strâns legate în ultimii ani ai 
vieţii sale de politica lui Petru cel IVIare. Pregătirile acestuia pentru o expediţie în Caucaz 
- ca, desigur, şi preocuparea, mereu vie, a relaţiilor cu Imperiul Otoman - au sporit 
interesul în societatea rusă pentru aspectele civilizaţiei orientale. în anul 1722, Cantemir 
publică la Petersburg, în ruseşte, lucrarea Sistema religiei mahomedane; este de fapt o 
prezentare nu numai a religiei, ci a civilizaţiei mahomedane, căci găsim şi capitole 
despre literatură, filosofie, muzică, legi, obiceiuri, tradiţii etc. în româneşte s-a tradus 
abia în 1927, doar prima parte a monografiei, cea referitoare la Coran. Tot în acest an, 
Cantemir participă la expediţia rusă din Caucaz şi, ca un adevărat om de ştiinţă, 
întreprinde aici cercetări arheologice, epigrafice, având intenţia să scrie o lucrare cu 
caracter geografic şi istoric asupra regiunii ("o replică a Descrierii Moldovei, după 
expresia iui P. P. Panaitescu). IVIurind la scurt timp după terminarea expediţiei, nu a mai 
avut timp să redacteze monografia plănuită. Notele lui au fost folosite mai târziu de alţi 
savanţi; unul dintre aceştia, T. S. Bayer, preluând notele lui Cantemir referitoare la un 
zid fortificat din Caucaz pe care acesta îl descoperise, publică în 1726 la Petersburg 
lucrarea De muro Caucaseo. 

Rămâne acum să discutăm despre ultima mare operă a lui Cantemir, rămasă din 
păcate neterminată, cea mai documentată, mai originală şi mai importantă din punctul 
nostru de vedere. în intenţia sa, această lucrare, intitulată Hronicul vechimii romano- 
moldo-vlahllor, trebuia să cuprindă întreaga istorie a poporului nostru, de la origini până 
în zilele sale. Nu a reuşit însă să trateze decât epoca veche, până la formarea Ţării 
Româneşti şi IVIoldovei (în secolul al Xlll-lea, după părerea lui). Versiunea iniţială în 
limba latină, HIstorla Moldo-Vlachica, a fost scrisă în 1717, tot pentru Academia din 
Berlin, ca şi Descrierea Moldovei. Curând Cantemir şi-a lărgit planul, hotărând să 
elaboreze un text mult mai amplu, de data aceasta în limba română. Textul românesc, 
elaborat între 1719-1722, este de patru ori mai întins decât varianta latină. 

în mod cert, Hronicul romano-moldo-vlahllor este cea mai infomnată lucrare a 
cărturarului moldovean. O lungă listă bibliografică, alcătuită din vreo 150 de lucrări 
(stolnicul Constantin Cantacuzino citase 26) ne pune în faţa unei bogăţii de izvoare 
nemaiîntâlnită până atunci şi nici mult timp după aceea în istoriografia noastră. 
Remarcabil poliglot - cunoştea 9 limbi - Cantemir foloseşte izvoare şi lucrări latine, 
greceşti, germane, franceze, polone, italiene, turceşti, persane, arabe, sârbeşti, ruseşti. 
Din toate acestea, el adună informaţii foarte preţioase pentru istoria românilor în evul 
mediu; o serie de ştiri descoperite şi folosite de el au fost cu timpul uitate (Hronicul nu 
se citeşte sau se citeşte superficial de istoricii moderni), unele fiind chiar ignorate de 
autori recenţi. Pe lângă izvoare narative, Cantemir utilizează şi documente, inscripţii, 
apelând uneori chiar la folclor. Deci, nu numai cantitatea, dar şi varietatea izvoarelor 



este remarcabilă. De asemenea, Cantemir este primul în istoriografia noastră, care, în 

această lucrare, citează cu precizie izvoarele folosite. Indicând titlul, volumul şi pagina. 
Ei recurge şi la critica textelor, stabilind chiar unele criterii, pe care, este drept, nu le 
respectă întotdeauna. Consideră astfel că demne de încredere sunt doar izvoarele 
contemporane evenimentelor, că este necesară pentru stabilirea adevărului o 
comparaţie între diferite surse şi arată că o singură mărturie rămâne discutabilă. 

în ce priveşte conţinutul lucrării, în centrul ei stă marea problemă a originii, unităţii şi 
continuităţii poporului român. Cantemir este partizan al ideii eronate a dispariţiei dacilor, 
urmarea fiind deci originea pur latină a românilor. Istoria acestora este o simplă 
continuare a istoriei romane, expunerea începând cu obârşia romanilor, de la războiul 
Troiei. Numeroase dovezi aduce el pentru a sublinia continuitatea românilor pe teritoriul 
Daciei. Această continuitate - potrivit mentalităţii vremii - o vede în primul rând ca o 
continuitate politică. După retragerea lor, din a doua jumătate a secolului III, romanii s-ar 
fi întors la nordul Dunării (se face aici o confuzie între Dacia Traiană, de la nordul 
Dunării, şi Dacia Aureliană din sudul fluviului). „Barbarii" n-ar fi stăpânit Dacia, care 
continuă să facă parte din Imperiul Roman de Răsărit, apoi din cel Bizantin. Aici a 
existat timp de secole un stat unitar românesc. Petru şi Asan au coborât de la nordul 
Dunării, iar Negru-Vodă şi Bogdan sunt urmaşii lui loniţă. Fiind vorba de o continuitate 
statală, este înlăturată astfel ideea retragerii românilor în munţi, sprijinită de Miron 
Costin. Şi admisă, dintre istoricii mai noi, de Xenopol. 

Fireşte, demonstraţia lui Cantemir este depăşită astăzi; istoricii care i-au urmat au 
renunţat cu timpul la ideea originii pur romane, ca şi la continuitatea politică, statală, în 
prima fază a evului mediu. Totuşi, Hronicul impresionează şi astăzi prin vastitatea 
concepţiei şi a informaţiei. Oricare ar fi valoarea sa ştiinţifică, nici această ultimă operă a 
domnitorului moldovean nu este ruptă de preocupările, lui politice. în fond, a arăta 
originea nobilă şi străveche a românilor, continuatori ai Imperiului Roman, a dovedi 
existenţa neîntreruptă, nu numai a poporului dar şi a statului românesc, însemna a 
justifica pentru neamul său un rol de seamă în prezent şi în viitor. Tratarea problemei 
originilor, atât de Constantin Cantacuzino, cât şi de Dimitrie Cantemir, nu este 
întâmplătoare: măreţia trecutului trebuia să fie un argument în sprijinul independenţei 
politice, pe care o doreau. 

Este, desigur, regretabil faptul că Dimitrie Cantemir nu a putut duce până la capăt 
Hronicul său. Credem însă că, aflat departe de Moldova, cu greu ar fi putut găsi 
suficiente materiale pentru redactarea umnătorului volum, în care, potrivit planului său, 
trebuia să urmărească atât istoria Moldovei, cât şi a Ţării Româneşti. Oricum, 
documentele interne i-ar fi fost inaccesibile (în acest sens s-a făcut observaţia că nu 
văzuse nicicând documente româneşti din secolul al XlV-lea şi de la începutul secolului 
al XV-lea, deoarece susţinuse în Descrierea Moldovei că scrisul slavon ar fi fost introdus 
la noi abia după conciliul de la Florenţa, datat greşit de el în timpul lui Alexandru cel 
Bun). 

O lucrare atât de interesantă ar fi meritat o soartă mai bună, asemănătoare celei de 
care s-au bucurat alte scrieri ale lui Cantemir. Din păcate, versiunea iniţială în limba 
latină nu s-a publicat până azi, iar textul românesc a fost tipărit abia în 1835-1836 la laşi 
şi, mai târziu, în 1901, sub îngrijirea lui Grigore Tocilescu. După cum arătăm, el nu a 
fost cercetat cu suficientă atenţie. Este şi vina stilului, căci Cantemir, fiind pus în situaţia 
de a exprima idei într-o limbă care nu avea încă un vocabular adecvat, încearcă să 
construiască o nouă limbă literară. Influenţat de limba greacă şi latină, de sintaxa lor, el 



se exprimă destul de greoi, într-un stil hibrid. 

Dimitrie Cantemir este primul român a cărui operă a cucerit o meritată faimă 
internaţională. Deşi trăit cea mai mare parte a vieţii în medii străine, activitatea şi opera 
lui, concepute la scară europeană, nu au părăsit nicicând punctul de plecare românesc. 
Aşa se explică faptul că scrierile sale au exercitat o reală influenţă asupra evoluţiei 
culturii româneşti. Pe tărâmul istoriografiei, lucrarea cea mai rodnică s-a dovedit a fi 
Hronicul romano-moldo-vlahilor, care a inspirat probabil pe reprezentanţii Şcolii 
Ardelene, în dezbaterea principalei probleme ce îi preocupa: originea şi continuitatea 
românilor. Hronicul lui Cantemir este astfel trăsătura de unire care leagă istoriografia 
noastră veche de începutul celei modeme. 

Istoriografia modernă 



I. ISTORIOGRAFIA LUMINISTĂ 



Spre mijlocul secolului al XVIII-lea, cultura europeană intră într-o nouă fază. Ea se 

adaptează în felul acesta evoluţiei sociale şi noilor structuri politice. Este vremea când 
pe de-o parte sporeşte mult rolul burgheziei în societate, iar pe de altă parte, trebuind să 
ţină seama de imperativele epocii, organizarea statelor nobiliare se modemizează, sub 
forma „despotismului luminat". Dezvoltarea tot mai intensă a manufacturilor şi 
comerţului, sporirea preocupărilor ştiinţifice şi telinice, acordă un rol incomparabil mai 
mare decât în veacurile trecute păturilor mijlocii ale societăţii, burgheziei. Un spirit nou, 
acela al credinţei în progres, însoţeşte evoluţia economică şi socială. IVIonarhii luminaţi 
ai vremii sunt cei care înţeleg că, pentru evitarea unei revoluţii, un compromis cu factorii 
progresului se impune; pentru a salva în măsura posibilului vechea societate, ei se 
prezintă ca partizani ai reformelor. 

Umanismul secolelor anterioare apăruse în afara bisericii, dar nu o negase. Noua 
cultură reprezintă un pas înainte pe calea laicizării, mergându-se până la atacarea pe 
faţă a dogmelor religioase şi instituţiilor clericale. Singura explicaţie admisă pentru 
fenomenele naturale şi sociale este cea raţională. Totul se poate explica, şi totul este 
supus unor legi naturale. Adevărata religie a promotorilor noii culturi este progresul. 
Burghezia fiind încă relativ slabă, nesimţindu-se încă în stare să ia întreaga putere în 
propriile-i mâini, realizarea progresului este văzută nu pe calea revoluţiei, ci a 
reformelor, în cadrul monarhiilor luminate. 

Ca parte integrantă a culturii, istoriografia capătă la rândul ei trăsături noi. IViai întâi, 
obiectul ei se lărgeşte. Interesele burgheziei impun o preocupare mai mare pentru 
istoria comerţului, a industriei, a atâtor aspecte care fuseseră de vechea istoriografie 
precumpănitor politică. Se tinde spre o sinteză mai largă, spre istorii ale civilizaţiei. 
Accentul cade mai puţin pe nararea unor întâmplări trecute, cât pe studierea unor 
probleme istorice. Sporeşte interesul pentru cercetarea cauzelor marilor transformări; 
explicaţiile supranaturale sunt înlăturate, căutându-se în istorie, ca şi în celelalte ştiinţe, 
relaţiile raţionale, legice, de la cauză la efect. în ultimă analiză, tendinţa istoriografiei 
vremii este politică, prezentarea trecutului fiind pusă în serviciul prezentului, justificând 
necesitatea progresului. Erudiţii perioadei anterioare lasă locul unor spirite mai puţin 
preocupate de descifrarea fiecărui document, cât de descifrarea mersului general al 
societăţii. Istoriografia devine mai puţin erudită şi mai filosofică. Ancorarea în prezent 
este dovedită şi de locul principal ocupat de istoria contemporană în preocupările 
autorilor. Chiar când scriu despre evul mediu, îl înţeleg prea puţin şi îl minimalizează 
sau denigrează. Pentru progres şi împotriva spiritului clerical, ei au puţină înţelegere 
pentru o epocă în care biserica avea un cuvânt atât de important de spus. 

Uneori însă, raţionalizarea excesivă a fenomenelor istorice duce la o concepţie 
mecanicistă. Omul aproape nu mai are ce căuta în acest mecanism perfect, rolul 
maselor este neglijat. Abstractizarea exagerată a evoluţiei istorice a stârnit mai târziu 
împotrivirea unei noi generaţii, romantice, care va propune un alt mod de a scrie istoria. 

Fondatorul şi principalul reprezentant al istoriografiei luministe sau raţionaliste este 
Voltaire (1694-1778). Lucrarea sa, Secolul lui Ludovic XIV, publicată în 1751, poate fi 
considerată „prima carte modernă de istorie". Ea nu este o povestire a unei domnii, ci 
prezentarea multilaterală a unei epoci, văzută nu numai sub aspectul ei politic, ci şi 
economic, ştiinţific şi cultural. în 1754 Voltaire publică o încercare de istorie universală 



(Essai sur Ies moeurs et l'esprit des nations) care, de asemenea, aduce o viziune nouă 
asupra subiectului. Istoria este privită ca un tot, cuprinzând întreg pământul, nu numai 
câteva state europene, şi toate manifestările vieţii umane. Pe lângă lărgirea conceptului 
de istorie, Voltaire are meritul de a privi toate subiectele tratate cu un spirit critic 
neîntrecut, liber de tradiţie şi de prejudecăţi. 

Raţionalismul francez a făcut şcoală în special în Anglia, unde pe unnele lui Voltaire, 
dar nu lipsiţi de originalitate, scriu David Hume (1711-1776), autorul unei istorii a ţării 
sale, scoţianul Wiiliam Robertson (1721-1793), care se remarcă printr-o istorie a Scoţiei 
şi alta a Americii, precum şi Edward Gibbon (1737-1794), cu celebra sa lucrare despre 
declinul şi căderea Imperiului Roman. în Italia, Gianbattista Vico (1668-1744) pune 
bazele filosofiei moderne a istoriei. Mai puţin raţionalist decât cel francez sau englez, 
luminismul german pune accentul mai curând pe continuitatea istoriei, decât pe opoziţia 
dintre lumea modernă şi evul mediu; influenţaţi mai mult de Rousseau decât de Voltaire, 
unii istorici şi filosofi germani (Justus Moser, apoi,. în chip iiotărât, Herder) anunţă 
romantismul. 

Cultura ţărilor române se încadrează la rândul ei în curentul luminist. Deşi este 
imposibil să trasăm limite rigide, putem afirma că la noi concepţiile luministe sunt 
dominante în ultimele trei decenii ale secolului al XVIII-lea şi în primele trei ale secolului 
al XlX-lea. Nu este vorba de un împrumut mecanic al unor idei ce nu ne aparţineau. 
Deşi în comparaţie cu statele Europei Apusene sau Centrale, românii se aflau cu o 
treaptă mai jos în dezvoltarea societăţii, forţele noi începuseră totuşi să acţioneze. Este 
o perioadă de certă evoluţie economică, de diferenţiere socială, de dezvoltare, chiar 
dacă încă la un nivel modest, a burgheziei şi creştere a numărului intelectualilor. 
Reforme în sens luminist au existat şi la noi, fiind aplicate de habsburgi în Transilvania 
şi de domnitorii fanarioţi, dintre care mulţi erau receptivi la ideile noi, în Ţara 
Românească şi Moldova. Ideile luministe au căzut deci pe un teren pregătit, unde au 
putut încolţi. Societatea românească nefiind însă identică cu societăţile care au generat 
aceste idei, s-a realizat o sinteză, deosebit de originală, care îmbină strâns elementele 
vechi şi noi, străine şi autohtone. 

Diferenţe sociale, politice şi culturale au marcat însă, chiar în cadrul luminismului 
românesc, două variante distincte: una în Ţara Românească şi Moldova, cealaltă în 
Transilvania. în istoriografie cea mai cunoscută rămâne varianta transilvăneană, 
cunoscută sub numele de Şcoala Ardeleană. 



1. ŞCOALA ARDELEANĂ 



O scurtă expunere istorică este necesară pentru a înţelege originea şi ideologia 
Şcolii Ardelene, care depăşeşte cu mult începuturile - după cum am văzut, modeste - 
ale istoriografiei româneşti din Transilvania. 

în timpul războiului cu turcii de la sfârşitul secolului XVII, habsburgii ocupă 
Transilvania, organizând-o ca provincie imperială prin Diploma Leopoldină din 1691. 
Căutând să-şi consolideze stăpânirea prin bisericii, la scurt timp încep propaganda şi 
promisiunile pentru a determina trecerea românilor de aici la catolicism. Urmarea 
intrigilor şi presiunilor a fost scindarea bisericii române transilvănene, o parte a clerului 
admiţând unirea cu Roma (1698-1699). Situaţia creată astfel în rândul populaţiei, 
trebuie privită din două puncte de vedere: Pe de o parte sciziunea religioasă şi-a pus 
amprenta negativ asupra unităţii, atât de necesară, a tuturor românilor în lupta pentru 
dobândirea unor drepturi politice egale cu ale celorlalte naţionalităţi din Transilvania; 
acest aspect nu trebuie totuşi exagerat căci, în marile împrejurări ale istoriei lor, 
indiferent de confesiune, românii transilvăneni au ştiut să fie uniţi. Pe de altă parte, 
politica oficială de atragere a greco-catolicilor, chiar dacă nu a îmbunătăţit situaţia 
membrilor de rând ai acestei biserici, a creat pentru intelectuali, în special pentru clerici, 
posibilităţi de instruire inexistente mai înainte. în câteva decenii s-a format o valoroasă 
intelectualitate greco-catolică, cu studii atât la şcolile româneşti din Transilvania, tot 
atunci înfiinţate (vestitele şcoli din Blaj s-au deschis în 1754), cât şi la Viena şi Roma. 
Studiile clasice i-au pus în contact pe aceşti români - ca mai înainte pe cronicarii din 
secolul XVII - cu limba, literatura latină, cu izvoarele care glăsuiau despre originile 
poporului nostru. 

Românii care acceptaseră greco-catolicismul procedaseră astfel nu din vreo 
convingere religioasă, ci cu evidente intenţii politice. Adoptarea unei religii oficiale 
trebuia, în concepţia lor, să determine recunoaşterea poporului român, ţinut până atunci 
într-o condiţie inferioară, ca egalul celorlalte. Lupta politică a fost condusă, cu deosebită: 
strălucire şi cu o rară perseverenţă, de episcopul Inochentie Micu Clain între anii 1728- 
1751. Printre argumentele sale figurează şi originea latină a români lor, deci vechimea 
lor pe teritoriul ce îl locuiesc înainte de stabilirea populaţiilor vecine. Acum ideea 
latinităţii românilor (şi, fireşte, a continuităţii lor neîntrerupte) devine în chip nemijlocit o 
armă politică. O sursă de inspiraţie istorică pentru Inochentie Micu şi pentru cei care i-au 
continuat lupta a fost Hronicul lui Dimitrie Cantemir, un manuscris al acestuia fiind 
achiziţionat la Viena de episcopul greco-catolic. După el s-au efectuat mai multe copii, 
folosite de reprezentanţii Şcolii Ardelene. 

Luminismul românesc transilvănean reprezintă o sinteză originală a unor elemente 
aparţinând culturii europene a vremii şi a propriilor aspiraţii naţionale. Trăsăturile 
definitorii ale luminismului de pretutindeni sunt, desigur, prezente astfel, mai întâi, 
credinţa hotărâtă în progres, iar ca mijloc al acestuia, calea reformelor; de asemenea, 
încrederea în puterea raţiunii, în existenţa unor legi naturale. Pe plan politic, 
reprezentanţii Şcolii Ardelene sunt, ca şi înaintaşii sau contemporanii lor occidentali, 
partizani ai despotismului luminat, aplicat în Austria de Măria Tereza şi de losif II, ultimul 
fiind probabil, dintre monarhi, cei mai îndrăzneţ exponent al acestuia. 

Şi totuşi, deosebirile sunt la fel de clare ca asemănările. Principala notă distinctă se 



află în caracterul mai întâi de toate naţional al luminismului Şcolii Ardelene^^ 

Raţionalismul este pus, în primul rând, în slujba criticii inegalităţii naţionale. Pentru 
istoricii transilvăneni, istoria nu este o simplă preocupare ştiinţifică; ei o folosesc ca 
armă naţională, căci în primul rând prin istorie se putea stabili originea nobilă a 
poporului român, caracterul său autohton, în faţa altor popoare venite mai târziu. 
Urmarea logică, raţională a expunerii istorice era necesitatea egalităţii naţionale, dreptul 
românilor ca în propria lor ţară să fie cel puţin egali cu toţi ceilalţi. Şcoala Ardeleană nu 
împărtăşeşte dispreţul multor luminişti occidentali pentru evul mediu. Din punctul de 
vedere românesc, această epocă, martoră a continuităţii poporului român, a luptelor 
eroice pentru păstrarea fiinţei etnice şi a neatârnării politice, nu putea fi, ca pentru 
Voltaire, o perioadă întunecată, stăpânită de ignoranţă, şi nimic mai mult. în occident, 
istoria era oarecum dependentă de filosofie, aceasta din urmă fiind de disciplina 
predilectă a spiritelor luministe. Pentru Şcoala Ardeleană însă, istoria se situează 
categoric pe primul plan. 

Lupta pe acest teren era necesară cu atât mai mult cu cât, adversarii politici ai 
românilor găsiseră la rândul lor arme din acelaşi arsenal. Doi istorici străini, Sulzer şi 
EngeF încercau să dovedească retragerea întregii populaţii romanizate din Dacia, 
odată cu legiunile romane şi revenirea abia după un număr de secole a românilor la 
nord de Dunăre. Chiar admiţând că ei ar fi fost de bună credinţă, neurmărind scopuri 
politice, noua teorie „imigraţionistă" nu putea în cele din urmă să nu depăşească terenul 
strict ştiinţific. în cazul că ar fi fost ultimii veniţi în Transilvania, baza istorică a drepturilor 
invocate de români devenea mult mai şubredă. Dezbaterea a trecut astfel pe tărâmul 
politic. 

O altă trăsătură a luminismului Şcolii Ardelene este păstrarea legăturii cu biserica. 
Deşi întâlnim unele critici le adresa acesteia, de o ruptură nu putea fi vorba. Istoricii 
vremii sunt greco-catolici, cei mai mulţi având studii teologice, iar biserica greco-catolică 
reprezenta o instituţie care putea fi folosită de români pentru susţinerea drepturilor lor. 

Primul istoric al Şcolii Ardelene este SamuiI Micu Clain. Născut la 1745 în satul Sad, 
lângă Sibiu, el devine preot greco-catolic şi studiază la Viena, între 1766-1772, teologia 
şi filosofia, precum şi alte ştiinţe (fizica, mecanica, matematica). Din 1 772 predă la Blaj 
etica şi matematica. în 1777 se reîntoarce la Viena, pentru a deveni prefect de studii la 
colegiul Sancta Barbara, rămânând aici până în 1782. între 1782-1 804, SamuiI Micu 
predă din nou la Blaj; este perioada cea mai productivă din viaţa sa, pe plan literar şi 
ştiinţific. în 1804 devine editor al cărţilor publicate în limba română de către tipografia 
Universităţii din Buda. Spera astfel să-şi poată publica numeroasele opere; moare subit. 



în general, luminismul occidental este cosmopolit. Un exemplu tipic este cel al francezului 
Voltaire care îl felicită pe Frederic II cu ocazia victoriei acestuia la Rossbach împotriva francezilor; 
Iar Frederic II, la rândul său, îşi exprimă credinţa în superioritatea literaturii franceze şl manifestă 
dispreţ faţă de civilizaţia germană. Sunt rari Istoricii care - mal ales în Germania - susţin un punct 

de vedere naţional. 

Franz Joseph Sulzer (7-1791), istoric de origine elveţiană, stabilit în 1776 în Ţara Românească, 
autorul lucrării Geschichte des transalpinischen Daciens, apărută în 3 voi. La Viena, în 1781- 
1782; el consideră că românii ar fi venit în nordul Dunării din Peninsula Balcanică, abia în sec. XII- 
XIII. Johann Christlan Engel (1770-1814), Istoric austriac, funcţionar la cancelaria aulică 
transilvană din Viena, a publicat în 1794 o lucrare despre originea românilor şl în 1804 o Istorie a 
acestora: Geschichte der Moldau und der Walachey; el susţine imigrarea românilor la nordul 
Dunării în sec. IX. Pe lângă opiniile eronate privind originea poporului român, operele lor, mal ales 
Istoria Iul Engel, au multe elemente valoroase, fiind folosite în sec. XIX şl de Istoriografia română. 



nu după mult timp, în 1806. 

SamuiI Micu a fost un erudit, care s-a remarcat prin cercetări în numeroase domenii. 
Au rămas în urma sa peste 60 de cărţi (doar 13 tipărite în timpul vieţii), dintre care 47 
teologice - majoritatea traduceri -, 5 istorice, 5 filosofice, 3 literare. 

Opera sa istorică se caracterizează printr-o largă documentare; cunoscând 
numeroase limbi (latina, greaca, germana, maghiara, italiana, franceza), a avut 
posibilitatea să consulte izvoare foarte variate. Pe lângă sursele narative, el recurge la 
arheologie, folclor, precum şi la argumente lingvistice. 

Prima sa lucrare istorică este scrisă în 1774, în limba latină, sub titlul De ortu, 
progressu, conversione Valachorum episcopis item arhiepiscopia et metropolitis eorum. 
Este o istorie a bisericii române, în cadrul căreia sunt tratate însă şi unele probleme 
istorice de interes mai larg, în primul rând originea poporului român. El începe, cu 
prezentarea descendenţei romane a acestuia, o sursă de inspiraţie fiind Hronicul lui 
Dimitrie Cantemir. 

în 1778, SamuiI IVIicu redactează o istorie succintă a românilor tot în limba latină, sub 
titlul Brevis historica notitia originis et progressus nationis Daco-Romanae; aceasta ni s- 
a păstrat doar prin intermediul unui rezumat în limba română, pe care îl scrie în 
perioada 1792-1796, intitulat Scurtă cunoştinţă a istoriei românilor. Mai înainte, în 1791, 
compusese, cu intenţii didactice. Istoria românilor cu întrebări şi răspunsuri. 

Principala lucrare a lui SamuiI Micu, care înglobează întreaga sa concepţie şi 
cunoştinţele sale istorice, este o operă masivă, în patru volume, numită Istoria şi 
lucrurile şi întâmplările românilor, la care a lucrat vreme de mai mulţi ani, terminând-o în 
1805. Exceptând începutul cărţii, tipărit în „Calendarul de la Buda" pe anul 1806, 
această monumentală istorie a rămas până astăzi inedită. Ea a circulat, fireşte, în 
manuscris, acordând iui SamuiI Micu un loc de seamă printre istoricii români ai vremii. 
Primul tom prezintă istoria românilor în Dacia, al doilea istoria domnilor Ţării Româneşti 
(până la 1724), al treilea istoria domnilor Moldovei (până Ia 1595, cu un scurt adaus 
până la 1795), iar al patrulea este un istoric al bisericii româneşti din Transilvania. 

Ca şi D. Cantemir, SamuiI Micu susţine ideea inexactă a exterminării totale a dacilor 
şi, în consecinţă, a originii pur latine a românilor; totodată, el afirmă cu tărie 
continuitatea populaţiei româneşti pe teritoriul Daciei. El crede că românii din 
Transilvania l-au ales pe ungurul Tuhutum, ca prinţ al lor; în consecinţă, stăpânirea 
maghiară apărea ca rezultatul unui „contract", care trebuia respectat, prin recunoaşterea 
populaţiei româneşti ca deplin egală în drepturi cu celelalte. Perioada ce a urmat 
cuceririi maghiare a însemnat, în concepţia sa, un lung declin pentru populaţia 
românească, până ia instaurarea stăpânirii habsburgice. Autorul se dovedeşte un 
partizan ferm al despotismului luminat, al reformelor promovate de habsburgi, 
considerând că acestea vor ameliora situaţia românilor. Cu aceeaşi hotărâre el 
condamnă orice încercare de revoluţie, având cuvinte grele la adresa răsculaţilor români 
din 1784 în frunte cu Horea. Aceste limite politice nu sunt ale lui, în general, ale 
luminismului european, al cărui exponent este. 

Partizan al purităţii latine a românilor, SamuiI Micu a considerat. Că această origine 
trebuie dovedită, înainte de toate, prin limbă. Din păcate, forma latină a limbii române 
fusese coruptă prin tot felul de împrumuturi străine şi, chiar haina în care se prezenta 
scrisul slavon, nu era potrivită cu originea romană. De aceea, el recurge la un sistem de 
transcriere latină, nu fonetică, ci etimologică, deoarece sublinia astfel mai bine obârşia 
latină a cuvintelor. Propunea, de asemenea, adoptarea unor neologisme, mai cu seamă 



din limba latină. Astfel, atât aspectul, cât şi fondul limbii umnau să se transforme, în 

sensul apropierii românei de limba care o generase. Rezultatul acestei tendinţe 
latinizante este gramatica românească, pe care o publică împreună cu Giieorghe 
Şincai, în 1780, la Viena, sub titlul Elementa linguae Daco-Romanae sive Valachicae (a 
doua ediţie apare în 1805, sub îngrijirea exclusivă a iui Şincai, care renunţă la unele 
exagerări latiniste). în general, astăzi se cunoaşte mai mult latura exagerată a 
preocupărilor lingvistice ale Şcolii Ardelene; realitatea este însă că, dacă multe soluţii 
propuse de ei nu au prins, altele s-au încetăţenit în limba română, modernizând-o şi 
sporind capacitatea ei de expresie. 

Al doilea istoric al Şcolii Ardelene, colaborator al lui SamuiI IVIicu la lucrarea amintită, 
este Glieorghe Şincai, născut în 1754, la Râciul de Câmpie, în ţinutul IVIureşului. 
Studiază la colegiul refomnat din Târgu IVIureş şi la cel iezuit din Cluj, apoi la şcoala 
piariştilor din Bistriţa. în 1773 devine profesor de retorică şi poetică la seminarul din Blaj. 
Călugărindu-se în 1774, este trimis la Roma, unde studiază la vestitul colegiu „De 
propaganda fide". Capătă aici, în 1779, titlul de doctor în filosofie şi teologie. în următorii 
ani, între 1779-1782, continuă studiile la Viena. Anii îndelungaţi petrecuţi în cele două 
mari oraşe i-a consacrat în mare parte cercetărilor în biblioteci şi ariiive, pentru 
adunarea materialelor privitoare la istoria românilor. Reîntors în este numit în 1782 
director al şcolii normale din Blaj şi al tuturor şcolilor elementare greco-catolice, care 
urmau să se înfiinţeze. IVIai puţin docil decât SamuiI IVIicu, deşi departe de a fi un 
revoluţionar, Gheorghe Şincai se dovedeşte însă pentru superiorii săi o persoană 
incomodă. Gest semnificativ, în 1784 renunţă la călugărie. în 1791 participă alături de 
SamuiI IVIicu şi Petru Maior la redactarea importantului document Suppiex libellus 
Valachorum, prin care românii cereau - zadarnic - împăratului drepturi egale cu ale 
celorlalte naţionalităţi. Independenţa purtării sale şi neînţelegerile cu episcopul Bob, îl 
determină pe acesta din urmă să-l reclame, acuzându-l - fără motiv - de conspiraţie 
împotriva statului. Cliiar neîntemeiate, asemenea acuzaţii, într-o vreme când monarhii 
Europei se temeau de ideile molipsitoare ale revoluţiei franceze, erau luate în 
consideraţie. Şincai este închis la Aiud (1794), petrecând acolo zece luni, după care 
este eliberat. Pierduse însă postul şi nu îl va mai putea recăpăta. Urmează o perioadă 
dificilă pentru el, găsindu-şi până la urmă refugiu pe moşia contelui Daniel Vaş, pe ai 
cărui fii îi învaţă carte. între 1804-1808 reuşeşte să ocupe modestul post de corector la 
tipografia Universităţii din Buda; neputând însă avansa ca cenzor şi revizor, post ocupat 
de Petru Maior în 1808, se retrage din nou pe moşia familiei Vaş, unde rămâne cu unele 
întreruperi până la moartea sa, în 1816. Viaţa lui Şincai este dramatică; după o 
strălucită carieră în tinereţe este lăsat pe drumuri, iar după o viaţă întreagă în care 
lucrase la istoria poporului său, cenzura îi interzice publicarea cărţii, sub motiv că ar 
cuprinde idei subversive. S-a păstrat în amintirea oamenilor imaginea patetică a 
bătrânului Şincai, rătăcind fără nicio speranţă, cu manuscrisele de la care nu mai 
aştepta nimic. în cadrul culturii noastre, viaţa lui Şincai este poate cea mai tipică 
întruchipare a renunţării la tot pentru o idee, a urmăririi acesteia până la capăt, în ciuda 
obstacolelor şi loviturilor primite. Marea idee a lui Şincai a fost realizarea unei istorii a 
poporului său, la o scară cum încă nu se mai scrisese. 

La Roma, Viena sau Buda, oriunde avea posibilitatea, Şincai nu şi-a precupeţit 
timpul şi energia pentru a strânge izvoarele ce trebuiau să stea la baza operei sale. 
Unele dintre acestea au fost adunate în trei volume de documente, alcătuite pe baza 
colecţiei sale - păstrată şi astăzi - de 27 tomuri manuscrise. Opera principală este însă 



Hronica românilor şi a mai multor neamuri, cea care i-a absorbit aproape întreaga 
energie. După cum am văzut, cu toate eforturile întreprinse, nu a reuşit să o publice; 
doar partea de început a fost tipărită în „Calendarul de la Buda", în anii 1808 şi 1809. 
Prima ediţie completă - urmând unora parţiale (laşi 1843, Buda 1844) - va fi cea 
publicată la laşi, în trei volume, în 1853-1854^^. Niciun istoric român înainte de Şincai şi 
multă vreme după el, nu folosise o asemenea documentaţie, care pur şi simplu uluieşte. 
Dacă în Hronicul său Cantemir apelase la 150 de izvoare, Şincai utilizează mii. în afara 
cronicilor româneşti, a lucrărilor lui Dimitrie Cantemir, el îi cunoaşte pe antici, greci şi 
latini, pe istoricii bizantini, poloni, unguri, ruşi, germani, italieni, francezi (dintre ultimii îl 
consultă de pildă pe IVlignot, Histoire de l'empire ottoman, 1771). Pe lângă izvoarele 
narative, pentru prima oară în istoriografia română el foloseşte în cliip masiv documente 
de arhivă, găsite la Viena, Roma, Buda şi Pesta. Toate aceste materiale sunt tratate cu 
un spirit critic destul de ascuţit. 

Hronica lui Şincai este de fapt prima istorie completă şi unitară a poporului român. 
Contemporanul său SamuiI IVIicu procedase la o juxtapunere a istoriei românilor din 
diferite provincii, după cum intenţionase şi Cantemir. Acum, la Şincai, graniţele politice 
sunt depăşite, românii fiind priviţi ca un corp unic. Singurul criteriu rămâne cel 
cronologic. Aşa se explică şi titlul - puţin neobişnuit pentru vremea sa - de cronică; 
evenimentele sunt într-adevăr narate în cea mai strictă ordine cronologică, procedeu 
exagerat, căci minimalizează semnificaţia raporturilor cauzale. Fireşte, oricum ar fi titlul, 
prin critica izvoarelor şi interpretarea evenimentelor, opera lui Şincai nu este o cronică, 
ci o lucrare istorică propriu-zisă. Astfel concepută, ea merge de la anul 86 e.n., când se 
consemnează începutul războaielor daco-romane, până la 1739; autorul ar fi dorit să 
ajungă până în zilele sale, la 1808, dar nu a mai avut răgaz pentru terminarea lucrării. 
După cum rezultă tot din titlu, românii sunt prezentaţi şi în raport cu evoluţia popoarelor 
vecine, orizontul istoric al lui Şincai dovedindu-se deosebit de larg. 

Problemele esenţiale ale istoriei românilor nu sunt văzute diferit în comparaţie cu 
lucrarea lui Micu. Ca şi acesta, Şincai consideră că dacii au fost exterminaţi, că românii 
sunt latini puri, care au vieţuit neîntrerupt pe teritoriul Daciei; şi el arată că românii s-au 
supus de bunăvoie năvălitorilor unguri, existând deci toate motivele să fie bine trataţi de 
aceştia. Spre deosebire de IVIicu, manifestă o atitudine mai înţelegătoare faţă de 
mişcările ţărăneşti, de pildă faţă de răscoala din 1514 (nu ştim ce a gândit despre 
răscoala lui Horea din 1 784). Rezolvarea o vede însă tot în reformele luminate ale Curţii 
din Viena. întâlnim şi unele critici la adresa clerului; deşi rămâne religios, considerând 
că Dumnezeu se află la originea lucrurilor, el nu justifică fiecare eveniment prin prezenţa 
divinităţii, preferând explicaţiile raţionale. 

Sub raportul stilului, lucrarea lui Şincai este mai puţin reuşită. O anumită ariditate şi 
lipsă de căldură, slabul interes pentru compoziţia literară, sunt cauze care o fac să fie 
puţin citită. Nicolae lorga o considera „o carte rece, o carte învăţată, o carte folositoare, 
dar moartă". Lipsa culorii locale şi participării sufleteşti caracterizează însă şi alte opere 
istorice ale secolului luminilor. Şincai este desigur un luminist dar, prin metoda de lucru 
şi marele accent pus pe izvoare, aminteşte şi de perioada anterioară, a erudiţiei. Edgard 
Quinet îl compara cu IVIuratori şi cu savanţii benedictini francezi (IVIabillon, IVIontfaucon 
etc). 

Mai puţin erudit decât IVIicu şi Şincai, Petru IVIaior a fost un temperament de luptător. 

Există şi o versiune latină realizată de Şincai (Chronicon Daco-Romanorum sive Valachorum), 
cuprinzând perioada 86-11 52. 



care a ştiut să-şi deschidă un drum în viaţă, asigurând şi operei sale o soartă mai bună. 

S-a născut la Târgu Mureş, în 1760 sau 1761. A studiat în oraşul natal şi ia Biaj, fiind 
trimis în 1774, împreună cu Gineorgiie Şincai - deşi simţitor mai tânăr decât ei - să 
înveţe ia „De propaganda fide" din Roma; ia fei ca Şincai a continuat apoi, în 1779- 
1780, studiile la Viena. în 1780 devine profesor de logică şi metafizică ia Blaj, iar în 
1784 paroh la Reghin, unde rămâne până în 1809. în 1809 ajunge cenzor şi revizor la 
tipografia Universităţii din Buda; moare în 1821 aici. 

Dacă scopul principal urmărit de Maior este acelaşi ca la Micu şi Şincai: 
demonstrarea latinităţii şi continuităţii români lor, în vederea afirmării drepturilor lor 
politice, în rest opera sa diferă sensibil de a înaintaşilor. Mai puţin învăţat decât aceştia. 
Maior este în schimb un spirit sintetic şi polemic, două calităţi care atrag întotdeauna 
cititori. Prin aceste calităţi şi prin împrejurarea că, lucrând multă vreme la tipografia din 
Buda, şi-a putut publica principalele lucrări, opera sa istorică s-a bucurat de o circulaţie 
mult mai mare decât cea a lui Şincai şi Micu, de o influenţă superioară. 

Istoria pentru începutul românilor în Dacliia a fost publicată la Buda în 1812, fiind de 
fapt prima lucrare românească importantă de istorie publicată în limba noastră. Pentru a 
înţelege însemnătatea ei şi aprecierea contemporanilor, trebuie să amintim că tot ce se 
scrisese până atunci la noi referitor la originea şi istoria românilor, circula în manuscris; 
aşa erau cunoscute operele cu subiect asemănător ale lui Miron Costin, stolnicului 
Cantacuzino, Cantemir, Micu, Cartea lui Maior nu este, desigur, cea mai documentată 
dar a fost prima tipărită şi, trebuie subliniată această calitate, cea mai modernă ca 
structură. El nu îşi propune să povestească toate evenimentele unei epoci istorice; îl 
interesează o singură problemă, formarea poporului român, şi pe aceasta umnăreşte să 
o rezolve. în istoriografia noastră. Maior este primul care renunţă categoric la istoria 
predominant narativă. Doar câţiva ani despart lucrarea sa de Hronica iui Şincai, dar 
spiritual distanţa este mult mai mare. între timp apăruseră calomniile lui Sulzer şi Engel, 
susţinute de istoricul sas Eder, aşa că, demonstraţia se transformă uneori în polemici, 
temperamentul autorului potrivindu-se perfect acestui mod de expunere. Şi stilul este 
mai viu, mai plastic. 

Concluziile lucrării sunt cele deja cunoscute. Dacii au fost stârpiţi sau alungaţi, 
românii fiind deci urmaşi puri ai coloniştilor romani, aşezaţi pe un pământ nelocuit. Chiar 
în ipoteza (pe care, de altfel. Maior nu o crede) a supravieţuirii unor femei dace, romanii 
nu s-ar fi amestecat cu ele^". El se referă apoi la retragerea din secolul III numai a 
armatei şi a administraţiei romane, majoritatea coloniştilor rămânând pe loc. După 
trecerea anilor. Dacia rămâne pentru un timp liberă, la venirea ungurilor românii 
încheind un „pact" cu ei, deci nefiind supuşi prin forţă. Ultimele evenimente prezentate 
cele privind Imperiul româno-bulgar. într-o interesantă anexă. Pentru începutul limbei 
româneşti, el arată că limba română se trage din latina populară, nu din cea clasică, aşa 
cum credeau greşit înaintaşii săi. Greşeşte însă când consideră - mergând pe urmele 
lui Dimitrie Cantemir - că românii au scris cu litere latine până în secolul XV. 
Bucurându-se de o mare influenţă în istoriografia română a secolului XIX, lucrarea lui 
Maior a fost republicată în 1834 şi apoi în 1883. Susţinerea fără nuanţe a latinităţii 
depline a românilor este, desigur, partea cea mai slabă a lucrării. încă în 1813 



El crede că, în urma războiului, „aşa s-au dezrădăcinat sămânţa dachilor din toată Dachia, cât 
necum vre unii bărbaţi, ci nici muieri, nici prunci nu au mai rămas în Dachia. De unde urmează că 
atunci când intrară romanii cei trimişi de Traian în Dachia, spre a moşteni satele şi oraşele, necum 
multe, ci nici vreunele muieri dache nu se mai afla în Dachia". 



remarcabilul slavist austriac de origine slovacă Bartolomeu Kopitar (1780-1844) arăta 

într-o recenzie că nu poate fi vorba de o exterminare a dacilor, ci de o contopire a lor cu 
coloniştii romani, limba dacă având un anumit rol şi în formarea limbii române. Disputa 
dintre cei doi oameni de ştiinţă a continuat până în 1816. Unele idei exprimate de 
Kopitar vor fi preluate de istoriografia noastră, în primul rând de B. P. Haşdeu. 

Petru Maior a mai scris Istoria bisericii românilor, publicată la Buda în 1813; este 
prima monografie care tratează independent şi complet această problemă. El se referă 
la întreg teritoriul locuit de români, prezentând mai întâi originea latină a creştinismului 
românesc. Expunerea merge până în zilele sale, acordând un loc important istoricului 
bisericii greco-catolice din Transilvania. Documentarea este mult superioară lucrării 
anterioare, bazându-se atât pe izvoare narative, cât şi pe documente şi chiar pe folclor. 
Scopul politic, naţional este şi aici prezent, prin sublinierea vechimii creştinismului 
românilor şi accentuarea rolului politic al bisericii lor. 

Petru IVIaior este iniţiatorul şi autorul unei părţi (până la litera H) al Lexiconului de la 
Buda, un dicţionar român-latin maginiar-german, continuat de alţii şi publicat în 1825. 
Prefaţa lucrării - Dialog pentru începutul limbii române între nepot şi unchi - este scrisă 
tot de el şi subliniază din nou originea limbii noastre din latina vulgară. Limba română 
are o bază pur latină, în timp ce limbile latine occidentale, franceza de pildă, au fost 
influenţate şi de elementul autohton. în concluzie deci, limba noastră este mult mai 
apropiată decât celelalte de graiul latin, consideră istoricul. 

Cel mai interesant reprezentant al Şcolii Ardelene este Ion Budai Deleanu. Până nu 
de mult era şi cel mai puţin cunoscut, privit aproape exclusiv ca poet, deşi nu a fost cu 
nimic mai prejos decât înaintaşii săi pe planul lingvisticii şi istoriei. Despre viaţa lui ştim 
şi astăzi destul de puţin, nu îi cunoaştem nici măcar înfăţişarea. De fapt, a publicat atât 
de puţin, în timpul vieţii, încât gloria a urmat la multe decenii după moartea sa. 

Ion Budai Deleanu s-a născut în aceeaşi vreme cu Petru IVIaior, în 1760 sau 1761. A 
învăţat la seminarul din Blaj, iar în 1777 îl întâlnim la Universitatea din Viena, unde 
studiază filosofia, teologia şi dreptul. în capitala Austriei, unde rămâne până la 1786, el 
se familiarizează cu cultura europeană a vremii, citind din literatura italiană, franceză, 
engleză, germană, fără a neglija studiile clasice. Este cu siguranţă, cel mai cultivat 
reprezentant al Şcolii Ardelene, nu numai un erudit, dar şi un cunoscător al celor mai 
recente scrieri ale vremii. întorcându-se în Transilvania în 1786, este pentru scurt timp 
profesor la Blaj, dar în anul următor, reuşind la un concurs devine secretar al tribunalului 
provincial din Lwow. în acest oraş polonez îşi va petrece Ion Budai Deleanu tot restul 
vieţii, vizitând fireşte, din când în când, provincia natală. în 1796 este avansat consilier 
la Curtea de Apel. Moare în 1820. 

Ion Budai Deleanu a publicat puţin în timpul vieţii, toate scrierile sale istorice şi multe 
altele văzând mult mai târziu lumina tiparului. La moartea sa lăsase 20 de volume 
manuscrise, rămase într-o familie poloneză, prin căsătoria fiicei sale Suzana cu Ludovic 
Lewandowsl<i. De la acesta din urmă Ie-a achiziţionat statul român, prin intermediul lui 
Gheorghe Asachi, abia după o jumătate de veac, în 1868. Primul care a cercetat 
manuscrisele a fost Alexandru Papiu Marian; pe baza lor a prezentat în 1870 o 
comunicare publicată în 1871 în „Analele Societăţii Academice Române", prin care 
făcea cunoscută valoarea deosebită a operei marelui înaintaş. în 1875-1877 s-a publicat 
epopeea „Ţiganiada", în prima variantă; în forma definitivă a apărut abia în 1925. 
Lucrările ştiinţifice au fost analizate cu grijă abia mai târziu, chiar şi astăzi multe 
rămânând inedite. Viitorul va limpezi multe aspecte necunoscute ale vieţii şi operei lui 



Budai Deleanu. 

Principala sa lucrare istorică, scrisă în limba latină, încă nepublicată, îşi propunea să 
cerceteze originea naţionalităţilor Transilvaniei. Poartă titlul De originibus populorum 
Transyivaniae comentatiuncula cum observationes historico-criticis şi a rămas 
neterminată, unele capitole fiind abia schiţate. Partea întâia este o prezentare succintă a 
istoriei românilor până la 1699. Partea a doua, cea care corespunde de fapt titlului 
lucrării, dezbate problema originii diferitelor popoare care au trăit sau au trecut în 
decursul timpului pe teritoriul Transilvaniei. Autorul vorbeşte despre daci, romani, goţi, 
huni, bulgari, slavi, unguri, saşi. Chestiunea originii tuturor acestor popoare era departe 
de a fi clară în vremea când scria Budai Deleanu, aşa că unele concluzii ce par astăzi 
fanteziste sunt oarecum explicabile. Autorul consideră că dacii nu au fost exterminaţi: 
retrăgându-se spre nord, el au devenit strămoşii polonezilor. Unii şl lingvişti credeau, 
într-adevăr, că limba dacilor aparţinea familiei slave. în spiritul teoriei sale, Budai 
Deleanu aduce şi argumente lingvistice, arătând că terminaţia tipic dacică „dava" s-ar 
întâlni în numele oraşelor Varşovia (Warszawa) şi Poltava. Dacă dacii stau la originea 
polonezilor, atunci, fireşte, românii sunt descendenţi puri ai latinilor. Lucrarea aduce 
argumente noi în sprijinul continuităţii, de pildă nume de persoane, de râuri şi oraşe. în 
concepţia autorului, secuii ar fi urmaşi ai sciţilor, iar saşii ar putea reprezenta o populaţie 
gemnană stabilită în Dacia încă în antichitate (ipoteză alături de care este prezentată şl 
cea reală, a venirii lor în evul mediu). întâlnim în cadrul lucrării şl unele dizertaţii, care 
depăşesc scopul iniţial, referindu-se la probleme mai actuale. Una dintre ele se 
intitulează De unione trium nationum et constitutiones approbatae Transyivaniae, fiind o 
pledoarie pentru înlăturarea asupririi naţionale. 

O lucrare interesantă, amintind „Descrierea IVIoldovei" lui Dimitrie Cantemir, este şi 
cea intitulată Scurte note asupra Bucovinei, redactată în limba germană pe la 1805 (a 
rămas multă vreme în manuscris, fiind tradusă în româneşte de G. Bogdan-Duică şl 
publicată în 1894 în „Gazeta Bucovinei"; textul german a fost publicat abia în 1915 de 
către Ion Nistor, în lucrarea Românii şi rutenii în Bucovina). Budai Deleanu se referă la 
aspectele administrative, economice, sociale ale provinciei, denunţând exploatarea 
locuitorilor, mai ales a ţărănimii, de către regimul habsburgic, Instaurat în 1775. Ca şi 
Cantemir, încearcă şi un portret psihologic al poporului român, realizat în spirit patriotic, 
combătându-se afirmaţiile ostile ale lui Sulzer şi ale francezului Carra. Se întâlnesc 
consideraţii interesante şi asupra limbii române, înaintea lui IVIaior, Budai Deleanu 
socotind că la baza acesteia stă latina populară; el admite şl faptul că 1/3 din cuvinte 
derivă din alte limbi. 

Se presupune că Budai Deleanu ar fi redactat, de asemenea, tot în limba germană, 
Combaterea notelor publicate la Cluj în 1791 cu privire la petiţia naţiunii române^^. 

Notele la care se referă autorul fuseseră întocmite de istoricul sas Eder, ca răspuns la 
Suppiex-ul alcătuit de români în 1791; Eder nega continuitatea românilor la nordul 
Dunării, pronunţându-se în favoarea tezei imigraţioniste şi, pe plan politic, milita 
împotriva egalităţii acestora în drepturi cu celelalte naţionalităţi ale Transilvaniei. în 
răspunsul lui Buclai Deleanu observăm, pe lângă ideile curente ale Şcolii Ardelene, 
unele puncte de vedere noi, mai înaintate. El are o concepţie mai largă asupra naţiunii, 
văzând în ea totalitatea claselor sociale, inclusiv ţărănimea, a cărei reprezentare în 
Dietă o cere; atât de departe nu îndrăzniseră să meargă ceilalţi reprezentanţi ai Şcolii 

ipoteza aparţine lui ioslf Pervain (vezi Ion Budai Deleanu, Scrieri inedite. Cluj, 1970). Alţii i-au 
considerat autori pe Samuii Micu sau pe Gheorghe Şincai. 



Ardelene, partizanii reformelor limitate ale despotismului luminat. La Budai Deleanu 

aspectul social al exploatării românilor este mai puternic subliniat. Interesant şi faptul că 
autorul nu mai pune un accent atât de apăsat pe puritatea latină a românilor, 
considerând că, oricum, aceştia, chiar de origine amestecată să fie, sunt cei mai vechi 
locuitori ai ţării, ceea ce ie justifică drepturile^l Egalitatea în drepturi este văzută pe 
toate planurile: politic, social, economic, precum şi cultural^''. Budai Deleanu este mai 
modern decât ceilalţi reprezentanţi ai Şcolii Ardelene, nu numai prin concepţia sa, dar şi 
prin metoda de cercetare, prin critica izvoarelor. Pentru el, un document trebuie să fie 
nu numai autentic, dar şi credibil. „Este o exigenţă recunoscută a criticii, arată el, ca la 
cercetarea autenticităţii unei dovezi istorice să se aibă în vedere nu numai dacă 
martorul este demn de crezare, ci şi dacă evenimentul povestit este credibil. A fost oare 
posibil? A putut avea loc cu adevărat în cutare împrejurări sau în altele?... Dacă o istorie 
este neverosimilă în sine sau improbabilă în raport cu cursul obişnuit al lucrurilor, atunci 
mărturia unui singur om e absolut neîndestulătoare, chiar dacă e de tot limpede, sigură 
şi demnă de crezare şi chiar dacă povestitorul e contemporan cu faptul istorisit". 

O ultimă sinteză a ideilor lui Budai Deleanu relativă la formarea poporului şi limbii 
române întâlnim în Introducerea istoricească, alcătuită în 1818, ca prefaţă la Lexiconul 
român-nemţesc, pe care nu a mai reuşit să-l publice. Chiar dacă autorul nu îndrăzneşte 
să rupă complet cu tradiţia Şcolii Ardelene şi să admită deschis originea mixtă, a 
poporului român, el face totuşi un mare pas înainte. Nu se referă la o contopire etnică, 
dar recunoaşte o convieţuire şi amestecul lingvistic. Budai Deleanu crede că în limba 
română cuvintele nelatine sunt de origine dacă; în această categorie sunt incluse şi cele 
mai multe cuvinte slave căci, după cum am văzut, el credea în slavismul dacilor. Nu 
numai majoritatea cuvintelor slave, dar şi cele de factură grecească, germană, 
albaneză, în general „cea mai mare parte de cuvinte străine în limba românească se 
trag de la daci", cu care, romanii din Dacia mai multe veacuri au trăit împreună". Cu 
toată exagerarea, noutatea concepţiei este evidentă şi reprezintă un mare progres faţă 
de purismul Şcolii Ardelene. Ca lingvist, Budai Deleanu intuieşte semnificaţia valorii de 
circulaţie a cuvintelor, care va fi pe deplin lămurită de B. P. Haşdeu; el este un latinizant 
moderat, considerând că atunci când un cuvânt este cunoscut de toţi românii, având o 
largă circulaţie, trebuie menţinut în limbă, chiar dacă nu este de origine latină. 

Opera istorică a lui Budai Deleanu nu a fost cunoscută de contemporani, nici de 
generaţiile următoare. Sub raportul influenţei ea nu poate fi deci discutată. în momentul 
când ne referim însă la valoarea ei intrinsecă, superioritatea autorului „Ţiganiadei" apare 
într-o lumină clară. El duce până la capăt ceea ce începuse Petru Maior: detaşarea de 



„Faptul că romanii, la cucerirea acestei provincii nu au exterminat pe băştinaşi, ori nu i-au mutat 
în altă parte, ne dă oare dreptul să contestăm că românii sunt, dintre locuitorii de azi ai 
Transilvaniei, cei mai vechi? Chiar dacă românii s-au născut din amestecul coloniştilor romani cu 
vechii geţi sau daci, ce contează? Oricum, ei tot sunt mai vechi locuitori ai ţării decât ungurii, 

secuii şi saşii". 

„Eu cred că românii sunt pe deplin îndreptăţiţi să ceară: 1. Ca nobilii români din comitate să fie 
trataţi în toate phvinţele la fel cu nobilii maghiari; 2. Ca un român liber care locuieşte între saşi sau 
secui să se bucure de drepturi şi imunităţi egale cu ale acestora, după cum suportă fel de fel de 
sarcini; că, prin urmare, dacă îndeplineşte condiţiile necesare, să aibă acces la toate funcţiile 
municipale, să aibă voie a se stabili în oraşe şi târguri, să exercite meserii şi să nu poată fi exclus 
din niclo breaslă; 3. Ca să se ia măsuri în vederea reprezentării ţăranului sărac în Dietă; 4. Ca 
tineretul român să aibă acces în orice fel de şcoală; 5. Ca religia română neunită să aibă drepturi 
egale cu ale celor patru religii recepte...". 



istoria evenimenţială şi abordarea unor probleme istorice. îl interesează nu numai istoria 

politică dar şi aspectele etnice, economice, sociale, culturale. Erudiţia sa este uimitoare: 
cunoaşte autorii vechi la fel de bine ca Şincai, dar mult mai bine pe cei contemporani. 
Citează, de pildă, pe istoricii englezi Robertson şi Gibbon. Are un spirit critic superior şi 
o gândire de mare originalitate. Prin îndrăzneala concluziilor sale, prin amestecul de 
intuiţii juste şi fantezie, Budai Deleanu îl anunţă pe Haşdeu. După cum am văzut, şi 
gândirea sa politică este mai radicală decât a contemporanilor, depăşind uneori cadrul 
despotismului luminat. Prin interesul pentru poporul de rând, prin spiritul în care 
cercetează originile neclare ale naţiuni lor, în general prin concepţiile sale mai avansate, 
Budai Deleanu este la noi un precursor al romantismului. 

în afara celor patru mari istorici reprezentativi, şi alţi transilvăneni s-au interesat în 
această epocă de studiul istoriei. Astfel, medicul oculist loan Molnar Piuariu (1749- 
1815), una dintre cele mai interesante şi multilaterale personalităţi ale epocii, a publicat 
în 1800 la Buda traducerea primului volum din Elements d'histoire generale ancienne et 
modeme de Claude Millot, sub titlul Istorie universală, adecă de obşte, care cuprinde în 
sine întâmplările veacurilor vechi. Mai târziu, Damaschin Bojinca (1802-1869), mergând 
pe urmele lui Petru Maior, îl combate pe un critic al acestuia, Sava Tokolyi (care nega 
romanitatea românilor), într-o scriere latinească Animadversio în Dissertationem 
Hallensem, apărută la Pesta în 1827 şi tradusă în româneşte în 1828, sub titlul 
Răspundere desgurzătoare la cârtirea cea din Halle; este o expunere, fără originalitate, 
a ideilor lui Petru Maior, folosindu-se chiar fraze ale acestuia. Bojinca a fost un istoric 
productiv; mergând pe liniile Şcolii Ardelene, el a început să publice în 1827-1830 o 
istorie a românilor, iar în 1832-1 833 a tipărit la Buda Anticele romanilor, în care 
dovedea originea latină a credinţelor şi obiceiurilor româneşti. A scris, de asemenea, 
despre loan Corvin şi Mihai Viteazul. 

Influenţat în anumită măsură de Şcoala Ardeleană, dar scriind mai curând în vechea 
tradiţie cronicărească, bănăţeanul Nicolae Stoica de Haţeg (1751-1833), protopop la 
Mehadia, a lăsat o Cronică a Banatului, alcătuită în anii 1826-1827. începând cu 
„facerea lumii" şi prezentând destul de succint evenimentele istoriei româneşti până la 
începutul secolului XVIII, lucrarea expune mai detaliat perioada 1716-1825, insistând cu 
deosebire asupra războiului din 1788-1791 la care autorul însuşi participase. Puţin 
cunoscută, această cronică a fost valorificată recent, prin ediţia îngrijită de D. Mioc, 
apărută în 1969. 



2. LUMINISMUL ÎN ŢARA ROMANEASCĂ Şl MOLDOVA 



Istoriografia luministă din Transilvania, oricare ar fi fost nuanţa proprie a operelor 
aparţinând unor autori cu temperamente diferite, se remarcă înainte de toate prin 
unitatea ei. Toţi istoricii abordează cu predilecţie o anumită tematică şi o rezolvă în spirit 
asemănător. El se aflau în slujba unei societăţi încă puţin diferenţiate; erau în general 
intelectuali de obârşie rurală, cu solide studii clasice, legaţi încă de biserică, angajaţi în 
mişcarea naţională românească. Când ne referim însă la dezvoltarea istoriografiei în 
Ţara Românească şi IVIoldova, situaţia devine mult mai complexă. Sub toate aspectele, 
epoca fanariotă, care cuprinde aproape întreg secolul XVIII şi primele două decenii din 
secolul XIX, se remarcă printr-o împletire originală de elemente vechi şi noi, româneşti 
şi străine. în consecinţă, şi lucrările istorice se caracterizează printr-o mare diversitate. 
Autorii lor aparţin unor clase sociale diferite: unii sunt boieri, alţii clerici, alţii orăşeni, 
burgiiezi, căci dezvoltarea economică a secolului XVIII a sporit ponderea acestei clase 
în societatea românească. Din acest punct de vedere ne aflăm departe de anii 1650 sau 
1700, când toţi cronicarii sau istoricii însemnaţi aparţineau marii boierimi şi scriau în 
Interesul acesteia. La această diferenţiere se adaugă un nou element de varietate: 
întrepătrunderea a două culturi şi a două limbi, românească şi grecească. Domnitorii 
epocii fanariote, fiind în general greci, istoricii lor oficiali sunt de asemenea străini şi 
scriu în greceşte. Sunt şl români care scriu uneori greceşte, după cum unii greci stabiliţi 
la noi, chiar dacă nu renunţă la limba lor, sunt puternic influenţaţi de spiritualitatea locală 
şi de idealurile politice româneşti. Mentalitatea autorilor este în linii mari luministă, 
păstrând însă şi elemente mai vechi, de pildă ataşamentul faţă de religie şi biserică. 
Ideea monarhiei luministe este prezentă şl la noi - unii domnitori fanarioţi au încercat să 
o aplice -, dar cu limitările impuse de exploatarea otomană şl autonomia îngrădită de 
care dispuneau ţările române. Istoricii sunt în general partizani ai progresului; exceptând 
istoriografii oficiali, ei văd posibilitatea acestui progres prin revenirea la o cârmuire 
autohtonă şl respectarea autonomiei. Ca şl în Transilvania, se remarcă deci o tendinţă 
naţională în politica şi cultura românească din cele două principate. Aria investigaţiei 
istorice este însă ceva mai largă, preocupările de istorie economică şi socială fiind mai 
Intense decât în Transilvania. Unele opere nu depăşesc stadiul cronicăresc; altele sunt 
însă mai moderne prin stil şi concepţie, decât multe lucrări ale Şcolii Ardelene. 
Legăturile cu luminismul european sunt mai numeroase şi mai variate ca în 
Transilvania; Ideile epocii sunt asimilate fie prin filieră grecească, fie prin contactul direct 
cu cultura occidentală. Fiii boierilor luau lecţii cu profesori francezi, germani, italieni şi 
pătura cultă de la sfârşitul secolului XVIII folosea aceste limbi şi cunoştea operele de 
seamă ale secolului luminilor. Cu deosebire, Voltaire era citit şi preţuit. Tot acest 
amestec de elemente diferite, unele contradictorii, a generat o istoriografie dintre cele 
mal Interesante, pe nedrept eclipsată de operele Şcolii Ardelene. 

Nu facem decât să-i amintim pe acei istorici greci, care scriu din ordinul domnitorilor 
lucrări cu caracter oficial. Nici prin limbă, nici prin spirit, ei nu aparţin de fapt societăţii şi 
culturii româneşti; unii dintre el au trăit destul de puţin timp în ţările române. Constantin 
Daponte (1713-1784), secretar al domnitorului Constantin Mavrocordat, scrie în 
Efemeridele dace despre războiul din anii 1736-1739, desfăşurat în parte pe teritoriul 
nostru. Tot el a compus o Cronică, în care prezintă evenimentele petrecute în lumea 
greacă între 1648-1704, cu unele referiri la ţările române. Petre Depasta (mort în 1770) 



scrie, cu multe laude, despre domniile, în Ţara Românească şi Moldova, ale lui 

Constantin Mavrocordat. Manolachi Persiano este autorul unei cronici versificate despre 
domnia lui Nicolae Mavrogheni (1786-1790), iar Atanasie Comnen Ipsilanti alcătuieşte o 
istorie grecească de la 1453 până spre sfârşitul secolului XVIII, în care-şi găsesc locul şi 
informaţii politice, statistice despre Principatele Române. 

Dintre români^^, se remarcă mai întâi stolnicul Dumitrache, care scrie prin 1775 o 
lucrare despre războiul încheiat cu puţin timp înainte; Istoria evenimentelor din Orient, 
cu referinţă la Principatele Moldova şi Valahia din anii 1769-1774 (titlul a fost adăugat 
mai târziu, în 1887-1888, de editorul cronicii, V. A. Urechia). Găsim aici informaţii 
preţioase, cu caracter memorialistic, privind situaţia ţărilor române în timpul războiului 
ruso-turc, desfăşurat în mare parte pe teritoriul nostru. 

Un istoric mult mai complex este IVlihai Cantacuzino. Născut în 1723, mare ban, el 
militează în anii 1769-1774 pentru o strânsă colaborare cu Rusia. Continua astfel 
politica lui Dimitrie Cantemir, considerând că o victorie decisivă a Rusiei împotriva 
Imperiului Otoman avea să aducă eliberarea ţărilor române. Pacea încheiată la Kuciuk- 
Kainargi în 1774, deşi a însemnat un pas spre limitarea abuzurilor Porţii, era însă 
departe de a duce la libertatea visată. Compromis definitiv în ochii turcilor, IVlihai 
Cantacuzino a socotit că este mai bine să se refugieze în Rusia; a fost bine primit acolo, 
căpătând moşii şi gradul de general maior în amnata ţaristă. Nu se cunoaşte precis data 
morţii; în 1790 trăia încă, iar în 1793 nu îl mai întâlnim în viaţă. 

IVlihai Cantacuzino este autorul a două lucrări importante, originale, care îi conferă un 
ioc însemnat în istoriografia românească a vremii. Prima este Istoria Ţării Româneşti 
politică şi geografică, publicată sub acest titlu de George Sion în 1863. Autorul o 
redactase după refugierea în Rusia, între 1774-1776, în limba greacă (după unii 
cercetători prima variantă ar fi fost românească, istoricul traducând-o ulterior în 
greceşte). în limba greacă a fost publicată la Viena, în 1806, de fraţii Tunusii, fără 
indicarea numelui autorului, multă vreme fiind considerată ca lucrarea lor. IVlult mai 
târziu s-a stabilit paternitatea reală. Expunerea evenimentelor merge din secolul Xlll 
până în vremea autorului. Pentru partea mai veche, lucrarea nu prezintă importanţă 
deosebită, în schimb este foarte preţioasă pentru cunoaşterea epocii mai recente, atât 
pe planul evenimentelor politice, la care autorul a participat, cât mai ales, prin 
numeroasele informaţii economice şi sociale. Se întâlnesc în istoria lui Cantacuzino date 
geografice, liste de moşii, de venituri şi cheltuieli, păreri asupra reformelor întreprinse în 
epoca sa etc. Nicolae lorga o considera „un repertoriu din cele mai îmbelşugate şi mai 
preţioase". în istoriografia noastră Mihai Cantacuzino este primul care acordă o 
asemenea importanţă faptelor economice şi sociale, semn al unei evoluţii în concepţia 
istorică, în sensul ideologiei luministe. 

A doua lucrare reprezintă de asemenea o „premieră" în istoriografia română. Se 
intitulează Genealogia Cantacuzinilor şi a fost scrisă în anul 1787; este prima noastră 
lucrare de genealogie. Bine întocmită, deşi nu lipsită de exagerări atunci când se caută 
originea Cantacuzinilor^^, această lucrare este preţioasă atât pentru cunoaşterea istoriei 



Exceptând pe Alexandru Beldiman şi pe istoricul de origine greacă Dimitrie Philippide, stabilit în 
Moldova, toţi istoricii vremii sunt din Ţara Românească. Este o schimbare evidentă în raport cu 
epoca anterioară, când istoriografia fusese mult mai bine reprezentată în Moldova. 

Nesatisfăcându-I descendenţa imperială bizantină din secolul XIV, istoricul găseşte originea 
neamului său în familia franceză Valois, cu mult înainte de urcarea sa pe tronul Franţei, şi anume 
la anul 800! Acest început fantastic nu scade însă valoarea restului lucrării. 



unei familii importante, cât şi pentru informaţiile ce le dă în general despre evenimentele 

petrecute în ţările române. Ultima parte (perioada 1750-1776) are un pronunţat caracter 
memorialistic, fiind o prezentare detaliată a evenimentelor trăite de autor. 

Un om politic important a fost şi lenăchiţă Văcărescu (aprox. 1740-1797), spătar, 
vistier şi mare ban, unul dintre cei mai culţi şi talentaţi români ai vremii sale, înaintaş al 
poeziei româneşti. O prezentare a vieţii şi activităţii sale pe toate planurile depăşeşte 
cadrul prezentării noastre. Istoriografia română îi datorează lucrarea intitulată Istoria 
prea puternicilor împăraţi otomani, scrisă între anii 1788-1794. A început să scrie 
lucrarea într-un moment de răgaz, exilat la Nicopole din pricina neînţelegerilor cu 
domnul Nicolae Mavrogheni. Scopul său era să elaboreze o „adunare istorică a 
puternicilor împăraţi otomani, pe scurt alcătuită, arătând de când şi cu ce mijloc au luat 
această stăpânire începerea ei, şi creşterea, şi starea, şi urmările celelalte, până 
astăzi". Informaţia este bogată, pentru partea mai veche superioară celei folosite de 
Cantemir. Cunoscând diferite limbi, Văcărescu utilizează mai mulţi cronicari otomani, 
confruntându-i cu lucrări greceşti, franceze (de pildă, Voltaire, Essai sur Ies moeurs et 
l'esprit des nations), italiene, germane. Pentru evenimentele contemporane recurge ia 
documente proprii şi amintiri personale. Cu toată documentaţia, expunerea 
evenimentelor până la mijlocul secolului XVIII este schematică şi nu prezintă un interes 
deosebit. Cu totul altfel stau lucrurile pentru partea a doua, cu caracter predominant 
memorialistic care, după cum scria George Călinescu, „cuprinde momente vii, superior 
notate... adevărate pagini de roman". De fapt, în contrast cu schematismul primei părţi, 
sunt relatate acum pe larg şi evenimente ce depăşesc istoria otomană; amintim 
descrierea, cu mult talent, a celor două întrevederi ale lui lenăchiţă Văcărescu cu 
împăratul losif II, la Braşov în 1773 şi la Viena în 1782. Interesantă prin asemenea 
pagini, lucrarea suferă însă de un dezechilibru al compoziţiei (cu cât ar fi, fost mai 
interesant dacă Văcărescu s-ar fi mulţumit să-şi scrie exclusiv memoriile!) şi de unele 
deficienţe stilistice. 

Istoricii prezentaţi până acum sunt toţi mari boieri, având o cunoaştere directă a 
semnificaţiei evenimentelor politice, în desfăşurarea cărora jucaseră uneori un rol 
important. Spre deosebire de ei, Dionisie Eclesiarhul, născut în 1759, a fost un om 
simplu, un călugăr oarecare; eclesiarh (mai mare peste cântăreţi şi paracliseri) este 
funcţia pe care a îndeplinit-o la Râmnic, pe timpul mitropolitului Filaret. Fiind protejatul 
acestuia din urmă, a mers împreună cu el, prin anii 1789-1791, în Banat, Ungaria, 
vizitând, se pare, şi Buda. A fost singura lui experienţă mai deosebită. A stat un timp şi 
în Bucureşti, dar cea mai mare parte a vremii şi-a petrecut-o în Râmnic, alcătuind 
condici ale diferitelor mănăstiri (inclusiv condica episcopiei Râmnicului, scrisă de el în 
1786). După 1814, retras la Craiova, alcătuieşte Cronograful Tării Româneşti. Moare în 
1820. 

Cronograful lui Dionisie Eclesiarhul, prin calităţile şi defectele sale, este o lucrare 
ieşită din comun, poate singura istorie a vremii care se poate citi nu numai cu interes 
dar şi cu plăcere, astăzi. Autorul şi-a propus să-l continue pe stolnicul Dumitrache, 
începând deci cu anul 1774 (după o scurtă introducere privind războiul din 1769-1774). î 
n bună parte are un caracter memorialistic; de o documentare propriu-zisă nu poate fi 
vorba, Dionisie scriind lucruri cunoscute direct de el sau auzite de la alţii. Sunt preţioase 
datele referitoare la situaţia internă a Ţării Româneşti; printre domniile descrise pe larg 
se numără cele ale lui Alexandru Ipsilanti (1774-1780), apreciată în chip deosebit pentru 
ieftinătatea vieţii, Nicolae Mavrogheni şi Constantin Hangerli (1797-1799), ultimele două 



terminate tragic etc. Nu trebuie să-i pretindem autorului cunoaşterea precisă a marilor 

evenimente politice; nu aici stă meritul lucrării sale, ci în viziunea, adesea deformată, a 
evenimentelor, aşa cum erau ele văzute şi înţelese de un om simplu pe la anul 1800. 
Din acest punct de vedere Cronograful este un document psihologic şi istoric foarte 
preţios, poate unic în literatura noastră. într-un stil simplu, fără pretenţii (dar mai 
sugestiv decât în oricare altă lucrare a istoricilor sau cronicarilor munteni), Eclesiarhul 
ne povesteşte despre viaţa de fiecare zi, despre istorie, aşa cum o trăiau şi o înţelegeau 
oamenii obişnuiţi. Când încearcă să se ridice din sfera sa de activitate şi înţelegere, 
autorul intră în domeniul fantasticului, în locul istoriei reale punând în faţa cititorului un 
spectacol în genul basmelor orientale. Scrise astăzi, asemenea pagini ar fi de un ridicol 
absolut; criticul cel mai sever este însă dezarmat în faţa unei naivităţi greu de imaginat 
în zilele noastre. Paginile referitoare la războaiele ruso-austro-turce (istoricul e partizan 
al ruşilor şi nu îi simpatizează pe austrieci) şi mai ales la revoluţia franceză şi ia 
războaiele napoleoniene ating culmea absurdităţii: sunt însă deosebit de interesante, 
căci ne arată cum se reflectau marile evenimente ale vremii în spiritul unor oameni de 
cultură şi stare socială modeste^°. Cronica lui Dionisie Eclesiarhul merge până la anul 
1815. 

Aceleiaşi categorii sociale îi aparţine şi Naum Râmniceanu, şi el un cleric modest, cu 
ranguri mici în ierarhia bisericească, născut la 1764, dintr-o familie de origine 
transilvăneană, trecută în Ţara Românească. Cultura lui este însă evident superioară 
cunoştinţelor modeste ale lui Dionisie Eclesiarhul. Luat prizonier de austrieci în 1789, a 
cunoscut şi el Ungaria, a vizitat Transilvania. Apoi, şi-a desfăşurat activitatea de cleric 
mărunt la Râmnic şi Buzău. IVIoare prin 1838. 

Principala lucrare a lui Naum Râmniceanu, alcătuită între 1800-1834, este Adunarea 
hronologiei domnilor ţării noastre, o compilaţie de factură veche, începând de la facerea 
lumii şi continuând până în prima jumătate a secolului XIX. IVIai interesantă decât 
cronica propriu-zisă este introducerea, în care se încearcă o prezentare a originii 
poporului român. Această problemă, discutată pe larg de Şcoala Ardeleană, fusese mai 
puţin tratată de istoricii din Ţara Românească. Autorul susţine teza contopirii coloniştilor 
romani cu dacii, dovedindu-se astfel mai realist decât contemporanii săi transilvăneni. 
Limba dacilor (asemănătoare cu a tătarilor, crede el) s-a pierdut, deci originea limbii 
române este latină, însă cu multe influenţe slave, în urma convieţuirii cu ei. Autorul 
subliniază şi continuitatea populaţiei româneşti la nord de Dunăre. Mai multe lucrări în 
limba greacă i-au fost de asemenea atribuite. Printre ele, o disertaţie despre originea 
românilor, în care rezumă astfel formarea poporului român şi limbii române: „Avem 
adevărata dovadă că neamul nostru se derivă din două neamuri, şi din latini şi din itali, 
ceea ce se socoteşte un singur neam, şi din daci, din vechime ereditari ai Daciei. Iar 
limba dacilor celor de acum, divizată în zece părţi, prin o observare scrupuloasă aflăm 
că patru părţi ale limbii sunt latine, două părţi italiene, deşi corupte, două părţi ale 
vechilor daci, corupte şi acestea prin cele de mai sus; o parte şi jumătate din limba 
bulgarilor şi sârbilor, din o continuă învăţătură a cărţilor şi a contactului, coruptă şi 



lată câteva date biografice despre Napoleon: "Bonaparte spun unii că a fost fecior de neam 
greco-romeos, şi în copilăria lui a trecut în legea papistăşească şi făcându-se ostaş a ajuns ofiţer 
la împărăţia nemţilor, şi apoi căpitan mare, şi fiind isteţ s-a purtat bine în oştire, deci căutând a i 
se da mai mare ofichie, într-aceeaşi dată nu i s-a dat. El, scârbindu-se, s-a dus la francezi şi 
primindu-l francezii, şi peste puţină vreme a ajuns din treaptă în treaptă prin isteţimea lui de l-au 
făcut obârster, adică cum e la muscali polcovnic mare". 



aceasta, iar jumătate de parte constând din diferite limbi, mai ales în numirile străine ale 

comerţului". Suntem deci departe de purismul Şcolii Ardelene. Naum Râmniceanu este 
un patriot, care consideră că „lucrul cel mai desfătător este Patria", socotind că în 
înflorirea acesteia toţi, de la boieri până la meşteşugari şi ţărani, îşi au rolul lor. I se 
atribuie şi o cronică a Ţării Româneşti între 1768-1800, tot în limba greacă şi, în aceeaşi 
limbă. Istoricul zaverei în Valahia, în care se arată adversar al fanarioţilor, dar şi al lui 
Tudor Vladimirescu. 

Doi istorici greci trebuie să fie trataţi separat de cronicarii oficiali amintiţi, căci prin 
spiritul operei lor, dacă nu prin naştere şi limbă, aparţin culturii noastre. Aceştia sunt 
Dimitrie Piiilippide şi Dionisie Fotino. 

Viaţa lui Dimitrie Philippide, nu îndeajuns de bine cunoscută, este a unui erudit 
însetat de cunoaştere, care nu stă închis în cabinetul său, ci peregrinează prin întreaga 
Europă. Născut în Tessalia, la 1770 sau, după o altă ipoteză, mai plauzibilă, cu 10-20 
ani înainte, el învaţă în Grecia, se călugăreşte (sub numele Daniel) şi apoi îşi 
desăvârşeşte studiile în Italia şi Franţa, înnodând relaţii cu savanţi de seamă ai vremii, 
în 1791 publică la Viena, în greceşte, un manual de geografie: Geografia modernă. 
Călătoreşte prin multe ţări europene, iar în 1796 îl întâlnim în IVIoldova, stabilindu-se la 
laşi ca profesor, mai întâi al fiilor marelui vistier Gheorghe Balş, apoi, din 1803, la 
Şcoala Domnească din laşi, unde preda matematica şi fizica. Vizitează şi Transilvania, 
Banatul, Muntenia, devenind un foarte bun cunoscător al ţinuturilor locuite de români. 
Cu unele întreruperi (stă la Paris între 1808-1812 şi la Leipzig între 1815-1818) rămâne 
în IVIoldova până la sfârşitul vieţii, petrecut după unii pe la 1832, după alţii înainte de 
1826. Philippide este autorul a zece cărţi originale şi traduceri, de istorie, geografie, 
filologie şi filosofie. Dintre ele merită a fi menţionată, ca o curiozitate, lucrarea cunoscută 
sub numele Pasigrafia (titlul real: încercarea unei analize a gândirii, deosebită de cele 
de până acum), în care încearcă să elaboreze o limbă universală, după precise criterii 
ştiinţifice. 

Pentru cultura românească rămân însă importante cele două lucrări publicate 
laolaltă, în 1816, la Leipzig, sub titlul Istoria României şi Geografia României. în prima, 
autorul prezintă istoria veche a întregului teritoriu locuit de români. Deşi scrisă în limba 
greacă, spiritul lucrării este românesc, autorul subliniind originea mixtă daco-romană şi 
continuitatea poporului nostru şi considerând că obârşia latină este un motiv de 
mândrie. Geografia nu reprezintă de fapt o lucrare independentă, ci este un fel de anexă 
la partea istorică; se află aici adunat un întins material, de mare preţ, privind diferitele 
aspecte ale pământului românesc, inclusiv numeroase date statistice, cu ştiri despre 
locuitori, împărţire administrativă, venituri, comerţ etc. Din păcate, stilul este cam 
complicat, uneori confuz, cu multe digresiuni. Merită a fi subliniată folosirea numelui 
România, autorul fiind un adept al unităţii poporului român, în graniţele sale naturale^\ 

Dacă Dimitrie Piiilippide nu reuşise să compună decât partea vecine a istoriei 
noastre, lui Dionisie Fotino îi revine meritul de a fi realizat, la scurtă vreme, o sinteză 
completă. Născut în oraşul Patras din Peloponez la 1777 (după alte ştiri la 1769), 
Dionisie Fotino se stabileşte în Ţara Românească pe la 1800, dând un timp lecţii de 
muzică la Bucureşti. Deşi grec, se integrează pe deplin în societatea românească, fiind 



Se consideră, în general, în istoriografia noastră că Dimitrie Philippide este primul autor care 
utilizează termenul România. Recent, Adolf Armbruster, a arătat (în Romanitatea românilor, 
Istoria unei idei, Bucureşti, 1972) că termenul a fost folosit înainte de istoricul sas Martin Felmer 
(1720-1767), într-o lucrare despre originea românilor, publicată însă abia în 1867. 



protejatul şi partizanul marelui ban Constantin Filipescu (1751-1817), conducător al unei 

mişcări care urmărea readucerea domniilor pământene. îi simpatizează sincer pe 
români şi este antifanariot, lucru explicabil prin consideraţia că în Grecia chiar, fanarioţii 
din Constantinopol nu erau bine văzuţi (Fotino îi descrie ca: „oameni ticăloşi, destrămaţi 
şi fără saţiu, necugetând decât numai cum să se îmbogăţească cu dezbrăcarea 
săracilor"). Moare la 1821. 

Lucrarea principală a lui Dionisie Fotino, la care a muncit vreme de zece ani (1807- 
1817) este Istoria vechii Dacii, scrisă în greceşte şi publicată în trei volume, la Viena, în 
anii 1818-1819. Mai târziu, în 1859, George Sion a editat o traducere românească, 
intitulată Istoria generală a Daciei sau a Transilvaniei, Ţării Munteneşti şi a Moldovei. 
Primul volum cuprinde epoca veche, până ia întemeierea principatelor, al doilea istoria 
Ţării Româneşti din secolul XIII până în vremea autorului (inclusiv domnia lui Caragea, 
1812-1818), iar al treilea istoria Moldovei în aceeaşi perioadă, precum şi o descriere 
geografică şi politică a teritoriului românesc. Această descriere, cu multe date 
administrative, economice şi statistice - unele preluate din lucrarea lui Philippide - este 
un izvor de mare preţ pentru cunoaşterea situaţiei ţărilor române (mai ales a Ţării 
Româneşti, pentru care datele sunt mai complete), la începutul secolului XIX. Cartea lui 
Fotino este bine documentată, bazându-se atât pe cronici interne, cât şi pe izvoare 
antice, bizantine, sud-slave, polone, ungare, turceşti, iar pentru perioada contemporană 
pe amintirile autorului. Originea poporului român este văzută prin contopirea dacilor cu 
romanii; autorul susţine ideea continuităţii, mai ales în regiunea de munte, unde s-ar fi 
refugiat locuitorii, de teama invaziilor, după retragerea aureliană din secolul III. O altă 
lucrare a lui D. Fotino, probabil anterioară acesteia, dar neterminată şi rămasă în 
manuscris, este Vieţile sultanilor, o sinteză a istoriei imperiului otoman, văzută prin 
biografiile conducătorilor săi. Bazată pe izvoare turceşti, bizantine, italiene, opera este 
axată pe ideea măririi şi decăderii imperiului, evoluţie reflectată şi în vieţile sultanilor, 
primii dintre ei plini de calităţi, iar următorii slabi şi vicioşi. 

Nu putem încheia trecerea în revistă a istoriografiei româneşti din această epocă, 
fără a consemna şi marea răspândire a cronicilor versificate. Ele erau la modă în 
literatura grecească a vremii, deşi modele se puteau găsi şi în Occident (Voltaire 
scrisese Henriada, pornind de la domnia lui Henric IV). Desigur, în special domniile cu 
desfăşurare sau sfârşit tragic i-au atras pe versificatori. Există astfel un poem anonim 
despre uciderea domnului Moldovei Grigore Ghica, în 1777, precum şi trei cronici 
greceşti în versuri referitoare la domnia, tot cu încheiere tragică, a lui Mavrogheni; 
despre aceasta povesteşte şi o cronică rimată în limba română: Istoria anonimă despre 
Mavrogheni, ca şi opera, tot versificată, a pitarului Hristache: /sfor/a faptelor lui 
Mavrogheni-vodă şi a răsmiriţii din timpul lui, pe la 1790. Naivitatea şi prospeţimea 
stilului acestuia din urmă amintesc uneori de Dionisie Eclesiarhul. După cum se vede, 
domnia lui Mavrogheni, amestec de spirit novator şi tiranie orientală, interpretată diferit 
de istorici până în zilele noastre, a fost o temă predilectă pentru istoriografia vremii. O 
altă cronică versificată, referitoare la alt sfârşit tragic, este Cântecul lui Constantin 
Hangerli. 

Din noianul versificatorilor se detaşează doi „specialişti" ai genului, un muntean şi un 
moldovean: Zilot Românul şi Alexandru Beldiman. Nu se ştie încă cine se ascundea sub 
pseudonimul Zilot Românul (Românul zelos); în orice caz, un personaj de obârşie destul 
de modestă, născut pe la 1780 şi mort după 1850. El a scris în versuri aproape întreaga 
istorie a vremii sale, începând cu o cronică a lui Constantin Hangerii, compusă la 1800, 



continuând cu o alta, parte în versuri, parte în proză, referitoare la anii 1796-1812, apoi 

scriind despre Domnia lui Ion Vodă Caragea, despre revoluţia lui TudorVladimirescu din 
1821 şi, în sfârşit, spre sfârşitul vieţii, despre revoluţia din 1848 {Leatul 1848). Progresist 
iniţial, antifanariot, acest burghez, a cărui ambiţie era să intre în tagma boierească, îl 
critică apoi pe Tudor, în care vede un uzurpator şi apără Regulamentul organic, 
împotriva revoluţionarilor de la 1848. Nici nu putea fi altfel decât reacţionar un om care, 
la mijlocul secolului XIX, continua netulburat să scrie cronici versificate, după modelul 
veacului anterior. 

Alexandru Beldiman (1760-1826), de obârşie boierească, ajuns vomic, îi este 
superior prin cultură şi talent. Cronica sa versificată prezintă evenimentele de la 1821, 
sub titlul Tragodia, sau mai bine a zice jalnica Moldovei întâmplare după răzvrătirea 
grecilor, 1821. Poziţia sa politică este asemănătoare cu a lui Zilot, el pronunţându-se 
atât contra Eteriei, cât şi a lui Tudor. 

Prezentarea istoriografiei luministe româneşti ne pune în faţa unei mari varietăţi de 
teme şi idei. Oricât de diferite ar fi, lucrările amintite au totuşi anumite tendinţe comune. 
Cu puţine excepţii, ele sunt străbătute de credinţa în progres şi reforme, specifică 
secolului luminilor. înaintarea poporului român nu se putea realiza însă fără 
emanciparea sa naţională, atât în Transilvania, unde apăsarea habsburgică devenea tot 
mai grea, cât şi în Ţara Românească şi Moldova, dominate de regimul turco-fanariot. 
Aspectul naţional - fie prin sublinierea originilor noastre, fie prin revendicări politice 
directe - este prezent în aproape întreaga producţie istoriografică a vremii; el este 
strâns legat de preocupările economice, sociale, evidente la unii autori, care duc la o 
lărgire a cadrului expunerii istorice. Preocupările naţionale, specifice luminismului 
românesc, îl apropie de generaţia romantică de la 1848. Dacă în Occident impresia este 
oarecum a unei rupturi între ideologia luministă şi cea romantică, la noi continuitatea 
apare firească, ambele curente, oricare ar fi influenţele exterioare, bazându-se înainte 
de toate pe realităţile interne. 



BIBLIOGRAFIE 



NICOLAE BĂNESCU, Viaţa şi opera lui Daniel (Dimitrie) Philippide, în „Anuarul 
Institutului de istorie naţională", Cluj, 1923, p. 119-204. 

ION BUDAI-DELEANU, Scrieri inedite, ediţie îngrijită şi studiu introductiv de losif 
Pervain, Editura Dacia, Cluj, 1970. 

AL. CIORANESCU, Opera istorică a lui Budai-Deleanu, în „Cercetări literare", II 
(1936), p. 102-128; Correspondance de Daniel Demetrius Philippides et de J. D. Bărbie 
du Bocage (1794-1819), Thessalonic, 1965. 

CORNEL CIRSTOIU, lanache Văcărescu. Viaţa şi opera. Editura Minerva, Bucureşti, 
1974. 

VLAD GEORGESCU, Idees sociales et politiques dans la litterature historique des 
Principautes Roumaines pendant la seconde moitie du XVIII" siecle et au debut du X/X® 
siecle, în „Revue des Etudes Sud-Est Europeenes", nr. 1-2/1967, p. 167-191. 

ION GHEŢIE, Opera lingvistică a lui Ion Budai-Deleanu, Editura Academiei R.S.R., 
Bucureşti, 1966. 

DUMITRU GHIŞE, POMPILIU TEODOR, Fragmentariun^ iluminist. Editura Dacia, 
Cluj, 1972. 

KEITH HITCHINS, SamuiI Micu Clain şi Iluminismul românesc din Transilvania, în 
idem. Cultură şi naţionalitate în Transilvania, Editura Dacia, Cluj, 1972, p. 7-29. 

MANOLE NEAGOE, Viaţa şi activitatea lui Gheorghe Şincai, în "Studii", nr. 6/1966, 
p. 1167-1178. 

DAVID PRODAN, Gheorghe Şincai, în „Revue roumaine d'histoire", nr. 2/1967, p. 
165-180. 

MĂRIA PROTASE, Petru Maior, Editura Minerva, Bucureşti, 1973. 

LUCIA PROTOPOPESCU, Noi contribuţii la biografia lui Ion Budai Deleanu, Editura 
Academiei R.S.R., Bucureşti, 1967. 

MIRCEA TOMUŞ, Gheorghe Şincai -viaţa şi opera (1754-1816), Bucureşti, 1965. 



II. ISTORIOGRAFIA ROMANTICA 



Marile transformări sociale şi politice - revoluţia franceză, războaiele napoleoniene - 
petrecute în Europa la sfârşitul secolului XVIII şi începutul secolului XIX au determinat şi 
profunde schimbări în mentalitatea oamenilor. Pe primul plan trec preocupările sociale şi 
naţionale; ideologia luministă este înlăturată de romantism. 

Istoriografia romantică din prima jumătate a secolului XIX este dominată mai întâi de 
ideea naţională. Dezvoltarea economică, afirmarea progresivă a burgtieziei şi 
războaiele ce au frământat Europa au dat un putemic impuls conştiinţei naţionale; este 
vremea când aproape în toate ţările continentului mişcările naţionale se intensifică, se 
organizează, libertatea şi unitatea naţională devenind unul din imperativele epocii. 
Istoricii vor fi susţinători activi ai acestei idei, renunţând complet la cosmopolitismul 
secolului luminilor. Pe primul plan în preocupările lor trece istoria fiecărui popor, a cărui 
evoluţie încearcă să o explice prin trăsături proprii, specifice. Dacă raţionaliştii au 
preferat istoria universală, romanticii se pleacă mai curând asupra istoriei naţiunilor lor. 
Dispreţuit cu câteva decenii înainte, evul mediu - martor al formării şi afirmării 
popoarelor europene - este cercetat în amănunt şi privit cu înţelegere. Văzută în chip 
abstract de autorii secolului XVIII, istoria se umanizează, poporul apare pe primul plan şi 
mulţi istorici afirmă rolul însemnat al maselor, unii intuind chiar semnificaţia luptei de 
clasă. 

Schimbări importante intervin şi în stil. Mai curând analitic şi abstract în lucrările 
luminiştilor, acesta devine descriptiv la romantici. Există acum o preocupare pentru 
fraza colorată, plastică, pentru redarea cât mai concretă a vieţii din trecut, mergându-se 
chiar până la descrierea amănunţită a locurilor, costumelor, personajelor. Se caută 
redarea atmosferei, vieţii reale din fiecare epocă istorică. Semnificativ este faptul că 
marele model al istoriografiei vremii nu este vreun istoric, ci marele romancier Walter 
Scott (el însuşi a scris şi istorie, de valoare discutabilă, dar nu aceste lucrări, ci 
romanele lui pline de sevă şi culoare sunt admirate şi imitate). 

Desigur, curentul romantic nu este unitar, se încadrează în el atât democraţi, 
revoluţionari, cât şi monarhişti, conservatori. în general însă, cu toţii sunt pătrunşi de 
ideea naţională şi de necesitatea unui stil viu, care în locul vechilor abstractizări să 
aducă viaţa reală în faţa ochilor cititorului. 

Dintre istoricii romantici, se remarcă în Franţa Augustin Thierry (1795-1856), autor al 
unor lucrări privind cucerirea Angliei de normanzi, epoca merovingiană şi „starea a 
treia"; cel mai renumit este însă Juies Michelet (1798-1874), istoric al Franţei şi al 
revoluţiei franceze, adept convins al democraţiei şi al rolului poporului în istorie. Atât 
Thierry, cât şi Michelet au influenţat istoriografia românească a vremii. Varianta 
gennană a romantismului este reprezentată cu strălucire de Leopold von Ranke (1795- 
1886), autor al unui număr impresionant de lucrări, privind mai ales Europa Occidentală 
în evul mediu. Ranke şi discipolii săi au o concepţie politică mai conservatoare decât 
contemporanii lor francezi, fiind susţinători ai statului prusac; în schimb, metoda lor de 
lucru este superioară, ei bazându-se pe documente de prima mână şi procedând la o 
critică ascuţită a izvoarelor. Prin activitatea lui Ranke şi a altora, romantismul a adus nu 
numai o nouă viziune asupra istoriei, ci a realizat un pas înainte în domeniul 
metodologiei, prin accentul pus pe surse şi interpretarea lor realistă. 



1. ÎNCEPUTURILE ROMANTISMULUI. MIHAIL KOGĂLNICEANU 



Istoriografia romantică românească, oricare ar fi influenţele suferite (în primul rând 
franceze şi germane) este în primul rând legată de realităţile naţionale. Am văzut de fapt 
că luminismul românesc, prin accentul pus pe problemele naţionale, depăşea sfera 
luminismului european, prefigurând romantismul. Nu există deci la noi o ruptură între 
cele două curente. Romantismul accentuează însă trăsăturile naţionale şi se remarcă, 
incomparabil mai mult decât istoriografia epocii precedente, prin fondul său social. O 
asemenea tratare a istoriei era impusă de realităţile vremii. 

Evoluţia economică şi socială, creşterea conştiinţei naţionale, au generat marile 
evenimente ale istoriei noastre de la mijlocul secolului trecut: revoluţia de la 1848, 
unirea IVIoldovel şl Ţării Româneşti în 1859, reformele din timpul domniei lui Alexandru 
loan Cuza, crearea şl consolidarea statului român modern. Istoricii au fost participanţi 
activi la toate aceste evenimente şl transformări, atât prin scrisul lor, profund înrădăcinat 
în realităţile epocii, cât şi prin acţiunea lor directă. Aproape toţi reprezentanţii 
istoriografiei noastre din această vreme au fost şi importanţi oameni politici. Istoria, 
prezentul şl viitorul nu erau pentru el noţiuni separate, cl legate organic. 

Un precursor al romantismului, care face legătura cu Şcoala Ardeleană, este Aaron 
Florian, născut la 1805 lângă Sibiu; a studiat la Sibiu, Blaj şi Pesta, iar apoi, cliemat de 
DInIcu Golescu, a trecut în Ţara Românească (1827), fiind profesor la Goleşti, Cralova 
şi în sfârşit, la liceul Sfântul Sava din Bucureşti. A participat la revoluţia din 1848 în Ţara 
Românească şi în Transilvania. IVIai târziu, înfiinţându-se Universitatea din Bucureşti, a 
fost numit acolo profesor de istorie universală între 1863-1865. IVIoare la 1887, retras de 
mult din activitatea didactică şi politică. Aaron Florian nu a fost un adevărat cercetător; I 
se datorează lucrări de sinteză, concepute ca manuale de şcoală. Prima şi cea mai 
importantă. Idee repede de istoria principatului Ţării Româneşti, a apărut în trei volume, 
la Bucureşti, între 1835-1838. Documentarea este destul de slabă, autorul urmând 
îndeaproape pe Engel şl pe GebhardI (ultimul publicase, în limba germană, o Istorie a 
Transilvaniei, în 1781 şi alta a Ţării Româneşti şi IVIoldovei în 1782). Există un 
dezechilibru şi în structura lucrării; concepută iniţial ca o sinteză, expunerea se amplifică 
treptat şl autorul nu mal reuşeşte să ducă opera până la sfârşit. Dacă primul volum 
merge de la origini până în secolul XVI, al doilea, prezentând perioada 1529-1601, se 
concentrează în mare parte asupra domniei lui IVlihai Viteazul, iar al treilea expune primii 
ani ai secolului XVII (1601-1615). O asemenea schimbare de plan făcea, într-adevăr, 
imposibilă terminarea lucrării. Oricare ar fi lipsurile, sunt însă interesante ideile expuse 
în introducerea istoriei, prin sublinierea - tipic romantică - a rolului poporului, naţiunii. O 
altă lucrare, foarte sintetică, publicată în 1845 (cu noi ediţii în 1846 şi 1847) este 
Elemente de istoria lumii, un bun manual de istorie universală, clar scris, fireşte fără 
vreun merit ştiinţific deosebit. 

în 1839 a publicat un Manual de istoria Principatului României (de remarcat termenul 
România), sinteză a istoriei Ţării Româneşti. Pe urmele Şcolii Ardelene, Aaron Florian 
susţinea Ideea exterminării dacilor şl a originii pur latine a poporului român. 

Primul istoric romantic însemnat este marele revoluţionar şi om politic IVlihail 
Kogălniceanu, unul dintre întemeietorii României moderne. Născut în 1817 la laşi, fiu al 
vornicului Ilie Kogălniceanu, el studiază mai întâi în familie (împreună cu viitorul poet 
Vaslle AlecsandrI), luând lecţii cu călugărul maramureşean Gherman Vida, adept al 



Şcolii Ardelene, care adusese cu sine în Moldova cronica lui Şincai. Copil fiind, 

Kogălniceanu citeşte cu pasiune operele cronicarilor, care circulau în manuscris, 
devenind un mare colecţionar de cronici. în anul 1834 pleacă la studii în Occident, 
împreună cu Grigore şi Dimitrie Sturdza, fiii domnului Moldovei Mihail Sturdza. învaţă 
timp de un an în Franţa, la Luneville, însă sunt mutaţi la Berlin, desigur din motive 
politice; mediul gennan era mai conservator, deci mai puţin primejdios din punctul de 
vedere al domnitorului, decât cel francez. La Berlin învaţă în particular, iar în 1837 se 
înscrie la Universitatea de aici, - una din cele mai bune din Europa - audiind (timp de 
numai un semestru însă) cursurile lui Ranke, ale vestitului istoric al dreptului Savigny şi 
ale lui Alexander von Humboldt. S-a vorbit de influenţa lui Ranl<e asupra lui 
Kogălniceanu ca istoric; credem însă că ea a fost de modestă, marele nostru om politic 
fiind mai curând un autodidact decât un istoric cu studii sistematice şi o metodă severă, 
aşa cum s-ar fi cuvenit unui discipol al lui Ranl<e. 

Ceea ce uimeşte la Kogălniceanu este precocitatea ştiinţifică. Ştiinţa istorică 
presupune o anumită acumulare cantitativă, aşa încât e un lucru rar ca un istoric - oricât 
de talentat - să se afirme la o vârstă foarte tânără. Kogălniceanu este o excepţie. Avea 
numai 17 ani când părăsea ţara, dar îşi adusese cu el tot felul de cronici şi lucrări 
istorice privitoare la români, căci avea ambiţia de a scrie o istorie, a poporului său. în 
1837 publică, la numai 20 de ani, trei lucrări. Primele două sunt rezultatul discuţiilor sale 
cu Humboldt, care se arătase interesat, pe de o parte de literatura română, pe de alta 
de situaţia ţiganilor de la noi. Astfel publică Kogălniceanu studiul Romănische oder 
wallachische Sprache und Literatur (Limba şi literatura română sau valatiă), în care 
încearcă să dovedească străinătăţii că există o literatură română destul de veche. A 
doua lucrare a scris-o în limba franceză, sub titlul Esquisse sur l'histoire, Ies moeurs et 
la langue des Cigains; prima parte, o prezentare generală a ţiganilor şi istoria lor, nu 
este originală; în schimb, sunt preţioase informaţiile ce le dă apoi despre ţiganii din ţările 
române. Lucrarea s-a bucurat de un anumit succes, fiind tradusă în germană şi mai 
târziu, în 1910, în română. 

Opera principală, asupra căreia şi-a concentrat toată atenţia în anii petrecuţi la 
Berlin, este însă sinteza de istorie a românilor. Scopul său era de a scrie o asemenea 
lucrare, în primul rând pentru a face cunoscută în străinătate istoria şi civilizaţia noastră, 
îşi propunea să organizeze materialul în cinci părţi: prima trata istoria Daciei, a doua 
Ţara Românească până la sfârşitul secolului XVIII, a treia Moldova în aceeaşi perioadă, 
a patra ambele principate între 1782-1894 şi în sfârşit, ultima parte, ar fi cuprins 
prezentarea diferitelor aspecte ale civilizaţiei noastre (obiceiuri, legi, comerţ, literatură 
etc). Kogălniceanu nu a reuşit să realizeze decât primele două părţi, publicându-le în 
1837, la Berlin, în limba franceză cu titlul Histoire de la Valachie, de la Moldavie et des 
Valaques transdanubiens, volumul I având ca subtitlu Histoire de la Dacie, des 
Valaques transdanubiens et de la Valachie. într-un volum masiv, de aproape 500 pagini, 
el prezintă istoria noastră vecine, precum şi Ţara Românească până la sfârşitul secolului 
XVIII. în 1854 s-a publicat o altă ediţie (de fapt nu s-a tipărit din nou, ci exemplarele 
rămase au fost legate în coperte noi). Bibliografia este destul de consistentă; în lista 
bibliografică sunt înşirate 78 lucrări: româneşti (în primul rând cronicile), latine, franceze, 
germane, italiene, greceşti. Lucrarea nu aduce date noi; îşi propunea să fie o 
interpretare românească, pentru uzul străinătăţii, a unor fapte cunoscute. însuşi 
Kogălniceanu mărturiseşte că a urmat pe diferiţi istorici, în primul rând pe Engel şi 
Gebhardi. Materia culeasă de la ei o tratează însă în spirit naţional. Spre deosebire de 



Engel e partizan al continuităţii românilor la nord de Dunăre; tributar încă Şcolii Ardelene 

admite şi exterminarea aproape totală a dacilor. Ideea naţională care stă la baza lucrării 
este subliniată şi de ponderea însemnată ce o are prezentarea domniei lui IVIiliai 
Viteazul. Pornind de la Aaron Florian şi Kogălniceanu, interesul pentru personalitatea 
celui care a reuşit temporar să unifice ţările române, caracterizează întreaga noastră 
istoriografie romantică. Luptători pentru unire, istoricii vremii vedeau în IVIitiai un mare 
înaintaş. întreaga lucrare insistă asupra ideii unităţii poporului român (deşi o prezentare 
mai adecvată ar fi fost expunerea simultană a evenimentelor din cele trei ţări, cum 
făcuse Şincai, nu împărţirea pe provincii). 

Pe lângă ideea naţională, se degajă din lucrare şi simpatia pentru mase, mai ales 
pentru ţărănime - o caracteristică a romantismului şi o preocupare permanentă a 
istoricului şi omului politic Kogălniceanu. El justifică revoltele ţărăneşti, ca şi revoluţia lui 
Tudor Vladimirescu din 1821. 

Kogălniceanu arată că intenţia sa nu este de a face o biografie a prinţilor, ci de a 
prezenta evoluţia civilizaţiei româneşti. Programul său este foarte just, dar aplicarea lui 
rămâne în urma principiilor. Deşi apar capitole de istorie a civilizaţiei, cea mai mare 
parte a lucrării are tot aspect politic. O critică prea severă ar fi însă deplasată, dacă ne 
amintim că autorul a scris-o înainte de a împlini 20 ani, având puţine exemple anterioare 
după care să se ghideze. Problema este de ce nu a continuat Kogălniceanu lucrarea, 
întregind-o cu istoria IVIoldovei şi a ambelor principate în epoca mai recentă? Se pot 
deduce două motive principale, unul de natură ştiinţifică, altul politic. IVIotivul politic este 
împotrivirea domnitorului IVlihail Sturdza - care îşi manifestase neliniştea şi în legătură 
cu primul volum - la continuarea operei; el se temea că expunerea evenimentelor mai 
recente, în special privind IVioldova, putea provoca nemulţumirea puterilor suzerană şi 
protectoare. Continuarea operei se lovea însă şi de alte piedici, obiective. Kogălniceanu 
era conştient de lipsurile primului volum şi ar fi dorit ca cel puţin expunând istoria 
IVIoldovei să folosească o gamă mai largă de informaţii. A amânat continuarea lucrării şi 
îl vom vedea în următorii ani interesându-se în chip deosebit de adunarea şi cercetarea 
izvoarelor. Din păcate, la sinteza de istorie a românilor nu a mai revenit niciodată. 

întors în IVioldova în 1838, devine aghiotant şi secretar al domnului, dar relaţiile cu 
acesta se vor deteriora repede, căci nu se puteau împăca ideile conservatoare ale unuia 
cu concepţiile liberale şi democrate ale celuilalt. După ce în 1840 editează „Dacia 
literară", Kogălniceanu se preocupă iar de cercetarea istorică, de data aceasta hotărât 
să înceapă cu începutul: valorificarea izvoarelor. Editează în 1841 „Arhiva românească", 
prima noastră publicaţie istorică. Au apărut doar două volume, ambele la laşi, în 1841 şi 
1845. El publică aici diferite documente (hrisoave domneşti, corespondenţă), de pildă un 
grupaj interesant privind relaţiile ţărilor române cu Rusia între 1769-1774, sau actul 
pentru dezrobirea vecinilor din 1749; pe lângă acestea, apar vechi lucrări cu caracter 
istoric (pentru prima dată e publicată în româneşte lucrarea lui Cantemir, Evenimentele 
Cantacuzinilor şi ale Brâncovenilor), precum şi unele articole; însuşi Kogălniceanu scrie 
despre bătălia de la Războieni - un fragment din plănuita istorie a IVIoldovei. 

Realizările sale istoriografice impun chemarea lui ca profesor de istoria românilor la 
Academia IVlihăileană din laşi, întemeiată în 1835 de IVlihail Sturdza. Nu ni s-au păstrat 
prelegerile sale, ţinute până în aprilie 1844, în schimb este bine cunoscut şi publicat în 
repetate rânduri Cuvântul pentru deschiderea cursului de istorie naţională, rostit la 24 
noiembrie 1843, un adevărat manifest al istoriografiei noastre romantice. O întreagă 
generaţie de istorici români a luptat pentru realizarea ideilor admirabil sintetizate de 



Kogălniceanu în discursul său introductiv. El înţelege istoria ca o „carte de căpetenie", 

fiind vorba în primul rând de istoria naţională, considerată mai importantă ca cea 
universală (trăsătură tipic romantică). Pe lângă însemnătatea ce o are pentru noi, istoria 
românească ajută şi la lămurirea unor aspecte ale istoriei universale; fără cunoaşterea 
ei nu pot fi bine înţelese anumite epoci şi evenimente, cum ar fi: imperiul roman, 
migraţia popoarelor, istoria ungurilor, polonilor, turcilor, războaiele ruso-turce etc. Pentru 
realizarea unei istorii naţionale, dificultăţile sunt mari (fapt cunoscut din proprie 
experienţă): documentele lipsesc sau sunt împrăştiate, în lipsa lor trebuie folosite 
cronicile şi izvoare străine. Scopul istoriei este stabilirea adevărului („răul şi minciuna nu 
vor găsi niciodată în mine un apărător şi totdeauna mă voi sili a vă spune adevărul, 
caracterul principal al istoriei; iară când nu-l voi putea spune voi tăcea şi 
Dumneavoastră veţi înţelege pentru ce"). Tot în spiritul adevărului, se pronunţă contra 
„romano-maniei" urmaşilor Şcolii Ardelene, care considerau istoria românilor urmarea 
directă şi firească a istoriei romane. O idee preţioasă este aceea că poporul român 
trebuie privit ca un tot unitar: „Eu privesc ca patria mea toată acea întindere de loc unde 
se vorbeşte româneşte şi ca istorie naţională, istoria Moldovei întregi înainte de 
sfâşierea ei, a Valahiei şi a fraţilor din Transilvania". Pe primul plan nu va fi biografia 
domnilor, ci poporul, „izvorul a tuturor mişcărilor şi isprăvilor". Deci, o istorie naţională şi 
socială, în spiritul celor mai generoase tradiţii romantice. Pe lângă istoria politică, îşi 
propune să înfăţişeze şi evoluţia civilizaţiei. Periodizarea istoriei noastre, Kogălniceanu 
o face astfel: epoca veche până la formarea principatelor, medie până la 1716 
(instaurarea domniilor fanariote), modernă până la 1821 când, prin revoluţia lui Tudor, s- 
a deşteptat „duhul naţional". 

în 1844, Kogălniceanu editează o nouă revistă, „Propăşirea" (titlul a fost interzis de 
cenzură, aşa că a apărut cu subtitlul „Foaie ştiinţifică şi literară"). Publică aici şi unele 
materiale istorice, despre Petru Rareş, Veniamin Costache, mănăstirea Putna şi nuvela 
istorică, referitoare la moartea tragică a lui Grigore Ghica, Trei zile din istoria Moldovei. 

Principala operă istorică a lui Kogălniceanu este însă publicarea cronicilor 
moldovene, aflate până atunci în manuscris. El considera, pe drept cuvânt, editarea 
izvoarelor ca o condiţie indispensabilă pentru scrierea istoriei. A publicat cronicile în trei 
volume, sub titlul Letopiseţele Ţării Moldovei, mai întâi apărând volumul II, la laşi, în 
1846, apoi volumul III în 1847 şi în sfârşit, primul în 1852. Acesta cuprinde cronicile lui 
Grigore Ureche, Miron Costin şi Nicolae Costin, în volumul II e publicată, printre altele, 
cronica lui Ion Neculce, iar în volumul III diferite cronici mai puţin însemnate, din secolul 
XVIII. în 1872-1874 el a reeditat lucrarea, sub titlul Cronicele României sau letopiseţele 
Moldovei şi Valahiei; avea intenţia ca, în cinci volume, să cuprindă şi cronicile 
munteneşti, publicate anterior în „Magazin istoric pentru Dacia". Nu a realizat însă decât 
primele trei volume, o reeditare cu unele completări a volumelor din 1846-1852. Cu 
toate lipsurile ce se manifestă în transcrierea textului cronicilor moldoveneşti - inerente 
oricărui început - Kogălniceanu a făcut o operă cu totul remarcabilă, deschizând calea 
folosirii şi interpretării izvoarelor narative româneşti din secolele XVII-XVIII. Convins de 
însemnătatea istoriei noastre pentru înţelegerea unor aspecte ale istoriei universale, el a 
realizat, chiar înainte de ediţia românească, o antologie, în două volume, publicată la 
laşi în 1845, sub titlul Fragments tires des Chroniques moldaves et valaques pourservir 
â l'histoire de Pierre le Grand, Charles XII, Stanislas Leszezynski, Demetre Cantemir et 
Constantin Brancovan. Sunt cuprinse aici extrase din operele lui Neculce, N. Costin, 
Cantemir, Radu Popescu etc. în introducere, autorul încearcă să stabilească rolul 



românilor în cadrul civilizaţiei europene şi afirmă că nu numai cunoaşterea istoriei, dar şi 

a limbii române, este necesară celor care se interesează de istoria Europei Răsăritene. 

Preocupări de istorie universală se întâlnesc şi în alte scrieri ale lui Kogălniceanu, 
mai ales în remarcabilele Notes sur l'Espagne, - scrise în urma unei călătorii întreprinse 
în 1846-1847 -, cu multe consideraţii originale asupra istoriei şi civilizaţiei spaniole. 

După publicarea cronicilor, Kogălniceanu a avut prea puţin răgaz pentru istorie, 
aruncându-se în vâltoarea luptei politice. Rolul său în revoluţia de la 1848, în unirea 
principatelor, în timpul domniei lui Cuza şi al războiului pentru independenţă este prea 
cunoscut pentru a mai fi prezentat aici. Preocupările pentru istorie, sporadice, se leagă 
tot mai strâns de activitatea sa politică. Este interesant studiul publicat în 1853, sub titlul 
Ochire istorică asupra sclaviei; el face aici un succint istoric al celor două forme de 
dependenţă: sclavia şi şerbia, considerând că desfiinţarea acesteia din urmă e o 
necesitate socială. Această idee va fi aplicată de însuşi Kogălniceanu când, în 1864, 
alături de Cuza, va legifera emanciparea şi împroprietărirea ţăranilor. în 1875 a publicat, 
cu sprijinul lui loan Slavici (nu se cunoaşte exact partea fiecăruia) broşura intitulată 
Răpirea Bucovinei după documente autentice. Se împlineau 100 de ani de la anexarea 
Bucovinei de Inabsburgi, aşa că tonul lucrării - care foloseşte documentele colecţiei 
Hurmuzaki - este polemic, denunţând exploatarea austriacă. 

Ultima manifestare a lui Kogălniceanu care are o anumită legătură cu istoria este 
Discursul rostit la jubileul de 25 ani al Academiei Române, în 1891, de fapt o 
autobiografie, în care se referă mai întâi la educaţia sa (subliniind, probabil exagerat, 
influenţa germană), iar apoi trece în revistă unele aspecte ale timpului său. Semnificativ 
faptul că acest om care trăise, ca participant direct, toate marile evenimente ale istoriei 
României în secolul XIX, inclusiv Unirea şi câştigarea independenţei, atunci când alege 
trei momente decisive pentru a le discuta, niciunul dintre acestea nu e politic, ci toate 
sociale. El se referă la dezrobirea ţiganilor, abolirea privilegiilor boiereşti, 
împroprietărirea ţăranilor. în viziunea sa, aspectul cel mai caracteristic şi mai lăudabil al 
secolului pe care îl trăise a fost evoluţia socială, lupta pentru dreptate şi pentru 
egalitatea tuturor oamenilor. Discursul din 1891 încheie logic atât opera sa de om politic, 
cât şi de istoric. La scurt timp, în 1891 , înceta din viaţă. 



2. NICOLAE BALCESCU 



Cel mai original şi mai interesant istoric al generaţiei sale, cel mai modern prin 
structura operei este Nicolae Bălcescu, marele revoluţionar. Născut în 1819 la 
Bucureşti, ca fiu al pitarului Barbu Bălcescu, el studiază mai întâi în casa părintească cu 
un dascăl grec, apoi la colegiul Sfântul Sava. Ca elev, citeşte cu pasiune operele 
cronicarilor, istoria lui IVIaior, a lui Fotino. în 1838, intră în armată cu gradul de iuncăr; 
mulţi tineri patrioţi se angajau atunci în armata românească renăscută prin prevederile 
Regulamentului Organic. Participând la mişcarea revoluţionară din 1840, condusă de 
Dimitrie Filipescu, este închis la IVlărgineni între 1840-1843. De aici înainte viaţa sa se 
va contopi cu lupta revoluţionară a poporului român pentru dreptate socială şi naţională, 
înfiinţează în 1843, alături de Ion Ghica şi Cristian Tell, societatea secretă revoluţionară 
„Frăţia". în anii 1846-1848 îl întâlnim la Paris, unde adună materiale istorice, dar 
acţionează şi în vederea pregătirii marilor evenimente din 1848; în februarie 1848 
participă la insurecţia din Paris. Rolul său în revoluţia română de la 1848 este prea 
cunoscut pentru a-l expune aici în detaliu; el a fost promotorul celor mai îndrăzneţe 
revendicări ale programului revoluţionar din Ţara Românească, în primul rând 
emanciparea şi împroprietărirea ţăranilor (vestitul articol 13) şi votul universal. A fost cel 
mai pur şi mai consecvent dintre luptătorii de la 1848. După înfrângerea revoluţiei îşi 
desfăşoară activitatea în exil, mai întâi încercând stabilirea unei colaborări româno- 
maghiare - care ar fi fost ultima şansă a revoluţiei est-europene -, apoi stabilindu-se la 
Paris. Aici începe în 1850 editarea revistei „România viitoare", din care apare însă un 
singur număr. IVlăcinat de boală, moare în 1852 la Palermo, fără a avea fericirea să 
vadă realizarea marilor visuri pentru care a luptat. 

Istoriografia românească este în general solid legată de aspiraţiile politice ale 
poporului nostru. Puţini istorici au reuşit totuşi să îmbine, aşa cum a ştiut Bălcescu, 
activitatea ştiinţifică şi lupta politică. La el, cele două aspecte se contopesc armonios, 
istoricul folosindu-şi opera ca armă de luptă, iar revoluţionarul găsind argumente în 
istoria de veacuri a poporului. La baza lucrărilor sale stă ideea naţională şi cea socială 
(în primul rând necesitatea emancipării ţărănimii, care forma imensa majoritate a 
populaţiei). Legătura cu viaţa l-a ridicat pe Bălcescu deasupra simplelor date şi 
evenimente istorice, conducându-l spre o serie de strălucite generalizări. El este un 
istoric de idei, poate primul de acest fel în istoriografia noastră. Desigur, multe dintre 
ideile susţinute de el circulau în epocă, mai ales în istoriografia franceză, căreia 
Bălcescu îi este în mare măsură dator. A avut mult de învăţat de la Thierry (istoria 
claselor sociale, a „stării a treia"), de la IVlichelet, (rolul maselor), de la Lamennais. El 
sintetizează însă ideile primite într-un chip original şi le aplică, modificându-le la nevoie, 
realităţilor româneşti. Bălcescu este primul nostru istoric care înţelege necesitatea unei 
anumite legităţi în evoluţia omenirii, primul care cercetează amănunţit structura socială, 
care tratează semnificaţia revoluţiei în istorie. Este primul nostru istoric al instituţiilor şi al 
claselor sociale, cel dintâi care se îndepărtează hotărât - nu numai teoretic - de istoria 
predominant politică. 

Prima sa lucrare istorică, publicată în 1844 în revista „Propăşirea", apărută tot atunci 
şi în broşură separată, este Puterea armată şi arta militară de la întemeierea 
principatului Valahiei până acum. Această primă monografie de istorie militară din 
istoriografia noastră se bazează pe o bună documentaţie, autorul folosind cronici 



româneşti, diferite lucrări străine, iirisoave domneşti. întreaga expunere dovedeşte rolul 

însemnat al armatei în viaţa statului. Bălcescu explică puterea Ţării Româneşti în 
primele sale secole de existenţă, prin prezenţa unei solide forţe militare (exagerează 
însă, afirmând: „armata românească a fost cea dintâi armată permanentă în Europa"). 
Partea întâi a lucrării tratează epoca de glorie, 1290-1716; a doua, se referă la 
decăderea ţării sub domniile fanariote, după 1716, o cauză esenţială a declinului fiind 
diminuarea forţei armate, care a avut urmări negative şi pe plan politic. Expunerea 
merge până la anul 1834 când, prin refacerea armatei naţionale, speranţa reînvierii 
politice apărea iar. Este evident că, oricare ar fi calităţile ştiinţifice ale studiului. Puterea 
armată nu se prezenta ca o simplă lucrare istorică, ci urmărea în primul rând scopuri 
actuale, condiţionând renaşterea politico-naţională de întărirea capacităţii militare a ţării. 

în 1845 Bălcescu începe să editeze, împreună cu August Treboniu Laurian, revista 
„IViagazin istoric pentru Dacia". Au apărut cinci volume, între 1845-1848, publicaţia 
bucurându-se de un mare succes. Dacă „Arhiva românească" a lui Kogăiniceanu era 
tipărită în 100 exemplare, „IViagazin istoric pentru Dacia" a avut la început un tiraj de 
1000, apoi de 1500, ceea ce însemna foarte mult în vremea aceea pentru o publicaţie 
ştiinţifică. Este o dovadă a interesului societăţii româneşti din ajunul revoluţiei de la 1848 
pentru istorie, disciplină cu profund caracter naţional şi politic. 

în Prospect pentru Magazin istoric, Bălcescu şi Laurian arătau că istoriile scrise până 
atunci nu puteau satisface pe deplin, căci le lipsise baza documentară. Pentru a acoperi 
această lacună, revista îşi propunea în primul rând să fie o colecţie de documente, 
împărţindu-şi paginile în şase rubrici: I. Cronicul românesc, II. Diplomaticul românesc, 
III. IVIemoratoriul Dacian (documente străine despre istoria noastră), IV. înscriptoriul 
Dacian, V. Disertatoriul istoric (articole şi dezbateri istorice), VI. Buletinul bibliografic. 
Revista avea deci să publice în primul rând izvoare de diferite categorii, dar şi studii 
bazate pe acestea. Problema izvoarelor este dezbătută de Bălcescu într-un articol 
publicat aici, în 1845, sub titlul Cuvânt preliminariu despre izvoarele istoriei românilor. 
După părerea sa, izvoarele se pot împărţi în următoarele categorii: 

1. Poeziile şl tradiţiile populare (romantismul pune mare preţ pe aceste surse; în 
revistă însă nu se va publica nimic din această categorie); 

2. Legile şi actele oficiale („hrisoavele sau uricele sunt izvorul cel mai însemnat al 
istoriei românilor"); 

3. Cronicile, atât cele străine, cât şi cele naţionale, autorul făcând o trecere în revistă 
a lor; 

4. Inscripţiile şi monumentele („inscripţiile romane sunt singurul izvor istoric ce avem 
pentru petrecerea coloniilor romane în Dacia"); 

5. Scrierile ce zugrăvesc obiceiurile, de pildă lucrarea lui Cantemir, Descripţie 
Moldaviae. De remarcat, pe lângă prezentarea cronicilor, accentul deosebit pus pe 
documentele de arhivă, precum şi pe inscripţii, pentru epoca veche. 

în „IViagazin istoric pentru Dacia" s-au publicat numeroase hrisoave şi alte 
documente. Principala contribuţie a lui Bălcescu stă însă în editarea cronicilor muntene. 
Alături de August Treboniu Laurian, el a adus istoriografiei Ţării Româneşti serviciul pe 
care în aceeaşi vreme îl făcea, în Moldova, Mihail Kogăiniceanu. Nu este prea bine 
lămurit ce a publicat fiecare din cei doi colaboratori. Se pare că Bălcescu a pregătit 
pentru tipar presupusa cronică a lui Constantin Căpitanul Filipescu (cuprinzând anii 
1290-1688, mai târziu atribuită lui Radu Popescu), cronica lui Radu Greceanu, precum 
şi cea moldovenească, atribuită lui Nicolae Muşte; Laurian a editat cronicile lui Stoica 



Ludescu şi Radu Popescu (partea după 1688). Patru dintre ele - exceptând pe Stoica 

Ludescu - au fost publicate de cei doi istorici şi separat, sub titlul Cronicarii Ţării 
Româneşti, în două volume, apărute la Bucureşti în 1846 şi 1847. 

Pe lângă izvoare, Bălcescu mai publică în 1845 unele mici articole: Românii şi 
fanarioţii (domnia acestora este descrisă exclusiv în termeni negativi) şi scurte biografii 
despre loan Tăutul, IVIiron Costin, Spătarul loan Cantacuzino, Postelnicul Constantin 
Cantacuzino. Acestea din urmă ar fi trebuit sa-şi găsească locul într-un plănuit Dicţionar 
biografic, pe care dorea să-l editeze împreună cu Kogălniceanu. 

în anul 1846 îi apar două studii mai importante. Unul dintre ele, Puterea armată şi 
arta militară la moldoveni în timpul măririi lor, era de fapt o completare a lucrării din 
1844, referitoare la Ţara Românească. Al doilea reprezintă o piatră de hotar în 
istoriografia românească, fiind prima cercetare independentă de istorie socială; sub titlul 
Despre starea socială a muncitorilor plugari în Principatele române în deosebite timpuri, 
Bălcescu a realizat cea dintâi istorie a ţărănimii româneşti. Iniţial, consideră el, ţăranii au 
fost liberi şi proprietari: „tot locuitorul a trebuit să-şi aibă moşia sa"; formându-se Ţara 
Românească şi IVIoldova, primii domni nu au introdus feudalitatea. Cei dintâi iobagi au 
fost românii aduşi din afară, de pildă de la sudul Dunării. Au fost apoi deposedaţi şi 
răzeşii, din trei motive principale: „interesul, nevoia şi sila"; cu alte cuvinte, având nevoie 
de protecţia cuiva mai puternic, fiind sărăciţi de războaie şi în cele din urmă siliţi prin 
forţă, foştii ţărani liberi şi-au pierdut pământul, devenind dependenţi. S-a ajuns astfel la 
acea „monstruozitate socială, ca o ţară întreagă să robească la vreo câţiva particulari". 
IVlai ales de la Mihai Viteazul, ţara s-a împărţit în „două tabere vrăjmaşe, având 
interesuri împotrivite". Bălcescu intuieşte aici lupta de clasă. Dezbinarea a avut ca 
urmare decăderea ţării; reforma lui Constantin IViavrocordat din 1746- scinimbând 
iobăgia cu clăcăşia - nu a dus ia o schimbare în bine, dimpotrivă exploatarea a sporit. 
Acestea sunt ideile de bază ale studiului lui Bălcescu. Unele dintre ele au fost depăşite 
de ştiinţa istorică; nu se mai poate de pildă admite că, înainte de întemeierea 
principatelor, şi chiar un timp după aceea, nu au existat la noi relaţii feudale. Valoarea 
lucrării rămâne însă deosebită, mai întâi prin noutatea subiectului şi prin ponderea 
însemnată acordată evoluţiei proprietăţii şi raporturilor sociale pentru explicarea istoriei 
noastre. Realizare ştiinţifică remarcabilă. Starea socială a muncitorilor plugari 
reprezenta totodată şi un manifest politic, la fel ca studiul anterior despre armată. 
Decăderea ţării a fost rezultatul deposedării şi exploatării ţăranilor; în consecinţă, numai 
rezolvarea problemei agrare putea redresa, pe toate planurile, naţiunea română. 

în anul 1847, Bălcescu mai publică în „IVIagazin istoric pentru Dacia" un articol 
referitor la Campania românilor în contra turcilor la anul 1595, folosit apoi în monografia 
despre Mihai Viteazul, şi un Buletin despre portretele principilor Ţării Româneşti şi ai 
Moldovei, ce se află în cabinetul de stampe de la Biblioteca regală din Paris (portrete 
ale lui Mihai Viteazul, Matei Basarab, Vasile Lupu, Gheorghe Ştefan, Constantin Şerban 
etc). 

Exilul nu l-a îndepărtat de cercetarea istorică, dimpotrivă. Aproape întreaga energie o 
îndreaptă, după 1849, pentru realizarea istoriei lui Mihai Viteazul. îl preocupă însă şi 
problemele mai generale al istoriei, aspectele sociale şi legitatea evoluţiei istorice. în 
1850 îi apare la Paris, în limba franceză, lucrarea Question economique des 
Principautes Danubiennes; numele său nu figurează, căci scrierea se prezenta ca un 
memoriu adresat Porţii, trebuind deci să apară ca emanaţie a emigraţiei române în 
generai. Bălcescu reia aici argumentaţia din Starea socială..., în parte lucrarea fiind o 



traducere a acestui studiu mai veclii. Denunţă luxul şi mizeria care împart ţara în „caste" 
(clase sociale); analizează şi condamnă Regulamentul Organic, justificând astfel 
revoluţia de la 1848. Referindu-se la evenimentele acestui an, se opreşte mai ales 
asupra problemei agrare, a cărei rezolvare o consideră esenţială, susţinând 
revendicările ţărăneşti împotriva boierimii. Expunere clară şi temeinică a istoriei şi 
situaţiei economice a ţărilor române, această lucrare a fost mult folosită de istoricii 
străini, care doreau să cunoască situaţia românilor. IVIicInelet a apreciat-o în cinip 
deosebit, iar un alt istoric francez, Elias Regnault, a inclus-o într-o lucrare publicată în 
1855, sub titlul Histoire politique et sociale des Principautes Danubiennes; prin 
intermediul lui Regnault a preluat IVIarx unele date, folosindu-le în Capitalul. 

Tot în 1850, Bălcescu publică în „România viitoare" un alt studiu fundamental: 
Mersul revoluţiei în istoria românilor. Este o meditaţie atât asupra revoluţiei româneşti 
cât şi, în general, asupra semnificaţiei revoluţiei în evoluţia istorică. Bălcescu ajunge la 
concluzia că „revoluţia generală fu ocazia, iar nu cauza revoluţiei române. Cauza ei se 
pierde în zilele veacurilor". O „evoluţie istorică naturală, neapărată" trebuie să ducă la 
saltul revoluţionar. Revoluţia este deci urmarea unor anumite transformări sociale şi ea 
apare ca o lege a înaintării omenirii spre progres. Bălcescu nu este însă un materialist 
consecvent; el se pronunţă în favoarea unei legităţi istorice, dar aceasta, în ultimă 
instanţă, este determinată, după părerea sa, de providenţă. în ce priveşte aspectul 
politic al studiului, este interesantă aprecierea că, dacă revoluţia română de la 1848 a 
fost mai ales socială, următoarea revoluţie avea să fie şi naţională, scopul său fiind deci 
independenţa şi realizarea statului unitar român. 

Istoria românilor sub Mihai Vodă Viteazul, pentru care Bălcescu s-a documentat 
vreme îndelungată şi la care lucrează intens în anii 1850-1852, fără a o putea termina, a 
fost considerată de el, şi de alţii, principala sa operă. Curmată brusc prin moartea 
autorului şi rămasă în manuscris, este publicată parţial în 1861 şi integral abia în 1878, 
sub îngrijirea lui Alexandru Odobescu. Lucrarea impresionează prin masivitatea ei; 
documentarea bogată (deşi nu exinaustivă) şi stilul avântat, de epopee. într-o perioadă 
când una din misiunile principale ce stăteau în faţa poporului român era desăvârşirea 
unităţii naţionale, prezentarea domniei lui iVIiiiai Viteazul cu unirea temporară a celor trei 
ţări române, avea desigur o mare influenţă asupra opiniei publice. De remarcat faptul că 
Bălcescu nu face o biografie a eroului, ci descrie istoria românilor, sub domnia acestuia, 
în centrul expunerii se află deci poporul. Din cele şase părţi plănuite, doar patru (I 
Libertatea naţională, II Călugărenii, III Robirea ţăranului, IV Unitatea Naţională) şi o 
parte din a cincea (IVIirăslău) au fost scrise, ultima (Gorăslău) nefiind nici începută. Se 
simte o oarecare contemporaneizare a evenimentelor, expunerea fiind axată pe cele 
două probleme fundamentale: naţională şi socială. Vorbind despre „unitatea naţională" 
la 1600 autorul gândea la problemele timpului său. Cauza căderii lui Mihai este văzută 
în celebra „legătură" a acestuia, „robirea ţăranului", dar în fond (fără a nega înrăutăţirea 
situaţiei ţărănimii sub Milnai), iobăgia era un fenomen mai vecini, de care nu poate fi 
făcută responsabilă o singură persoană. Şi aici îl simţim pe Bălcescu gândind la 
problemele sociale ale vremii lui. Cu calităţile şi defectele amintite. Istoria românilor sub 
Mihai Viteazul, este o lucrare remarcabilă, dar în fond mai puţin importantă, din punctul 
nostru de vedere, decât studiile anterioare de istorie socială, economică şi instituţională 
care ne pun în faţa unui mare precursor, nedepăşit timp de mai multe decenii în 
istoriografia românească. 

Om politic şi istoric, Bălcescu înnoieşte fundamental atât viaţa noastră politică, cât şi 



istoriografia. în ambele el aduce o înţelegere superioară a marilor forţe economice şi 

sociale care guvernează viaţa oamenilor. Poate că cel mai preţios omagiu este cel adus 
de un alt istoric, Juies Micinelet, care în 1854 îl caracteriza astfel: „Era un erudit de prim 
ordin şi totuşi un spirit practic foarte net, foarte luminos. Ar fi fost marele istoric al ţării 
sale, şi fără îndoială, unul din cei mai înţelepţi şefi ai săi". 



3. ALŢI ISTORICI ROMANTICI 



Colaboratorul lui Bălcescu la „Magazin istoric pentru Dacia", August Treboniu 

Laurian, s-a născut în anul 1810 la Fofeldea, lângă Sibiu. După studii primare şi liceale 
ia Sibiu a urnnat, între 1831-1833, cursurile superioare (de fiiosofie) ale colegiului catolic 
din Cluj. în anii 1835-1842 studiază la Viena, audiind atât cursurile Universităţii, cât ale 
Institutului Politehnic. A fost un om de vastă unul din cei mai erudiţi intelectuali români ai 
secolului XIX. Spirit romantic, el dezvoltă în acelaşi timp ideile Şcolii Ardelene, ducându- 
le uneori la extrem, ceea ce, după cum vom vedea, a dăunat reputaţiei sale de om de 
ştiinţă. La Viena publică, în 1840, Tentamen criticum în originem, derivationem et 
formam linguae romanae (încercare critică asupra originii, derivării şi formei limbii 
române), în care apar exagerările latiniste, ce îi vor străbate întreaga operă. 

în 1842, Laurian se stabileşte la Bucureşti, devenind profesor de fiiosofie la colegiul 
Sfântul Sava; rămâne în această funcţie până la 1848. Acum editează împreună cu 
Bălcescu „IVIagazin istoric pentru Dacia". Acesta din urmă plecând în 1846 la Paris, el se 
ocupă în continuare singur de publicarea revistei. Deşi posteritatea a reţinut în primul 
rând numele lui Bălcescu, se pare că rolul lui Laurian, al cărui nume apare de fapt 
primul pe pagina de titlu, a fost mai însemnat. în primul volum al revistei - în 1845 -, el 
publică un Discurs introductiv în istoria românilor, în realitate o sinteză a istoriei noastre, 
accentuând ideea latinităţii şi a unităţii teritoriale; în acest sens, este remarcabil faptul că 
autorul se referă mereu la Dacia, cliiar pentru timpurile noi. Cu unele modificări, în 1846, 
el a publicat această scurtă istorie a românilor, în broşură separată, în limbile latină, 
franceză şi germană. 

în 1845, Laurian întreprinde, împreună cu Cezar Bolliac şi Dimitrie Bolintineanu, o 
călătorie arheologică pe Dunăre. Umnarea este publicarea în 1846, în „IVIagazin istoric 
pentru Dacia", a unui amplu studiu intitulat Istriana. Această lucrare a lui Laurian, în care 
sunt prezentate pe larg mărturiile arheologice descoperite, inclusiv textele inscripţiilor 
romane, poate fi considerata primul studiu de arheologie românească. în volumul III al 
revistei, apărut tot în 1846, el mai publică o întinsă lucrare (studiu şi documente) despre 
Starea politică şi religioasă a românilor din Transilvania, o adevărată sinteză a istoriei 
poporului român din această provincie. în sfârşit, în volumul V, din 1847, publică 
Temişana sau scurtă istorie a Banatului. în felul acesta, pe baza unei vaste informaţii, 
Laurian a trecut în revistă aproape întreaga istorie a românilor, din epoca veche, până 
aproape de vremea sa. Pe lângă studiile amintite, a mai publicat în paginile revistei şi un 
mare număr de documente şi inscripţii. în bună parte tot datorită activităţii lui, „IVIagazin 
istoric pentru Dacia" s-a răspândit pe întreg teritoriul locuit de români, mai ales în 
Transilvania. 

în 1848, Laurian trece în Transilvania, fiind participant activ la evenimentele 
revoluţionare. în anii 1849-1852 se află la Viena; aici reia publicarea „IVIagazinului 

istoric", editând volumul VI (1850), care cuprinde vestitul discurs al lui Simion Bărnuţiu^^, 
rostit în ajunul adunării de la Blaj, la 2/14 mai 1848, şi volumul VII (1851), cu acte ale 



Discursul lui Simion Bărnuţiu (1808-1864) care, în tinereţe, a predat un timp, la Blaj, istoria 
universală, este, în parte, o expunere istorică a situaţiei românilor din Transilvania. Autorul se 
împotriveşte alipirii Transilvaniei la Ungaria. Ideea de bază care străbate întreaga cuvântare este 
forţa naţionalităţii: „Fără naţionalitate nu e libertate, nici lumină nicăierea, ci pretutindeni numai 
lanţuri, întuneric şi amorţire". 



mişcării naţionale româneşti din Transilvania în 1849-1850. Tot în această perioadă 

publică, în trei volume, apărute în 1849, 1850 şi 1851, importanta culegere de 
documente Die Romănen der Osterreichischen Monarchie, referitoare la revoluţia de la 
1848 din Transilvania. Publicate în limba germană, pentru a face cunoscute cercurilor 
politice austriece revendicările româneşti, materialele cuprinse în aceste volume 
constituie până astăzi o sursă de prim ordin pentru cercetarea revoluţiei românilor 
transilvăneni. 

în 1852, Laurian se stabileşte la laşi, devenind inspector general al învăţământului 
din IVIoldova, funcţie pe care o va ocupa până în 1858. în această vreme el pregăteşte 
(împreună cu IVI. Kogălniceanu), editarea cronicii lui Şincai, care apare în trei volume, la 
laşi, în 1853-1854. A fost un important eveniment editorial, căci până atunci lucrarea - 
de mare importanţă istorică şi naţională - fusese tipărită doar parţial, în întregime 
circulând în manuscris. în 1853 Laurian publică, tot la laşi, o Istorie a românilor, în trei 
volume. Aici apar cu deosebită claritate acele exagerări latiniste care i-au compromis - 
în parte, pe nedrept, - întreaga activitate în ochii generaţiilor următoare. Laurian 
concepe istoria românilor ca o simplă continuare a istoriei romane; în consecinţă, 
începe expunerea cu fondarea Romei, la anul 753 î.e.n. Cele trei volume corespund 
următoarei periodizări: perioada „clasicităţii" între 753 î.e.n. -476 e.n., perioada 
întunecării între 476-1453 şi perioada „revărsării de ziuă" după 1453. Cum lesne se 
poate vedea, primul volum tratează exclusiv istoria romană, iar al doilea continuarea 
bizantină a acesteia, doar în mică măsură ocupându-se de români. Abia partea a treia 
este pur românească. Temperamentul romantic al lui Laurian a adus exagerarea 
latinistă până la punctul unde reprezentanţii Şcolii Ardelene, mai ponderaţi, nu ar fi 
ajuns. Fireşte, el e un partizan al latinităţii pure a poporului român. Ciudăţenia lucrării 
este amplificată prin cronologia sui generis folosită. Laurian calculează anii de la 
întemeierea Romei, aşa încât, de pildă, revoluţia lui Tudor nu s-a petrecut în 1821, ci la 
2574. Şi totuşi, lucrarea - de fapt un manual de şcoală - s-a bucurat de interes, 
apărând în mai multe ediţii până la 1873. Explicaţia trebuie căutată în aspectul naţional 
şi politic al ei. într-o vreme în care românii luptau pentru formarea unui stat naţional, 
pentru unirea întregului popor român, Laurian a avut meritul de a realiza o prezentare 
unitară a istoriei noastre, de a insista ca nimeni altul asupra unităţii Daciei. 

Doctrina „daco-românismului" îi datorează mult. El a publicat şi alte manuale de 
istorie şi geografie, iar în 1867 a realizat o Hartă a Daciei moderne, cu elemente atât 
geografice cât şi istorice, în care întreg teritoriul locuit de români era cuprins într-un tot, 
ignorându-se graniţele ce îi separau. 

între timp, Laurian, care se întorsese în 1859 la Sfântul Sava, ca profesor de latină, 
devenise odată cu înfiinţarea Universităţii din Bucureşti, profesor şi primul decan al 
facultăţii de litere şi filosofie (1864-1878), precum şi membru al Academiei Române. în 
această ultimă calitate, a realizat, împreună cu I. Massim, în anii 1871-1876, Dicţionarul 
limbii române, în două volume şi un „glosar", prin care încerca să-şi impună concepţiile 
latiniste. Limba propusă de Laurian, după purificarea ei de elementele nelatine (grupate 
în glosar, în vederea eliminării lor) şi adoptarea unui sistem ortografic etimologic, nu mai 
semăna decât foarte vag cu limba română reală. în loc de a un serviciu cauzei apărate. 
Dicţionarul a stâmit ilaritate şi a discreditat definitiv şcoala latinistă^^. Discreditul şi apoi 



Un alt latinist întârziat este istoricul Vasile Maniu (1824-1901), care a publicat în 1857, la 
Timişoara, o Disertaţiune istorica critică şi literară tratând despre originea românilor din Dacia 
Traiană, volum masiv în care încearcă să demonstreze puritatea originii latine. 



uitarea care au acoperit opera lui Laurian sunt însă doar în parte drepte. Mai ales prin 

studiile din tinereţe, prin publicarea unor izvoare importante şi editarea „Magazinului 
istoric pentru Dacia" el rămâne un istoric interesant şi însemnat. 

Mult mai realist şi mai cumpătat în aprecieri este alt transilvănean, Alexandru Papiu 
llarian, născut în 1827 la Bezded. A studiat la Târgu Mureş, Blaj şi Cluj, în ultima 
localitate urmând filosofia şi ştiinţele juridice, până în 1847. A participat activ la revoluţia 
de la 1848 din Transilvania, fiind unul dintre conducătorii ei. După înfrângerea revoluţiei, 
se stabileşte la Viena, unde studiază ştiinţele juridice între 1849-1852, continuându-le 
între 1852-1854 la Padova, unde îşi ia şi doctoratul. între 1855-1858 este profesor de 
drept la Academia Mihăileană din laşi; mai târziu, după o şedere de doi ani la Berlin 
(1858-1860), unde întreprinde cercetări istorice, ocupă funcţii importante în aparatul 
judecătoresc şi de stat, fiind jurisconsult al Moldovei (1860-1862), procuror şi procuror 
general la Curtea de Casaţie (1862-1868), ministru al justiţiei (1863-1864) în guvernul 
Kogălniceanu. A fost ales membru al Societăţii Academice în 1868. îmbolnăvindu-se 
grav în 1874, încetează orice activitate şi moare încă tânăr, în 1877, la Sibiu. 

Opera istorică a lui Al. Papiu llarian cuprinde două lucrări importante. Prima este 
Istoria românilor din Dacia Superioară, concepută în şase volume, din care au apărut 
doar două, la Viena, în 1852. Lucrarea trebuia să fie o istorie a revoluţiei de la 1848 din 
Transilvania. Primul volum este o introducere la acest subiect, autorul schiţând un istoric 
al românilor transilvăneni până la sfârşitul anului 1847, încercând să găsească izvoarele 
mai adânci ale revoluţiei. El subliniază permanenta luptă dintre iobagi şi feudali, precum 
şi mişcarea naţională a românilor, văzând just dublul caracter: social şi naţional al 
revendicărilor româneşti. Preocuparea pentru istoria socială îl apropie de Bălcescu. 
Volumul al doilea prezintă desfăşurarea revoluţiei până la adunarea de la Blaj din 3/15 
mai 1848. întâlnim multe date preţioase, cu atât mai mult cu cât autorul a fost unul din 
animatorii evenimentelor revoluţionare din această perioadă. Din al treilea volum, care 
urma să ajungă până la octombrie 1848, ni s-a păstrat doar o schiţă, publicată de Ştefan 
Pascuîn 1943. 

A doua lucrare însemnată a lui Al. Papiu llarian este colecţia de izvoare intitulată 
Tezaur de monumente istorice pentru România, apărută în trei volume, la Bucureşti, în 
1862-1864. Mai târziu, N. lorga o caracteriza drept „cea mai frumoasă lucrare istorică ce 
apăruse până atunci la noi, cea mai modernă, mai desăvârşit executată, un adevărat 
model". Autorul a adunat aici numeroase izvoare, mai ales străine, în general tipărite, 
dar şi documente de arhivă sau alte manuscrise. Un prim grupaj - care ocupă cea mai 
mare pante a volumului I - se referă la domnia lui Miiiai Viteazul, al doilea volum 
cuprinde ştiri despre Movileşti, cronica lui Dionisie Eclesiarhul şi istoria otomană a lui 
lenăchiţă Văcărescu (ambele publicate aici pentru întâia dată), documente privind 
domniile lui Constantin Ipsilanti şi Caragea. în volumul III sunt incluse documente găsite 
de autor în ariiivele din Berlin (referitoare la Petru Rareş - printre care şi tratatul cu 
loachim de Brandenburg din 1542 -, Mihai Viteazul etc), diferite scrieri privind ţările 
române în secolele: XVI-XVII, lucrări şi izvoare referitoare la loan Vodă şi la răscoala lui 
Horia. Toate aceste materiale sunt editate ştiinţific, cu textul original şi traduceri, cu 
explicaţii şi studii introductive. 

Alexandru Papiu llarian este şi unul din primii istorici ai Şcolii Ardelene. A publicat în 
1869 un studiu (de fapt, discursul său de recepţie la Academie) despre Viaţa, operele şi 
ideile lui Georgiu Şincai din Şinca. Tot el este cel dintâi care a cercetat manuscrisele lui 
Ion Budai Deleanu, achiziţionate de statul român în 1868 şi a prezentat prima 



comunicare pe marginea lor. Şi, în sfârşit, s-a ocupat şi de editarea operei lui Dimitrie 

Cantemir, publicând în 1872, sub egida Academiei Române, Descripţia Moldaviae. 

Un romantic întârziat este George Bariţiu. Deşi mai vârstnic decât majoritatea 
istoricilor noştri romantici, îşi scrie opera istorică mult mai târziu, spre sfârşitul secolului. 
Născut la 1812 lângă Cluj, ei studiază la Blaj (1824-1827) şi apoi la Cluj (1827-1831). 
Ne mărturiseşte că, citind în 1829 Istoria pentru începutul românilor în Dacia a lui Petru 
IVIaior, a fost profund impresionat şi s-a grăbit să o traducă în ungureşte, în 1830, fără a 
o publica însă. între 1831-1835, face studii de teologie la Blaj, devenind profesor aici 
între 1835-1836, iar apoi la Braşov (1836-1845). în 1836 vizitează Bucureştii, împreună 
cu T. Cipariu; vizita celor doi intelectuali de frunte transilvăneni a avut o mare importanţă 
pentru strângerea legăturilor culturale între cele două provincii româneşti. Din 1838, 
Bariţiu editează două publicaţii de mare răsunet: „Gazeta de Transilvania" şi „Foaie 
pentru minte, inimă şi literatură", pe care le va conduce până în 1850. De fapt, toată 
viaţa el a fost în primul rând gazetar, poate cel mai însemnat ziarist al nostru din secolul 
XIX. Ideologia sa politică este a unui liberal burgiiez; el admiră mai cu seamă sistemul 
politic britanic. Participă - deşi cu prudentă - la revoluţia din 1848. După 1867 devine 
şeful „pasiviştilor" din Transilvania, acel curent al mişcării naţionale româneşti care, 
protestând împotriva dualismului austro-ungar, se opunea participării la alegeri şi la 
viaţa parlamentară. în 1884 a devenit, pentru câţiva ani, preşedinte al Partidului Naţional 
Român din Transilvania. Membru al Academiei Române de la înfiinţarea ei (1866), a 
fost ales, spre sfârşitul vieţii, în 1893, preşedinte al ei. în acelaşi an a încetat din viaţă. 

Bariţiu a manifestat un anumit interes pentru istorie şi în tinereţe, dar realizările sale 
în acest domeniu nu depăşesc la început caracterul de popularizare. în gazetele ce le 
conducea, a publicat numeroase evocări istorice, biografii (Napoleon, losif II, Măria 
Stuart, Richelieu etc), care au avut, desigur, rolul lor în răspândirea cunoştinţelor 
istorice. Activitatea cu adevărat valoroasă pe acest teren o desfăşoară însă în a doua 
parte a vieţii, mai ales după ce devine, în 1868, redactor al revistei „Transilvania", 
organul Astrei (Asociaţia Transilvană pentru literatura română şi cultura poporului 
român). El a transformat această revistă - care trebuia, desigur, să aibă o tematică mult 
mai largă - aproape într-o publicaţie de istorie. Publică el însuşi un lung şir de articole şi 
studii, dintre care amintim: Despre bellul civil transilvan din anii 1437-1438, loan Corvin 
de Hunedoara. Originea, genealogia, faptele sale imortale, Bătălia de la Varna din 1444, 
Horia, Cloşca şi Crişan etc. Este de subliniat interesul său pentru istoria socială, mai 
ales pentru evoluţia raporturilor agrare; în legătură cu această temă a publicat în 1876 
un interesant studiu, sub titlul Iobăgie veche şi iobăgie nouă, prin iobăgie nouă 
înţelegând situaţia precară a ţărănimii transilvănene după 1848 şi mai ales după 
reforma agrară din 1854. Prefigurează astfel conceptul de „neoiobăgie", folosit mai 
târziu de C. Dobrogeanu-Gherea. O lucrare interesantă este şi Istoria regimentului al II- 
lea românesc grănicer transilvan , publicată la Braşov, în 1874, temeinică monografie de 
istorie militară. 

încununarea activităţii sale de istoric a fost publicarea lucrării. Părţi alese din istoria 
Transilvaniei pe două sute de ani în urmă, apărută în trei volume, la Sibiu, în 1889- 
1891. Este prezentată aici istoria Transilvaniei între 1683-1883 (volumul I: 1683-1848; 
volumul II: 1848-1860; volumul III: 1860-1883). Valoarea acestei opere stă mai curând 
în documentarea minuţioasă şi bogăţia informaţiei, decât în concepţie şi stil, căci sub 
aceste ultime aspecte lucrarea este categoric deficitară. Biografiile monarhilor, 
generalilor şi oamenilor politici ocupă un loc excesiv de important, iar evenimentele 



sunt înşirate fără vreo idee călăuzitoare. Şi totuşi opera este rezultatul unei documentări 
excepţionale (unele izvoare sunt publicate la sfârşitul volumelor) şi, cel puţin pentru 
această calitate, trebuie consultată şi astăzi de cei care cercetează istoria modernă a 
Transilvaniei. Sunt preţioase mai ales volumele II şi III, care relatează evenimente 
contemporane - după 1848, la care însuşi autorul a participat. 

Un alt reprezentant al istoriografiei romantice este Constantin D. Aricescu, născut în 
1823, la Câmpulung Muscel. A fost cunoscut în epocă mai ales ca poet. A participat la 
revoluţia din 1848, la lupta pentru Unire, fiind şi deputat în Adunarea ad-hoc. Moare în 
1886. Mai puţin cunoscut ca istoric, C. D. Aricescu a lăsat însă opere interesante în 
acest domeniu. A tratat istoria în spirit romantic, progresist şi patriotic, fiind un admirator 
al lui Bălcescu. în 1855-1856 a publicat, în două volume. Istoria Câmpulungului, bazată 
pe o bogată informaţie inedită, prima monografie de acest gen din istoriografia noastră. 
Aricescu este, de asemenea, primul care realizează o monografie despre revoluţia lui 
Tudor Vladimirescu; a apărut în 1874, la Craiova, sub titlul Istoria revoluţiunii române 
din 1821. Susţinută de o bună documentaţie, lucrarea subliniază caracterul naţional al 
acţiunii lui Tudor, în care autorul vede un premergător al revoluţiei de la 1848 şi al 
reformelor lui Cuza. Tot el publică Acte justificative la istoria revoluţiunii române de la 
1821, cea dintâi colecţie de documente asupra acestui eveniment (din păcate, cu unele 
regretabile erori şi modificări intenţionate ale textelor). Aricescu a editat şi documente 
privind revoluţia de la 1848 (Corespondenţa secretă şi acte inedite ale capilor revoluţiei 
de la 1848 etc). El a scris şi memorii, mergând până la anul 1859, încă inedite. 

Generaţiei de la 1848 îi aparţine şi întemeierea memorialisticii, ca gen de sine 
stătător. Desigur, elemente de memorialistică existaseră şi înainte, în cuprinsul 
cronicilor sau lucrărilor de istorie (Ion Neculce, lenăchiţă Văcărescu etc), dar abia în 
secolul XIX genul se cristalizează. Cel mai în semnat reprezentant al său este Ion Ghica 
(1817-1897), personalitate ieşită din comun, revoluţionar şi om de lume, diplomat, 
economist şi scriitor, perfect cunoscător al epocii lui. La bătrâneţe I. Ghica a redactat 
cunoscutele Scrisori către V. Alecsandri, publicate în „Convorbiri literare", începând din 
1880 şi unite în volum în 1884 şi, într-o ediţie lărgită, în 1887. „Scrisorile" cuprind o 
întreagă epocă, de la ultimele domnii fanariote (Din vremea lui Caragea), până în 
perioada post-revoluţionară, când timp de câţiva ani (1854-1858), Ghica a câmnuit ca 
bei de Samos. în scrisori cum sunt Ion Câmpineanu, Teodor Diamant, Nicu Bălcescu, 
întâlnim date preţioase despre mişcările naţionale şi sociale, culminând cu revoluţia din 
1848. Nu trebuie să-i pretindem lui I. Ghica, care scrie din amintire, la o jumătate de 
veac după desfăşurarea evenimentelor, o relatare precisă a acestora. Istoricul trebuie 
deci să-l folosească cu grijă, dar nu se poate lipsi de sprijinul său, căci Ghica i-a 
cunoscut ca nimeni altul pe contemporanii lui. Era un om cu o vastă experienţă de viaţă, 
care se simţea la fel de bine în cercurile revoluţionare, ca şi în saloanele aristocratice. 
Citirea „Scrisorilor" sale este o foarte bună introducere în atmosfera şi modul de viaţă al 
epocii la care se referă. După Scrisori, I. Ghica şi-a continuat activitatea memorialistică, 
printr-o lucrare de factură diferită. Amintiri din pribegia după 1848, apărută în 1889; aici 
materialul documentar ocupă un loc mai important decât naraţiunea, activitatea 
revoluţionarilor în emigraţie fiind reconstituită mai ales pe baza corespondenţei lor şi a 
altor izvoare (I. Ghica publică, de pildă, numeroasele scrisori ce i le adresase N. 
Bălcescu). 

Memorii foarte personale, vehement partizane, a publicat şi Ion Eliade Rădulescu 
(1802-1872), mare personalitate culturală, conducător al aripei moderate a revoluţiei de 



la 1848. El a căutat să-şi justifice propria atitudine la 1848 şi a lovit necruţător, cu 

cuvinte grele, în adversarii săi politici. Memoriile au fost publicate mai întâi în limba 
franceză: Souvenirs et impressions d'un proscrit (Amintirile şi impresiile unui proscris), 
în 1850 şi Memoires sur l'histoire de la regeneration roumaine (Amintiri asupra istoriei 
regenerării române), în 1851. Cu tot subiectivismul, fiind scrise nu numai de un martor 
ocular, dar de unul din autorii principali ai evenimentelor, memoriile lui Eliade sunt 
preţioase pentru cunoaşterea revoluţiei române^". 

Un memorialist talentat este moldoveanul George Sion (1822-1892), participant şi el 
la revoluţia din 1848. Opera sa cea mai durabilă. Suvenire contemporane, publicată în 
1888, se remarcă printr-un deosebit talent al povestirii şi putere de evocare; folosită cu 
precauţie, căci Sion, ca şi Ghica, are o puternică imaginaţie, care uneori deformează 
evenimentele, lucrarea poate fi utilizată pentru studierea unor aspecte ale secolului 
trecut, de pildă revoluţia din 1848. 

IVIemorialiştii amintiţi până acum au fost, la 1848, revoluţionari, moderaţi sau radicali. 
O excepţie face Grigore Lăcusteanu (1813-1883); maior la 1848, el se opune din 
răsputeri revoluţiei, alături de coloneii Odobescu şi Solomon. Spre sfârşitul vieţii îşi scrie 
memoriile, publicate abia în 1935 sub titlul Amintirile colonelului Lăcusteanu. Concepţia 
politică a autorului este în cel mai înalt grad reacţionară; totuşi nu i se poate nega un 
anumit talent în redarea faptelor. Scriind fără vreo preocupare pentru stil, nici cel puţin 
pentru gramatică, el reuşeşte, poate tocmai de aceea, mai fidel decât alţi autori să învie 
atmosfera vremii sale. Amintirile sunt foarte preţioase pentru cunoaşterea epocii 
Regulamentului Organic cu amănunte privind organizarea militară şi diplomaţia vremii 
-şi mai ales a revoluţiei din 1848, descrisă pe larg, într-o viziune personală. Complet 
opac la ideea progresului, autorul explică astfel evenimentul: "în anul 1847 se coalizară 
dăscăleţii, avocaţii şi ciocoii rapaci, aspirând la o răsturnare generală a ţării, cu scop de 
a se urca peste ruinele boierilor şi a celor avuţi". 

Istoriografia noastră romantică a lăsat o moştenire preţioasă istoricilor de mai târziu. 
Reamintim câteva din principalele ei realizări: editarea unui număr însemnat de izvoare 
istorice şi lucrări ale istoricilor mai vechi, rămase până atunci în manuscris; un progres 
evident în domeniul criticii izvoarelor; primele reviste româneşti de istorie; realizarea 
primelor studii de istorie socială şi instituţională; folosirea, cu succes, a istoriei pentru 
susţinerea drepturilor noastre politice şi naţionale. Sub acest ultim aspect, ajunge să 
amintim frecvenţa termenului Dacia, istoricii impunând doctrina dacoromânismului, care 
preconiza unirea tuturor românilor de pe teritoriul vechii Dacii. La fel de frecventă este şi 
evocarea personalităţii lui IVlihai Viteazul, un alt simbol al unităţii româneşti. 

Romantismul marctiează deci, pe de o parte, o evoluţie în telinica cercetării istorice, 
printr-o utilizare superioară a surselor documentare şi prin lărgirea sferei sale de 
cuprindere şi, pe de altă parte, o mai strânsă îmbinare a ştiinţei istorice cu aspiraţiile 
politice, sociale şi naţionale ale vremii. 



I. Eliade Rădulescu a scris şi lucrări de istorie, dintre care amintim Prescurtare de istoria 
românilor sau Dacia şi România, Bucureşti, 1861 (ediţia a ii-a în 1869 sub titlul Elemente de 
istoria românilor). Pe lângă câteva idei interesante, întâlnim aici un exces de fantezie, ce nu i se 
poate scuza unui istoric. 

III. DE LA ROMANTISM LA ŞCOALA CRITICA 



1. ASPECTE GENERALE 

în a doua jumătate a secolului XIX, istoriografia intră într-o nouă fază de dezvoltare. 
Evoluţia generală a ştiinţelor, ducând la un mod mai precis şi mai concret de abordare a 
realităţilor, a influenţat în chip firesc metoda de lucru şi concepţia istoricilor. Economia şi 
societatea, cauzele mai adânci ale fenomenelor, legitatea istorică - sunt probleme care 
interesează mai mult pe istorici în această nouă etapă decât de scrierea cât mai 
amănunţită şi mai plastică, după modelul romantic, a evenimentelor trecutului, 
încercând să se ridice deasupra puzderiei de fapte, istoria tinde să îmbrăţişeze 
aspectele mai generale ale dezvoltării omenirii, să devină cu adevărat o ştiinţă a 
societăţii. 

Noul mod de a privi evoluţia socială este evidenţiat mai întâi de filosofia pozitivistă. 

întemeietorul acesteia. Auguste Comte (1798-1857), a încercat, în celebrul Cours de 
philosophie positive (1830-1842), să definească şi obiectul ştiinţei istorice. în concepţia 
sa, sociologia cuprinde două ramuri: statica (cuprinzând cercetarea factorilor constanţi) 
şi dinamica socială, cu alte cuvinte studiul evoluţiei societăţii. Aceasta din urmă este de 
fapt istoria care, uşurată de tot balastul unor date şi evenimente inutile, devine în 
filosofia lui Comte, un compartiment al sociologiei. Astfel pusă problema, descoperirea 
unor legi ale evoluţiei sociale devenea mai simplă, iar istoria se putea transforma într-o 
adevărată ştiinţă. Comte considera că factorii detemninanţi ai progresului istorie sunt 
ideile, perfecţionarea continuă a spiritului uman. Un continuator al său, englezul John 
Stuart IVlilI (1806-1873) a împărţit ştiinţele în două categorii: ştiinţe ale naturii şi ştiinţe 
ale spiritului, printre cele din umnă figurând şi istoria. Dincolo de concepţia idealistă şi 
destul de rigidă a pozitivismului, important rămâne faptul că reprezentanţii săi au fost 
primii care au încercat să trateze istoria ca o disciplină pur ştiinţifică, guvernată nu de 
întâmplare, ci, după părerea lor, de o legitate la fel de precisă ca în oricare altă ştiinţă. 

Despre istoricii care au aplicat preceptele pozitiviste, cel mai cunoscut şi mai 
controversat a fost Henry Thomas Buckle (1821-1862), autorul Istoriei civilizaţiei în 
Anglia. Din această plănuită operă, nu a reuşit să scrie decât primele două volume 

-apărute în 1857 şi 1861 -, de fapt o introducere în subiect, în care încearcă să 
trateze în spirit ştiinţific, strict sociologic, unele probleme ale istoriei Angliei, Franţei, 
Spaniei. Şi el porneşte de la premisa că istoria trebuie să aibă legi exacte, la fel ca şi 
ştiinţele naturii; acestea trebuie căutate în influenţa mediului asupra omului şi, mai ales, 
în reacţia omului faţă de mediu, strâns legată de evoluţia gândirii sale. Factorul principal 
rămâne la Buckle, ca şi la Comte, progresul intelectual al omenirii. în Franţa, Hippolyte 
Taine (1828-1893), studiind Istoria literaturii engleze sau Originile Franţei 
contemporane, a încercat, de asemenea, o abordare pozitivistă a istoriei, căutând să 
explice ştiinţific fenomenele sociale, prin tripla influenţă a rasei, mediului şi momentului 
istoric. 

Pozitivismul a influenţat şi gândirea istorică românească. Operele reprezentative ale 
curentului - şi mai ales lucrarea lui Buckle - au fost studiate cu atenţie la noi; de pildă, o 
adevărată „modă Buckle" a existat, timp de mai mulţi ani, în cadrul societăţii „Junimea". 



Chiar dacă niciunul dintre istoricii români nu se poate încadra strict în şcoala 

pozitivistă^^, în operele multora întâlnim influenţe puternice ale acestei filosofii. Un 
interes sporit pentru istoria civilizaţiei, pentru problemele social-economice, unele 
apropieri de ştiinţele naturii (evidenţierea influenţei mediului geografic, de pildă), în 
general o istorie mai explicativă, mai problematizată, mai filosofică, sunt roade ale şcolii 
pozitiviste. Acest curent - care a crezut, în mod exagerat, că legile societăţii sunt la fel 
de stricte, de riguroase ca legile naturii, uitând că societatea e mult mai complexă decât 
fizica sau biologia - a întâmpinat însă, curând, şi o puternică opoziţie. Unii oponenţi au 
exagerat la rândul lor, vrând să dovedească inexistenţa unei legităţi istorice, rolul istoriei 
rămânând studierea unor fapte concrete, individuale. Disputa, începută acum un veac, 
continuă şi astăzi în istoriografia occidentală. 

Nu multă vreme după contactul cu ideile istoriografiei pozitiviste, ştiinţa noastră 
istorică ia cunoştinţă şi cu concepţia istorică marxistă, cu materialismul dialectic şi 
istoric. Manifestul Partidului Comunist a apărut în 1848, primul volum din Capitalul lui 
Kari IVIarx în 1867. Fără a fi scris lucrări speciale de istorie, IVlarx este un mare istoric, 
căci asupra tuturor fenomenelor cercetate aplică o metodă istorică, dialectică, văzând 
totul nu static, ci în devenire, în permanentă scliimbare şi evoluţie. Ca şi pozitivismul, 
materialismul dialectic vede în istorie o ştiinţă, dar punctul de plecare şi concluziile sunt 
diferite. 

Pozitiviştii n-au reuşit să depăşească un materialism destul de rigid şi mecanicist, 
nepotrivit cu forma superioară de existenţă care e societatea, grefat pe o concepţie de 
ansamblu în fond idealistă, care punea principalul accent pe evoluţia intelectului uman. 
IVIarxismul a fixat legile dezvoltării istorice pomind de la baza economică, de la 
dezvoltarea forţelor de producţie, pe care se sprijină un anumit fel de societate. 

Deci, gândirea umană nu este independentă, ci se încadrează într-un anumit context 
economic şi social. Pornind de la această concepţie consecvent materialistă, marxismul 
a explicat evoluţia societăţii prin necesitatea concordanţei dintre forţele de producţie 
aflate în continuă dezvoltare şi caracterul relaţiilor de producţie, prin existenţa claselor 
sociale şi a luptei de clasă. Pentru prima dată marxismul a dat o explicaţie clară 
orânduirilor sociale - fomnaţiuni social-economice - şi modului de trecere, prin revoluţia 
socială, de la una la alta^®. 

Ideile materialismului dialectic şi istoric au pătruns destul de repede şi în România, 
mai ales odată cu dezvoltarea mişcării muncitoreşti. Un prim articol despre Kari Marx 
întâlnim în revista „Familia", la 19/31 decembrie 1871 . 

în 1883, pe lângă un număr de articole referitoare la personalitatea sa, apare şi o 
primă traducere, în revista „Emanciparea": textul prescurtat ai Capitalului, în tălmăcirea 
lui Anton Bacalbaşa. în 1892 se publică Manifestul Partidului Comunist. Totodată, din 
1885, revista" Contemporanul" începe să publice lucrări ale lui Friedrich Engels. 

Pentru a nu exista confuzii, subliniem că, după cum s-a văzut, prin pozitivism înţelegem o 
anumită concepţie filosofică. Unii autori folosesc termenul în sens mult mai larg, pentru a 
desemna preocuparea generală a istoriografiei epocii pentru cercetarea metodică, precisă, în 
spiritul criticii Izvoarelor. Pentru a desemna acest aspect, am preferat termenul „şcoala critică". 

Kari Marx s-a interesat şl de istoria românilor. Extrasele sale din diferiţi autori (în primul rând din 
cartea lui Elias Regnault, Histoire politique et sociale des Principautes Danublennes), precum şi 
unele consideraţii proprii, au fost reunite în volumul K. Marx, în semnări despre români. Bucureşti, 
1964. El s-a pronunţat în favoarea drepturilor politice ale Principatelor române şi a analizat 
exploatarea ţărănimii, criticând mai ales Regulamentul Organic (caracterizat ca un „Cod al muncii 
de clacă"). 



Continuând propriile sale tradiţii, dar în acelaşi timp influenţată de concepţiile 

predominante ale epocii - pozitivismul, reacţia antipozitivistă şi marxismul^'' - 
istoriografia românească a înregistrat o remarcabilă evoluţie în ultimele decenii ale 
secolului XIX şi începutul secolului XX. Nu numai preocuparea pentru ideile generale, 
pentru o filosofie a istoriei, dar şi perfecţionarea mijloacelor şi condiţiilor de lucru merită 
o analiză. Istoricul este acum mai bine încadrat în societate, în viaţa culturală, ideile sale 
se transmit mai repede şi într-un cerc mai larg, stârnind adeziuni sau polemici. Studiul 
istoriografiei acestei noi etape nu se mai poate mulţumi cu consemnarea unor realizări 
individuale; chiar dacă acestea rămân însemnate, munca istoricilor capătă şi un caracter 
colectiv. Un număr mare de publicaţii, grupări şi societăţi, activitatea istoricilor la 
Universităţile din laşi (1860) şi Bucureşti (1864), ca şi la Academia Română (înfiinţată 
sub numele de Societatea Literară Română, în 1866, şi numită între 1867-1879 
Societatea Academică) sunt elemente care ne dovedesc existenţa unei „vieţi 
istoriografice", aşa cum exista o viaţă politică sau literară. începe să dispară tipul 
istoricului autodidact, liber profesionist. Istoria devine o profesiune, cu metode şi reguli 
precise de muncă, la fel ca oricare altă meserie. Considerăm că această 
„profesionalizare" a istoriei, prin înarmarea sa cu o metodă sigură de lucru, este un 
proces încheiat în ultimii ani ai secolului XIX. De aceea stabilim ca hotar - desigur 
aproximativ, dar nu convenţional - al acestui capitol anul 1 900. 

O răspândire remarcabilă au cunoscut periodicele culturale. în acest domeniu, un 
mare animator a fost B. P. Haşdeu, care editează în 1859 la laşi, „Foaia de istorie 
română", devenită anul următor „Foiţa de istorie şi literatură", şi mai târziu, la Bucureşti, 
„Traian" (1869-1870) şi „Columna lui' Traian" (1870-1877 şi 1882-1883). Ultima a fost o 
realizare deosebit de importantă pentru evoluţia ştiinţei istorice, la ea colaborând, pe 
lângă Haşdeu, Alexandru Odobescu, Grigore Tocilescu, A. D. Xenopoi, D. A. Sturdza şi 
alţii. Mai înainte, în „Revista română" (1861-1863), condusă de Al. Odobescu, se 
publicaseră, de asemenea, multe materiale istorice, inclusiv o parte a lucrării lui 
Bălcescu despre Istoria românilor sub Mihai Vodă Viteazul. „Trompeta Carpaţilor", 
condusă de Cezar Bolliac, a publicat la rândul său articole de istorie, printre colaboratori 
aflându-se B. P. Haşdeu. 

De multe ori în polemică cu grupările din Bucureşti, mai ales cu B. P. Haşdeu, la laşi, 
„Convorbiri literare", revista societăţii „Junimea", editată din 1867, cuprinde unele studii 
istorice interesante, în prima fază fiind de amintit cele semnate de A. D. Xenopoi şi 
George Panu, mai târziu de Dimitrie Onciul şi loan Bogdan. Dacă la început materialele 
istorice publicate în „Convorbiri literare" sunt mai rare, în jurul anului 1900 revista capătă 
aproape aspectul unei publicaţii de istorie, la conducerea ei aflându-se între 1902-1906 
I. Bogdan. Tendinţa revistei constă în studiul critic al izvoarelor şi interpretarea 
obiectivă, ştiinţifică, fără denaturări romantice şi naţionaliste a faptelor. 

în timp ce la Blaj apare, între 1867-1870, „Archivu pentru filologie şi istorie", redactat 
de T. Cipariu, la Sibiu, revista „Transilvania" (1868-1945), condusă de George Bariţiu, 
avea să se transforme, după cum am văzut, de asemenea într-o publicaţie cu 
precumpănitor conţinut istoric. „Analele Academiei Române" (din 1869), în seria 
intitulată „Memorii şi note" cuprind, la rândul lor, un mare număr de studii istorice, 
publicate de membrii secţiei istorice a Academiei. 



Unele lucrări de istorie scrise în spirit marxist apar încă înainte de 1900. Le vom trata totuşi în 
capitolul privitor la dezvoltarea istoriografiei între 1900-1944, pentru a înfăţişa unitar evoluţia 
gândirii istorice materialist-dialectice în România. 



Spre sfârşitul secolului XIX se impun două mari publicaţii. Prima, apărută la 

Bucureşti în 1882, sub conducerea lui Grigore Tocilescu, poartă titlul „Revista pentru 
istorie, arheologie şi filologie"; printre colaboratorii săi se numără A. D. Xenopol, M. 
Kogălniceanu, AL Odobescu, C. Esarcu, numismatul M. C. Sutzu, D. Onciul, V. A. 
Urechia, B. P. Haşdeu, N. Densuşianu etc. în jurul revistei, s-a constituit în 1901 o 
„societate istorică română", cu 150 membri. Revista a apărut până în 1922. La laşi s-a 
editat, începând cu 1889, „Arhiva societăţii ştiinţifice şi literare", care, condusă de A. D. 
Xenopol, a fost, în primul rând, o revistă istorică; la ea şi-a făcut debutul şi Nicolae 
lorga. 

După 1900 apar multe alte reviste, unele cu caracter special, de pildă „Buletinul 
Societăţii numismatice române" (1904), „Buletinul comisiunii monumentelor istorice" 
(1908) etc. Articole numeroase de istorie se publică, în continuare, şi în revistele 
caracter general cultural, mai ales în „Luceafărul" (Sibiu, 1902), „Sămănătorul" 
(Bucureşti, 1901), „Viaţa românească" (laşi, 1905). 

A sporit considerabil interesul pentru valorificarea izvoarelor istorice. Munca începută 
de Bălcescu, Laurian şi Kogălniceanu a fost continuată la o scară mult mai mare şi, în 
general, cu un spirit critic superior. Am amintit remarcabilul Tezaur de monumente 
istorice al lui Al. Papiu Marian şi ne vom referi, analizând opera lui B. P. Haşdeu, la 
Arhiva istorică a României, publicată între 1864-1867. Cea mai strălucită realizare 
rămâne însă colecţia Hurmuzaki. 

Eudoxiu Hurmuzaki (1812-1874), având ambiţia de a scrie o mare istorie a românilor, 
a lucrat, mai ales în arhivele austriece, vreme de nouă ani (1846-1848 şi 1852-1858), 
rezultatul fiind copierea a circa 6.000 documente, unele inedite, altele reproduse din 
diferite lucrări, acoperind perioada cuprinsă între a doua jumătate a secolului XIV şi 
sfârşitul epocii fanarioţilor. Ele se referă în special la politica externă a ţărilor române, 
dar aduc şi numeroase mărturii străine referitoare la dezvoltarea lor internă. Cele inedite 
provin în cea mai mare parte din arhivele aflate pe teritoriul de atunci al Austriei (Viena, 
Budapesta, Cracovia, Lwow, Innsbruck, Veneţia, Milano), dar unele şi din Germania 
(Munchen), Suedia (Stockhoim), Franţa (Paris), Italia (Roma). Tot materialul rămăsese 
în manuscris la moartea lui Hurmuzaki, misiunea de a-l publica revenind Academiei 
Române^^. între 1876-1899, documentele sunt publicate în 12 volume, sub titlul 
Documente privitoare la istoria românilor. Ele nu au apărut în ordine cronologică. Iniţial 
s-au publicat izvoarele mai recente; primul volum apărut în 1876, de fapt volumul VII, se 
referea la anii 1750-1818, iar al doilea (VI), tipărit în 1878, la perioada 1700-1750. 

Munca nu s-a oprit însă aici. Colecţia a fost continuată de alţi istorici români, care au 
cules din arhivele străine documente privind trecutul nostru. Dintre ei se remarcă 
Nicolae Densuşianu, care editează 6 noi volume (1887-1897), C. Esarcu, cu un volum 
de documente din arhivele italiene, publicat în 1884, Nicolae lorga, editor a 8 volume 
între 1897-1918, Nerva Hodoş (3 volume între 1912-1916), Gr. Tocilescu, Al Odobescu, 
D. A Sturdza, C. Colescu-Vartic, I. Bogdan etc. Marea colecţie Hurmuzaki - care 
continuă şi astăzi - constituie deci o imensă operă colectivă, un bogat tezaur de izvoare 
străine referitoare la istoria românilor. Documentele au fost editate cu deosebită grijă, cu 
tot aparatul critic necesar. Având meritul de a fi iniţiat această întreprindere, deşi nu 
poate fi considerat un mare istoric, E. Hurmuzaki ocupă totuşi un loc însemnat în 



° în 1874 s-a înfiinţat o comisie pentru publicarea documentelor. Era alcătuită din M. 
Kogălniceanu, Al. Odobescu, D. A. Sturdza, Th. Rosetti, secretar fiind loan Slavici. 



istoriografia noastră modernă^^. 

Sub nivelul lucrărilor amintite este vasta colecţie Uricariul, editată de Theodor 
Codrescu (1819-1894); au apărut, fără un plan bine stabilit, 26 de volume între 1852- 
1895. 

Un mare editor de documente, care şi-a adus contribuţia şi la colecţia Hurmuzaki, a 
fost Dimitrie A. Sturdza (1833-1914), cunoscutul om politic, organizator al Academiei 
Române (la a cărei dotare cu cărţi, manuscrise, documente, monede a contribuit 
substanţial) şi, de asemenea, istoric, mai ales numismat (a publicat în 1878 
Numismatica română). El a condus, mai întâi împreună cu D. C. Sturdza şi. Cu 
episcopul Ghenadie Petrescu, apoi cu C. Colescu-Vartic şi cu I. Skupiewski, colecţia 
>4cfe şi documente relative la istoria renaşterii României, în 10 volume, apărute între 
1889 şi 1909. Este adunat aici un material deosebit de bogat privind perioada Unirii 
Principatelor, indispensabil şi astăzi cercetătorului acestei epoci. Muncitor neobosit, 
Sturdza a iniţiat şi publicarea unei alte colecţii. Anul 1848 în Principatele Române, 
apărută în 6 volume, între 1902-1910; editarea acestor documente, sursă inepuizabilă 
pentru studierea revoluţiei române de la 1848, a fost îngrijită de colaboratorul lui 
Sturdza, Septimiu Albini. 

în ultimele decenii ale secolului XIX se înregistrează deci, în istoriografia noastră, 
progrese pe mai multe planuri. Preocuparea sporită pentru marile probleme ale evoluţiei 
omenirii, pentru filosofia istoriei, se îmbină cu un intens efort pentru punerea în valoare 
a surselor documentare, prin publicarea şi interpretarea lor critică. încă predominant 
politică în viziunea unora, dar tinzând tot mai mult spre o cercetare aprofundată a 
civilizaţiei materiale şi spirituale în concepţia spiritelor mai avansate, istoria, în timp ce 
îşi ascute instrumentele de lucru, îşi lărgeşte şi înţelesul. 



Pentru Hurmuzaki, adunarea izvoarelor nu a fost un scop în sine. El a încercat ca pe baza lor 
să scrie o vastă istorie a românilor. Activitatea politică (a fost între 1864-1874 căpitan al 
Bucovinei) şi moartea timpurie l-au împiedicat să-şi definitiveze opera. Părţile redactate au fost 
publicate după moartea sa, în limba germană, sub titlul Fragmente zur Geschichte der Rumănen 
(5 volume, apărute în 1878, 1881, 1884, 1886). în traducere românească apar doar primele 3, în 
1879 şi 1900. Neterminată, realizată într-un spirit romantic, este inferioară colecţiei de documente. 
Primul volum se referă la secolele XII-XV, al doilea - cel mai valoros - este un istoric al bisericii 
române din Transilvania. Volumele III, IV şi V tratează istoria politică a ţărilor române de la 1600 
la 1782, fiind oarecum un comentariu al documentelor adunate de Hurmuzaki. 



2. BOGDAN PETRICEICU HAŞDEU 



Influenţat de pozitivism, dar romantic prin temperament, Bogdan Petriceicu Haşdeu 
este o personalitate de excepţie, şi nu numai în cadrul culturii româneşti. S-a născut în 
1838 în Basarabia, la Cristineşti, lângă Hotin, într-o familie boierească ale cărei origini 
nu sunt prea clare. De pe la sfârşitul secolului XVII strămoşii săi sunt pribegi în Polonia, 
iar Tadeu Haşdeu (1769-1835), bunicul istoricului, este chiar poet de limbă polonă. Fiul 
acestuia. Alexandru Haşdeu (1811-1872), membru de onoare al Societăţii Academice 
Române, a avut o cultură enciclopedică, publicând în diferite reviste ruseşti articole din 
cele mai diverse domenii: istorie, folclor, ştiinţe naturale etc. Fiul său, B. P. Haşdeu îi va 
moşteni setea de cunoaştere, interesul pentru întreaga gamă a cunoştinţelor omeneşti. 

B. P. Haşdeu a învăţat mai întâi la liceul din Chişinău, dovedind o precocitate 
deosebită, mai ales în studierea limbilor străine şi cercetarea izvoarelor istorice. în 1852 
se înscrie la Universitatea din Harkov, unde umnează dreptul - fără să-l termine -, dar 
se interesează şi de alte discipline: filologie, slavistică. IVIai târziu avea să scrie, cu 
dreptate, că s-a format „independent de şcoală şi de orice magistru". în 1854 este iunl<er 
în amnata ţaristă şi îl întâlnim, pentru scurt timp, pe front, în timpul războiului Crimeii. 

Părăseşte Rusia, stabilindu-se în IVIoldova, în februarie 1857. Chiar pe meleaguri 
străine, familia Haşdeu se remarcase întotdeauna printr-un profund patriotism 
românesc. în 1858 este pentru scurt timp judecător la Cahul, iar în noiembrie al 
aceluiaşi an editează ziarul unionist „România" (1858-1859), deşi foarte tânăr, 
aducându-şi din plin contribuţia la campania pentru unirea IVIoldovei şi Ţării Româneşti 
într-un singur stat. Publică apoi revistele amintite: „Foaia de istorie română" (1859), în 
care adună mai ales documente istorice şi „Foiţa de istorie şi literatură" (1860). în cea 
de a doua publică în 1860 un important studiu, intitulat. Pierit-au dacii? împotriva 
curentului latinist, pe atunci foarte puternic în istoriografia noastră, tânărul Haşdeu 
îndrăzneşte să afirme, folosind autori contemporani evenimentelor: Pausanias, Appian, 
Dio Cassius, că dacii nu au fost exterminaţi, iar rolul lor în fomnarea poporului român 
este însemnat. în ce priveşte cunoscutele texte din Eutropiu pe a căror interpretare îşi 
construiseră întregul eşafodaj reprezentanţii Şcolii Arde lene, Haşdeu arată că lectura 
acestora a fost greşită. Nu poate fi vorba de stârpirea dacilor (ci de „împuţinarea 
bărbaţilor"), nici de colonizarea unor romani puri (ci aduşi din tot imperiul). Dar, oricum I- 
am interpreta - arată cu dreptate Haşdeu - Eutropiu este o sursă târzie şi nu pe el 
trebuie să ne bazăm în primul rând. Studiul lui Haşdeu este un model de folosire critică 
a izvoarelor; el are meritul de a fi deschis calea unor interpretări realiste în problema 
etnogenezei româneşti. însuşi Haşdeu, după cum vom vedea, avea să fie în 
permanenţă preocupat de această problemă, în special de persistenţa elementului 
dacic. 

în 1860-1861, Haşdeu este profesor de istorie, statistică şi geografie la Şcoala reală 
din laşi, iar în 1862 la Colegiul Naţional. în 1861 efectuează o călătorie de studii în 
Polonia, cercetând în arhivele din Cracovia şi Lwow. în 1862 editează revista „Din 
IVIoldova" - în care publică, printre altele, articole istorice şi documente -, schimbându-i 
numele în 1863 în „Lumina". Se remarcă aici un studiu despre Desţărarea lui Petru 
Vodă Rareş (1538-1541). Cariera sa la laşi se sfârşeşte însă brusc în urma unui proces 
de presă ce îi este intentat în 1863, datorită publicării nuvelei Duduca l\/1amuca, 
considerată imorală. Deşi achitat, Haşdeu îşi pierde postul din învăţământ. în acelaşi an 



se stabileşte la Bucureşti, devenind membru al Comisiei pentru documentele 

mănăstirilor pămăntene. 

Se remarcă de la bun început ca editor de reviste, unele umoristice - „Aghiuţă" 
(1863-1864), „Satirul" (1866) -, altele culturale - „Traian" (1869-1870), „Columna lui 
Traian" (1870-1877, 1882-1883), ultima ilustrându-se printr-o deosebită ţinută 
intelectuală. Se manifestă ca un democrat, continuator al generaţiei de la 1848, 
susţinător al ideii naţionale, pronunţându-se împotriva cosmopolitismului şi, după 1866, 
contra domnitorului străin (mai târziu însă va înceta opoziţia). De remarcat şi 
colaborarea sa la ziarul liberalilor radicali „Românul", unde publică în 1867 
semnificativul articol Părţile României, în care arată că nu există IVIoldova, Transilvania, 
IVIuntenia, ci „o singură Românie". în 1867 este ales şi deputat, dar activitatea sa politică 
va fi de scurtă durată. 

în 1864, din însărcinarea IVIinisterului Instrucţiunii Publice, Haşdeu începe să editeze 
Arhiva istorică a României, o colecţie de documente în care îşi propunea „a reproduce 
cu timpul, treptat, unul câte unul, toate documentele inedite sau publicate, pământene 
sau străine, privitoare la istoria română, de la epoca cea mai veche şi până la anul 1800 
inclusiv". Planul era grandios - aşa cum vor fi toate proiectele lui Haşdeu - şi imposibil 
de realizat, în întregime, de o singură persoană. Nu au apărut până la urmă decât patru 
volume, între 1864-1867, conţinând izvoare inteme şi externe în medio-bulgară, sârbă, 
polonă, latină etc. Colecţia este alcătuită în mod remarcabil, documentele fiind editate 
critic, în original şi traducere, însoţite de note şi studii. N. lorga o caracteriza drept „o 
minune de artă... unică ia noi până atunci". Haşdeu are, mai ales, meritul deosebit de a 
fi iniţiat publicarea izvoarelor slave, inteme şi externe, fără utilizarea cărora nu putea fi 
cunoscută şi scrisă istoria noastră medievală. El este de fapt primul nostru istoric care 
cunoaşte temeinic limbile slave^°. Format în mediul polonez şi rusesc, vorbea perfect 
aceste două limbi, care i-au uşurat apoi studierea celorlalte limbi slave. Cunoştea apoi, 
pe lângă latină şi greacă, totalitatea limbilor neolatine, o bună parte a celor germanice şi 
multe altele. Poliglot desăvârşit, cum probabil nu a mai fost nimeni în cultura noastră (s- 
a afirmat că ar fi ştiut 26 de limbi), Haşdeu are meritul de a fi folosit întinsele sale 
cunoştinţe lingvistice în studiul istoriei, lărgind într-un chip nebănuit până la el atât aria 
de informare, cât şi interpretarea unor probleme istorice. 

în 1865, Haşdeu publică opera care îl va consacra, loan Vodă cel Cumplit (1572- 
1574). Aceasta, departe de a fi cea mai bună lucrare a sa, a fost însă şi rămâne cea mai 
accesibilă pentru publicul larg, având în plus o profundă semnificaţie patriotică. IVIodelul 
imitat cu bună ştiinţă de autor este Istoria românilor sub Mihai Vodă Viteazul de Nicolae 
Bălcescu. Tratarea romantică a subiectului, stilul avântat, ideile democratice, tendinţa 
de modernizare (mult mai supărătoare la Haşdeu) sunt aspecte comune ambelor lucrări. 
Documentarea lui Haşdeu este remarcabilă; el utilizează multe izvoare necunoscute 
până la el, mai ales poloneze, dar şi româneşti, ruseşti. Alegerea personajului reprezintă 
în fond o opţiune politică. Partizan al lui Cuza şi susţinător al reformelor din timpul său, 
autorul s-a oprit asupra figurii unui domn popular, adversar al marii boierimi şi luptător 
pentru independenţa ţării. Din păcate, loan Vodă, în care Haşdeu vede „un mare 
administrator, un mare politic, un mare general" este prezentat mai curând ca un om 
politic din secolul XIX, decât din veacul XVI. în viziunea istoricului, el devine luptător 
pentru justiţie socială şi democraţie, care, este drept, „nu împroprietări pe ţărani", „căci 



Episcopul Melchisedec (1822-1892) cunoştea de asemenea limbile slave, dar lucrările sale 
{Cronica Huşilor, 1869; Cronica Romanului, 1875) sunt lipsite de spirit critic. 



se ferea de o criză" socială şi economică. O asemenea modemizare a istoriei - oricare 

ar fi justificarea politică şi patriotică - depăşeşte limitele admisibile. Exagerările sunt 
peste tot prezente, şi aflăm astfel că pe loan Vodă „numai cea mai neagră trădare îl 
putu opri de a nu da o altă faţă Europei, fundând pe Peninsula Balcanică un nou imperiu 
latin". Romantismul excesiv reprezintă partea slabă a acestei lucrări, care este totuşi 
salvată prin buna documentare, multe pagini frumoase şi sentimentul patriotic ce o 
străbate. Numeroase ediţii, studierea ei în şcoli, dovedesc marea popularitate, existentă 
şi astăzi, a monografiei lui Haşdeu. în lucrările ulterioare el va renunţa însă la acest mod 
- narativ şi tradiţional - de a scrie istoria. 

în 1868, Haşdeu publică - de asemenea cu anumite tendinţe politice - lucrarea 
/sfor/a toleranţei religioase în România, în care, bazat pe o bună documentaţie, 
dovedeşte că în istoria noastră nu au existat persecuţii religioase (românii nu sunt bigoţi, 
remarcă el, fiind chiar singurul popor care nu a dat niciun sfânt). întâlnim în această 
lucrare date interesante despre istoricul diferitelor religii în România. 

în 1873 apare primul volum din Istoria critică a românilor, principala lucrare istorică a 
lui Haşdeu. Şi această operă o concepuse Ia scară monumentală. Trebuia să cuprindă 7 
cărţi, intitulate: I Pământul şi poporul, II Tronul şi nobilimea, III Arma, IV Crucea, V 
Economia şi dreptul, VI Limba şi literatura, VII Concluziunea. Ce a scris din toate 
acestea, se referă numai la Ţara Românească şi reprezintă doar o parte a primei cărţi. 
Primul volum se intitulează Pământul Ţării Româneşti; din al doilea - intitulat 
Reacţiunea omului contra naturii. Originile urbane. Sinteza - a apărut o singură 
fascicolă, în 1875, apoi autorul a renunţat să continue. 

Este greu să rezumi o carte uluitoare cum este Istoria critică a românilor, poate cea 
mai originală operă istorică scrisă de un român. Haşdeu mărturiseşte însuşi că îşi 
înţelesese misiunea „pe o scară colosală", vrând să facă, până la un punct, „o istorie 
generală a românităţii". După prezentarea naturii şi reacţiei omului contra naturii, urma 
să expună istoria etnografică, socială, militară, economică, juridică, literară şi artistică. 
Deşi în centrul prezentării sale se află secolul XIV - epoca întemeierii ţărilor române - 
Haşdeu se referă în realitate la întreaga noastră istorie până atunci. Nu o istorie a 
faptelor, ci o istorie a civilizaţiei, axată pe marile probleme ale formării poporului român, 
continuităţii sale şi întemeierii principatelor româneşti, avea să fie Istoria critică. 
Dificultatea principală rămânea insuficienţa izvoarelor, sau chiar inexistenţa lor pentru 
anumite perioade. Recurgând nu numai la ceea ce se înţelege în mod strict prin 
document istoric, dar şi la alte ştiinţe - de la antropologie la lingvistică - Haşdeu 
încearcă, într-un efort titanic, să arunce lumină asupra unor epoci pe deplin întunecate. 
Trebuie să subliniem faptul că izvoarele arheologice, care ne servesc astăzi în primul 
rând pentru cunoaşterea trecutului îndepărtat, nu erau atunci cunoscute. 

Haşdeu foloseşte, desigur, atunci când acestea există, o cantitate impresionantă de 
izvoare româneşti şi străine. După cum reiese din introducere, are criterii ferme în 
întrebuinţarea lor. El consideră că istoricul trebuie să se bazeze doar pe surse 
contemporane evenimentelor; chiar şi aşa, dacă are la dispoziţie un singur izvor, acesta 
nu este suficient, la stabilirea adevărului trebuind să concure şi altele. O mărturie mai 
nouă capătă valoare doar în cazul când autorul ei a fost apropiat în timp şi loc de 
evenimentul descris, sau a folosit un izvor contemporan. Izvoarele trebuie studiate în 
text şi context, cunoscându-se bine limba originalului. Haşdeu se pronunţă împotriva 
exagerărilor de orice natură în interpretarea faptelor istorice. în sfârşit - şi aici apare o 
idee nouă în istoriografia noastră, preluată din concepţia pozitivistă -, el consideră că 



istoria trebuie să se sprijine şi pe alte discipline, în primul rând pe ştiinţele naturii 

(Haşdeu face multe referiri la Cuvier, Darwin, Lubbock etc). Principiile amintite sunt, 
desigur, foarte juste, dar Haşdeu nu le respectă întotdeauna. Pricina trebuie căutată atât 
în temperamentul său excesiv, cât şi în lipsa, uneori totală, a izvoarelor. Pentru uriaşa 
reconstrucţie a vechii civilizaţii româneşti, materialul ce îi stătea la dispoziţie era destul 
de firav. Haşdeu încearcă să suplinească lipsurile, recurgând la cele mai îndrăzneţe - şi 
desigur riscate - deducţii. La fel ca mai înainte Cuvier, care pornind de la un dinte fosil 
reconstituia întregul animal, Haşdeu, dintr-un element mărunt, încearcă să construiască 
o epocă. Apelează mai ales la lingvistică, originea şi evoluţia cuvintelor reflectând, în 
concepţia sa, istoria omenirii. Ideea este preţioasă şi în bună parte justă, dar aplicarea 
lingvisticii la studiul istoriei trebuie realizată cu prudenţă. Dorind să nu lase nelămurită 
nicio problemă, Haşdeu uită însă de prudenţa elementară cu care fiecare istoric trebuie 
să se înarmeze în interpretarea mărturiilor trecutului. 

în /sfor/a critică a românilor, autorul cercetează mai întâi cadrul teritorial al Ţării 
Româneşti în secolul XIV, atribuindu-i o întindere mai mare decât a avut în realitate 
(inclusiv sudul Moldovei, până la Bacău). în continuare se referă la diferitele nume sub 
care a fost cunoscută ţara. Termenul „Ungrovlahia" este explicat prin stăpânirea sudului 
Transilvaniei şi Banatului de Severin. Urmează apoi - în cea mai mare parte a primului 
volum - prezentarea condiţiilor naturale şi acţiunii acestora asupra societăţii omeneşti; 
al doilea aspect, „reacţiunea omului contra naturii", este doar schiţat la începutul 
volumului II, neterminat. Din noianul de elemente istorice, geografice, economice, 
lingvistice, antropologice etc, se desprind câteva idei esenţiale privind istoria noastră 
până în veacul XIV. Mai întâi, continuitatea daco-romană, în sprijinul căreia Haşdeu 
aduce probe noi; el consideră că poporul român s-a format în zona de sud-vest a ţării, în 
special în Oltenia, precum şi în Banat şi sudul Transilvaniei. în Oltenia ar fi stăpânit din 
vechime neamul Basarabilor - a căror emblemă, consideră el, în urma unor complicate 
deducţii - ar fi fost „capul negru"; de aici numele şi legenda lui Negru Vodă, ca şi 
denumirea de „negrii" dată românilor de la Dunăre (ca şi Mării Negre!). Continuitatea 
este văzută deci inclusiv sub aspect dinastie. Respingând pe bună dreptate legenda lui 
Negru Vodă, Haşdeu arată că întemeierea statului a fost o operă de durată, rezultat al 
acţiunii mai multor câmnuitori, culminând cu Basarab. El este cel care aduce pentru 
prima dată în discuţie numele lui Tilnomir şi al unui ban Basarab, consemnat de izvoare 
orientale în timpul invaziei mongole din 1241. Haşdeu merge mai departe, încercând să 
demonstreze că şi Muşatinii din Moldova sunt tot Basarabi. Cu deosebită subtilitate 
analizează de-a lungul întregii lucrări raporturile dintre om şi natură, unele aspecte ale 
vechii economii şi civilizaţii de pe teritoriul nostru. Lectura cărţii este fascinantă, chiar 
dacă cititorul avizat înţelege că multe teorii nu sunt suficient fundamentate, iar unele 
concluzii de-a dreptul fanteziste. Alteori însă, Haşdeu are dreptate sau poate să aibă 
(căci unele probleme tratate de el nu sunt pe deplin limpezite nici astăzi); s-au pripit 
poate istoricii de mai târziu care au ignorat în bloc sugestiile sale. O reinterpretare a 
operei istorice a lui Haşdeu în lumina cercetărilor mai noi ar merita să fie întreprinsă. 

Istoria critică a românilor - comparată desigur şi cu alte lucrări - ne îndreaptă şi spre 
înţelegerea concepţiei istorice a autorului ei. După ce în tinereţe fusese puternic 
influenţat de romantism (exemplul cel mai clar este loan Vodă cel Cumplit), ajuns la 
maturitate, Haşdeu se apropie simţitor de pozitivism, fără a accepta însă în totalitatea 
lor ideile curentului. Volumul II al lucrării analizate este de altfel dedicat lui Herbert 
Spencer (1820-1903), reprezentant de seamă al pozitivismului, unul din continuatorii lui 



Auguste Comte. Ca şi pozitiviştii, Haşdeu susţine metoda experimentală, singura care 

poate duce la cunoaşterea realităţii. în istorie, ea se bazează atât pe izvoare, cât şi pe 
folosirea ştiinţelor naturii, filologiei şi economiei politice. Pentru prima oară un istoric 
român aprecia importanţa cercetărilor interdisciplinare. Un factor motor al istoriei - în 
concepţia lui Haşdeu - îl constituie natura înconjurătoare, pământul şi clima (Buckle 
insistase mult asupra acestei interpretări). Factorii materiali nu pot fi însă luaţi în 
considerare în afara „ginţii", înzestrată cu anumite trăsături, cu o anumită spiritualitate. 
Relaţia om-natură este deci reciprocă; materia şi spiritul se condiţionează reciproc. 
Există însă şi o Providenţă - crede Haşdeu - care guvernează mersul omenirii. 
Aplicând la societate teoriile lui Darwin şi Wallace, el consideră că evoluţia acesteia se 
explică prin selecţia naturală, la care adaugă însă şi ideea unei „selecţii providenţiale". 
Haşdeu crede într-o selecţie providenţială a ginţilor, care explică progresul (idee 
sugerată de Renan). Aceasta nu înlătură însă liberul arbitru, oferind o posibilitate, o cale 
de urmat, dar neobligând. Nu există deci o civilizaţie fatală, în ultimă instanţă omul 
acceptând sau nu să meargă pe un anumit drum. în concluzie, după opinia lui Haşdeu 
(expusă în „Columna lui Traian", din 1 iunie 1873), „un pozitivism bazat pe istorie trebuie 
să fie materialist, spiritualist şi deist totodată". Aceste cuvinte sintetizează întreaga sa 
concepţie, care încearcă stabilirea unui echilibru între factorii materiali obiectivi, liberul 
arbitru al omului sau popoarelor şi intervenţia divinităţii. Este un pozitivism sui generis; 
pentru Haşdeu, comparându-l cu majoritatea pozitiviştilor, legile naturale care 
guvernează societatea sunt mai puţin tiranice, omul mai liber, putând până la un punct 
să-şi impună voinţa, iar divinitatea prezentă. Contradicţia nu este însă de neîmpăcat şi, 
până la urmă, Haşdeu poate fi integrat în curentul pozitivist, de care îl apropie în primul 
rând integrarea societăţii în natură, conceperea istoriei ca ştiinţă, guvernată de anumite 
legi. Pentru el, ca pentru toţi istoricii pozitivişti, evoluţia societăţii nu se petrece la 
întâmplare; istoria nu este o colecţie de fapte izolate, fortuite, ci o evoluţie legică, 
necesară. Deismul său contravine mai mult aparent pozitivismului, deoarece atât 
Comte, cât mai ales Spencer, subliniaseră imposibilitatea cunoaşterii esenţei lucrurilor; 
dincolo de filozofie ar exista deci, potrivit gândirii lor, o zonă imposibil de cunoscut, 
marcând hotarul dintre ştiinţă şi religie; o explicare providenţialistă, până la un anumit 
punct, nu contravenea deci doctrinei. Haşdeu, pe lângă limitele evidente ale concepţiei 
sale, are meritul de a fi înţeles mai puţin mecanicist decât unii pozitivişti evoluţia 
societăţii; el a intuit faptul că legile sociale, deşi obiective, acţionează totuşi prin 
intermediul oamenilor, care le pot cunoaşte şi folosi. în concepţia sa, omul dispune deci 
de o anumită libertate, nefiind o simplă rotiţă a uriaşului mecanism al naturii. 

Istoria critică a românilor marchează apogeul activităţii lui Haşdeu ca istoric. în anii 
următori, el se îndreaptă însă mai ales spre lingvistică, este drept, în bună măsură din 
dorinţa de a limpezi trecutul istoric. în lipsa unor izvoare de altă natură, el continuă să 
creadă cu tărie că perioadele întunecoase din istoria noastră pot fi limpezite prin 
studierea evoluţiei limbii. în 1874 Haşdeu este numit profesor de filologie comparată la 
Universitatea din Bucureşti (suspendat în 1875 de ministrul Titu Maiorescu, reia cursul 
în 1876). în 1876 devine director al Arhivelor Statului, iar în 1877 membru al Academiei 
Române. Prima sa lucrare importantă din domeniul lingvisticii este colecţia comentată 
de vechi texte româneşti, intitulată Cuvente den bătrâni (3 volume, Bucureşti, 1878- 
1881). Fireşte, materialele cuprinse aici prezintă interes şi pentru istoria noastră 
medievală. 

Problemele care îl frământă în continuare pe Haşdeu sunt etnogeneza românilor 



(mai ales factorul dacic), continuitatea şi originile statale, precum şi evoluţia vechii 

economii româneşti. în domeniul istoriei economiei el este un pionier, atât prin subiectul 
cercetat, cât şi prin metoda - fireşte, lingvistică - aplicată. Astfel, într-un studiu din 
1874, intitulat Originile agriculturii la români, pe baza analizei terminologiei folosite în 
această ramură (de provenienţă în mare parte slavă), ajunge ia concluzia că, după 
retragerea aureliană, daco-romanii, refugiaţi în munţi, nu au mai practicat agricultura. 
Născută abia după anul 700, agricultura a rămas la noi „în faşă" până spre 1400 şi ciniar 
mai târziu. Dacă lucrurile ar sta altfel, crede Haşdeu, nu s-ar putea explica pierderea 
terminologiei dace şi latine şi înlocuirea ei cu cuvinte slave. Exagerarea este evidentă. 
Chiar dacă, de-a lungul evului mediu, potrivit unei opinii care de altfel nu e general 
împărtăşită, creşterea vitelor şi nu agricultura s-a aflat la noi pe primul plan, cum s-ar 
putea crede că românii au părăsit complet o îndeletnicire vitală? Primejdia acestei 
metode, desigur tentantă şi uneori demnă de folosit, a fost plastic rezumată de N. lorga; 
el arată că potrivit unei asemenea interpretări, găina ar trebui să provină de la romani, 
iar cocoşul de la slavi. 

Haşdeu şi-a propus însă să studieze întreaga noastră economie vecine în acest 
spirit, publicând, tot în 1874, Originile viticulturii la români şi Originile păstoriei la români. 
Spre deosebire de agricultură, el constată o deplină continuitate a acestor ramuri, încă 
din vremea dacilor. Dovada este găsită în originea latină şi dacă a terminologiei. 
Desigur, concluziile sunt de data aceasta mai apropiate de adevăr. IVIeritul studiilor 
amintite constă şi în stabilirea unor etimologii, mai ales în încercarea de a identifica 
elemente dacice în limba română. Haşdeu crede în originea dacă a unor cuvinte ca: 
cioban, baci, stână, urdă, brânză. Deşi unele etimologii sunt discutabile, sau chiar 
considerate greşite (de exemplu: cioban; dar putem fi siguri întotdeauna că Haşdeu este 
cel care a greşit?) nu îi poate fi negat autorului meritul deosebit de a fi cercetat, primul, 
în chip sistematic, „substratul" dacic al limbii române. După Haşdeu nu s-a mai putut 
nega ponderea însemnată a factorului dacic în etnogeneza românească. De-a lungul 
întregii sale activităţi a colecţionat cu adevărată pasiune cuvintele presupuse de el a fi 
dace. Cicerone Poghirc (în lucrarea B. P. Haşdeu, lingvist şi filolog, Bucureşti, 1968) a 
alcătuit o listă a acestor cuvinte, în număr de 84, cărora li se adaugă şi 15 toponime. 
Dacii apăreau astfel ca un element mai important decât se credea, nu numai în 
formarea poporului, dar şi a limbii române. Este drept, lingviştii de mai târziu au acceptat 
puţine dintre etimologiile propuse de Haşdeu (I. I. Russu în Limba traco-dacilor, ed. II, 
Bucureşti, 1967, admite doar 18 dintre ele, pronunţându-se în schimb în favoarea 
altora). Lucrurile nu sunt pe deplin clarificate; oricum, meritul lui Haşdeu în stabilirea 
rolului factorului dacic este evident. 

în 1878, Haşdeu publică o monografie nu prea întinsă (63 pagini), intitulată Originile 
Craiovei (1230-1400). Printr-un şir de deducţii, în a căror analiză nu mai intrăm, el 
ajunge la concluzia că oraşul ar fi fost întemeiat pe la 1230 de un principe cuman, loan; 
este un prilej pentru a se referi la rolul cumanilor în istoria noastră, semnalându-le 
prezenţa în Oltenia. De asemenea, prezintă acţiunile ungurilor la Severin, ale saşilor în 
nord, precum şi existenţa Basarabilor la 1241. Tot lângă Craiova, credea el, trebuie 
plasată şi bătălia de la Rovine din 1394. Dincolo de diferitele ipoteze propuse, este de 
remarcat interesul constant al lui Haşdeu pentru istoria Olteniei, considerată de el o 
zonă vitală a întregii istorii româneşti. 

Ultima operă remarcabilă a lui Haşdeu - şi încununare a întregii sale activităţi - este 
Etymologicum Magnum Romaniae, dicţionar al limbii române, alcătuit din însărcinarea 



Academiei, după, eşecul ciudatei lucrări a lui Laurian şi Massim. Şi de data aceasta, 

Haşdeu şi-a conceput lucrarea potrivit unui pian de o vastitate nemaiîntâlnită. Fiecare 
cuvânt urma să fie analizat sub toate aspectele, cu numeroase exemplificări, în cadrul 
unui adevărat studiu. Un singur om - care nu mai era nici tânăr - nu ar fi reuşit să ducă 
la bun sfârşit această operă. De la început dicţionarul era deci condamnat să rămână 
neterminat. Lipsa aceasta de realism, încercarea de a realiza imposibilul, a avut însă şi 
o parte bună: cele trei volume publicate reprezintă într-adevăr o realizare excepţională, 
unică, un impresionant monument - neterminat, dar nu mai puţin preţios - al limbii 
române. Primul volum a apărut în 1886, al doilea, în 1887, al treilea în 1893, mergând 
până la cuvântul „bărbat". Schimbător ca întotdeauna, dar în plus afectat de moartea 
fiicei sale lulia în 1888, considerându-se în plus nesusţinut suficient de Academie, 
Haşdeu a încetat din păcate, după 1893, lucrul la dicţionar. în bună măsură 
Etymologicum Magnum prezintă interes şi pentru istorici. în concepţia lui Haşdeu, 
lingvistica şi istoria sunt strâns îngemănate. Unele articole (de pildă amplul studiu 
despre Basarabi) au un conţinut precumpănitor istoric. Ampla demonstraţie privind 
originea Basarabilor a fost apoi reluată şi publicată separat în 1896, sub titlul Basarabii. 
Cine? De unde? De când? Istoria lor, în varianta lui Haşdeu, constituie tot ce poate fi 
mai uimitor. Basarabii nu sunt o familie ci o castă; originea acestei caste este dacică. Ea 
a dat pe regii daci, ca şi cinci împăraţi romani, printre care Filip Arabul şi Liciniu. După 
retragerea stăpânirii romane, ei au continuat să stea în fruntea populaţiei autohtone, 
cârmuind mai ales în Oltenia. Asemenea concluzii sunt, fireşte, de nesusţinut şi, totuşi, 
cititorul nu poate privi fără respect titanica sforţare a lui Haşdeu, încercarea de a lămuri 
istoria unui mileniu, cu ajutorul câtorva premise fragile. în demonstraţii de acest gen, 
subtilitatea sa nu cunoaşte limite şi, fără a-l crede, îi admirăm spiritul viu şi curiozitatea 
fără margini. 

Dacă uneori fantezia acoperă adevărul, în alte studii soliditatea demonstraţiilor este 

remarcabilă. Astfel, în introducerea la volumul III din Etymologicum, intitulată Strat şi 
substrat. Genealogia popoarelor balcanice. Aici, Haşdeu reia teoria „substratului", care îl 
preocupa de mult timp, căutând să stabilească elementele succesive care, 
suprapunându-se, au constituit popoarele - aparent foarte diverse - ale Peninsulei 
Balcanice. El arată că există elemente comune la toate aceste popoare: o populaţie 
iniţială, puţin cunoscută, denumită „pelasgi", apoi tracii, suprapuşi peste aceasta; peste 
traci s-au aşezat romanii, apoi slavii. Popoarele actuale s-au format prin suprapunerea 
acestor straturi succesive, desigur în proporţii diferite. înrudirea lor, ascunsă de 
diferenţele lingvistice, apare evidentă. Rolul însemnat al „substratului" justifică, încă 
odată, în ce priveşte poporul român, importanţa acordată factorului dacic. 

O altă idee preţioasă şi originală susţinută de B. P. Haşdeu este teoria valorii de 
circulaţie a cuvintelor. Aspectul unei limbi nu este dat de numărul cuvintelor, de o origină 
sau alta, consemnate în dicţionar, ci de circulaţia acestora.. Sunt cuvinte pe care le 
folosim de zeci de ori zilnic şi altele aproape uitate. Valoarea, frecvenţa lor este deci 
profund diferită. Haşdeu îl combate pe lingvistul Cihac, potrivit părerii căruia, elementul 
latin al limbii române ar reprezenta doar 1/5 din totalitatea cuvintelor, cel turc de 
asemenea 1/5, iar cel slav 2/5. Lăsând la o parte calculul lui Cihac, care nu este corect, 
criticabilă se dovedeşte - arată Haşdeu - chiar ideea de la care acesta porneşte: 
„Negreşit, slavismele la români, şi chiar turcismele, nu sunt puţine; în circulaţiune însă, 
adică în activitatea cea vitală a graiului românesc, în mişcarea cea organică, ele se 
pierd aproape cu desăvârşire faţă cu latinisme... Un calcul serios în lingvistică, ca şi-n 



economia politică, are în vedere nu unitatea brută, ci valoarea de circulaţiune"^^ Din 

acest punct de vedere latinitatea limbii române este evidentă. 

în 1896 Haşdeu publică studiul Românii bănăţeni din punct de vedere al 
conservatorismului dialectal şi teritorial. Aduce aici interesante argumente lingvistice în 
sprijinul continuităţii populaţiei româneşti în Banat. Ultima sa lucrare importantă este 
volumul IV din Etymologicum Magnum Romaniae, apărut în 1898. De fapt încadrarea 
acestuia în dicţionar nu avea niciun rost; Haşdeu a procedat astfel vrând poate să 
creeze iluzia că publicarea „etimologicului" continuă. Lucrarea este însă o monografie 
istorică, intitulându-se Negru Vodă. Un secol şi jumătate din începuturile statului Ţării 
Româneşti. Apăruseră între timp lucrări noi (printre ele, operele lui A. D. Xenopol şi D. 
Onciul), iar Haşdeu mai meditase asupra acestei perioade şi dorea să-şi spună ultimul 
cuvânt. în linii mari, ideile nu diferă esenţial de ceea ce scrisese în Istoria critică şi 
Originile Craiovei. Subliniază din nou vecliimea Basarabilor în Oltenia, de unde, pe la 
mijlocul secolului XIII au început să-şi extindă stăpânirea în IVluntenia. Negru Vodă nu a 
existat ca atare, fiind un personaj combinat (aici vede mai just decât Xenopol, care 
dădea crezare legendei). Pe bază de documente, dar - din pricina insuficienţei acestora 
-, mai ales folosind lingvistica, folclorul (românesc, sârbesc) şi, mai presus de toate, 
bazându-se pe un întreg şir de deducţii destul de şubrede, Haşdeu încearcă să 
reconstituie amănunţit istoria românilor în secolele XIII-XIV. Pe lângă idei generale 
juste, erorile şi ipotezele fanteziste abundă. Desigur, multe presupuneri sunt imposibil 
de verificat, odată ce lipseşte baza documentară; unele vor putea fi, eventual, controlate 
în viitor, în urma unor noi cercetări. Oricum, această monografie ilustrează înclinarea tot 
mai accentuată a autorului spre elementul fantezist, incontrolabil, în contradicţie 
flagrantă cu programul său pozitivist din tinereţe. De fapt, spre sfârşitul vieţii Haşdeu se 
îndepărtează treptat de ştiinţă, căutându-şi refugiul în cercetări metafizice, în spiritism. 

La 1899 se retrage, după un directorat de aproape un sfert de secol, de la 
conducerea Arhivelor Statului. în 1900 părăseşte şi Universitatea. IVIoare, izolat de lume 
şi aproape uitat, în 1907, la Câmpina, unde îşi construise o clădire de proporţii modeste, 
dar în formă şi cu pretenţii de castel, astăzi muzeu memorial. 

Opera lui Haşdeu este, desigur, contradictorie şi mai ales lucrările sale de istorie, cu 
excesul de fantezie ce le caracterizează adesea, mergând până la mistificări voite şi 
falsuri^^, impresionează adesea neplăcut pe cercetătorul modern, dornic în primul rând 
de precizie, sobrietate şi adevăr. Istoricii secolului nostru l-au judecat în general cu 
severitate. „De la Haşdeu - scria P. P. Panaitescu - nu ne-a rămas nicio idee generală 
asupra evoluţiei poporului nostru. Acest om, care trecea drept genial, pentru că o 
spunea el, a crezut că geniul constă în a descoperi prin „intuiţie" faptele pe care nu ni le 
dau izvoarele istorice, nu în a lega într-o sinteză faptele cunoscute... Istoria scrisă de 
Haşdeu este praf strălucitor aruncat în ochii admiratorilor; descoperiri senzaţionale, 
titluri senzaţionale, lipsă completă de spirit autocritic, stil pompos şi de prost gust". O 
asemenea caracterizare păcătuieşte la rândul ei prin critică excesivă. Opera lui Haşdeu 



^ Interesant faptul că Haşdeu - iniţiator al studiilor slave la noi acordă o pondere relativ redusă 
elementului slav în formarea poporului şi limbii române. El consideră că poporul român era pe 
deplin format când a intrat în contact cu slavii. Cuvintele slave au pătruns în limba română nu prin 
contact etnic, ci pe cale politică, religioasă, culturală, timp de vreo 7 secole, până la Matei 
Basarab şi Vasile Lupu (Istoria critică a românilor, p. 278-281). 

Haşdeu a inventat două documente: „Diploma bârlădeană" din 1134 şi actul din 1374 al lui Jurg 
Koriatovici, precum şi cunoscutul portret al lui loan Vodă cel Cumplit. 



are multe defecte, dar nimeni nu poate nega cu bună credinţă setea de cunoaştere 

mistuitoare a autorului ei care, oricare ar fi lipsurile şi erorile, înnobilează până Ia urmă 
efortul depus. Cercetători corecţi sunt mulţi, dar Haşdeu - care ştia şi el să cerceteze - 
ne învaţă că istoricul nu trebuie să fie un simplu compilator de fapte. Fără un dram de 
imaginaţie nicio ştiinţă nu ar fi posibilă. Cunoştinţele sale uluitoare (mai ales în materie 
de limbi străine) şi talentul său combinativ ieşit din comun au stat la baza unor contribuţii 
însemnate privind formarea poporului român - mai ales stabilirea ponderii dacilor în 
acest proces -, problema continuităţii - în sprijinul căreia aduce numeroase argumente 
lingvistice -, procesul de constituire a statelor feudale româneşti, în general istoria 
română medievală, fără a uita însemnătatea publicării unui mare număr de documente 
inedite. Ctiiar prin greşelile sale, Haşdeu i-a stimulat pe alţii în tratarea unor probleme 
fundamentale din istoria noastră. Orientarea actuală - care se va accentua - spre 
cercetarea interdisciplinară, spre legarea istoriei de celelalte ştiinţe, trebuie să ne 
apropie iarăşi de Haşdeu, un precursor, pe plan european, al acestei direcţii. Rămâne 
ca o cercetare minuţioasă să despartă adevărul de fantezie din opera lui Haşdeu şi să 
pună contribuţia sa la locul cuvenit în dezvoltarea istoriografiei româneşti. 

Nicolae lorga, care nu poate fi bănuit de prea multă îngăduinţă faţă de înaintaşul 
său, a scris la moartea acestuia câteva rânduri de dreaptă apreciere. El arată că 
Haşdeu „a dat culegerilor noastre de izvoare „Arhiva istorică", cea dintâi carte a 
slavisticii la români; a strâns în „Cuvente den bătrâni" probe într-ales din vechea limbă - 
lucru ce nu se mai făcuse de alţii; a grăbit dezvoltarea studiilor istorice, aruncând în 
circulaţie, mai ales pentru vremile mai vechi, prin Istoria critică, o uriaşă mulţime de 
informaţii nouă... în atâtea ramuri ale ştiinţei istorice şi filologice, el a fost un 
deschizător, de cale, care ce e drept s-a mulţumit adesea să arate numai drumul". 

Haşdeu nu a întemeiat o şcoală; elevii săi l-au părăsit pe rând. IVIetoda sa de lucru - 
în măsura în care putem vorbi de o metodă - era prea personală, se potrivea doar 
spiritului său ieşit din comun şi nu avea cum să fie mânuită de cercetători cu posibilităţi 
mai modeste. Dintre istoricii care s-au impus mai târziu. Gr. Tocilescu s-a format în 
preajma sa, dar apoi a mers pe un alt drum, mai realist,. Criticând fanteziile primului său 
maestru. IVIai fidel a fost G. lonescu-Gion (1857-1904), colaborator al lui Haşdeu la 
„Revista nouă" editată de acesta între 1887-1895; el a avut o activitate literară foarte 
variată, scriind şi multe lucrări de istorie, bine documentate, culminând cu Istoria 
Bucureştilor, apărută în 1899, operă monumentală şi erudită. 

Există totuşi în epocă un spirit înrudit cu Haşdeu, desigur în măsura în care pot fi 
apropiate două temperamente puternice şi originale. Ca şi Haşdeu, Nicolae Densuşianu 
(1846-1911), ardelean de origine, stabilit la Bucureşti în 1878, avea obsesia „originilor", 
a lămuririi epocilor întunecate, de început, ale istoriei româneşti. Ca şi Haşdeu, a 
încercat să suplinească lipsa izvoarelor, apelând la tradiţii, legende, folclor. Şi la el 
fantezia era sprijinită pe o vastă erudiţie, Densuşianu fiind un mare cercetător de arhivă. 
Din însărcinarea Academiei Române, a lucrat în 1878-1879 timp de 15 luni în 
Transilvania şi Ungaria, studiind în 12 biblioteci şi 16 arhive; documentele copiate de el 
cu acest prilej au alcătuit 38 volume manuscrise. Sprijinindu-se în primul rând pe 
materialul inedit descoperit de el, a scris remarcabila monografie Revoluţia lui Horea în 
Transilvania şi Ungaria, 1784-1785, apărută în 1884; este o lucrare, scria N. lorga, 
„extraordinar de bine infomnată şi care va rămânea". Rămâne însă discutabilă 
încercarea autorului de a acorda acestei răscoale un pronunţat caracter naţional, politic, 
arătând că scopul ei ar fi fost „să întemeieze un sistem politic român". Este, desigur. 



cum am văzut şi la monografia lui Haşdeu despre loan Vodă, o încercare de 
contemporaneizare a istoriei, atribuindu-se generaţiilor trecute sentimente ce aparţin 
epocii scriitorului^^. 

N. Densuşianu s-a remarcat şi prin volumele editate în cadrul colecţiei Hurmuzaki, 
precum şi prin numeroase studii de istorie militară. O idee ia care ţinea foarte mult era 
aceea că vechea organizare politică şi socială a românilor avea un caracter specific 
militar; forţa românilor a început să scadă atunci când organizarea lor militară s-a 
destrămat. 

Lucrarea visată de N. Densuşianu privea însă originile poporului român. Influenţa 
Şcolii Ardelene asupra sa este puternică; şi el susţine puritatea latină a românilor. 
Pornind de la cercetarea epocii formării poporului român el a coborât şi mai adânc în 
trecut, ajungând la vremurile legendare, dinainte de romani şi daci. A rezultat o operă la 
care a lucrat timp de un sfert de veac şi pe care n-a mai apucat s-o publice, apărând 
după moartea lui, în 1913, prin grija doctorului C. I. Istrati, mare admirator al său (ca şi 
al lui Haşdeu). Dacia preistorică - acesta este titlul - este poate cea mai ciudată lucrare 
din istoriografia românească. Pe baza tradiţiilor şi a legendelor, de-a lungul a 1200 de 
pagini, autorul încearcă să reconstituie istoria unui presupus „imperiu pelasgic", care 
înflorea pe la anul 6000 î.e.n.; acesta, cuprinzând Europa, ca şi bazinul Mării 
Mediterane, îşi avea centrul în Dacia, de unde au pornit în Italia şi strămoşii romanilor. 
Limba dacă şi limba latină ajung astfel să fie două dialecte ale aceleiaşi limbi, ceea ce 
ar explica lipsa în Dacia romană a unor inscripţii geto-dace, odată ce ambele popoare 
vorbeau la fel! Lucrarea a fost calificată de V. Pârvan un „roman fantastic"; unii au 
încercat să găsească în ea sugestii interesante, dar cert este că rămâne o lucrare de 
fantezie, depăşind cu mult chiar limita până unde îşi îngăduia să ajungă Haşdeu. 

Devenea firească şi necesară o reacţie împotriva reminiscenţelor romantice sau 
latiniste, pentru o metodă precisă şi o prezentare obiectivă a faptelor. 



Semnificativă, pentru apropierea spirituală a celor doi, este aprecierea lui Haşdeu - nu prea 
darnic în aprecieri - despre Revoluţia Iul Horea: „lată cea dintâi şl singura până acum lucrare pe 
deplin serioasă asupra istoriei moderne a românilor, adică nepărtinitoare, scrisă cu spirit rece, 
combinând elementele sale într-un mod critic şl, mal presus de toate, lucrare întemeiată pe 
cunoaşterea directă a tuturor fântânilor". 



3. JUNIMEA 



Reacţia antiromantică în cultura noastră nu putea veni de la Haşdeu. Pozitivist prin 

metodă, el a rămas toată viaţa romantic prin temperament. între Haşdeu şi generaţia de 
la 1848, în domeniul ştiinţific, ca şi în cel politic, a existat o trainică legătură. Ruptura 
deschisă cu ideologia, scrierile şi acţiunea politică a generaţiei anterioare este în primul 
rând opera societăţii „Junimea", înfiinţată la laşi în 1863; din 1867 ea a editat revista 
„Convorbiri literare", unul dintre cele mai importante periodice culturale din întreaga 
istorie a presei româneşti. 

„Junimea" a combătut atât realizările politice, cât şi cele culturale ale revoluţionarilor 
de la 1848 şi continuatorilor acestora. Pe plan politic, conservatorismul său este evident. 
Procesul de înnoire a ţării a mers prea repede, prea departe - consideră ideologii 
junimişti, în frunte cu Titu IVIaiorescu -, s-au adoptat formele democratice ale vieţii 
politice occidentale (de pildă Constituţia din 1866, imitată după cea belgiană), care nu 
corespund stadiului de dezvoltare a civilizaţiei româneşti. Concluzia practică a acestei 
poziţii teoretice a fost o politică conservatoare, admiţând doar reforme limitate: junimiştii 
s-au remarcat, de asemenea, prin fidelitatea faţă de dinastia instaurată în 1866, după 
răsturnarea lui Cuza, prin aducerea la domnie a lui Carol I de Hohenzollern. Concepţia 
politică junimistă este semnificativă pentru atitudinea multor reprezentanţi ai burgheziei 
şi moşierimii, care considerau că reformele economice, sociale, politice, întreprinse în 
timpul domniei lui Cuza reprezintă maximum concesiilor posibile. 

Pe plan cultural însă critica generaţiei precedente a fost mai constructivă. „Junimea" 
are meritul de a se fi pronunţat împotriva exagerărilor romantice, contra naţionalismului 
exagerat (reprezentat în istorie şi filologie de latiniştii, continuatori ai Şcolii Ardelene), 
pentru înlăturarea superficialităţii, neadevărului, şi înlocuirea goanei după o cât mai 
mare cantitate a producţiei literare cu interesul sporit pentru calitate. Acuzaţi în general 
pe nedrept de cosmopolitism, junimiştii au luptat pentru ridicarea culturii naţionale la 
nivelul celei europene. 

Principalul ideolog al curentului este Titu Maiorescu (1840-1917), una dintre cele mai 
însemnate personalităţi ale întregii culturi româneşti. Fiu al revoluţionarului Ion 
Maiorescu, educat în şcolile austriece şi germane, impunându-şi încă de tânăr o strictă 
disciplină a muncii intelectuale, profesor şi rector al Universităţii din laşi în 1863, la 
vârsta de numai 23 de ani, Titu Maiorescu s-a remarcat repede ca promotor al unei 
direcţii noi în viaţa noastră culturală. Articolul său program, publicat în 1868 în 
„Convorbiri literare" se intitulează în contra direcţiei de astăzi în cultura română. Viciul 
culturii româneşti era în vremea aceea, consideră autorul, neadevărul şi 
superficialitatea, urmare a imitaţiei oarbe a formelor culturii apusene. Este cunoscuta sa 
idee a „formei fără fond". întreaga noastră cultură este analizată foarte critic şi, pentru 
înţelegerea tonului întregului articol, ajunge să dăm un scurt extras referitor la Şcoala 
Ardeleană: „în 1812, Petru Maior, pentru a nu pomeni compilarea de citate făcută de 
Şincai fără nicio critică, scrie istoria sa despre începutul românilor în Dacia. în tendinţa 
ce are de a dovedi că noi suntem descendenţi necorupţi ai romanilor. Maior susţine în 
paragraful al patrulea că dacii au fost cu totul exterminaţi de romani, aşa încât nu s-a 
întâmplat nicio amestecare între aceste două popoare. Pentru a proba o ipoteză aşa de 
nefirească, istoricul nostru se întemeiază pe un pasaj îndoios din Eutrop şi pe un pasaj 
din Iulian, cărora le dă o interpretare imposibilă de admis cu mintea sănătoasă, şi astfel 



începe demonstrarea istorică a romanităţii noastre cu o falsificare a Istoriei". Tot astfel, 

consideră Maiorescu, lingvistica română începe în 1825, prin Lexiconul de la Buda, cu o 
falsificare a etimologiei, iar gramatica română în 1840, prin Tentamen criticum al lui 
Laurian, propune „o limbă care nu s-a vorbit şi nu se va vorbi niciodată în poporul 
român... şi astfel gramatica română începe cu o falsificare a filologiei". Exagerările, nu 
numai ale celor criticaţi, dar şi ale lui Maiorescu, sunt evidente, şi nu vom insista asupra 
lor. încercând să iniţieze un curent nou, este oarecum de înţeles că autorul articolului a 
forţat nota în interpretarea realizărilor culturii româneşti de până la el. Critica era însă 
binevenită. După epoca romantică, de entuziasm, de luptă, dar şi de inevitabile greşeli 
şi exagerări, ajunsă acum la maturitate, cultura română trebuia să se distingă printr-un 
plus de profunzime şi spirit critic. „Formele fără fond" create de burghezia şi 
intelectualitatea românească trebuiau să-şi capete conţinutul adecvat, corespunzător 
intereselor naţionale şi culturale^". 

Tot în 1868, T. Maiorescu publică studiul Contra şcoalei Bărnuţiu. După înfrângerea 
revoluţiei din 1848-1849, S. Bărnuţiu studiase dreptul la Viena şi Pavia, în ultima 
localitate susţinându-şi doctoratul în 1854; trece apoi la laşi unde, în 1856, când se 
inaugurează cursurile superioare, devine profesor de filosofie, precum şi de drept public 
şi constituţional. Moare în 1864 după ce, în anul precedent, întrerupsese cursurile. 
Operele sale - în general manuale universitare -, rămase în manuscris, au fost 
publicate în anii următori de studenţii şi discipolii lui. Aceştia au constituit şi o grupare 
politică, inspirată de ideile lui Bărnuţiu: Fracţiunea liberală şi independentă, de inspiraţie 
democratică, republicană, dar naţionalistă. în 1867 apare cartea lui Bărnuţiu, Dreptul 
public al românilor, operă care pornea de la ciudata idee (încă o consecinţă a şcolii 
latiniste) că dreptul public românesc trebuie să fie cel latin. Printre altele, autorul se 
pronunţă în favoarea unui sistem republican de guvernământ, împotriva prinţului străin, 
pentru o refomnă agrară radicală. Interesant că toate aceste idei sunt deduse nu din 
realităţile vremii, ci din vechiul drept roman. T. Maiorescu era oricum partizanul altor idei 
politice. El critică însă în primul rând nu ideile în sine, ci argumentarea lor deficitară, 
confuziile autorului, latinismul exagerat şi fără sens. Articolul lui Maiorescu reprezintă un 
model de logică; el demonstrează câteva din condiţiile fundamentale ale oricărei opere 
ştiinţifice: expunerea clară, sistematică, obiectivă a faptelor, respectarea adevărului, 
explicaţii raţionale. Aceste calităţi le va cere şi operelor istorice. 

Asupra istoriografiei române s-a pronunţat T. Maiorescu în studiul Literatura română 
şi străinătatea, publicat în 1882. Tonul general este, ca şi în lucrările precedente, 
deosebit de critic. „Ştiinţa istoriei este aproape părăsită în generaţia română de astăzi", 
susţine el. Profesorii universitari nu au fost la înălţime, nefăcând „toţi patru împreună 



lată un pasaj semnificativ: „în aparenţă, după statistica formelor din afară, românii posed astăzi 
aproape întreaga civilizaţie occidentală. Avem politică şi ştiinţă, avem jurnale şi academii, avem 
şcoli şi literatură, avem muzee, conservatorii, avem teatru, avem chiar o constituţiune. Dar în 
realitate toate aceste sunt producţiuni moarte, pretenţii fără fundament, stafii fără trup, iluzii fără 
adevăr, şi astfel cultura claselor mai înalte ale românilor este nulă şi fără valoare şi abisul, ce ne 
desparte de poporul de jos, devine din zi în zi mai adânc. Singura clasă reală la noi este ţăranul 
român, şi realitatea lui este suferinţa, sub care suspină de fantasmagoriile claselor superioare. 
Căci din sudoarea lui zilnică se scot mijloacele materiale pentru susţinerea edificiului fictiv, ce-l 
numim cultură română, şi cu obolul cel din urmă îl silim să ne plătească pictorii şi muzicanţii 
noştri, academicii şi atenianil din Bucureşti, premiile literare şi ştiinţifice de pretutindenea, şi din 
recunoştinţă cel puţin nu-i producem nici o singură lucrare, care să-i înalţe inima şi să-l facă să 
uite pentru un moment mizeria de toate zilele". 



aproape nimic pentru înaintarea ştiinţei ce o profesează". Criticul se referea la Petre 

Cernătescu (1825-1892), profesor de istorie universală la Facultatea de istorie din 
Bucureşti între 1866-1892, care nu reuşise să redacteze decât câteva compilaţii şi la 
titularul cursului similar din laşi, Nicolae lonescu (1820-1905), a cărui operă era de 
asemenea aproape nulă. Ceilalţi doi predau istoria românilor: Andrei Vizanti la laşi, tot 
fără vreun rezultat ştiinţific apreciabil (mai târziu, urmărit pentru delapidare va fugi din 
România), iar la Bucureşti Vasile Alexandrescu Urechia. 

V. A. Urechia (1834-1901), profesor de istoria românilor la Universitatea din 
Bucureşti între 1864-1901, merită totuşi o menţiune specială. După ce publicase mai 
multe lucrări mărunte, el s-a remarcat, spre sfârşitul vieţii, prin două opere masive: 
Istoria românilor, în 14 volume, apărute între 1892-1901, şi Istoria şcoalelor de la 1800- 
1864, în 4 volume, publicate în 1892-1901. Prima nu este, cum s-ar părea potrivit titlului, 
o istorie completă a poporului român, ci doar o prezentare a perioadei 1774-1821, mai 
curând o înseilare de documente, fără spirit critic şi o concepţie unitară. Ridiculizat 
adesea, atât de Maiorescu, cât şi de Haşdeu, şi pe drept, căci era lipsit de o înţelegere 
superioară a istoriei, V. A. Ureciiia a fost totuşi un om foarte iiarnic, care a făcut o 
muncă de pionierat în două direcţii puţin abordate până la el: epoca fanarioţilor şi istoria 
învăţământului. 

Revenind la critica lui Maiorescu, în continuare el recunoaşte că cel puţin în afara 
Universităţilor se realizaseră unele lucrări. Aminteşte cercetările arheologice ale lui 

Alexandru Odobescu („Pentru a nu vorbi de răposatul Bolliac, care nu ştia ce e ştiinţa"), 
precum şi „câteva notiţe numismatice" ale lui Mihail Sutzu şi Dimitrie A. Sturdza. De 
mare însemnătate - consideră pe bună dreptate autorul - ar fi publicarea sistematică a 
documentelor. Colecţiile de documente trebuie însă alcătuite potrivit unor anumite 
reguli, în primul rând să fie complete (cuprinzând fie totalitatea unui fond arhivistic, fie a 
unei probleme sau epoci). Crede astfel că Tezaurul de monumente istorice al lui Papiu 
llarian a fost „o întreprindere cu desăvârşire greşită în concepţie şi executare", „plin de 
lucrări zadarnice", în concluzie o operă „foarte puţin serioasă". Iar în ce priveşte Istoria 
românilor din Dacia superioară a aceluiaşi istoric, aceasta „este o scriere tendenţioasă, 
poate patriotică, poate şi politică, dar istorică nu". Ariiiva istorică a lui Haşdeu este 
superioară, dar lipsită de sistem şi nedusă până la capăt; Istoria critică a românilor se 
prezintă „cu multe lucruri frumoase pe copertă şi multe ipoteze nedovedite în text". în 
general, lucrările lui Haşdeu „au promis mult şi au ţinut puţin" (Maiorescu îl apreciază 
mai mult ca filolog, - deşi face şi aici rezerve -, după opinia sa Cuvente den bătrâni fiind 
„o carte de mare folos pentru ştiinţă în genere şi o adevărată podoabă a încercărilor 
ştiinţifice la români"). „Singura publicare istorică de o valoare netăgăduită", consideră 
Maiorescu, este colecţia de documente a lui Eudoxiu Humnuzaki, deşi aceasta este „o 
condiţiune pentru scrierea istoriei, dar nu este însăşi istoria". De la un singur autor se 
poate aştepta ceva, acesta fiind Grigore Tocilescu, care publicase în 1880 Dacia înainte 
de romani, cu toate limitele, „un început de valoare". 

La 1908, Maiorescu a adăugat câteva pagini acestui articol, urmărind printre altele şi 
dezvoltarea ştiinţei istorice în intervalul scurs. „De părăsirea studiilor istorice nu ne mai 
putem plânge astăzi", arată el. Despre A. D. Xenopol, a cărui Istorie a românilor din 
Dacia Traiană o apreciase într-o notă adăugată în 1 893 doar ca „o dovadă cel puţin de 
mare stăruinţă", aminteşte că a mai publicat monografia „fără nicio însemnătate" despre 
Cuza Vodă şi „se vede încurcat în formularea unei pretinse legi istorice". însă, 
„renaşterea şi întemeierea istoriografiei noastre naţionale se datoreşte profesorilor 



universitari mai noi", arată Maiorescu, citând pe N. lorga, D. Onciul şi I. Bogdan, cărora 

le găseşte merite deosebite. Multe din aprecierile studiului prezentat sunt desigur 
exagerate, unele complet greşite (o nedreptate flagrantă este făcută lui A. D. Xenopol). 
Critica aceasta dură, tăind în carne vie, avea însă şi aspectul său pozitiv. O metodă de 
lucru cu adevărat ştiinţifică, cercetarea minuţioasă şi critică a documentelor, claritate şi 
obiectivitate în expunere sunt cerinţele fundamentale ale criticului. Ca şi în alte sectoare 
ale culturii române, critica sa a stimulat şi dezvoltarea istoriografiei; „şcoala critică" a lui 
D. Onciul şi I. Bogdan (promovată tot prin „Convorbiri literare") merge pe drumul indicat 
de IVIaiorescu. 

Titu IVIaiorescu a scris o singură lucrare de istorie, cunoscută sub titlul de Istoria 
contemporană a României (1866-1900), publicată în această formă postum, în 1925. în 
realitate, sunt îmbinate aici introducerile ample la volumele colecţiei de Discursuri 
pariamentare, editate de el începând din anul 1897. Titlul de „istorie contemporană a 
României" nu aparţine lui Maiorescu şi este puţin pretenţios în raport cu conţinutul 
operei. Este vorba în esenţă de istoria politică, mai ales parlamentară, a epocii şi nu de 
toate aspectele ei. Spre deosebire de majoritatea istoricilor vremii, Maiorescu, citind pe 
Lessing, se arată convins de faptul că „cineva nu poate scrie bine decât istoria propriului 
său timp", superioritatea istoriei contemporane explicându-se prin „marea siguranţă a 
constatării fapte lor". „Iar în ce priveşte judecata istoriografului - continuă autorul - 
aceasta nu ne pare a fi mai obiectivă sau mai lipsită de controversă la cei ce se ocupă 
cu istoria veche". Lucrarea este excepţională prin claritate, explicarea remarcabilă a 
evenimentelor politice şi analiza psihologică a personajelor. Desigur, atitudinea politică 
este cea junimistă, autorul însuşi jucând în această perioadă un anumit rol politic, deşi 
nu de prim plan (ministru al cultelor şi instrucţiunii publice în 1874-1876, 1888-1889, 
1890-1891 şi de justiţie în 1900-1901; mai târziu, într-o perioadă care nu mai este 
cuprinsă în lucrare, va fi ministru de exteme, între 1910-1912, şi prim ministru, în 1912- 
1913). Deşi nu sprijină modul cum a fost detronat Cuza („precedent periculos"), el apare 
din paginile lucrării ca susţinător al dinastiei, precum şi al alianţei cu Germania (în 1870, 
crede el, „evidentul interes al ţării", era izbânda Germaniei asupra Franţei"; abdicarea lui 
Carol în acel moment ar fi avut urmări dezastruoase). O nouă eră politică începe, după 
părerea lui Maiorescu, în 1871, prin instaurarea guvernului conservator Catargiu, care 
ar fi consolidat viaţa de stat. Conservatorismul autorului este evident; el consideră de 
altfel programul revoluţiei de la 1848 „o operă de fantezie". Prezentând în continuare 
desfăşurarea evenimentelor, susţine valoarea politică a convenţiei comerciale cu 
Austro-Ungaria din 1875, iar la 1877 arată că singura politică realistă a fost alianţa cu 
Rusia şi participarea la război. Descrie pe larg războiul de independenţă, multe pagini 
fiind deosebit de frumoase. în continuare, consideră că alianţa cu Germania devenise 
singura politică raţională. Urmează, cu multe amănunte şi deosebită luciditate, 
prezentarea politicii interne până la începutul secolului XX. Spiritul critic ascuţit îl 
caracterizează şi acum; subliniază marile insuficienţe ale vieţii politice de atunci, 
mediocritatea sau lipsa de caracter a oamenilor politici, judecaţi cu deosebită asprime. 
Deşi, fireşte, nu obiectivă, căci autorul reprezintă şi justifică o anumită politică. Istoria 
contemporană a României, prin inteligenţa analizei şi claritatea expunerii, rămâne o 
operă remarcabilă a istoriografiei noastre, putând fi utilizată cu folos şi astăzi^^. 



Titu Maiorescu a lăsat şi însemnări zilnice, cuprinzând unele informaţii interesante, alături de 
multe amănunte mai puţin semnificative. Au fost publicate până acum 3 volume, cuprinzând anii 
1855-1891. Restul, până la 1917, se află în manuscris. 



Conflictul dintre Junimea şi Haşdeu a apărut încă de la primele manifestări ale „noii 

direcţii". Prin temperament şi metodă diferenţa era sensibilă. Unui Haşdeu înclinat spre 
aventura intelectuală, Junimea dorea să-i opună idealul unui istoric metodic, sobru şi 
prudent în aprecierea evenimentelor. Publicarea monografiei loan Vodă cel Cumplit, cu 
exagerările amintite, a fost urmată de o recenzie defavorabilă a lui Petre P. Carp, unul 
din fondatorii Junimii, viitorul om politic; ea a apărut în 1865 în „Cugetarea" şi în 1866 în 
„Revista Dunării" (încă nu începuse editarea „Convorbirilor literare"). P. P. Carp l-a 
urmărit pe Haşdeu şi pe terenul literar, fiind însă mai puţin norocos în aprecierea pe 
deplin negativă a dramei istorice Răzvan şi Vidra (printr-o recenzie din „Convorbiri 
literare", publicată în 1867), considerată astăzi ca o culme a dramaturgiei româneşti în 
secolul XIX. Dacă pe teren literar lupta era echilibrată şi chiar favorabilă junimiştilor, în 
schimb, pe tărâmul istoriei superioritatea lui Haşdeu, cel puţin prin vastele sale 
cunoştinţe, apărea evidentă. în primii ani Junimea nu îi putea opune absolut niciun 
istoric; putea critica modul cum înţelegea Haşdeu cercetarea şi scrierea istoriei, dar nu 
avea ce pune în schimb. Abia în 1872 se părea că societatea a găsit, în sfârşit, pe omul 
care să se consacre studiului istoriei naţionale într-un nou spirit. Tânărul spre, care se 
îndreptau atunci speranţele junimiste era George Panu. 

Personalitate interesantă şi contradictorie, George Panu s-a născut în anul 1848 la 
Galaţi, a urmat liceul la laşi şi tot acolo facultatea de litere, între 1868-1870. Atras de 
timpuriu spre politică, se opune junimismului, fiind influenţat de Bărnuţiu şi partizan al 
„fracţiunii liberale şi independente". Simpatiile liberale nu şi le reneagă nici după 1872, 
an în care devine membru al Junimii, adoptând însă doar principiile estetice şi culturale 
ale acesteia, nu şi orientarea politică. Spre sfârşitul anului 1874 Panu, în care, după 
cum am văzut, junimiştii îşi puneau mari speranţe, este trimis la Paris (cu sprijinul lui 
Maiorescu, devenit ministru al instrucţiunii), pentru a obţine doctoratul în litere. Va 
abandona însă studiile literare şi istorice, preferând să-şi susţină doctoratul în drept la 
Universitatea din Bruxelles. Se reîntoarce în ţară în 1879, devenind partizan politic al lui 
C. A. Rosetti, şeful liberalilor radicali; în 1880 îndeplineşte şi funcţia de şef de cabinet la 
ministerul de inteme, unde C. A. Rosetti era ministru. Convingerile politice vor precipita 
ruptura cu Junimea. Asistând la 28 martie 1881 la lectura Scrisorii a lll-a de Mihai 
Eminescu, Panu este scandalizat de pasajul în care C. A. Rosetti („pocitura" cu 
„bulbucaţii ochi de broască") figura la loc de cinste în galeria politicienilor denunţaţi de 
poet. A cerut eliminarea pasajului dar, fireşte, atât din motive estetice cât şi politice, nu a 
fost luat în seamă. A părăsit atunci pentru totdeauna Junimea. în 1883, Panu este ales 
deputat „rosettist" iar în 1884 începe să editeze la laşi, apoi la Bucureşti, ziarul „Lupta", 
de orientare burgheza-democratică. în 1885, murind C. A. Rosetti, care în ultimii ani ai 
vieţii se despărţise de Partidul Naţional Liberal, Panu devine conducătorul Partidului 
Radical, înfiinţat de acesta. Cariera sa politică se întrerupe pentru scurt timp când, în 
1887, publică articolul Omul periculos, un pamflet la adresa regelui; urmărit de justiţie, 
condamnat la doi ani închisoare, preferă să părăsească ţara. în 1888 se întoarce totuşi 
şi este graţiat. Ales deputat în acelaşi an, el susţine puncte de vedere avansate în 
dezbaterile Camerei, printre care şi votul universal. în 1895 trece însă, în chip 
paradoxal, în Partidul Conservator. în 1901 părăseşte şi acest partid, apropiindu-se iar 
de liberali. în acelaşi an începe să editeze, scriind-o singur, revista „Săptămâna". Moare 
în 1910, fără a-şi fi putut realiza marile ambiţii care îi explică parţial, fără a justifica, 
versatilitatea politică. 

Desigur, principala activitate a lui G. Panu, prin excelenţă om politic şi ziarist, nu a 



fost cercetarea istorică. Cu toate acestea, deşi redusă ca întindere şi nedesăvârşită, 

opera lui istoriografică reprezintă un capitol destul de însemnat al ştiinţei istorice 
româneşti. Opus şcolii lui Haşdeu, Panu este primul dintre junimişti care încearcă să 
elaboreze studii istorice bazate pe fapte precise şi controlabile în locul deducţiilor, 
uneori discutabile, ale adversarului Junimii. Dacă ar fi perseverat, putea să ajungă un 
istoric important. Nota sa distinctivă este spiritul critic ascuţit, semn al unei inteligenţe 
limpezi, ciiiar dacă nu adânci. Păstrând proporţiile, Panu anunţă „şcoala critică" de mai 
târziu, junimistă şi ea, pe D. Onciul şi I. Bogdan. Ce i-a lipsit lui Panu a fost o cultură 
istorică suficientă, cunoaşterea ştiinţelor auxiliare şi mai ales a limbilor străine - în 
primul rând cele slave -, pe care le poseda atât de bine Haşdeu. 

Prima sa lucrare istorică „publicată în 1872 în „Convorbiri literare", se intitulează 
Studii asupra atâmării sau neatârnării politice a românilor în deosebite secole. Autorul 
îşi propunea să cerceteze diferitele influenţe - slave, magliiare, greceşti etc. - 
exercitate de-a lungul veacurilor asupra poporului român. Spre deosebire de Haşdeu, 
acorda o pondere însemnată, ciiiar exagerată, factorului slav. Se opunea teoriei foarte 
la modă pe atunci în istoriografia noastră (susţinută de Haşdeu, apoi de Xenopol) că, în 
perioada migraţiilor, românii s-ar fi retras în zonele muntoase, păstrându-şi neatinsă 
puritatea etnică, iar mai târziu ar fi coborât la câmpie. Panu vede mai realist în această 
problemă, refuzând să admită asemenea deplasări ale unui popor întreg. Subiectul ales 
depăşea însă cu mult posibilităţile istoricului, fapt recunoscut de el însuşi. Panu citise 
întreaga literatură istorică românească de până la el, documentele publicate şi unele 
lucrări străine, în limbi occidentale. Era însă prea puţin, şi mai ales necunoaşterea 
limbilor popoarelor slave, a căror influenţă asupra românilor urmărea să o trateze, nu 
putea fi suplinită prin nimic. A renunţat el însuşi, după al cincilea articol al seriei, să mai 
continue. 

Lucrarea amintită a fost fireşte stimulată de preocupările similare ale lui Haşdeu care 

începuse încă din 1871 să publice în „Columna lui Traian" părţi din Istoria critică a 
românilor. La Junimea, acestea erau citite cu atenţie şi discutate. Dacă Panu, din lipsa 
cunoştinţelor necesare, nu putea clădi o operă care să rivalizeze cu cea a lui Haşdeu, în 
schimb era mai aproape de posibilităţile sale şi mai potrivită spiritului său o critică a 
lucrării marelui istoric. Aşa a apărut, în 1873, al doilea său studiu, de fapt o recenzie, o 
discuţie pe marginea Istoriei critice a românilor. Panu găseşte o serie de exagerări şi 
interpretări forţate ale izvoarelor în opera lui Haşdeu, ceea ce este adevărat. Critică de 
pildă demonstraţia acestuia că Ţara Românească s-ar fi întins în secolul XIV până la 
Bacău, interpretarea abuzivă a termenului „Ungrovlahia", vechimea presupusă, dar 
nedovedită, a dinastiei Basarabilor în Oltenia, ca şi descendenţa, la fel de ipotetică, a 
Muşatinilor din Basarabi. Toate aceste observaţii sunt juste şi s-ar mai fi putut găsi şi 
alte puncte slabe sau discutabile în Istoria critică. Panu nu îşi ascunde admiraţia în faţa 
monumentalei opere, a efortului întreprins de „un om inteligent în luptă cu lucruri 
imposibile", a erudiţiei neobişnuite; cere însă o analiză mai echilibrată, renunţarea la 
exagerări, respectarea adevărului, indiferent de sentimentele naţionale. „Adevăratul 
patriotism - consideră el - stă în a cerceta şi iubi pe strămoşi cu toate fazele lor de 
trecere, a analiza toate epocile, a dezveli toate rănile şi nenorocirile, a ne mândri când 
avem dinaintea noastră fapte strălucite, a plânge când vom îndura înjosire şi cădere, 
dar în amândouă cazurile a cerceta lucrurile cu nepărtinire, cu iubire de adevăP'. 

Recenzia lui Panu a fost urmată de o vie polemică. Haşdeu însuşi a socotit că nu 
este necesar să „coboare" până la nivelul adversarului, în schimb discipolul său Grigore 



Tocilescu, viitorul ariieolog, şi-a apărat maestrul, scriind broşura Cum se scrie la noi 
istoria, un atac ascuţit împotriva lui Panu. Acesta, răspunde tot în paginile „Convorbirilor 

literare". 

Cea mai cunoscută lucrare istorică de tinereţe a lui G. Panu este Studiul istoriei la 
români, apărută în mai multe numere din „Convorbiri literare", între 1 noiembrie 1874 - 1 
februarie 1875. într-un spirit tipic maiorescian - căci mentorul Junimii impusese 
membrilor de rând nu numai o concepţie precisă, dar şi un stil, un anumit mod de 
argumentare - Panu îşi propune aici să analizeze întreaga dezvoltare a istoriografiei 
române de la cronicari până în timpul său. Este primul studiu mai amplu de istoriografie 
din literatura noastră, fireşte nu obiectiv, căci autorul pleca de la teza junimistă a unei 
culturi româneşti deficitare, care nu îşi poate găsi drumul decât prin adoptarea „noii 
direcţii". Se pronunţă împotriva falsificărilor şi exagerărilor de tot felul, arătând, lucru 
desigur just, că singurul scop al istoriei este stabilirea adevărului. Prezentarea începe cu 
IVliron Costin şi Dimitrie Cantemir, criticaţi pentru susţinerea originii noastre pur latine; 
istoria lui Constantin Cantacuzino (atribuită pe atunci spătarului IVIilescu) - consideră 
autorul -, deşi inferioară sub alte aspecte lucrărilor lui IVI. Costin şi D. Cantemir, se 
remarcă „printr-o judecată mult mai sănătoasă" în problema originii poporului român. 
Panu explică bine condiţiile în care apare Şcoala Ardeleană, legând-o de începuturile 
mişcării naţionale şi justificând până la un punct exagerările ei, explicabile prin reacţia 
faţă de denigratorii străini. El combate însă excesul latinist şi naţionalist, întâlnit la Petru 
IVIaior şi, în ciuda unei documentări superioare, la Giieorglie Şincai. în mod deosebit 
critică însă „continuarea şcolii transilvănene în România" caracterizată, în condiţii 
istorice care nu mai impuneau asemenea exagerări, printr-un naţionalism, rău înţeles şi 
denaturarea adevărului. Dintre toţi, după opinia autorului doar Bălcescu dovedeşte un 
spirit „adevărat ştiinţific"^*^. în rest tratarea istoriei nu iese de pe făgaşul lui IVI. Costin şi 
P. IVIaior. La 1873, V. A. Urechia mai scrie despre alungarea tuturor dacilor în urma 
cuceririi romane. Alături de el, pentru deficienţe asemănătoare, sunt amintiţi I. Eliade 
Rădulescu şi A. T. Laurian. Sunt date exemple semnificative din operele acestora, care 
într-adevăr justificau o critică severă. Panu trece apoi la prezentarea „şcolii noi" - este 
vorba de Haşdeu şi cei grupaţi în jurul său -, considerând că „acelaşi spirit al şcolii 
vechi o însufleţeşte". Formai, reprezentanţii săi recurg la un solid aparat ştiinţific, dar 
metoda nouă aplicată, care în sine este bună şi constituie un progres evident, nu este 
totuşi suficientă fără un spirit nou, fără renunţarea la ideile preconcepute. Pe larg, 
autorul studiului critică lucrările lui Haşdeu, mai ales exagerările din monografia despre 
loan Vodă („un democrat, care urăşte grozav aristocraţia, care face reforma 
administrativă şi judiciară, care e ocupat de chestia împroprietăririi ţăranilor şi are cu un 
cuvânt toate ideile d-lui Haşdeu de la 1865, după cum Constituţia lui Radu Negai dată 
în Câmpulung la 1247 cuprindea toate ideile lui Eliade de la 1870"), precum şi din Istoria 
critică. Alături de Haşdeu, este prezentat şi „tovarăşul d-sale de aventuri istorice". Gr. 
Tocilescu; ei sunt acuzaţi nu numai de greşeli şi exagerări, dar şi pentru „rea credinţă". 
Concluzia este că „şcoala lui Haşdeu, influenţată de vechiul spirit, este în privinţa 
adevărurilor generale aproape identică cu şcoala cea veche, ea a adus însă multe 
cunoştinţe lăturalnice noi şi bune, acestea rezultând mai cu seamă din bunătatea 



G. Panu îl apreciază pe marele Istoric şi în Amintiri de la Junimea din laşi: „O reputaţie absolut 
meritată este a lui Bălcescu. Bălcescu pentru mine este întemeietorul criticii în istoria noastră şi 
acel care a ştiut să se ridice ca să concretizeze fenomene sociale la noi, cu o lărgime de vederi şi 
cu o pătrundere, care îl fac să aibă un loc deosebit printre istoricii noştri". 



metodei, ce întrebuinţează". Studiul lui Panu, pe lângă unele exagerări, caracteristice 

spiritului junimist din acea vreme, se remarcă în general printr-o analiză temeinică a 
istoriografiei româneşti, văzută în raport cu evoluţia politică şi culturală, prin expunerea 
clară, sistematică şi principiile generale juste ce le preconizează: metoda riguroasă de 
cercetare, interpretare obiectivă în spiritul adevărului. 

Atras de vârtejul vieţii politice, G. Panu a renunţat după 1874, pentru multă vreme, la 
cercetările istorice. Le va relua abia spre sfârşitul vieţii, alegând o temă care, în 
conjunctura socială şi politică a vremii - în 1907 avusese loc marea răscoală 
ţărănească - interesa tot mai mulţi cercetători: istoria agrară. în 1910, el publică 
lucrarea Cercetări asupra stării ţăranilor în vremurile trecute, din care a apărut doar 
prima parte a primului volum. Ne vom opri asupra ei atunci când vom trece în revistă 
preocupările de istorie socială la începutul secolului XX. 

George Panu nu este mai puţin interesant ca memorialist. Talentul literar şi 
psihologic l-a dovedit în 1893, publicând Portrete şi tipuri parlamentare. Cea mai 
pasionantă operă a sa este însă Amintiri de la Junimea din laşi, publicată în revista 
„Săptămâna" între 1901-1906 şi apoi în două volume, apărute în 1908 şi 1910. Fireşte, 
acestei lucrări i se pot aduce critici întemeiate. Forma nu este întotdeauna 
corespunzătoare, textul fiind destul de prolix şi abundând în repetiţii. Explicaţia constă în 
faptul că amintirile nu au fost scrise, ci dictate. în ce priveşte fondul, E. Lovinescu a 
dovedit frecventele inexactităţi mergând până la povestirea unor întâmplări care nu s-au 
petrecut niciodată. Pentru cine vrea date precise. Amintirile lui Panu trebuie folosite cu 
deosebită prudenţă. Toate aceste limite, oricât ar părea de paradoxal, nu scad însă 
valoarea lucrării. Puţine memorii sunt atât de vii ca opera lui Panu. Nimeni nu a reuşit^'', 
oricare ar fi erorile de amănunt, să reconstituie atmosfera Junimii, atmosfera unei epoci 
în general, în chip atât de fericit. „Dacă adevărul istoric nu e respectat deloc - scria E. 
Lovinescu -, adevărul psihologic e viu fixat în autenticele lui fomne. E singurul ce ne 
interesează de altfel mai mult; personajele memorialistului se mişcă, trăiesc, 
reacţionează după datele psihologice ale fiecărui dintr-înşii; sunt deci mai adevărate 
decât dacă ar fi fost surprinse în amănuntele reale ale cotidianului... Amintirile de la 
Junimea ale lui G. Panu trebuie privite, aşadar, ca documente psihologice şi de creare 
de atmosferă, şi nu ca documente istorice cu amănunte stricte". Cât de vii apar din 
opera lui Panu viaţa acestei societăţi literare, disputele intelectuale ale vremii, 
personalităţi marcante: Eminescu, Alecsandri, Maiorescu etc, precum şi altele astăzi 
aproape uitate! 

La „Junimea" şi-a început activitatea şi A. D. Xenopol prin studii de filosofie a istoriei. 
Ca şi G. Panu - aproximativ în acelaşi timp - s-a îndepărtat şi el, după cum vom vedea, 
de gruparea care îl lansase. Dintre nespecialişti, poate fi amintit scriitorul loan Slavici 
(1848-1925), care publică în „Convorbiri literare" studii despre raporturile româno- 
maghiare şi despre Epoca fanarioţilor (ultimul, apărut în 1878, se bazează pe 
documentele colecţiei Hurmuzaki, la a cărei publicare Slavici îşi adusese contribuţia). 
Tot el a publicat în 1881, în limba gemnană, la Viena, o sinteză despre românii din 
monarhia habsburgică: Die Rumănen în Ungarn, Siebenburgen und der Bukowina, 
apreciată de Titu Maiorescu. Şi marele poet Mihai Eminescu (1850-1889) se interesa de 
istorie şi avea numeroase cunoştinţe în acest domeniu. Mai multe articole scrise de el 
cuprind elemente istorice, în mod special fiind de amintit studiul Influenţa austriacă 



Cealaltă lucrare fundamentală, aparţinând lui lacob Negruzzi, Amintiri din Junimea, deşi mai 
precisă, este lipsită de talentul evocator al lui G. Panu. 



asupra românilor din principate, publicat în „Convorbiri literare" în 1 876. 

Potrivit periodizării propuse de Tudor Vianu, evoluţia „Junimii" cunoaşte mai multe 
faze. Prima, de la întemeiere până în 1874, etapa elaborării şi afirmării principiilor 
junimiste. Sunt anii când publică T. Maiorescu articolele programatice amintite, când 
Panu susţine o nouă metodă de cercetare prin polemicile cu Haşdeu, când A. D. 
Xenopol scrie studiile de filosofie a istoriei, la care ne vom referi. Spiritul critic şi spiritul 
filosofic sunt de la început cele două coordonate principale ale junimismului. A doua 
etapă este cuprinsă între 1874-1885 când, după stabilirea lui T. IVIaiorescu în capitală, 
activitatea societăţii se desfăşoară paralel la laşi şi Bucureşti. Este o fază mai puţin 
polemică - semn că unele idei junimiste începuseră să fie acceptate -, când se remarcă 
în paginile „Convorbirilor literare" articolele istorice ale lui A. D. Xenopol şi ale altor 
autori, mai puţin cunoscuţi, dintre care amintim pe Al. Papadopol-Calimah (1833-1898), 
membru al Academiei Române, cu studii bine documentate, în special de istorie 
medievală, dar în general mărunte, fără vreo viziune de ansamblu deosebită. 

O nouă etapă, între 1885 (când „Convorbirile" se mută în Bucureşti) şi 1900, se 
caracterizează, paralel cu un regres pe plan literar, prin ponderea crescândă a 
preocupărilor ştiinţifice, inclusiv de istorie. Acum îşi publică o bună parte a studiilor lor, 
Dimitrie Onciul şi loan Bogdan. Prin ei se realizează cu adevărat programul lansat din 
primii ani de T. IVIaiorescu şi susţinut de G. Panu, ale cărui idei esenţiale (spirit critic, 
obiectivitate, adevăr, renunţarea la exagerările naţionaliste) vor deveni un bun comun al 
întregii noastre istoriografii. După o fază cuprinsă între 1900-1906 când, dominate de 
personalitatea lui I. Bogdan, „Convorbirile" vor publica în primul rând istorie, în spiritul 
„şcolii critice", revista îşi va pierde treptat influenţa, istoricii de frunte publicând tot mal 
rar în paginile ei. De altfel, şi „Junimea", ca societate culturală, încetase să existe. De-a 
lungul a câtorva decenii îşi realizase însă menirea, contribuind - în ce priveşte 
cercetarea istorică - la trecerea de la Istoriografia impregnată de romantism a anilor 
1860, la Istoriografia înţeleasă ca ştiinţă, aşa cum era văzută în momentul 1900. 



4. ALEXANDRU D. XENOPOL 



La şcoala „Junimii" s-a format Alexandru D. Xenopol, a cărui operă reprezintă 
punctul culminant atins de istoriografia română în secolul XIX. Lucrările sale 
fundamentale - care l-au impus atât pe plan naţional, cât şi european - au apărut, este 
drept, după ce Xenopol părăsise „Junimea"; multe studii pregătitoare, unele de mare 
întindere, cuprinzând ideile esenţiale ce vor sta la baza operei de mai târziu, au fost 
publicate însă, în tinereţea sa, în paginile „Convorbirilor literare". 

A. D. Xenopol s-a născut la laşi în anul 1847^**. A urmat studiile medii în capitala 
Moldovei, iar apoi, cu o bursă primită din partea „Junimii", şi-a continuat pregătirea în 
Germania, la universităţile din Berlin şi Giessen, între 1867-1871. A obţinut doctoratul în 
filosofie şi în drept, urmând în aceşti ani cursurile de istorie, ţinute de renumiţii profesori 
Mommsen, Curtius, Ranke. De fapt, istoria era o pasiune mai veche a sa; mai târziu va 
povesti cum, elev fiind, se simţise atras de această disciplină citind Histoire de la 
civilisation en Europe şi Histoire de la civilisation en France, lucrările marelui istoric 
francez Guizot. în primii ani, interesul său se va îndrepta nu atât spre cercetarea istorică 
propriu-zisă, ci spre problemele mai generale, de filosofie a istoriei. Studiile sale în acest 
domeniu ni-l prezintă pe Xenopol, încă din anii primei tinereţi, ca un important 
deschizător de drumuri, alături de B. P. Haşdeu, în gândirea noastră istorică. 

Prima sa contribuţie la „Convorbiri literare" este studiul Cultura naţională, publicat în 
mai multe numere, între 15 iulie şi 1 noiembrie 1868. El se pronunţă aici împotriva 
cosmopolitismului, considerând că fiecare popor, a cărui dezvoltare depinde de 
interacţiunea unei anumite rase şi unui anumit mediu natural, are o evoluţie specifică. 
Dacă ştiinţa, religia, comerţul, industria sunt categorii mai mult sau mai puţin universale, 
în schimb limba, dreptul şi moravurile, literatura şi tradiţiile, arta sunt specifice fiecărui 
popor. Naţiunile au deci o viaţă proprie, iar progresul omenirii în ansamblu nu se poate 
realiza decât prin respectarea specificului lor cultural. 

Un studiu de mari dimensiuni a publicat Xenopol în 1869 (între 1 iunie şi 15 
noiembrie), sub titlul Istoriile civilizaţiunii. Influenţa concepţiei pozitiviste, detectabilă şi în 
studiul anterior, este aici evidentă; el consideră că istoria „tinde a deveni o ştiinţă", 
menirea istoricului fiind de a căuta „legile după care omenirea (sau un popor) se 
dezvoltă"; Xenopol se referă la „o regularitate în dezvoltarea omenirii, o regularitate 
dominată de legi tot atât de nestrămutabile ca acelea cărora sunt supuse corpurile 
cereşti". Ca şi pozitiviştii, ei ne apare partizan al istoriei civilizaţiilor, care insistă mai 
puţin asupra evenimentelor mărunte, accidentale, şi încearcă să descifreze liniile 
directoare ale istoriei omenirii. Şi totuşi, încă de acum, Xenopol îşi manifestă rezerve 
faţă de interpretarea prea rigidă propusă de pozitivism, arătând că ar fi greşită 
identificarea fenomenelor spirituale cu cele naturale. în natură, consideră el, fenomenele 
se caracterizează prin repetiţie, în timp ce faptele spiritului se schimbă neîntrerupt. 
Expune astfel, pentru întâia dată, distincţia, pe care o va aprofunda mai târziu, dintre 
faptele de succesiune şi cele de repetiţie. „Legile istoriei sunt legi de direcţiune, de 
dezvoltare, nu de reproducere periodică", precum se întâmplă în ştiinţele naturii. Mai 

^® Originea tatălui său nu este bine lămurită. Venise din Germania, deşi afirma că aparţine unei 
familii anglo-saxone; stabilindu-se în Moldova, şi-a schimbat numele din Brunswick în Xenopol (în 
greceşte -„străin"), s-a căsătorit cu o autolitonă. Măria Vasiliu, integrându-se pe deplin în 
societatea românească. 



târziu; Xenopol va rupe complet cu interpretarea pozitivistă, renunţând la conceptul de 

„lege" în istorie. 

Deşi în Istoriile civilizaţiunii, autorul trece în revistă şi lucrările istoricilor Guizot, 
Lecky, Draper, cea mai întinsă parte a analizei şi a criticii priveşte opera lui Buckie. Este 
o critică foarte severă - de remarcat că până atunci „Junimea" îl acceptase fără critică 
pe istoricul englez -, justificată prin exclusivismul şi simplificările exagerate ale lui 
Bucl<le. Acesta explica întreaga istorie prin influenţa naturii asupra spiritului şi a spiritului 
asupra naturii. Poate însă influenţa naturii - se întreabă Xenopol - să explice limbile 
diferite, dreptul sau deosebirea dintre italieni şi romani? Ceea ce Buckle explică printr-o 
singură cauză, este efectul mai multora. în ce priveşte influenţa spiritului asupra naturii, 
istoricul englez credea că singurul motor al progresului este ştiinţa. „Supunerea naturii 
de către om - răspunde Xenopol - este una din formele civilizaţiunii... ea merge în 
genere paralel cu întreaga dezvoltare, dar nu este deloc motorul însuşi al civilizaţiunii". 
Pe lângă ştiinţă, trebuie luate în considerare şi celelalte aspecte ale evoluţiei umane: 
limba, dreptul, moravurile, literatura, arta etc. Toate acestea, ca şi ştiinţa, sunt însă 
efecte, nu cauze ale mersului istoriei. Cauza adevărată, crede Xenopol, este „principiul 
dezvoltării pus în sufletul omenesc"; dezvoltarea este ocazionată de cadrul natural şi 
caracterul rasei, poporului, dar nu determinată de acestea. Greşeala cea mare a lui 
Buckle, consideră istoricul român, stă în faptul că a folosit o metodă falsă de cercetare, 
prin analogie cu ştiinţele naturii. Xenopol propune o altă metodă, pe care o consideră 
mai potrivită, cea psiinologică. Nu putem afla legile istoriei, fără a cunoaşte sufletul 
omenesc; „baza istoriei ştiinţifice e psihologia popoarelor" afirmă el, referindu-se la 
unele preocupări ale specialiştilor germani (Lazarus, Steinthal) în această direcţie. 

Studiul lui Xenopol reprezintă o critică îndreptăţită a interpretărilor pozitiviste 
exagerate şi are meritul de a sublinia deosebirea ce trebuie făcută între natură şi 
societate, respingând aplicarea mecanică a legilor uneia la cealaltă. Arătând pe bună 
dreptate că mersul istoriei este mult mai complex decât îl vedea Buckle, Xenopol 
susţine la rândul său teze discutabile, apelând în primul rând la acel „principiu al 
dezvoltării" de sine stătător, idee vagă, greu de definit. 

în 1870-1871, Xenopol publică în „Convorbiri literare" o nouă lucrare, intitulată Studii 
asupra stării noastre actuale. Printre diferite aspecte tratate - întâlnim astfel o critică a 
latinismului exagerat, sublinierea factorului economic în dezvoltarea unui popor etc. - 
autorul se opreşte şi asupra însemnătăţii istoriei ca obiect de cercetare şi de studiu. 
Afirmă din nou - tot sub influenţa pozitivismului - că în istorie există legi nestrămutate şi 
o succesiune necesară a evenimentelor, care nu anulează însă libertatea; merge ciiiar 
până la a susţine că „legile naturale sunt baza fundamentală a legilor sociale", 
contrazicându-şi oarecum ideile anterioare şi făcând un pas spre Buckle. Oricâte critici 
ar aduce exagerărilor pozitivismului, într-o formă mai moderată el este totuşi în tinereţe 
un gânditor pozitivist. în legătură cu studiul istoriei, arată că în şcoli ar trebui predată 
istoria civilizaţiei şi sub liniază importanţa politică, patriotică a istoriei. „Numai din istorie 
- arată el - putem înţelege marile probleme care mişcă omenirea de astăzi şi la 
rezolvarea cărora fiecare e chemat a contribui şi fiecare va contribui cu atât mai bine cu 
cât, cunoscând mersul trecutului, va vedea încotro tinde progresul în viitor. Cum se 
poate înţelege marea mişcare a naţionalităţilor fără studiul istoric al acestei mişcări; cum 
se poate înţelege ce vor comuniştii... fără cunoştinţa fenomenelor istorice ce au dat 
naştere teoriilor lor (dezvoltarea industriei, invenţia maşinilor, a aburului etc.)". 

Pe lângă cele trei studii importante amintite, A. D. Xenopol a publicat, timp de un 



deceniu, în „Convorbiri literare", un număr însemnat de scrieri din cele mai variate 
domenii, dovedindu-se cel mai asiduu dintre toţi colaboratorii revistei^^. în această 
vreme, întors de la studii, devenise în 1871 procuror la tribunalul din laşi, iar în 1872 
prim procuror. Demisionează însă în 1878, preferând cariera de avocat. Formaţia şi 
activitatea juridică au influenţat pozitiv pregătirea sa de istoric, ajutându-l să trateze cu 
un plus de competenţă evoluţia instituţiilor şi legislaţiei româneşti. 

în 1878 Xenopol - care nu făcuse niciodată politică junimistă, aparţinând, ca atâţia 
alţii, doar „Junimii" culturale - se înscrie în partidul liberal moderat, condus de M. 
Kogălniceanu. Junimiştii nu i-au iertat niciodată acest pas, un antagonism, uneori 
violent, luând treptat locul vechii colaborări (timp de câţiva ani, el continuă însă să 
publice, deşi mai rar, în „Convorbiri literare"). 

în primii ani după răcirea raporturilor cu „Junimea", A. D. Xenopol se remarcă prin 
două lucrări importante. în 1879 (nouă ediţie în 1882) publică volumul Studii economice, 
în care se pronunţă în favoarea unei industrii mari pentru România, susţinând protejarea 
acesteia prin intervenţia statului; subliniază din nou strânsa legătură dintre aspectele 
economice şi spirituale. în 1880, îi apare prima lucrare amplă cu caracter istoric, în două 
volume, intitulată Războaiele dintre ruşi şi turci şi înrâurirea lor asupra ţărilor române. 
Cartea s-a bucurat de succes, căci se lega strâns de problemele politice contemporane: 
în 1877-1878 avusese loc războiul care consacrase independenţa României, urmat de 
hotărârile, atât de disputate, ale Congresului de la Berlin. A. D. Xenopol nu se fereşte să 
trateze cele mai arzătoare probleme actuale, susţinând ideea că istoria poate servi 
politica. El expune întregul şir al războaielor ruso-turce de la 171 1 la 1878. Lucrarea era 
concepută ca un îndreptar pentru oamenii politici, concluziile autorului fiind apropiate de 
ideile şefilor politici liberali. Aceasta explică faptul că însuşi primul ministru I. C. Brătianu 
a facilitat lui A. D. Xenopol obţinerea catedrei de istoria românilor la Universitatea din 
laşi, în anul 1883. în lecţia sa inaugurală, el şi-a exprimat din nou vechea-i convingere 
că „istoria tinde a deveni ştiinţă", făcând însă distincţia între faptele istorice 
(nerepetabile) şi cele care formează obiectul ştiinţelor naturii. 

Primul curs al noului profesor de istoria românilor trata problema formării şi 
continuităţii poporului român. El pomea de la combaterea tezelor lucrării publicate în 
1871, la Leipzig, de austriacul Robert Rosler sub titlul Romaenische Studien. Rosler 
preluase teza lui Sulzer - fără a-l cita de altfel pe acesta -, încercând să dovedească 
stabilirea românilor la nord de Dunăre abia în secolul XIII; susţinea că dacii ar fi dispărut 
cu toţii după cucerirea romană, iar romanii înşişi în anul 271 ar fi evacuat complet 
provincia Dacia. Printre „argumentele" sale în sprijinul tezei originii sud-dunărene a 
românilor figurează lipsa elementelor germane în limba română, asemănarea dintre 
„daco-română" şi macedo-română, influenţa sud-slavă în limbă etc. Apariţia lucrării lui 
Rosler a generat o îndelungată polemică ştiinţifică (dar şi cu substrat politic) în 
istoriografia europeană, privitoare la formarea poporului român. Xenopol a combătut 
concluziile lucrării într-o întinsă recenzie publicată în 1875 în „Convorbiri literare"; după 
aproape zece ani, în faţa studenţilor, a reluat întreaga chestiune, pe baza unei 
argumentaţii mult mai largi. Cursul a fost publicat în 1884, sub titlul Teoria lui Rosler. 
Studii asupra stăruinţa românilor în Dacia Traiană. Un an mai târziu, în 1885, se publică 
la Paris o traducere franceză: Une enigme historique. Les Roumains au Moyen-Age. 



în domeniul istoriei mai sunt de semnalat Studii asupra vechilor noastre aşezăminte (1874), 
Herodot în raport cu istoria noastră (1875), Strabon în raport cu istoria noastră (1876), Despre 
„Românische Studien" a d-lui Rosler (1 875), Baza geografică a istoriei românilor (1 875) etc. 



Pornind de la combaterea unei teorii eronate, Xenopol îşi construieşte propria sa 

ipoteză. El aduce - pe baza textelor vechilor autori dar şi a inscripţiilor - numeroase 
argumente referitoare la persistenta şi romanizarea dacilor. încearcă să dovedească 
slaba romanizare a Moesiei în antichitate, fiind deci greu de presupus că de aici ar fi 
putut românii să treacă la nordul fluviului; consideră că în Peninsula Balcanică, românii 
nu trăiau în Moesia, ci mai la sud, în Balcani. Ritul slav în biserica română se explică, în 
mod greşit, prin faptul că statul bulgar s-ar fi întins, cel puţin sub primul ţarat, şi la nord 
de Dunăre, în IVluntenia, IVloldova şi Transilvania. Xenopol analizează detaliat cronica lui 
Anonimus, a lui Nestor, mărturii ale prezenţei româneşti la nord de Dunăre. El se referă 
la documente din secolul XIII, care consemnează pe români în toate părţile Transilvaniei 
şi dovedesc că aceştia se bucurau de mai multe drepturi ca în veacurile ulterioare, nu 
puteau fi deci abia veniţi pe teritoriul ce îl locuiau. 

Printre argumentele mai însemnate în sprijinul continuităţii, autorul aduce toponimia, 
denumirile păstrate dovedind o continuitate permanentă (numele de oraşe fac excepţie, 
ceea ce se explică prin caracterul destructiv al năvălirilor barbare). Limba română nu 
este, ca la Rosler, un argument împotriva, ci în favoarea continuităţii. „Daco-românii şi 
macedo-românii sunt două popoare deosebite prin obârşia lor, care datoresc 
asemănarea lor covârşitoare împrejurării că se trag din amestecul aceloraşi elemente" 
Cuvintele asemănătoare cu cele albaneze se explică prin fondul comun traco-iliric, iar 
lipsa elementelor germane prin inexistenţa unei convieţuiri cu goţii sau gepizii. în 
schimb, după părerea lui Xenopol, în limba maghiară sunt numeroase cuvinte de origină 
română. Teza propusă de el este retragerea românilor în munţi, în epoca migraţiei 
popoarelor; după ultimul val, cel al tătarilor, românii s-au extins spre câmpie, pomind 
mai ales din Maramureş şi Făgăraş. Xenopol este - şi va rămâne toată viaţa - partizan 
al „descălecatului", acceptând legenda lui Negru Vodă. Legenda descălecatului, 
unitatea remarcabilă a limbii române, ca şi existenţa unor cuvinte de origine maghiară în 
graiul tuturor românilor - sunt elemente explicate de el prin continuitatea populaţiei 
româneşti în „cetatea" Carpaţilor, în zona Transilvaniei. Deşi teza lui este discutabilă - 
de ce o continuitate numai în Transilvania? -, Xenopol are meritul de a fi găsit multe 
puncte slabe ale teoriei lui Rosler şi de a fi adus numeroase argumente în favoarea 
vieţuirii neîntrerupte a românilor la nord de Dunăre. 

între 1 884-1887, Xenopol realizează la Universitatea din laşi un curs complet asupra 
istoriei românilor. Rezultatul este monumentala lucrare Istoria românilor din Dacia 
Traiană, al cărui prim volum apare în 1888 şi al şaselea, ultimul, în 1893. Cele şase 
volume tratează istoria cuprinsă între anii 513 î.e.n. (prima menţiune despre geţi, 
consemnată în secolul următor de Herodot) şi 1859, data unirii Moldovei şi Ţării 
Româneşti. S-au adus atunci critici istoricului pentru temeritatea întreprinderii sale. De la 
Şincai (care se oprise la anul 1739), făcând excepţie de manuale şcolare şi încercări 
neduse până la capăt, nimeni nu realizase o istorie completă şi amănunţită a poporului 
român. Unii socoteau că momentul realizării marii sinteze era încă îndepărtat. Arhivele 
ascundeau multe documente necercetate, publicarea lor abia începuse, iar monografii 
pregătitoare se scriseseră încă puţine. Toate aceste consideraţii erau adevărate, dar, 
arăta Xenopol pe bună dreptate, „istoria unui timp se clădeşte întotdeauna cu materialul 
adunat până atunci". Remarca sa cuprinde mult bun simţ; altminteri - documente 
necunoscute rămânând mereu -, o asemenea lucrare nu s-ar fi putut scrie niciodată. 
Documentaţia sintezei lui Xenopol stă exclusiv în lucrări şi izvoare publicate; autorul nu 
a făcut cercetări speciale de arhivă, lucru de altfel greu de realizat atunci când îţi propui 



să scrii nu o monografie limitată, ci întreaga istorie a unui popor. Valoarea operei trebuie 

căutată nu în noutatea materialului, ci în admirabilul efort de sinteză, în vasta 
construcţie arhitectonică, ce a cuprins într-un tot armonios toate materialele cunoscute, 
răzleţe până atunci, ale istoriei româneşti. Este prima sinteză modernă de istorie a 
românilor. 

IVIaterialul este organizat pe baza unei periodizări, care acordă primatul elementelor 
naţionale şi culturale, inclusiv influenţelor străine. Istoria veche durează până la 1290 
(„descălecarea" Ţării Româneşti prin Negru Vodă, cum crede, respectând tradiţia, 
autorul); această epocă conţine în esenţă „formarea naţionalităţii române". Sunt reluate 
în general ideile cuprinse în lucrarea despre Teoria lui Rosler. Este partea cea mai 
învechită a sintezei, căci prelucrarea cu mai mult spirit critic a izvoarelor şi descoperirea 
altora noi, mai ales arheologice, au corijat multe dintre afirmaţiile lui Xenopol. A doua 
perioadă, cea medie, se cuprinde între 1290-1633 şi este „epoca slavonismului". 
Urmează epoca modernă, între 1633-1821, sau „influenţa grecească". Influenţe externe, 
care s-au limitat de altfel, la pătura superioară a societăţii, sunt privite astfel ca elemente 
cheie pentru periodizare. De la 1821 începe perioada contemporană sau „epoca 
românismului", caracterizată prin trezirea şi manifestarea sentimentului naţional. 

Am văzut interesul lui Xenopol, manifestat de timpuriu, pentru istoria civilizaţiei, de 
asemenea activitatea sa juridică şi cercetările economice. Şi în Istoria românilor el nu se 
va mulţumi să înşire evenimentele politice - deşi acestea formează scheletul cărţii -, ci, 
pe lângă ele, va trata detaliat evoluţia economică, viaţa socială, instituţiile şi dreptul, 
administraţia, cultura etc.''°. Pentru prima oară, într-o sinteză de istorie românească, 
este acordat un spaţiu larg, numeroase capitole speciale, problemelor de civilizaţie 
materială şi spirituală. în ce priveşte istoria politică este de remarcat legătura 
permanentă stabilită de autor între istoria românească şi cea a popoarelor vecine; 
istoria românilor nu este privită izolat, ci ca parte integrantă a istoriei europene. De 
pildă, evenimentele secolelor XVIII-XIX sunt strâns legate de conflictele politice şi 
militare ale Europei răsăritene, în primul rând de războaiele între ruşi, austrieci şi turci. 
Deşi unele părţi ale lucrării sunt evident învechite, deşi modul de a concepe astăzi 
istoria este în bună măsură diferit, sinteza lui Xenopol poate fi consultată şi în prezent 
cu folos. Dacă ne gândim cât de repede se uzează în secolul nostru rezultatele 
cercetării ştiinţifice, admirăm cu atât mai mult această lucrare solidă, riguros construită, 
care a rezistat în chip remarcabil trecerii timpului. 

Pe baza Istoriei românilor din Dacia Traiană, A.D. Xenopol a publicat în limba 
franceză o sinteză mai concisă, apărută în două volume, la Paris, în 1896. Prefaţa 
lucrării a fost scrisă de cunoscutul istoric francez Alfred Rambaud. Printre numeroasele 
sale merite, trebuie să trecem la activul lui Xenopol şi intensa popularizare peste hotare 
a istoriei româneşti. El colabora încă din 1881 la „Revue historique". Este de remarcat şi 
colaborarea lui la importanta lucrare colectivă, Histoire generale du IV siecle ă nos 
jours, apărută sub conducerea istoricilor Lavisse şi Rambaud, în 12 volume, între 1893- 
1901. Xenopol scrie în volumele III şi V (1894-1895) capitolele referitoare la români. 

Importantele merite câştigate în domeniul istoriei naţionale au fost recunoscute prin 
alegerea sa ca membru al Academiei Române, în 1893. Ocupa aici locul rămas vacant 
prin moartea lui M. Kogălniceanu. 

După cum am văzut, primele preocupări ale lui Xenopol nu atingeau cercetarea 



Un calcul aproximativ arată că cea. 70% din conţinutul lucrării tratează evenimente politice, 
restul referindu-se la aspectele cele mai diverse ale civilizaţiei. 



istorică propriu-zisă, ci filosofia istoriei. Munca susţinută pentru realizarea marii sinteze 

de istorie a românilor l-a îndepărtat o vreme de celălalt teren de studiu; odată însă prima 
mare operă încheiată, a revenit la preocuparea predilectă a tinereţii. Urmarea a fost 
masivul volum publicat în limba franceză, la Paris, în 1899, sub titlul Les principes 
fondamentaux de l'histoire (în traducere românească: Principiile fundamentale ale 
istoriei, laşi, 1900; o prezentare sintetică în Expunere pe scurt a Principiilor 
fundamentale, Bucureşti, 1901). Mai târziu a refăcut şi completat lucrarea, publicând o 
nouă ediţie, tot la Paris, în 1908, sub titlul La theorie de l'histoire. 

Propunându-şi să definească scopul, principiile şi metoda istoriei, să explice cauzele 
şi succesiunea evenimentelor, Xenopol se rupe acum definitiv de concepţia pozitivistă 
pe care, cu toate rezervele amintite, o adoptase în tinereţe. Atunci se mulţumise a 
constata caracterul specific al legităţii istorice, acum se pronunţă hotărât împotriva 
existenţei legilor în istorie. Consideră chiar un non sens termenul „lege istorică", dat fiind 
că legea desemnează un raport precis, constant, iar istoria reprezintă o permanentă 
schimbare. Istoricul român se încadrează astfel în curentul antipozitivist, reacţie întâlnită 
mai ales în Germania (sub numele de „istorism" sau curent idiografic) spre sfârşitul 
secolului XIX. Filosofii germani Windeiband (1848-1915) şi Rickert (1863-1936) făceau 
o deosebire totală între ştiinţele naturii şi cele istorice, arătând că primele sunt 
guvernate de legi, celelalte însă se interesează de fapte individuale, nerepetabile. 
Xenopol nu a cunoscut ideile acestora decât după apariţia primei ediţii a cărţii lui, dar 
idei similare circulau mai de mult în istoriografia şi filosofia germană. Unul dintre 
profesorii săi la Universitatea din Berlin, Droysen, combătuse încă în 1868 pe Buckle, 
marcând deosebirea dintre fenomenele ce se repetă periodic, specifice ştiinţelor naturii 
şi cele istorice, în veşnică transformare. O influenţă mai mare asupra sa a avut însă 
filosoful francez Augustin Cournot, care publicase în 1861 un Trăite de l'enchainement 
des idees fondamentales dans les sciences et dans l'histoire în care, considerând istoria 
ca o ştiinţă a faptelor succesive, lansa ideea „seriei istorice", adoptată şi dezvoltată apoi 
de Xenopol. 

Istoricul român se opune clasificării - de mare trecere în epocă - a cunoştinţelor 
umane în ştiinţe ale materiei şi ale spiritului. El propune o altă împărţire, pomind de la 
ideea că, toate fenomenele cunoscute fiind statornice sau schimbătoare, trebuie să 
existe două categorii de ştiinţe: ştiinţe ale coexistenţei şi ştiinţe ale succesiunii. în cadrul 
primelor, fenomenele se repetă necontenit: căderea corpurilor, dilatarea gazelor, 
presiunea lichidelor etc. Faptele succesive nu se repetă însă niciodată identic. De aceea 
nu sunt posibile legi în istorie, ceea ce nu înseamnă că succesiunea se petrece la 
întâmplare. „Coexistenţa dă naştere la legi, succesiunea la serii"... Istoria este o 
cunoştinţă de fapte individuale", care pot fi însă cercetate şi explicate cu precizie 
ştiinţifică; dacă nu există legi precise, dacă în consecinţă istoria nu poate prevedea 
viitorul, în schimb - consideră Xenopol - cauzalitatea poate fi mai bine lămurită în istorie 
decât în „ştiinţele coexistenţei". 

în istorie evenimentele se înlănţuie, se explică unele pe altele; mergând din cauză în 
cauză stabilim o „serie istorică", ale cărei origini se pierd în vremurile cele mai 
îndepărtate. Demonstrarea organizării evenimentelor în serii reprezintă o importantă 
contribuţie la filosofia şi teoria istoriei. 

Dacă modul de desfăşurare a evenimentelor este „seria", care sunt însă cauzele 
evoluţiei istorice? Xenopol arată că există unii factori constanţi, care nu determină, dar 
condiţionează dezvoltarea. Aceştia sunt în primul rând rasa şi mediul fizic; în legătură cu 



ele se cristalizează şi caracterul naţional al fiecărui popor. In acest cadru acţionează 

forţele istorice. Există, crede Xenopol, o forţă nedefinită a evoluţiei care duce omenirea 
spre progres (se observă aici influenţa filosofiei idealiste germane). Din fericire, nu se 
opreşte la această motivaţie vagă, constatând şi existenţa unor „forţe auxiliare" ale 
evoluţiei. Acestea sunt: mediul intelectual al epocii, instinctul de conservare (cu trei 
aspecte principale: tendinţa de expansiune, lupta pentru existenţă şi tendinţa de 
imitare), individualitatea - oamenii mari ai istoriei - şi hazardul. Apariţia unor mari 
personalităţi este, după părerea lui Xenopol, inexplicabilă. Elementul personalităţii şi 
hazardului se împleteşte însă întotdeauna cu fapte explicabile, care permit aşezarea 
oricărui eveniment într-o anumită serie istorică''^ Personalităţii i se acordă însă un rol 
exagerat, războiul franco-prusian din 1870 fiind astfel explicat în bună măsură prin 
antagonismul Napoleon lll-Bismarck. 

Prin opera sa, Xenopol a adus cea mai de seamă contribuţie românească în 
domeniul filosofiei istoriei. însemnătatea lucrării este astfel de netăgăduit. Autorul are 
meritul de a fi dovedit, împotriva exagerărilor pozitiviste, caracterul specific al faptelor 
istorice şi de a fi demonstrat că istoria este o ştiinţă, având propria sa metodă de 
cercetare. Ideea seriilor istorice, propusă de el, reprezintă o metodă utilă de lucru, de 
organizare a materialului. Pe de altă parte, ea este totuşi destul de vagă, înglobând 
laolaltă fapte cu adevărat esenţiale ca şi evenimente fără semnificaţie deosebită. 
Evenimentele, indiferent de seria căreia îi aparţin, trebuie privite mai mult în raport cu 
toate aspectele şi condiţiile epocii lor decât legate la nesfârşit, prin conexiuni adesea 
forţate, de elemente ale aceleiaşi serii petrecute cu sute sau mii de ani în urmă. Seriile 
explică mai bine evenimentele politice, faptele propriu-zise. Deşi interesat de istoria 
civilizaţiei, Xenopol rămâne în cea mai mare parte a lucrărilor sale în primul rând un 
istoric politic. De aceea pune atât preţ pe individual, pe nerepetabil, faptele politice fiind 
cele mai individualizate. Are meritul de a nu fi admis sociologizarea completă, 
exagerată, a istoriei, dar a căzut în greşeala contrarie. Atunci când se discută problema 
legităţii în istorie, ea nu se referă la evenimentele superficiale, ci la evoluţia mai adâncă 
a societăţii, la transformările economice, la mersul general al civilizaţiei. Revoluţia 
industrială a însemnat mai mult decât campaniile lui Napoleon, iar conflictul dintre 
burghezia franceză şi gennană explică mai bine războiul din 1870 decât ciocnirea a 
două personalităţi, cu temperament şi idei diferite. Acordând puţină importanţă evoluţiei 
materiale a societăţii, Xenopol a renunţat implicit la ideea legităţii în istorie. 

în explicarea cauzalităţii, el aduce multe idei interesante, dar şi aici rămân neclarităţi. 
Forţa esenţială a evoluţiei, a progresului omenirii rămâne nedescoperită, autorul 
insistând asupra condiţiilor şi factorilor auxiliari. Rolul rasei este nu numai exagerat, dar 
însăşi noţiunea de rasă neînţeleasă, istoricul referindu-se de pildă la o inexistentă „rasă 
latină", ca un element unitar, cu anumite trăsături specifice. Rolul personalităţii, cum am 
văzut, este exagerat. Se pare că accentul principal cade tot pe factorul psihologic - fie 
că este vorba de rasă, naţiune sau individ -, în timp ce factorii materiali (în afara celor 
constanţi, geografici) sunt minimalizaţi. 

îmbinând preocupările de istorie a României cu cele de teorie istorică, A D. Xenopol 
a publicat în 1903, în două volume, lucrarea Domnia lui Cuza Vodă. Prezentând 



Astfel, oferă Xenopol un exemplu, campania lui Napoleon în Rusia, în 1812, a fost puternic 
influenţată de personalitatea împăratului şi hazardul unei ierni aspre. Aceste elemente se 
suprapun însă pe fondul revoluţiei franceze, prin intermediul căreia evenimentul se integrează 
într-o serie care coboară din cauză în cauză până la originea societăţii. 



perioada 1859-1866, el continuă astfel Istoria românilor din Dacia Traiană, care se 
oprise la 1859; totodată, încearcă să-şi aplice ideile teoretice, organizând materialul pe 
baza seriilor istorice*^. El stabileşte astfel mai multe serii politice ale domniei lui Cuza: 
seria regenerării şi redeşteptării neamului, a atingerii spiritului român cu civilizaţia 
apuseană, îmbunătăţirea situaţiei ţăranilor etc, precum şi serii culturale (poezia 
patriotică, istoria patriotică, însuşirea ştiinţei străine), economice etc. IVIai mult decât în 
încercarea de a-şi aplica sistemul la studiul concret al unei epoci, valoarea lucrării stă în 
bogata ei documentaţie, inclusiv inedită, în prezentarea detaliată a anilor care au 
însemnat înfăptuirea României moderne. Autorul prezintă în primul rând istoria politică, 
inclusiv cea a românilor din Transilvania, dar tratează destul de amănunţit şi problemele 
economice, sociale, culturale. 

Interesat mai ales de mari lucrări de sinteză, Xenopol şi-a continuat activitatea, 
pregătind Istoria partidelor politice în România. Era din nou un prilej pentru el de a 
urmări seriile evenimentelor care au dus la închegarea treptată a acestor partide. Nu a 
reuşit să ducă însă la bun sfârşit, decât volumul I, în două părţi, apărute în 1910-1911, 
cu subtitlul De la origini până la anul 1866. După cum cerea propria sa concepţie asupra 
seriilor, originile trebuiau căutate cu mult în urmă. El se referă astfel la diferitele grupări 
dinainte de 1800, apoi la închegarea partidei naţionale în prima jumătate a secolului 
XIX, la revoluţia din 1848, la Unire şi domnia lui Cuza. Este o prezentare dialectică, 
structurată pe baza seriilor istorice: seria Partidului Naţional, a Partidului Conservator, a 
Partidului Liberal, a grupării partizanilor Unirii şi prinţului străin, a elementelor 
separatiste. în concepţia lui Xenopol, la originea partidelor politice stau atât motive 
economice, cât şi culturale sau religioase. 

Ultima sa monografie apare în 1915, sub titlul Nicolae Kretzulescu, viaţa şi faptele lui 
(1812-1900). Este o prezentare, de mai redusă valoare decât sintezele anterioare, a 
vieţii acestui personaj, însemnat ca om de ştiinţă (a fost primul român doctor în 
medicină), precum şi ca om politic (prim ministru în timpul lui Cuza). 

în 1920, A. D. Xenopol încetează din viaţă după ce, din pricina unei boli îndelungate, 
fusese nevoit să renunţe treptat şi în cele din umnă complet la activitatea ştiinţifică. 

Rolul lui Xenopol în istoriografia românească este dintre cele mai însemnate. Nu a 
fost un cercetător migălos de arhivă (cum era Haşdeu, cum vor fi Onciul, Bogdan, 
lorga), nu l-a preocupat în chip deosebit punerea la punct a unor chestiuni de amănunt 
şi nici acolo unde informaţiile lipseau, nu s-a lansat în ipoteze discutabile. Nu a avut 
originalitatea, fantezia, varietatea preocupărilor şi îndrăzneala ştiinţifică ale unui Haşdeu 
sau lorga. Mai presus de toţi, Xenopol a posedat însă spiritul de sinteză, o minte 
organizată, sistematică. A îndrăznit astfel, atunci când nimeni nu cuteza, să realizeze 
prima istorie completă, concepută în spirit modem, a poporului român. A îndrăznit să 
prezinte în faţa cercurilor ştiinţifice europene o teorie proprie a istoriei. Ceea ce 
impresionează în cele două mari lucrări, demne de folosit şi astăzi, nu este atât 
noutatea materialului sau ideilor, cât temeinicia şi armonia construcţiei. Au apărut între 
timp idei noi, s-au descoperit documente, dar, deşi afectate în chip firesc de uzura 
timpului, operele sale, monumente ale istoriografiei noastre, îşi păstrează încă vigoarea. 



lată un citat semnificativ în acest sens: „Dezvoltarea curge... în şiroaie (serii) paralele, din care 
unele îşi au obârşia în veacuri în depărtate, altele în vremuri mai apropiate, ca nişte râuri lungi 
sau mai scurte care s-ar adăugi către marele ei fluviu, păstrându-şi însă faţa apelor lor. Numai 
prin urmărirea acestor şiroaie, fiecare unic şi deosebit în felul său de a fi, se poate limpezi mersul 
treburilor omeneşti". 



5. ŞCOALA CRITICĂ. DIMITRIE ONCIUL Şl lOAN BOGDAN 



Istoriografia românească nu putea evolua numai pe calea aleasă de Xenopol. Spiritul 
sintetic, interesul pentru marile probleme ale istoriei, pentru ideile generale, trebuiau 
completate cu munca migăloasă a cercetătorului de arhivă. Descoperirea şi 
sistematizarea documentelor, interpretarea lor în spiritul unei critici severe, tratarea 
exliaustivă a unor probleme sau epoci mai restrânse - erau, spre sfârşitul secolului XIX, 
cerinţele obligatorii care stăteau în faţa ştiinţei istorice române. Exista tendinţa spre o 
tehnică tot mai riguroasă a cercetării istorice, care să dea aceleaşi garanţii de precizie şi 
obiectivitate ca cercetarea de laborator în alte ramuri ştiinţifice. Unei asemenea tendinţe 
aparţin istoricii români, care pot fi grupaţi în ceea ce numim „şcoala critică"; marii săi 
reprezentanţi sunt Dimitrie Onciul şi loan Bogdan. 

D. Onciul s-a născut în 1856, în comuna bucovineană Straja, de lângă Rădăuţi. A 
urmat şcoala primară şi liceul la Cernăuţi, apoi, între 1876-1879 a studiat istoria şi 
geografia la universitatea din aceeaşi localitate; între 1879-1881 a continuat studiile la 
Viena. Teza de doctorat a susţinut-o în 1884, la Cernăuţi, cu subiectul Despre 
începuturile statelor româneşti; rămasă în manuscris, lucrarea s-a pierdut, tema va fi 
însă reluată în lucrările ulterioare ale istoricului. între 1885-1887, D. Onciul a fost 
profesor la liceul din Cernăuţi, iar între 1887-1896 la Şcoala normală de acolo. 

Prima sa contribuţie ştiinţifică apare în 1884, în "Convorbiri literare", sub titlul luga 
Vodă, domn al Moldovei la 1374 şi 1400. Studiul este de mult depăşit, căci pornea de la 
documentul falsificat de Haşdeu cu privire la domnia imaginară a lituanianului Iurg 
Koriatovici în Moldova, în 1374-1375. Este însă interesant prin metoda de lucru a 
autorului, care va caracteriza de aici înainte toate cercetările lui. Documentele sunt 
interpretate cu o rară minuţiozitate, argumentaţia este strânsă, de o logică riguroasă, 
căutând să rezolve problema cercetată în toate detaliile ei. 

Tot în 1884, D. Onciul publică în „Convorbiri literare" studiul Dragoş şi Bogdan 
fundatorii principatului moldovenesc în care, aplicând o metodă precisă de cercetare a 
izvoarelor, încearcă să stabilească originile statului moldovean. El consideră că nu a 
existat o colonizare romană în Moldova, de unde trage concluzia (care nu a rezistat în 
istoriografia noastră ulterioară) că românii s-ar fi stabilit aici doar cu vreo două secole 
înainte de Dragoş, venind cei mai mulţi din Maramureş, dar şi din Muntenia şi Moesia. 
Cercetarea lui Onciul justifică tradiţia care vedea în Dragoş pe primul domn al Moldovei, 
el fiind întemeietorul, iar Bogdan cel care a desăvârşit organizarea principatului. 

Cea dintâi lucrare fundamentală a lui D. Onciul apare în 1885 (tot în „Convorbiri 
literare"), sub titlul Teoria lui Rosler Studii asupra stăruinţa românilor în Dacia Traiană 
de A. D. Xenopol. Dare de seamă critică. Este deci o recenzie a cărţii lui A. D. Xenopol, 
privitoare la originea şi continuitatea românilor, dar o recenzie sui generis care, atât prin 
proporţii, cât şi prin soluţiile noi propuse, reprezintă o monografie de sine stătătoare. 
Făcând critica ideilor lui Xenopol, D. Onciul, pe baza unei ample, şi bine conduse 
argumentaţii, susţine următoarele: Romanizarea nu s-a petrecut iniţial pe tot cuprinsul 
Daciei romane, ci în Oltenia, Transilvania (mai ales în sud-est) şi Banat"^; concluziile 
seamănă în chip remarcabil, cu cele anterioare ale lui B. P. Haşdeu - putând fi luată în 

Concluziile lui Onciul nu mai sunt acceptate, în totalitatea lor, de istoriografia română actuală. 
S-a dovedit, mai ales pe baza materialelor arheologice, că poporul român s-a format pe întreg 
teritoriul României. 



consideraţie şi o influenţă a acestuia -, deşi metoda lui Onciul, riguroasă, precisă, era 

profund diferită de cea a înaintaşului său. în acelaşi timp însă - şi aici apare principala 
diferenţă faţă de teoria lui Xenopol - romanizarea a fost profundă şi pe malul drept al 
Dunării, în Moesia. Poporul român s-a format astfel potrivit concepţiei lui Onciul, pe 
ambele maluri ale Dunării. în consecinţă, daco-românii şi macedo-românii nu ar fi 
popoare deosebite, ci ar vorbi două dialecte ale aceleiaşi limbi. Autorul susţine 
continuitatea românilor la nordul Dunării, dar arată că, fluviul neconstituind nicicând un 
obstacol, elementul românesc de aici a fost îmbogăţit, timp de mai multe secole, cu 
populaţie romanizată din IVIoesia''^. Se explică astfel vitalitatea elementului românesc la 
nordul Dunării şi slăbirea sa treptată în sud. Această ipoteză"® - care exagerează rolul 
elementului romanic venit din sudul Dunării - a iui D. Onciul este cunoscută sub numele 
de „teoria admigrării". Autorul este de acord cu părerea greşită a lui Xenopol că statul 
bulgar ar fi cuprins şi o parte a Daciei, ceea ce ar explica folosirea mai târziu a limbii 
slave în biserică şi stat. Lăsând la o parte o serie de concluzii discutabile sau chiar 
înlăturate de cercetările ulterioare, această „recenzie" a lui D. Onciul impresionează şi 
astăzi prin studiul minuţios şi critic al documentelor, prin sobrietatea şi logica expunerii. 

A doua contribuţie majoră a lui D. Onciul este publicată în 1891-1892 (de asemenea 
în „Convorbiri literare") şi se intitulează Radu Negru şi originile principatului Ţării 
Româneşti. Studiul întemeierii Ţării Româneşti prezenta dificultăţi incomparabil mai mari 
decât cel al originilor IVIoldovei. Aici totul plutea într-o atmosferă legendară şi era greu 
să deosebeşti realitatea de ficţiune. Pe baza analizei critice a tuturor izvoarelor 
cunoscute, Onciul încearcă să descifreze adevărul. Şi de data aceasta concluziile sale 
amintesc în multe puncte cercetările anterioare ale lui Haşdeu (acesta negase existenţa 
lui Negru Vodă, socotindu-l o personificare a dinastiei Basarabilor şi dovedise confuzia 
dintre acesta şi Radu I). Ca şi Haşdeu, Onciul ajunge la concluzia că Basarabii 
domneau în Oltenia (formaţiunea politică românească de acolo fiind probabil veche, ca 
şi cele cunoscute din Ardeal), şi că de acolo trebuie să fi pornit procesul de formare a 
Ţării Româneşti. O altă formaţiune statală s-a întemeiat în IVIuntenia, în urma stăpânirii, 
nedovedite însă, a Asaneştilor (imperiul româno-bulgar) la nord de Dunăre, în regiunea 
numită şi Cumania Neagră - apoi Vlahia Neagră -, de care se leagă şi legenda lui 
Negru Vodă. După 1241 cele două formaţiuni româneşti trec sub suzeranitate maghiară; 
pe la 1272, Litovoi, pornind din Oltenia, cucereşte şi partea de răsărit de Olt. Tradiţia 
descălecatului, crede Onciul, este legată de faptul că Radu I (confundat apoi cu Negru 
Vodă) a renunţat la ţinuturile Amiaş şi Făgăraş de la nord de Carpaţi, limitându-şi 
stăpânirea la sudul munţilor. 

La 1891, D. Onciul, încă tânăr, se impusese ca o mare autoritate în epoca cea mai 
controversată a istoriei româneşti; formarea poporului român şi continuitatea sa, 
întemeierea principatelor, erau cele două chestiuni tratate de el în lucrări de mică 
întindere (nu publicase nicio carte), dar cu o erudiţie şi un spirit critic neatinse până 
atunci. Recunoaşterea oficială a venit prin numirea sa, în urma concursului desfăşurat 
în noiembrie 1895, ca profesor de istoria românilor la Universitatea din Bucureşti. în 
februarie 1896 îşi începe activitatea aici, predând în special istoria mai veche, până în 
secolul XVI. 



în secolul VII, prin stabilirea la sudul Dunării a slavilor, apoi a bulgarilor, populaţia romanizată 
din Moesia s-a deplasat atât spre sud (dând naştere macedo-românilor), cât şi spre nord, peste 
fluviu. Deplasarea ar fi continuat şi în secolele următoare. 

Susţinută anterior şi de Mihai Cantacuzino, D. Fotino, M. Kogălniceanu. 



Din 1889 era membru corespondent al Academiei Române, în 1905 devine membru 

plin (va fi şi preşedinte al ei spre sfârşitul vieţii, între 1920-1923). în urma pensionării lui 
Haşdeu, ajunge în 1900 director al Arhivelor Statului, funcţie în care va contribui din plin 
la organizarea şi îmbogăţirea acestei instituţii. Era de aşteptat ca istoricul să continue 
într-un ritm, dacă nu sporit, cel puţin egal, seria contribuţiilor sale ştiinţifice. Realitatea a 
fost însă alta şi pare oarecum paradoxală. După ultimul studiu important, timp de vreun 
deceniu, Onciul s-a mărginit la contribuţii relativ modeste, care în general dezvoltau 
cercetările şi ideile anterioare; apoi, a renunţat şi la acestea, limitându-se mai ales la 
lucrări, articole şi discursuri ocazionale. IVIultiplele ocupaţii oficiale nu pot fi o explicaţie 
suficientă; aceasta e mai curând de ordin psihologic, ţinând de o slăbire a impulsului 
creator. 

în 1899, D. Onciul publică, în limba germană, studiul Istoria Bucovinei înainte de 
unirea cu Austria, onorabil, dar fără calităţi deosebite. în acelaşi an îi apare prima carte: 
Originile Principatelor române. Reunind şi îmbogăţind parţial cercetările anterioare, fiind 
şi mai uşor de consultat decât studiile risipite prin reviste, această lucrare este mai 
frecvent citată. Trebuie arătat însă că ea nu reprezintă decât o reluare, cu unele nuanţe 
diferite, a studiilor anterioare despre întemeierea IVIoldovei şi a Ţării Româneşti. Autorul 
insistă asupra unei vechi organizări politice a Olteniei - probabil după 679 -, prin 
Basarabi"*®. Din a doua jumătate a secolului XI (trecerea pecenegilor peste Dunăre), 
românii încep să ocupe teritoriile de la răsărit de Olt şi Carpaţi. în ce priveşte Moldova, 
el neagă apartenenţa ei în secolul XII la Haliciu, aşa cum credea Xenopol. 

Deosebirea dintre unele idei susţinute de Onciul şi punctele de vedere actuale, 
bazate pe o documentaţie mai bogată, în special (practic inexistentă în timpul său) este 
evidentă. Cu toată analiza riguroasă şi puterea de pătrundere a unei inteligente clare şi 
logice, Onciul nu a putut depăşi complet marile lacune ale documentării. Poate, fără să 
vrea, s-a lăsat atras şi de unele idei mai vechi, de pildă cele susţinute de Haşdeu. 

în anii 1901, 1902 şi 1903, D. Onciul publică, în „Convorbiri literare", începutul unui 
nou studiu: Titlul lui Mircea cel Bătrân şi posesiunile lui. Caracteristic pentru stagnarea 
activităţii sale ştiinţifice este faptul că lucrarea a rămas ne terminată. El explică termenul 
de Ungrovlahia (prin suzeranitatea ungară) şi celelalte denumiri ale statului, referindu-se 
apoi la „părţile de peste munţi": Făgăraşul, Amiaşul şi Banatul Severinului. Mai departe 
nu a mers. 

Este de remarcat, în jurul anului 1900, colaborarea sa asiduă la Enciclopedia 
română, editată de C. Diaconovici, din însărcinarea Astrei. Cele trei volume, apărute la 
Sibiu, în 1898, 1900 şi 1904, conţin multe articole semnate de D. Onciul privitoare la 
istoria românilor, unele fiind adevărate studii, care totuşi nu aduc nimic nou în raport cu 
cercetările sale anterioare. 

După 1903, cu greu se mai poate găsi în activitatea sa ştiinţifică vreun articol de 
interes deosebit. Le semnalăm pe cele privind Biserica Domnească din Curtea de 
Argeş, inclusiv (în 1923) stabilirea, pe baza unei incrustaţii în zid, a datei morţii lui 
Basarab. Alte articole au un caracter pur ocazional. 

Concepţia lui Onciul asupra mersului general al istoriei este nesatisfăcătoare. Ideile 
în această privinţă şi Ie-a expus în discursul de recepţie la Academie, publicat în 1906 



„Mai fericita Oltenie, situată între imperiile bizantinilor, ungurilor şi pecenegilor, dar 
neaparţinând niciunuia din ei, a fost atât prin aşezarea geografică, cât şi prin condiţii etnografice şi 
politice, ca şi menită de la soartă să fie cetatea românismului. în ea prinse rădăcină, din ea crescu 
în urmă statul naţional al românilor. Ea este şi leagănul dinastiei româneşti a Basarabilor". 



sub titlul Epocele istoriei române şi împărţirea ei; argumentaţia de aici a reluat-o mai pe 
larg în 1920, publicând Fazele dezvoltării istorice a poporului şi statului român. 
Concepţia sa nu are nici meritul de a fi originală; el reia teza profesorului său de la 
Viena, Ottokar Lorenz (1832-1904), care vedea cea mai bună împărţire şi explicaţie a 
istoriei în succesiunea generaţiilor. în această viziune, secolul, în loc să fie o împărţire 
convenţională a timpului (ceea ce şi este), devenea măsura cea mai naturală, 
cuprinzând trei generaţii. Pe baza acestora, se realizau şi grupări mai întinse, de 300 şi 
600 ani. O asemenea teorie pare astăzi puerilă şi aproape nici nu mai necesită o ripostă 
(amintim doar că timpul nu are mereu aceeaşi valoare: există perioade de evoluţie, dar 
şi de revoluţie şi, în general, cu cât ne apropiem de zilele noastre transformările sunt 
mai rapide). Onciul preia scliema lui Lorenz, considerând chiar că „istoria română 
prezintă un exemplu clasic pentru această teorie". Şi iată cum: primii 600 de ani, până în 
secolul VII, marchează formarea poporului român; următorii 600, până în secolul XIV - 
începutul organizării politice. Ultima perioadă de 600 ani merge de la întemeierea 
principatelor până la Unirea din 1918. Aceste perioade sunt subdivizate în grupe de 300 
şi 100 de ani"^. în ce priveşte conţinutul perioadelor, la baza lor stă factorul politic, 
supraapreciat, şi mai cu seamă ideea dinastică. Personalităţile, dinastiile joacă rolul 
principal în viziunea lui Onciul. 

D. Onciul a scris şi o lucrare de sinteză, de mică întindere (192 pagini în ultima 
ediţie), intitulată Din istoria României. A apărut în 1906, fiind reeditată în 1908 şi 1913. 
Pentru a o judeca drept, trebuie să ţinem seama că a avut un caracter ocazional, în 
legătură cu jubileul lui Carol I din 1906. Este astfel oarecum explicabil că ultima parte - 
România după 1866 - cuprinde mai mult de o treime din lucrare, în timp ce prima se 
referă pe scurt la istoria românilor până la întemeierea principatelor, iar a doua, 
cuprinzând epoca intermediară, se subdivide în „perioada dinastiilor" (până la 1600) şi 
„perioada domnilor din diferite familii", până la 1866. Prezentarea cuprinde în cea mai 
mare parte date politice, fiind organizată potrivit domniilor. Nu se fac referiri, decât 
incidentale, la Transilvania. Stilul este precis şi lipsit de căldură. Concepţia dinastică a 
istoriei îşi găseşte un corespondent şi în orientarea politică conservatoare a autorului. 
Carol I este lăudat în chip exagerat, considerându-se că odată cu el începe „o nouă eră 
în dezvoltarea statului român". 

Atunci când D. Onciul părăseşte cercetarea minuţioasă a unor probleme speciale şi 
se lansează în sinteze sau priviri teoretice nu reuşeşte să depăşească niciodată 
mediocritatea. El rămâne însă un remarcabil istoric prin opera sa de tinereţe şi nu atât 
prin rezultatele cercetărilor - care se învechesc mai devreme sau mai târziu, ca în orice 
ştiinţă, - ci prin metoda nouă, precisă, aplicată unor domenii în care domnise până la el 
bunul plac al fiecărui cercetător. Lipsa de fantezie, lipsa unei concepţii mai largi 
reprezintă cealaltă faţetă a unei preocupări stricte pentru analiza documentului. 

D. Onciul a murit în 1923. Cu acest prilej, N. lorga a sintetizat în câteva rânduri 
contribuţia sa ştiinţifică: „Cu Dimitrie Onciul pleacă din mijlocul nostru... iniţiatorul însuşi 
al studiilor critice de istoria românilor. începându-şi lucrul într-o vreme când o şcoală 
învechită nu-şi dădea osteneala de a strânge de aproape izvorul şi nu-şi impunea 



Astfel, în ce priveşte ultima epocă de 600 de ani, ea cuprinde două grupe de 300; prima 
reprezintă epoca dinastică a Basarabilor şi Muşatinilor, până la 1601. Mircea, Ştefan şi Mihal 
încheie câte o sub diviziune de un secol. Ceilalţi 300 de ani (sec. XVII-XX) marchează avântul 
ideii naţionale. Prima subdiviziune de un secol merge până la fanarioţi, a doua cuprinde fanarioţii, 
a treia renaşterea naţională după 1821. 



disciplina necesară pentm ca să nu întreacă rezultatele cercetării obiective, el a fost prin 

scrisul său învăţătorul la noi al doctrinei germane, cu toate însuşirile ei, pe lângă care 
sunt şi neapărate defecte. Ca profesor, a fost acelaşi strict păzitor al unei doctrine 
severe, pe care a transmis-o cu autoritate elevilor săi". Căci, într-adevăr, Onciul a fost şi 
un mare profesor, reuşind să creeze o şcoală în jurul său, din care vor ieşi, printre alţii. 
Constantin Giurescu şi Vasile Pârvan. 

Al doilea reprezentant al „şcolii critice", loan Bogdan, s-a născut la Braşov, în anul 
1864. A urmat studiile secundare în oraşul natal, iar Facultatea de Litere la laşi, între 
1882-1885, luându-şi licenţa cu lucrarea Istoria coloniei Sanvizegetusa, publicată în 
1885. între 1885-1886 a fost profesor de latină şi greacă la liceul din Pomârla (Dorohoi). 
Trimis de ministrul D. A. Sturdza, merge în 1886 în Germania, pentru a studia 
învăţământul secundar de acolo, iar la întoarcere publică un voluminos raport. în 1886- 
1887 studiază aceeaşi chestiune în Italia. 

în 1887, I. Bogdan primeşte o bursă pentru patru ani în vederea unei specializări în 
slavistică. Istoriografiei noastre îi lipsea un specialist în acest domeniu, absolut necesar 
pentru a înţelege istoria românească medievală. Era desigur Haşdeu, care avusese 
meritul de a fi publicat multe documente slave; pe de o parte însă, el vedea în slavistică 
mai mult un auxiliar decât un domeniu de studiu bine definit, iar pe de alta o cercetare 
cu adevărat ştiinţifică a influenţelor slave şi raporturilor româno-slave nu se mai putea 
rezuma la erudiţia sa, uneori rodnică, dar alteori arbitrară şi fantezistă. Noua fază a 
dezvoltării ştiinţei istorice cerea un spirit critic, care să apuce în domeniul slavisticii o 
analiză obiectivă şi riguroasă. I. Bogdan a efectuat studii temeinice la Viena (important 
centru al slavisticii) în 1887-1888, continuând specializarea la Petersburg, în 1888, la 
Moscova, în 1889-1890, iar apoi, după ce s-a oprit la Kiev şi Cracovia, în 1890, revenind 
la Viena. Reîntors în ţară, este numit în 1891 profesor suplinitor, iar în 1892 profesor 
titular la catedra de limbi slave a Facultăţii de litere din Bucureşti (între 1898-1919, cu 
scurte întreruperi, va fi decan ai acestei facultăţi). El se impune repede în viaţa ştiinţifică 
românească, devenind în 1892 membru corespondent al Academiei, iar în 1903 
membru plin. între anii 1902-1906 a condus revista „Convorbiri literare", mărind 
ponderea istoriei în paginile ei şi grupând în jurul său istorici de valoare: D. Onciul, N. 
lorga, V. Pârvan şi alţii. A fost nu numai un mare specialist în domeniul său, dar şi un 
strălucit profesor şi organizator, contribuind din plin la progresul şcolii româneşti de 
istorie. A încetat din viaţă, în plină putere creatoare, în anul 1919. 

loan Bogdan a fost - pentru a relua aprecierea lui P. P. Panaitescu - „adevăratul 
întemeietor al studiilor de istorie slavă la noi". Nu l-a interesat în primul rând influenţa 
slavă externă, deşi a cercetat-o într-o anumită măsură, ci izvoarele slave interne şi 
instituţiile româneşti de origine slavă (sau purtând denumiri slave), caracteristice pentru 
întreaga noastră istorie medievală. 

Principala sa realizare a fost publicarea şi comentarea izvoarelor slave ale istoriei 
românilor. Prima lucrare însemnată din acest domeniu, apărută în 1891, se intitula 
Vechile cronice moldoveneşti până la Ureche. Aici I. Bogdan publică pentru întâia dată 
letopiseţul de la Putna (descoperit de el la Kiev), cronicile lui Macarie şi Eftimie, şi, de 
asemenea, cronica moldo-polonă (editată şi de Haşdeu) şi moldo-rusă. Publicarea 
acestor izvoare - mai ales a letopiseţului de la Putna, variantă a cronicii din timpul lui 
Ştefan cel Mare - a reprezentat un important eveniment ştiinţific. Lucrarea a scos la 
lumină o întreagă epocă a culturii româneşti, caracterizată prin influenţa bizantină şi 
slavonă, despre care, până la I. Bogdan, nu se cunoştea aproape nimic. 



Continuând cercetarea aceleiaşi perioade, I. Bogdan publică în 1895 Cronici inedite 
atingătoare de istoria românilor, în care apar pentru prima dată letopiseţul de la Bistriţa 
(descoperit şi numit de el astfel), cronica sârbo-moldovenească etc. Tabloul va fi 
completat prin editarea, în 1909, a cronicii iui Azarie şi a unei alte variante a letopiseţului 
de la Putna. Aproape tot ce cunoaştem astăzi despre vechea istoriografie românească 
în limba slavă din secolele XV-XVI a fost descoperit, publicat şi comentat de I. Bogdan. 
Prin strădania lui, aproape două secole de cultură românească au devenit cunoscute 
cercetătorilor. 

Pe lângă editarea izvoarelor narative, I. Bogdan a adus o preţioasă contribuţie şi la 
publicarea, în ediţii critice, a documentelor de arhivă, privitoare la istoria românilor în 
evul mediu. în anii 1893, 1895. Şi 1900 a publicat, în cadrul colecţiei Hurmuzaki, trei 
volume de documente polone referitoare la români. în 1902 îi apare culegerea 
Documente şi regeşte privitoare la relaţiile Ţării Româneşti cu Braşovul şi Ungaria în 
secolele XV şi XVI (cuprinzând 228 documente). O lucrare de mare valoare este cea 
publicată în 1913, în două volume, sub titlul Documentele lui Ştefan cel Mare. Ea 
reprezintă rezultatul unei munci remarcabile pentru descoperirea, transcrierea şi 
interpretarea unui număr de 448 documente aflate în arhivele şi la persoanele 
particulare din ţară, cât şi în afara hotarelor (Rusia şi Austro-Ungaria). I. Bogdan nu s-a 
mulţumit doar cu publicarea documentelor, ci Ie-a însoţit de numeroase note şi 
comentarii'*^. Rezultatul este, după cum scria P. P. Panaitescu, „un adevărat repertoriu 
al instituţiilor vechi româneşti, precum şi un repertoriu geografic al vechilor sate din 
IVloldova, a căror aşezare pe hartă s-a silit s-o găsească, de asemenea un glosar 
indispensabil al limbii slavo-moldoveneşti şi al primelor cuvinte româneşti strecurate în 
documentele slave". Vechile izvoare îl interesează deci pe I. Bogdan nu în primul rând 
pentru stabilirea evenimentelor politice, cât pentru înţelegerea evoluţiei civilizaţiei 
româneşti, sub multiplele ei aspecte. 

După moartea sa, în 1922, prin îngrijirea lui loan Bianu, i s-a publicat lucrarea 
rămasă până atunci în manuscris: Cronica lui Constantin Manasses. Traducere medio- 
bulgară făcută pe la 1350. Text şi glosar. Publicarea şi interpretarea acestei cronici erau 
necesare, dată fiind influenţa exercitată de IVIanasses asupra cronicarilor români din 
secolul XVI. 

Ediţiile de cronici şi documente ale lui I. Bogdan sunt remarcabil alcătuite, autorul 
excelând atât în latura „tehnică" a acestei activităţi, cât şi în interpretarea materialului 
publicat. în domeniul editării şi criticii izvoarelor nu numai a depăşit categoric tot ce se 
realizase până la el în istoriografia românească, dar în multe privinţe rămâne nedepăşit 
până astăzi. I. Bogdan a reprezentat „un model greu de atins de cercetători", arată P.P. 
Panaitescu. 

Interesul marelui slavist depăşea însă stricta publicare a izvoarelor, chiar în maniera 
mai largă, a ediţiilor comentate. Plecând de la document, I. Bogdan a încercat 

lată câteva idei ale lui I. Bogdan privind publicarea vechilor documente: „Documentele noastre 
interne au fost publicate sau fără niciun comentar, sau cu puţine comentarii privitoare la partea 
politică ori genealogică a cuprinsului lor. Ştirile foarte sumare ce putem scoate din ele pentru 
studiul aşezămintelor sau ştirile foarte interesante asupra toponimiei au fost prea puţin relevate în 
ediţiile de până acum... Spre a completa aceste lipsuri, mi-am dat silinţa să explic tot ce se 
raportă la vechile aşezăminte ale Moldovei şi la vechea toponimie a acestei ţări... Pentru 
explicarea aşezămintelor vechi am dat o întindere deosebită notelor ce însoţesc fiecare document 
şi indicelor de cuvinte slave şi româneşti, a căror interpretare... este de cea mai mare utilitate 
pentru istoria vechiului drept român". 



întotdeauna să pătrundă spiritul şi civilizaţia epocii studiate. In chip deosebit s-a 

interesat de istoria instituţiilor. Lucrările sale privind organizarea socială în evul mediu 
românesc, deşi nu multe şi de întindere redusă, îl consacră drept un pionier în acest 
domeniu. în 1902 publică studiul Originea voievodatului ia români, (ajungând la 
concluzia că termenul, împrumutat de la slavi, a avut o evoluţie proprie, românească), 
iar în 1903 Despre cnejii români, arătând că aceştia erau juzi săteşti, termenul slavon 
înlocuind vechiul cuvânt latinesc. Acoperite de termeni străini, se dezvoltă astfel instituţii 
originale româneşti. în ce priveşte proprietatea boierească, I. Bogdan susţine teza, de 
largă circulaţie pe atunci (fundamentată încă de Bălcescu) că aceasta a apărut abia 
după întemeierea principatelor, fiind bazată pe privilegiu domnesc. 

O altă categorie de lucrări ale lui I. Bogdan priveşte raporturile românilor cu 
popoarele slave. Cea mai însemnată este broşura publicată în 1895, sub titlul Românii 
şi buigarii, în care autorul consideră că, dintre toţi slavii, aceştia au avut cele mai intense 
şi fructuoase contacte cu românii. I. Bogdan a publicat şi studii despre relaţiile româna- 
ruse şi româno-sârbe. 

I. Bogdan seamănă în multe privinţe cu D. Onciul. A fost, ca şi acesta, un harnic 
cercetător de arhivă, un spirit minuţios, critic, a avut ca şi el o metodă de lucru precisă, 
excluzând fantezia şi ipotezele imposibil de demonstrat. Amândoi au ştiut să impună 
această metodă severă elevilor, întemeind o şcoală şi contribuind la crearea unei 
atmosfere cu adevărat ştiinţifice în istoriografia românească. Asemănarea se opreşte 
aici. Căci, comparându-l cu D. Onciul, I. Bogdan a fost un spirit mult mai larg, cu 
preocupări mai diverse şi incomparabil mai modern. în timp ce Onciul nu se putea 
depărta de istoria tradiţională, politică şi dinastică, I. Bogdan are meritul de a fi înţeles, 
printre primii în istoriografia românească, nu numai necesitatea unei noi metode de 
cercetare, dar şi a unui înţeles nou, mai larg al ştiinţei istorice. Deşi nu s-a ocupat de 
filosofia istoriei, prin modul cum înţelegea tratarea acestei discipline, poate fi apropiat de 
şcoala pozitivistă. 

Concepţia sa istorică este expusă în discursul de recepţie la Academia Română, 
publicat în 1905 sub titlul Istoriografia română şi problemele ei actuale. însemnătatea 
lucrării este dublă; dacă în partea a doua ea ne înfăţişează ideile autorului asupra 
istoriei, în prima este o prezentare şi o încercare de periodizare a istoriografiei 
româneşti până în vremea sa. El distinge trei perioade. Cea dintâi aparţine analiştilor şi 
cuprinde secolele XV-XVI, spiritul său fiind religios. Deşi scrise în limba slavă şi imitând 
modele de la sudul Dunării, analele româneşti „au o superioritate incontestabilă asupra 
modelelor lor. Admirabila simplitate a stilului, amplitudinea şi desăvârşita obiectivitate a 
naraţiunii, pun analele noastre la acelaşi nivel cu cele mai bune produse similare din 
apusul Europei". A doua perioadă, cuprinzând secolele XVII-XVIII, este cea a 
cronicarilor, cu caracter politic şi provincial. Stolnicul Cantacuzino ocupă „un loc 
intermediar între cronicari şi istorici", iar D. Cantemir este „primul istoric al românilor". 
De la sfârşitul secolului XVIII se intră în a treia etapă, a istoricilor, principalul caracter al 
scrierilor fiind cel naţional, în plus, în ultima vreme istoria tinzând să devină tot mai 
pronunţat sociologică. Dintre istoricii secolului XIX, I. Bogdan apreciază în mod deosebit 
pe N. Bălcescu - pentru istoria instituţiilor -, pe Al. Papiu llarian (al cărui Teizaur este 
considerat „cea dintâi publicaţie românească de izvoare la nivelul istoriografiei 
apusene"), pe B. P. Haşdeu - care a avut o „superioritate imensă faţă de predecesorii 
săi", prin cunoaşterea limbilor slave - şi, printre contemporani, pe N. lorga, la a cărui 
„extraordinară activitate" se referă. Mai rezervat este privit A. D. Xenopol, care „a depus 



în opera sa, începută cu mult curaj şi continuată cu multă stăruinţă, o muncă însemnată. 

Multe din generalizările ei, bazate numai pe materialele publicate, s-au arătat însă în 
urmă premature". Ei critică - aluzia privindu-l în primul rând tot pe A. D. Xenopol - şi 
metoda potrivit căreia influenţele străine „în mod cu totul greşit, au fost luate drept 
criteriu de clasificare a epocilor istorice". I. Bogdan consideră că nici criteriile politice 
stricte (metoda lui D. Onciul) nu pot sta la baza unei periodizări corespunzătoare. 

în concepţia lui I. Bogdan „evoluţia istorică a unui popor poate fi înţeleasă numai prin 
factorii interni ce au provocat-o, deci prin studiul claselor sociale ce l-au constituit şi al 
ideilor ce au stăpânit acţiunea lor". întâlnim aici o viziune foarte modernă, apropiată de 
cea actuală, un real progres teoretic în istoriografia română. O adevărată istorie, arată I. 
Bogdan, nu se poate face prin prisma personalităţilor, ci prin studiul multilateral ai 
organizării sociale, al civilizaţiei româneşti. IVIai concret, aceasta însemna studiul 
poporului sub aspect etnografic şi statistic, cercetarea originii şi organizării satelor, 
împărţirii pământului, organizării administrative, oraşelor, marii proprietăţi („originea şi 
transformaţiunile marii proprietăţi teritoriale sau a nobilimii, care au determinat în parte 
şi dezvoltarea politică a principatelor"), naturii puterii domneşti, apărării ţării. Istoricul 
trebuia să cunoască „condiţiile economice ale diferitelor clase sociale şi raporturile ce s- 
au stabilit între ele în cursul secolelor", vechiul drept românesc, ca şi dezvoltarea 
literaturii şi artei. Aceasta nu înseamnă excluderea istoriei politice, care înceta însă de a 
mai ocupa primul plan. Istoricul trebuie să sublinieze mai ales ce este original în 
civilizaţia românească. Influenţele externe nu pot fi, desigur, negate. I. Bogdan insistă 
asupra înrâuririlor slave, considerând chiar că înainte de asimilarea slavilor (secolele VI- 
X) nu poate fi vorba de un popor român pe deplin închegat"^. 

Pentru realizarea unui adevărat progres sub raportul conţinutului istoriei, era 
necesară înainte de toate, arăta I. Bogdan, editarea cât mai completă a izvoarelor. Se 
impunea astfel o ediţie critică a documentelor interne româneşti, de asemenea 
publicarea în mod ştiinţific a cronicilor, ca şi adunarea inscripţiilor (un „corpus 
inscriptionum"). De o atenţie deosebită trebuiau să se bucure ştiinţele auxiliare ale 
istoriei. în scrierea istoriei, scopurile străine ştiinţei nu-şi aveau locul, singura tendinţă 
urmând să fie căutarea adevărului. 

Istoriografia română şi problemele ei actuale este una dintre cele mai interesante 
scrieri programatice ale istoriografiei noastre. Cu mult curaj, cu o deosebită luciditate şi 
înţelegere a sensurilor istoriei, I. Bogdan a arătat necesitatea orientării nu numai spre o 
metodă nouă, dar şi spre o înţelegere mai largă, mai profundă, a obiectului disciplinei. 
Dacă în domeniul istoriei politice progresul era simţitor, în faţa istoricilor stăteau însă, 
încă puţin cercetate, căile evoluţiei civilizaţiei româneşti. I. Bogdan a indicat principalele 
direcţii ale dezvoltării istoriografiei române în deceniile ce aveau să vină. Istoricii au 
contribuit cu adevărat la dezvoltarea ştiinţei ce o reprezentau. în măsura în care 
activitatea lor a corespuns acestor direcţii. Propunerile lui I. Bogdan îşi, păstrează încă 
valabilitatea, căci multe puncte ale programului său nu au fost nici pe departe epuizate; 
se aşteaptă încă monografii privitoare la istoria claselor sociale, a proprietăţii, a oraşe 
lor etc. 

în „şcoala critică" pot fi încadraţi şi alţi istorici, care au lăsat o operă mai restrânsă. 



Observaţie nuanţată just de C. C. Giurescu, „în sensul că poporul român şi-a căpătat 
caracteristicile sale complete numai după ce elementului esenţial, daco-romanic, constituind 
temeiul, i s-a adăugat elementul slav. Cu alte cuvinte, că nu avem de a face cu părţi egale, nici 
cantitativ, nici calitativ, şi că punctul de greutate trebuie să cadă tot asupra primelor elemente". 



dar concepută în acelaşi spirit de cercetare metodică şi exactă. Astfel, George Popovici 

(1863-1905) a publicat în „Convorbiri literare" studii remarcabile privind istoria dreptului 
românesc; colaborator al aceleiaşi reviste, Ştefan Orăşanu (1869-1903) a scris, printre 
alte contribuţii mai mărunte, lucrarea Cronicarii moldoveni din secolui ai XVII-iea, 
apărută în 1899. Dintre istoricii de peste munţi, apropiat de „şcoala critică" este 
bănăţeanul loan Sârbu (1865-1922), format, ca şi D. Onciul, la migăloasa şcoală 
vieneză. Istoric foarte conştiincios, spirit critic care mergea la cercetarea detaliată a 
fiecărui amănunt, dar lipsit de idei generale, precum şi de talent literar, I. Sârbu s-a făcut 
cunoscut printr-o lucrare bine apreciată şi în străinătate, referitoare la politica lui Matei 
Basarab, publicată în limba germană, la Leipzig, în 1899, sub titlul Mafe/ Vodă 
Basarabas auswărtige Bezieliungen, 1632-1654. A lucrat apoi o vreme îndelungată, 
folosind şi material inedit, la o mare monografie despre Mihai Viteazul, bine 
documentată, dar aridă, pe care nu a reuşit să o ducă până la sfârşit. Au apărut două 
volume, în 1904 şi 1907, sub titlul /sfor/a iui Miiiai-Vodă Viteazui, domnui Ţării 
Româneşti, tratând domnia acestuia până la 1599. 

Prin activitatea lui D. Onciul, I. Bogdan şi a celor grupaţi în jurul lor, istoriografia 
română a ajuns cu adevărat la maturitate în jurul anului 1900. Faţă de momentul 1870, 
dominat de erudiţia, când critică şi constructivă, când fantezistă, a lui Haşdeu, momentul 
1900 ne pune în faţa unui progres cu totul remarcabil, realizat în numai câteva decenii, 
progres care îşi are, fireşte, limitele lui. Folosind o tehnică mult mai precisă şi renunţând 
la fantezie, reprezentanţii „şcolii critice" au înţeles documentaţia istorică în ciiip mai 
îngust decât Haşdeu; în timp ce acesta - mai apropiat de concepţia actuală - considera 
că orice mărturie, de orice natură, este izvor istoric, „şcoala critică" se baza în primul 
rând, dacă nu exclusiv, pe mărturiile scrise. Tendinţa spre analiza detaliată a fiecărui 
amănunt a împiedicat de asemenea realizarea unor mari opere de sinteză, faţă de care 
„şcoala critică" îşi exprima neîncrederea, cât timp nu erau lămurite, prin monografii 
parţiale şi editarea izvoarelor, perioade şi aspecte mai restrânse. Rigoarea critică a dus 
astfel la o anumită limitare a muncii fiecărui istoric, preţ care trebuia să fie plătit pentru 
stabilirea studiilor istorice pe o bază trainică. Istoricului „universal" de până atunci, îi ia 
locul specialistul într-un anumit domeniu. 

Şcoala critică a nutrit iluzia unei istorii perfect ştiinţifice, deasupra oricăror influenţe 
din afară. S-a vrut desprinsă de politică, de luptele sociale şi naţionale ale vremii, 
obiectiv care nu a putut fi pe deplin atins; cu sau fără voia lor, istoricii vor reflecta în 
continuare o anumită concepţie, un anumit ideal politic. Fără a se putea plasa cu totul în 
afara ideologiei epocii, istoriografia şcolii critice este totuşi, în cliip evident, mai puţin 
angajată politiceşte decât opera istoricilor anteriori şi a celor care vor reprezenta 
generaţia umnătoare. 

Peste limitele arătate, important rămâne faptul că spre sfârşitul secolului XIX, istoricii 
deveniseră conştienţi de necesitatea unei documentări minuţioase, unei metode critice 
şi, ca supremă ţintă, de obligativitatea căutării obiective a adevărului. 



6. ÎNCEPUTURILE ARHEOLOGIEI ROMANEŞTI 



Ramură distinctă a cercetării istorice, necesitând o mai adâncă specializare şi o 

metodă de lucru bine definită, arheologia s-a dezvoltat mai târziu în România decât alte 
aspecte ale istoriografiei. Ceea ce nu înseamnă că primii noştri istorici şi chiar cronicarii, 
nu au remarcat importanţa unor vestigii antice păstrate pe teritoriul românesc. Miron 
Costin admiră ruinele podului construit de Traian peste Dunăre, iar D. Cantemir îşi 
sprijină uneori argumentaţia pe mărturii arheologice, ca de altfel şi stolnicul C. 
Cantacuzino. 

Preocupări sistematice nu întâlnim însă decât începând cu prima jumătate a 
secolului XIX. Bogăţia materialului arheologic ascuns în pământul românesc şi lipsa sau 
insuficienţa izvoarelor scrise pentru o bună parte a istoriei poporului român explică 
interesul trezit şi importanţa acordată acestui gen de cercetări. Studiul arheologiei 
(înţeleasă ca o prezentare a monumentelor, a vechilor culturi şi obiceiuri) în şcoli este 
prevăzut şi de Regulamentul Organic (1831-1832). Tezaurul de la Pietroasa - 
descoperit în 1837 - a contribuit mult la intensificarea preocupărilor arheologice. Este 
perioada când se remarcă mai mulţi colecţionari particulari, sau arheologi amatori, dintre 
care amintim pe V. Blaremberg, generalul Mavros, George Seulescu (ultimul chiar a 
publicat unele cercetări istorice şi arheologice). Primul studiu temeinic de arheologie, 
rezultat al unei bogate informări, este Istriana, publicat în 1846 de August Treboniu 
Laurian. 

Evoluţia arheologiei româneşti în secolul XIX, de la diletantism la ştiinţă, este 
ilustrată de numele a trei cercetători, reprezentând generaţii diferite. Aceştia sunt: Cezar 
Bolliac, Alexandru Odobescu, Grigore Tocilescu. 

Cezar Bolliac s-a născut în 1813 şi s-a remarcat ca ziarist, scriitor şi om politic. A 
participat la călătoria de studii din 1845, alături de A. T. Laurian, publicându-şi 
independent de acesta, notele de călătorie, în 1845-1846. Mai târziu, aflat în Franţa, a 
publicat în 1856 cartea Topographie de la Roumanie, astăzi depăşită, în care foloseşte 
şi date arheologice. Articolul Despre daci publicat în „Românul", în 1858, prezintă o 
importanţă deosebită, Bolliac fiind printre primii (urmat curând de Haşdeu) care, 
combătând ideile latiniste, încearcă să demonstreze marea importanţă a elementului 
dac. Aceasta va fi de fapt principala sa preocupare în cadrul cercetărilor arheologice pe 
care, după o lungă întrerupere, le reia în 1858. Cercetează linia Dunării şi de asemenea 
vechile mănăstiri (în „Românul" din 1861 publică Cercetări prin mănăstiri); în gazeta 
„Buciumul", condusă de el în 1863-1864, editează documente istorice, cronici, precum şi 
mai multe articole de istorie. Din 1865 conduce publicaţia „Trompeta Carpaţilor". 

în 1869, C. Bolliac este numit preşedinte al Comitetului arheologic din Bucureşti, 
succedând în această funcţie generalului Mavros; de acum înainte, până la sfârşitul 
vieţii, se va consacra aproape exclusiv arheologiei. (în 1868 iniţiase şi un curs gratuit de 
numismatică). Organizează călătorii arheologice pe Dunăre şi în ţinuturile de deal şi 
munte, efectuând săpături la Slonul - judeţul Prahova - şi la Tinosul (aici împreună cu 
Odobescu). în articolul Cetatea Tinosului, publicat în „Trompeta Carpaţilor", pune 
problema cercetării vestigiilor dace. Toate rezultatele obţinute sunt adunate în volumul 
Escursiune arlieologică în 1869, apărut în acelaşi an, la Bucureşti. în 1870 îl întâlnim 
căutând urme dacice în munţii Bucegi, iar în 1871 continuă cercetările la Slonul, unde 
crede că a descoperit un vechi alfabet dac. în 1872, efectuează săpături la Troesmis, la 



necropola din Zimnicea, la Celei şi Vodastra. Totul fără metodă, fără cunoaşterea în 

fond a meseriei, dar cu o energie şi un entuziasm tineresc, cu totul neobişnuite pentru 
un om deja în vârstă. Diletantismul său apare în unele studii, împingându-l la concluzii 
ridicole, cum ar fi în articolul (publicat în 1873) despre Uzul fumatului din timpii 
preistorici, bazat pe descoperirea unor obiecte presupuse de Bolliac a fi pipe preistorice; 
Odobescu îl va ironiza, publicând în acelaşi an o replică, sub titlul Fumuri arheologice 
scornite din lulele preistorice de un om care nu fumează. Este prima polemică din lungul 
şir care va jalona evoluţia cercetărilor ariieologice. Nu vom înşira toate zonele şi 
localităţile unde au continuat săpăturile efectuate an de an de Bolliac. în 1873 continuă 
să lucreze la Vodastra, Celei, Zimnicea, în 1874 cercetează în continuare necropola din 
Zimnicea etc. De semnalat lucrarea publicată în 1876, sub titlul Ceramica Daciei. 
Vodastra. 

Bolliac a murit în 1881. Judecat prin prisma ştiinţei actuale, el este sub orice critică. 
Privindu-I însă în contextul epocii, trebuie apreciat pentru noutatea şi temeritatea între 
prinderilor sale, care au descinis pentru alţii, mai bine pregătiţi, calea adevăratelor 
cercetări arheologice. Ideile sale privitoare la însemnătatea cunoaşterii civilizaţiei dace 
erau remarcabile şi au contribuit, alături de studiile lui Haşdeu, la schimbarea opticii în 
legătură cu ponderea elementelor dac şi roman în etnogeneza românească. 

Reprezentant al următoarei generaţii, Alexandru Odobescu s-a născut în 1834, la 
Bucureşti, fiind fiul generalului loan Odobescu, cunoscut prin rolul său reacţionar în 
timpul revoluţiei din 1848. El a studiat la colegiul Sfântul Sava - şi amintim că şcoala 
avea o bogată colecţie arheologică (inscripţii romane, ceramică, fragmente de sculpturi), 
care va fonna nucleul Muzeului Naţional de Antichităţi, înfiinţat în 1864. Şi-a continuat 
studiile la Paris între 1850-1854, luându-şi însă numai bacalaureatul (dar audiind şi 
cursurile facultăţii de litere); s-a interesat aici de arheologie, ştiinţă bine reprezentată în 
Franţa. Fără a deveni propriu-zis un specialist, Odobescu depăşeşte pregătirea 
improvizată a lui Bolliac, realizând într-un fel legătura dintre perioada diletantismului şi 
cea a cercetării cu adevărat ştiinţifice în arheologia românească. 

Preocupările şi aptitudinile arheologice şi Ie-a valorificat în 1867, cu ocazia expoziţiei 
universale de la Paris, când a îndeplinit funcţia de comisar pentru organizarea 
pavilionului românesc; se expunea cu această ocazie şi vestitul Tezaur de la Pietroasa. 
Ghidul pavilionului - Notiţă despre România - a fost scris de el, în colaborare cu P. S. 
Aurelian, lui Odobescu revenindu-i partea arheologică {Notice sur Ies antiquites de la 
Roumanie), în care insistă asupra tezaurului menţionat, dar se referă şi la alte antichităţi 
româneşti: tumuli, valuri, săpăturile de la Celei, Reşca etc. 

în 1869, Odobescu lucrează alături de Bolliac, pe teren, la Tinosul şi Pucheni, 
urmarea fiind descoperirea unor umne dacice. Devenind tot mai cunoscut în cercurile 
specialiştilor, este ales membru al comitetului arheologic în 1869 şi în acelaşi an 
reprezintă ţara la Congresul internaţional de antropologie şi arheologie preistorică de la 
Copenhaga, cu o comunicare privind descoperirile preistorice în România. în 1870 este 
ales membru al Societăţii Academice; pe lângă activitatea ştiinţifică, se luase în 
consideraţie, fireşte, şi cunoscuta sa operă literară. Ca membru al Academiei, el se va 
remarca, printre altele, prin instituirea unui premiu pentru cea mai bună lucrare despre 
Dacia veche (va fi câştigat, cum vom vedea, de Gr. Tocilescu). Apare din nou cu 
claritate schimbarea fundamentală, în cursul anilor 1860-1870, a concepţiei privind 
etnogeneza. Urmare şi a descoperirilor arheologice, civilizaţia dacă şi aportul său la 
formarea poporului român erau tot mai insistent subliniate. Cauza trebuie căutată şi în 



condiţiile politice schimbate; mai ales în urma unirii din 1859, românii îşi consolidaseră 

suficient poziţia pentru a nu mai fi tentaţi să-şi susţină drepturile legitime prin originea 
exclusiv latină. De altfel, descendenţa din daci - fireşte, cu puternicul adaus roman - 
sublinia cu şi mai mare tărie ideea continuităţii, din timpurile cele mai vechi, 
corespunzând totodată şi adevărului ştiinţific. 

în 1871, Odobescu începe să pună în aplicare o idee nouă, alcătuind un Chestionar 
arheologic, trimis învăţătorilor din sate. Dorinţa sa era ca, pe baza răspunsurilor primite, 
să realizeze o hartă şi un dicţionar arheologic al României, rămase însă în stadiul de 
proiect. A primit peste 1600 de răspunsuri, din diferite localităţi. Folosindu-se de ele, a 
alcătuit studiile Rămăşiţe antice din judeţul Dorohoi (apărut în 1871 şi, în broşură, în 
1872) şi Antichităţile judeţului Romanaţi (1877). Amintim şi alte lucrări din această 
perioadă: Arheologia preistorică: anne şi unelte de os din epocele preistorice aflate în 
România (1872), /Arfe/e din România în periodul preistoric (1874). Fragmente de 
arheologie se întâlnesc şi în eseul Pseudokinegetikos (1874), care i-a consolidat gloria 
literară. 

Polemica cu C. Bolliac, desfăşurată tot în această vreme, impune o succintă 
comparaţie. Odobescu îi este incomparabil superior prin cultură, fineţe spirituală şi 
cunoaşterea literaturii de specialitate, la nivelul ei european. El nu este totuşi, în ciuda 
unor cercetări din tinereţe - şi aici trebuie subliniată singura, dar deloc neglijabila 
superioritate a lui Bolliac - un arheolog de teren, lipsă ce i-a fost imputată şi de 
adversarul său, mare iniţiator de şantiere. Tipul eruditului, al savantului de salon, 
Odobescu prefera să stea în fotoliul său şi să folosească răspunsurile - de multe ori 
discutabile, căci nu pomeau de la specialişti - primite la chestionarele sale. 

Din 1874 Odobescu predă la Universitatea din Bucureşti un curs liber de arheologie, 
primul de acest fel în România. Prelegerile din 1874-1875 au fost publicate în 1877 sub 
titlul Istoria arheologiei. Lucrarea cuprinde 15 lecţii, referitoare la dezvoltarea 
arheologiei®" în antichitate şi - sărind peste evul mediu, considerat neinteresant - în 
epoca renaşterii, până la mijlocul secolului XVIII (a doua parte este cea mai reuşită). 
Istoria arheologiei este foarte bine documentată şi concepută potrivit unui plan original. 
Lucrarea este remarcabilă atât prin erudiţie, cât şi prin stil, talentul de narator al lui 
Odobescu găsind aici un teren prielnic; unele digresiuni abat însă expunerea de la firul 
ei normal. Odobescu plănuia şi un al doilea volum, care ar fi tratat dezvoltarea 
arheologiei în epoca modernă, după 1750; din păcate, nu I-a mai realizat. 

După 1878, arheologul se ocupă în special cu studiul Tezaurului de la Pietroasa. 
După o muncă îndelungată, migăloasă, a publicat în 1889, la Paris, primul volum al 
operei de vastă erudiţie Le tresor de Petrossa. Historique - Description. Etude sur 
l'orfevrerie antique; cuprinde 514 pagini, însoţite de numeroase planşe şi ilustraţii. După 
moartea lui Odobescu, au apărut, în 1896 şi 1900, sub îngrijirea lui G. lonescu-Gion, şi 
următoarele volume, nedefinitivate şi mai schematice: al doilea (111 pagini) şi al treilea 
(doar 26 pagini). Tezaurul de la Pietroasa este opera fundamentală a lui Odobescu; 
concluzia la care ajunge autorul este că piesele studiate aparţin mai multor epoci, 
constituind tezaurul unui templu gotic, ascuns de şeful acestora Athanaric, pe la anul 
376 e.n. Autorul a încetat din viaţă în 1895, lăsând lucrarea neterminată. 

Mare scriitor şi remarcabil om de ştiinţă, Odobescu este una din personalităţile 



Concepţia lui Odobescu asupra arheologiei corespunde doar parţial concepţiei actuale. El se 
interesa mai ales de monumente, de evoluţia artei şi de vechile datini şi instituţii. De aici, vădite 
interferenţe cu istoria artei şi cu istoria civilizaţiei în general. 



reprezentative ale culturii româneşti din secolul XIX. D. Tudor consideră că el „este 

creatorul arheologiei ştiinţifice din România. Cu el se deschide o şcoală arheologică 
critică, care va înlătura din câmpul acestei ştiinţe diletantismul". Totuşi, prin pasiunea sa 
pentru erudiţia pură şi interesul destul de slab acordat cercetărilor de teren, Odobescu 
nu poate fi considerat pe deplin un cercetător modern. Primul arheolog profesionist în 
adevăratul înţeles al cuvântului avea să fie Grigore Tocilescu. 

Grigore Tocilescu s-a născut în anul 1850, în satul Fefelei, lângă IVlizil. A studiat 
dreptul la Bucureşti, urmând însă paralel şi facultatea de litere. A colaborat iniţial la 
periodicele „Traian" şi „Columna lui Traian", conduse de Haşdeu, al cărui fervent 
admirator a fost în tinereţe. Atunci când George Panu şi mai puţin reprezentativul P. 
Cernătescu au atacat concluziile mentorului său, care dispreţuindu-i nu s-a obosit să 
răspundă personal, Tocilescu a luat apărarea lui Haşdeu, însuşindu-şi fără critică ideile 
acestuia în lucrarea polemică Cum se scrie la noi istoria (apărută în 1874). IVIai târziu îi 
va veni iui rândul să fie ţinta atacurilor lui Haşdeu. în 1874 Tocilescu obţine licenţa în 
drept, dar din această vreme preocuparea sa principală este istoria. Primele lucrări sunt 
consacrate mai ales evului mediu; cităm dintre ele Doamna Stanca, soţia lui Mihai 
Viteazul (apărută în 1872), Familia lui Mihai-Vodă Viteazul (1874), Petru Cercel (1874) 
etc. Tot în această vreme scrie şi o succintă monografie despre Nicolae Bălcescu. 
Viaţa, timpul şi operele sale (1876), prima lucrare de sinteză consacrată marelui istoric 
şi revoluţionar. 

în anul 1875, Gr. Tocilescu pleacă în străinătate pentru a se specializa în limbi slave 
şi în istorie veche; se afla sub dubla influenţă a lui Haşdeu şi Odobescu, ceea ce explică 
dorinţa de a-şi însuşi două specializări suficient de diferite. Va studia la Praga şi Viena, 
renunţând însă treptat la slavistică şi oprindu-se asupra istoriei vechi. îşi susţine 
doctoratul la Praga în 1876 cu teza Dacia înainte de romani, subiect inspirat de 
Odobescu, căruia îi aparţinea şi iniţiativa premiului academic pentru o lucrare cu 
această temă. într-adevăr, revăzută şi completată, monografia lui Tocilescu a fost 
premiată de Societatea Academică în 1877, fiind publicată în volum, la Bucureşti, în 
1880. 

Dacia înainte de romani reprezintă prima încercare din istoriografia noastră de a 
aduna toate materialele literare, lingvistice şi arheologice, privind istoria Daciei. Autorul 
dovedeşte suficient spirit critic şi se bazează pe o documentaţie bogată; a fost chiar 
criticat abuzul de erudiţie^^ şi forma greoaie, pedantă. Prima parte a lucrării prezintă 
geografia antică a Daciei, iar a doua etnografia Daciei. Sunt prezentaţi locuitorii din cele 
mai vechi timpuri cunoscute, apoi sciţii, agatârşii, geţii şi dacii (autorul consideră că 
aceştia din urmă sunt două popoare deosebite deşi înrudite - teză care nu a rezistat în 
istoriografia română; arată în chip just că aparţineau familiei tracilor, combătând teoriile 
că ar fi fost goţi, celţi, slavi etc). IVIai multe capitole descriu pe larg limba, obiceiurile, 
instituţiile, dezvoltarea economică, vestigiile antice (unelte, monede, ceramică, 
morminte etc.) ale locuitorilor Daciei. Dacia înainte de romani este prima mare sinteză 
referitoare la istoria veche a teritoriului românesc. Ca orice încercare - mai ales într-un 
domeniu unde s-a progresat atât de mult în ultimul secol -, ea nu poate fi decât 
imperfectă, dar marele ei merit stă tocmai în faptul că este prima. 



Dacă Haşdeu a făcut o critică severă lucrării, în „Convorbiri literare" ea era recenzată, probabil 
de A. D. Xenopol, în chip favorabil, mai ales pentru vastul material adunat, dar recenzentul nu era 
de acord cu „erudiţia înspăimântătoare", în general de împrumut şi îngreunarea textului prin 
abuzul de note şi chiar note la note. 



în 1877 Gr. Tocilescu este ales membru corespondent al Societăţii Academice şi, în 

acelaşi an, trimis în Rusia cu importanta misiune ştiinţifică de a cerceta materialele 
inedite referitoare la istoria românească, în primul rând manuscrisele lui D. Cantemir. A 
întreprins aici o muncă foarte utilă, copiind şi comparând diferite lucrări ale prinţului 
moldovean şi aducând astfel o preţioasă contribuţie la cunoaşterea şi editarea operei 
acestuia în România. în 1878 merge cu o altă misiune, de data aceasta arheologică şi 
epigrafică, în Bulgaria, unde descoperă şi transcrie mai multe inscripţii: cercetările 
întreprinse le consemnează într-un Raport al unei misiuni epigrafice în Bulgaria, publicat 
tot în 1878. Este apoi însărcinat cu o călătorie ştiinţifică în Franţa, unde rămâne între 
1878-1881, culegând materiale din biblioteci şi arhive privind istoria românilor^^. în 
acelaşi timp continuă la Paris specializarea în arheologie. 

După întoarcerea în ţară, este numit în 1881 profesor la Universitatea din Bucureşti, 
titular al catedrei de istorie antică, antichităţi greco-romane şi epigrafie, creată cu acest 
prilej. Este şi director al Muzeului Naţional de Antichităţi. în aceste funcţii, ca şi în altele 
ocupate, Tocilescu a dovedit o mare energie, putere de muncă şi deosebit talent 
organizatoric. Dinamic, remarcabil orator şi mare animator, el a fost un foarte bun 
profesor şi a ştiut, nu numai prin contribuţia sa ştiinţifică personală, dar şi prin atragerea 
altora şi mai ales a tinerilor în jurul său, să sporească mult interesul pentru istorie. 
Paralel cu activitatea arheologică, continuă cercetarea istoriei medievale, scrie manuale 
de şcoală, conduce „Revista pentru istorie, arheologie şi filologie" (1882-1909), este 
unul dintre autorii Marelui dicţionar geografic al României, lucrare remarcabilă apărută 
în cinci volume între 1898-1902, şi se ocupă cu editarea operelor lui D. Cantemir; sub 
îngrijirea sa apare în 1901, în cadrul ediţiei academice. Hronicul vechimii romano- 
moldo-vlahilor (dovadă a interesului său pentru studiul vieţii şi operei marelui domnitor- 
cărturar, stau la Biblioteca Academiei R.S.R. două dosare cuprinzând, de-a lungul a 720 
file, note şi materiale despre D. Cantemir; poate că istoricul se gândea chiar la 
realizarea unei monografii mai întinse despre acesta). Un manuscris interesant, 
nepublicat până astăzi, şi păstrat doar parţial (128 pagini din 312), reprezintă, sub titlul 
Ţăranul român, prima istorie detaliată a ţărănimii româneşti, de la începuturi până în 
1878. Lucrarea, redactată pentru obţinerea unui premiu al Academiei, respinsă de la 
premiere în 1878, dar acceptată în 1882, a fost apoi uitată, însemnătatea ei deosebită 
fiind subliniată în 1966, printr-un studiu publicat de Gh. Georgescu-Buzău în „Analele 
Universităţii Bucureşti". Tocilescu pleca de la o teză apropiată de cea a lui Bălcescu, 
subliniind deposedarea treptată a ţăranilor de pământurile lor. Paralel cu această 
impresionantă activitate, găsind timp pentru toate, Tocilescu ocupa şi funcţii publice, 
fiind secretar general al Ministerului Instrucţiunii publice (1881-1885) şi inspector 
general al învăţământului (1885-1890), iar mai târziu senator. 

Opera sa esenţială este însă cea de arheolog. A efectuat numeroase cercetări 
arheologice în Dobrogea, identificând 60 de aşezări şi fortăreţe daco-romane şi 
descoperind peste 600 de inscripţii, precum şi sculpturi, monede etc. A întreprins 
săpături şi în Muntenia şi Oltenia, mai ales pe Valea Oltului. Preocupat în special de 
inscripţii - epigrafia a fost marea sa pasiune şi aici avea cunoştinţe mai temeinice -, a 
scris multe articole în legătură cu acestea şi a colaborat la volumul III din importanta 
colecţie Corpus Inscriptionum Latinarum. 

în 1882, Tocilescu a început cercetarea monumentului de la Adamclisi, de care în 



Pe baza lor va publica împreună cu Al. Odobescu, în 1886, un volum de documente în cadrul 
colecţiei Hurmuzaki, cuprinzând materiale pentru anii 1518-1780. 



primul rând i-a rămas legat numele. După mulţi ani de muncă a publicat în 1895, la 

Viena, împreună cu specialiştii austrieci O. Benndorf şi G. Niemann, monografia 
Monumentul de la Adam-Klissi (şi o versiune germană: Das Monument von Adamklissi). 
Cei doi colaboratori s-au ocupat cu sculpturile şi respectiv cu reconstituirea, în timp ce 
Tocilescu a studiat inscripţiile şi a realizat interpretarea istorică. El considera că 
monumentul, aşa cum se prezintă, a fost înălţat de Traian la anul 109 e.n. - după cum 
indică de altfel şi inscripţia - pentru a comemora victoria obţinută împotriva dacilor în 
luptele din anii anteriori. Mai târziu, ţinând seama de aspectul destul de primitiv al 
sculpturilor, alţi istorici şi arheologi (printre care N. lorga, R. Vulpe) au susţinut o 
refacere completă a monumentului în secolul IV e.n. în dispută au fost antrenaţi mulţi 
specialişti, români şi străini, majoritatea aprobând concluziile lui Tocilescu, care astăzi 
pare a avea câştig de cauză. în orice caz, meritul său ca autor al primei monografii 
despre acest însemnat monument al antichităţii romane este incontestabil. 

Lucrarea s-a bucurat de un succes răsunător. Tocilescu, după ce încă din 1890 era 
membru al Academiei Române, a devenit şi membru al unor numeroase institute şi 
societăţi străine. A conferenţiat despre monumentul de la Adamclisi la Roma, Paris, 
Londra, Viena, Dresda, Koln etc. Până la sfârşi tul vieţii a continuat săpăturile în oraşul 
Tropaeum, din apropierea monumentului şi, de asemenea, la Axiopolis lângă 
Cernavodă, la Tomis, Callatis, Troesmis. O serie de rapoarte şi concluzii sunt cuprinse 
în lucrarea Fouilles et recherches archeologiques en Roumanie, apărută în 1900. Pe 
baza cercetărilor întreprinse, şi a materialelor aflate la Muzeul Naţional de Antichităţi, a 
publicat, în 1902 şi 1908, lucrarea în două părţi Monumente epigrafice şi sculpturale. 

Bolnav de inimă, a fost nevoit să-şi restrângă treptat activitatea şi a murit, încă tânăr, 
în anul 1909. l-a urmat la catedră foarte tânărul pe atunci Vasile Pârvan. Odată cu 
trecerea timpului, lucrările lui Tocilescu s-au învechit într-o măsură mai mică sau mai 
mare (fapt firesc pentru orice lucrare istorică şi cu atât mai mult în domeniul arheologiei, 
care a făcut într-un timp scurt progrese spectaculoase). Chiar tehnica sa de lucru a fost 
pusă în discuţie. Tocilescu, format în apropierea lui Haşdeu şi a lui Odobescu, este, ca 
şi aceştia, un exponent al curentului de tranziţie de la romantism la şcoala critică. în 
jurul anului 1900 el apărea deja în faţa celor nu cu mult mai tineri ca el (şase ani îl 
despart de Onciul, 14 de Bogdan şi 21 de lorga) ca reprezentantul unui curent 
învechit®'. Respingând fantezia lui Haşdeu, el nu atinsese totuşi gradul de pregătire 
tehnică, spirit critic şi obiectivitatea ce caracterizau, în alte sectoare ale istoriei, pe 
Onciul sau Bogdan. Nu trebuie uitat însă că şi arheologia - ca disciplină constituită - se 
cristalizase mai târziu. Oricare ar fi însă limitele şi greşelile lui Tocilescu, un fapt rămâne 
sigur: prin munca sa, atât ştiinţifică cât şi organizatorică, arheologia românească a 
realizat un important salt calitativ. Succesorii săi, care l-au depăşit desigur, nu au trebuit 
să-şi înceapă activitatea pe un teren neexplorat. 



Este totuşi mai apropiat de noi decât şcoala critică, prin înţelegerea rosturilor sociale şi politice 
ale istoriei. „Istoria nu se poate concepe - scrie el -, nici poate fi de vreun folos, dacă nu are 
totdeauna în privire legătura cu prezentul. Trecutul este numai o treaptă pentru priceperea stării şi 
împrejurărilor de astăzi; istoria nu e decât expunerea şi aprecierea trecutului prin lumina 
prezentului". 

IV. PRIMA JUMĂTATE A SECOLULUI XX 



1. ASPECTE GENERALE 

Prima jumătate a secolului al XX-lea a fost martora unei evoluţii rapide a tuturor 
ştiinţelor. Mersul istoriei s-a accelerat şi nicio ramură a activităţii şi cunoştinţelor umane 
nu a rămas neatinsă de suflul marilor schimbări. Şi istoriografia, atât de strâns legată de 
întreaga evoluţie socială şi politică, a trebuit să-şi redefinească conţinutul, să caute noi 
metode de lucru şi noi interpretări. 

Este evident mai întâi - în strâns raport cu intensa dezvoltare economică şi 
implicaţiile politice ale acesteia, cu accentuarea problemelor sociale - interesul sporit 
pentru aspectele materiale ale istoriei omenirii. Este vorba nu numai de creşterea 
ponderii istoriei sociale şi economice, dar ciiiar de tendinţa tot mai pronunţată de a 
vedea în factorii materiali baza întregului edificiu istoric. Desigur, marxismul ajunsese la 
această concluzie încă de la mijlocul secolului! XIX, dar acum, şi acesta este elementul 
nou, chiar un număr însemnat de istorici nemarxişti, şi dintre cei mai importanţi, înţeleg 
să pornească în explicarea faptelor istorice de la studiul economiei şi societăţii. Este 
cazul lui Henri Pirenne (1862-1935), marele istoric belgian, unul dintre cei mai de seamă 
exponenţi ai istoriografiei epocii sale; studiind trecerea de la antichitate la evul mediu 
sau fomnarea oraşelor medievale, el şi-a construit teoriile, uneori discutabile, dar de o 
mare originalitate, pe premisa rolului determinant al factorilor economici, mai ales al 
comerţului. Pe urmele lui s-a format, în special în Franţa, o întreagă şcoală, îndreptată 
spre studiul istoriei civilizaţiei. IVIarc Bloch, autorul lucrărilor Caracterele originale ale 
istoriei rurale franceze (1931) şi Societatea feudală (1939-1940), şi Lucien Febvre au 
fost marii săi reprezentanţi în Franţa. Ei au întemeiat în 1929 importanta publicaţie 
„Annales d'histoire economique et sociale" (apare şi astăzi sub titlul „Annales. 
Economies. Societes. Civilisations"), care şi-a propus, accentuând mai ales studiile 
economice şi sociale, lărgirea investigaţiei istorice, prin legarea ei mai strânsă de 
sociologie, etnologie, demografie, psihologie, economie politică etc. Şcoala lui Pirenne 
şi a istoricilor francezi a influenţat şi istoriografia românească; de altfel, în chip 
independent, încă din 1905, loan Bogdan, în Istoriografia română şi problemele ei 
actuale, insistase pentru intensificarea preocupărilor de istorie social-economică. 

Fără a neglija, fireşte, cercetările de amănunt, în lipsa cărora privirile mai largi nu ar 
fi posibile, specialiştii se interesau tot mai mult de mari lucrări de sinteză. înţeleasă ca 
studiu al civilizaţiilor, istoria nu se mai putea rezuma la mici fragmente, nu întotdeauna 
esenţiale din viaţa unui popor. Henri Berr (1863-1954), care publicase în 1911 lucrarea 
cu titlu semnificativ Sinteza în istorie şi edita din 1900 „Revue de synthese historique" a 
condus în perioada interbelică imensa colecţie „L'evolution de l'humanite", din care au 
apărut vreo 60 de volume din cele 100 plănuite. Fiecare lucrare era o sinteză parţială, 
care trebuia să îmbrăţişeze un anumit aspect al evoluţiei civilizaţiei. Ca un studiu 
comparat al civilizaţiilor este înţeleasă istoria şi de britanicul Arnold Toynbee (1889- 
1975), care începe să publice în 1934 monumentala operă, în 12 volume, A Study of 
History. Este evident că omul secolului XX nu mai este interesat de erudiţia stearpă, ci 
de marile probleme de istorie, de înţelesul lor. 

Desigur, metodele puse la punct de „şcoala critică" rămân un bun câştigat. Faptul că 



istoria este o disciplină ştiinţifică, necesitând o bună pregătire de specialitate, nu mai 

poate fi pus la îndoială. Apar însă îndoieli şi discuţii privitoare la caracterul strict obiectiv 
al istoriei, neinfluenţată de politică, de consideraţii extraştiinţifice. Exponenţii „şcolii 
critice", văzând în istorie o ştiinţă ca oricare alta, precisă, obiectivă, considerau că 
disciplina lor trebuie să dea la iveală adevărul pur, etern. Evoluţia istoriografiei a dovedit 
însă strânsa ei legătură cu politica, cu mentalitatea fiecărei epoci. Benedetto Croce 
(1866-1952), un gânditor italian care s-a bucurat de o mare influenţă, inclusiv în 
România, a subliniat în special acest aspect, al legăturii de nedesfăcut între istorie şi 
contemporaneitate. „Orice istorie este istorie contemporană", spunea el, în sensul că 
trecutul este întotdeauna privit, şi nici nu ar putea fi altfel, din punctul de vedere al 
prezentului. Credinţa „şcolii critice" că istoria poate fi cercetată în condiţii de laborator, 
fără legătură cu politica curentă, s-a dovedit o iluzie. 

Şi în istoriografia românească punctul de vedere al „şcolii critice" a fost depăşit, fără 
a se renunţa desigur la marile progrese realizate în tehnica cercetării şi la conştiinţa că 
istoricul trebuie să prezinte faptele cu probitate, fără exagerări şi denaturări. „Junimea", 
I. Bogdan, D. Onciul combătuseră istoriografia romantică, angajată în 
contemporaneitate, dar mai puţin scrupuloasă în cercetarea faptelor. îi opuseseră o 
istoriografie precisă, obiectivă, pe care o voiau ruptă de politică. O dată saltul calitativ 
realizat în domeniul metodei de cercetare, istoriografia trebuia să revină însă la rolul său 
social, explicând trecutul, dar în raport cu prezentul, cu necesităţile societăţii româneşti. 
Această detaşare de şcoala critică „este vizibilă în primul rând la Nicolae lorga, care nu 
se mulţumeşte cu o cercetare critică, obiectivă - pentru care era la fel de bine pregătit 
ca D. Onciul şi I. Bogdan -, ci încearcă să retrăiască trecutul, să umple golurile printr-un 
efort al imaginaţiei şi mai ales să lege istoria de prezent, să explice şi să justifice ziua de 
azi prin şirul zilelor trecute. La fel ca lorga, şi Vasile Pârvan înţelege că istoricul trebuie 
să retrăiască trecutul pe care îl descrie. Chestiunea era până unde se poate merge cu 
acest subiectivism; de la concepţia relativ îngustă a şcolii critice, se putea ajunge la 
exagerări în sens contrar, printr-un abuz de imaginaţie şi modernizare a istoriei. Au 
existat continuatori ai şcolii critice care s-au ridicat împotriva noului romantism 
istoriografie; polemica din deceniul IV al secolului, dintre lorga şi „noua şcoală" istorică 
(de fapt continuarea vechii şcoli a lui Bogdan şi Onciul) ilustrează această dispută. 

în ansamblu însă, toţi istoricii, fie că o mărturisesc sau nu, că sunt sau nu pe deplin 
conştienţi de rolul lor social, reflectă în opera lor preocupările naţionale şi politice ale 
vremii. Cu atât mai mult cu cât - de la lupta pentru desăvârşirea unirii politice, realizată 
în 1918 şi până la actul decisiv din 1944 - epoca la care ne referim este marcată de 
evenimente de cea mai mare semnificaţie pentru destinele poporului român. Aspectul 
naţional al istoriografiei româneşti, atât de pronunţat la romantici, estompat prin reacţia 
„şcolii critice", este vizibil din nou în cele mai reprezentative opere ale generaţiei lui 
lorga, precum şi ale generaţiei următoare, formată în perioada interbelică. Ajunge să 
amintim că, prin scrisul şi fapta lor, istoricii (N. lorga, I. Ursu, I. Lupaş, I. Nistor şi mulţi 
alţii) s-au aflat în primele rânduri ale luptei pentru unirea din 1918. 

Sub raportul metodei şi concepţiei, istoriografia vremii - exceptând desigur lucrările 
istoricilor marxişti - se remarcă printr-un pronunţat eclectism. Istoricii sunt conştienţi de 
faptul că cercetarea lor trebuie să îmbrăţişeze o gamă cât mai largă de manifestări ale 
vieţii omeneşti. Unii dintre ei acordă un rol mai mare evoluţiei spirituale (N. lorga), alţii 
se îndreaptă spre o explicaţie materialistă (de pildă P. P. Panaitescu)., dar în general se 
feresc să adopte un sistem filosofic strict, să explice evoluţia omenirii pe baza unor 



criterii bine definite, precise. Aproape toţi resping ideea legităţii istorice. Lipseşte în 

istoriografia românească din această vreme - în ciuda unor pagini interesante scrise de 
lorga sau Pârvan spiritul filosofic, preocuparea pentru problemele fundamentale ale 
disciplinei. încercarea lui Xenopol de a elabora o „teorie a istoriei" nu a găsit 
continuatori, istoricii rămânând în general la concluzia că rolul lor exclusiv este să 
prezinte cât mai corect faptele şi ideile trecutului. Interpretarea acestora, în măsura în 
care se făcea, nu era supusă unor criterii ferme, ci în primul rând ingeniozităţii 
istoricului, care într-o anumită situaţie putea considera determinantă baza materială, în 
alta factorii spirituali. 

în privinţa cercetării faptelor, a grupării lor în lucrări speciale sau sinteze, perioada 
este foarte bogată în realizări. Aproape toate problemele istoriei României au fost tratate 
în amănunt, pe baza unui material de multe ori nou. Studiul istoriei universale, aproape 
inexistent până spre sfârşitul secolului XIX, ia un mare avânt, mai întâi prin lucrările lui 
N. lorga, apoi ale altor istorici. 

Se diversifică şi se aprofundează, de asemenea, cercetarea diferitelor ştiinţe 
auxiliare ale istoriei. Paleografia, arinivistica, numismatica etc. Sunt studiate de 
specialişti competenţi, care se dedică cercetărilor respective, tratate în treacăt mai 
înainte fie de amatori, fie de istorici cu multiple preocupări. 

Câteva nume se impun. Astfel, Constantin Moisil (1876-1958) se specializează în 
numismatică şi arhivistică, remarcându-se atât prin numeroase studii publicate în aceste 
domenii, cât şi prin activitatea sa organizatorică; director al Arhivelor Statului (1923- 
1938), el iniţiază, de asemenea. Şcoala de arhivistică (1924) şi Cabinetul numismatic al 
Academiei. Aurelian Sacerdoţeanu (n. 1904), profesor la Şcoala de arhivistică şi din 
1938 director al Arhivelor Statului, pe lângă publicarea multor studii de istorie 
românească şi universală, a contribuit în mare măsură la aşezarea arhivisticii româneşti 
pe baze ştiinţifice. 

Desigur, creşterea cantitativă a cercetărilor istorice trebuie pusă în legătură şi cu 
desăvârşirea unităţii naţionale. După 1918, celor două universităţi româneşti din 
Bucureşti şi laşi, li se adaugă alte două, la Cluj şi Cernăuţi, în cadrul lor predarea şi 
cercetarea istoriei jucând de asemenea un rol important. Se înfiinţează şi institute de 
istorie, care contribuie la lărgirea şi adâncirea muncii ştiinţifice. în 1914 este întemeiat la 
Bucureşti Institutul de studii sud-est europene, care editează, sub conducerea lui N. 
lorga, publicaţia „Bulletin de l'lnstitut pour l'etude de l'Europe sud-orientale" între 1914- 
1923, iar între 1924-1946 „Revue historique de Sud-Est europeen". La Cluj se 
înfiinţează, imediat după primul război mondial. Institutul de studii clasice şi Institutul de 
istorie naţională, ultimul editând între 1921-1945 „Anuarul Institutului de istorie 
naţională". La Bucureşti este creat, de asemenea, un Institut de istorie naţională, în 
1931, iar în 1937, din iniţiativa lui N. lorga. Institutul de istorie universală. La laşi, I. 
Minea va înfiinţa în 1941 Institutul de istorie a românilor „A. D. Xenopol". Munca 
ştiinţifică se desfăşoară deci într-un cadru mult mai organizat, punându-se accent nu 
numai pe realizările individuale, ci şi pe formarea unor colective. 

O mare însemnătate - pentru lărgirea orizontului tinerilor istorici şi realizarea unor 
cercetări de istorie universală - au avut şi cele două „Şcoli române", create în 1921 din 
iniţiativa lui N. lorga, în Franţa, la Fontenay-aux-Roses (suburbie a Parisului) şi în Italia, 
la Roma. Ele vor edita două publicaţii valoroase, cea dintâi „Melanges de l'Ecole 
roumaine en France" (citată, pe scurt, „Melanges"), între 1923-1940, a doua „Ephemeris 
Dacoromâna", întemeiată în 1923. Numărul publicaţiilor de istorie a crescut mult, mai 



ales în perioada interbelică. De fapt, până în vremea primului război mondial nu existau 

reviste de istorie propriu-zise, ci reviste culturale sau ştiinţifice, care publicau într-o 
măsură mai mare sau mai mică şi istorie, precum şi publicaţii specializate pentru 
numismatică, monumente istorice, genealogie. începând să editeze în 1915 „Revista 
istorică", N. lorga deschidea calea unor reviste consacrate exclusiv istoriei. Dat fiind că 
studiile mai mari îşi aveau locul în „Analele Academiei", seria istorică, şi în „Bulletin de la 
Section historique" ', publicat de Academie începând din 1912, lorga şi-a propus ca 
„Revista istorică" să publice în special articole mai mărunte, bazate pe informaţie inedită 
şi, totodată, prin numeroase recenzii şi note, să ţină la curent publicul cu lucrările 
apărute în ţară sau în străinătate. „Revista istorică" ' a apărut până în 1946; după 
moartea lui N. lorga, directorul ei va fi N. Bănescu. Dacă însuşi lorga a asigurat, prin 
producţia sa abundentă, o bună parte a materialului publicat aici, el a reuşit să grupeze 
în jurul revistei numeroşi colaboratori, printre care D. Onciul, A. Lapedatu, I. Lupaş, I. C. 
Filitti, I. Andrieşescu, G. I. Brătianu, P. P. Panaitescu, C. C. Giurescu, A. Oţetea, N. A. 
Constantinescu, A. Sacerdoţeanu, Radu Vulpe, D. Berciu şi mulţi alţii. 

Tot în 1915, I. Bogdan a înfiinţat „Buletinul Comisiei istorice a României", care va 
apare şi în 1916, apoi între 1924-1938. După moartea lui I. Bogdan, publicaţia va fi 
condusă de N. lorga. 

în perioada interbelică apar numeroase reviste istorice. Pe lângă cele care îşi 
continuă apariţia şi cele deja amintite, mai trebuie consemnate câteva publicaţii care s- 
au impus în viaţa ştiinţifică. în 1924 apare, sub conducerea lui Pârvan, importanta 
revistă arheologică „Dacia", condusă după moartea sa de I. Andrieşescu. C. Moisil 
întemeiază, tot în 1924, „Revista arhivelor", care va apare până în 1947, fiind reluată, în 
1957, într-o serie nouă. La Craiova este editată între 1922-1943 revista „Arhivele 
Olteniei". La laşi, I. Minea publică începând din 1925 revista „Cercetări istorice" care, 
schimbându-şi mai târziu titlul în „Studii şi cercetări istorice", va apare până în 1947. Tot 
la laşi a apărut între 1921-1933 revista intitulată „Ion Neculce". La Cernăuţi, I. Nistor a 
publicat între 1924-1939 revista „Codrul Cosminului". La Cluj, pe lângă „Anuarul" amintit, 
apare între 1934-1940, „Revue de Transylvanie", sub conducerea lui Silviu Dragomir, 
publicaţie cu un rol însemnat în apărarea drepturilor naţionale româneşti împotriva 
propagandei revizioniste; între 1940-1945 va fi tipărită la Sibiu. La Timişoara se 
editează din 1928 „Analele Banatului", iar la Braşov, din 1929, „Ţara Bârsei". 

Un important eveniment istoriografie l-a constituit publicarea la Bucureşti, începând 
din 1931 (şi până în 1947) a unei noi reviste, grupând mai ales pe istoricii tinerei 
generaţii: „Revista istorică română". Vom trata în detaliu, mai târziu, programul său şi 
conflictul ce a opus-o „Revistei istorice" a lui N. lorga. Spre sfârşitul perioadei de care ne 
ocupăm mai apar, la Bucureşti, „Ariiiva românească", între 1939-1945, care a publicat 
mai ales documente din secolul XIX şi „Hrisovul", între 1941-1947, revista Şcolii de 
arhivistică. 

S-a continuat - deşi nu în ritmul care ar fi fost de dorit şi fără o organizare precisă a 
muncii - editarea izvoarelor istorice. Un anumit rol a avut Comisia istorică a României, 
creată în 1910 sub conducerea lui I. Bogdan, ajutat de AL Lapedatu; scopul său era 
realizarea unor ediţii critice de cronici şi documente. I. Bogdan (prin Documentele lui 
Ştefan cel Mare), C. Giurescu, D. Russo şi-au adus contribuţia în această activitate, 
întreruptă de război şi rămasă apoi fără o coordonare reală în umna morţii lui I. Bogdan, 
în 1919. 

A continuat şi publicarea volumelor colecţiei Hurmuzaki, mai ales prin contribuţiile la 



care ne vom referi, ale lui N. lorga şi I. Nistor. Cu uriaşa sa putere de muncă, N. lorga a 

publicat singur, între 1901-1916, 31 de volume, sub titlul Studii şi documente cu privire 
la istoria românilor. O cantitate însemnată de material documentar a valorificat şi Gh. 
Ghibănescu (1864-1941), editorul a două colecţii: Ispisoace şi zapise (documente slavo- 
române; 12 volume între 1906-1933) şi Surete şi izvoade (25 volume între 1906-1933). 
D. C. Sturdza-Scheianu a publicat o importantă colecţie sub titlul Acte şi legiuiri 
privitoare la chestia ţărănească, în patru volume, de la Vasile Lupu până în 1866; de la 
acest an şi până în vremea răscoalei din 1907 urmează seria II, în 8 volume, editată de 
Radu Rosetti (întreaga colecţie apare în anii 1907-1908). Pentru epoca veche şi 
începutul evului mediu sunt preţioase sursele adunate de Gheorghe Popa-Lisseanu 
(1866-1945), publicate în 15 volume, sub titlul Izvoarele istoriei românilor între 1934- 
1939. 

Editarea izvoarelor transilvănene a înregistrat succese mai modeste. Merită a fi 
amintită remarcabila lucrare a lui Teodor V. Păcăţian (1852-1941), intitulată Cartea de 
aur sau luptele politice-naţionale ale românilor de sub coroana ungară, apărută la Sibiu, 
în 8 volume, între 1902-1915. Sunt adunate aici materiale privind mişcarea naţională 
românească din Transilvania, începând cu perioada anterioară revoluţiei de la 1848 
până la 1910. Cea mai bogată informaţie este pentru anii regimului liberal (1860-1867) 
şi primii ani după instaurarea dualismului. 

în acest cadru general şi-au desfăşurat activitatea o serie de istorici - în frunte cu 
marii creatori N. lorga şi V. Pârvan -, ale căror realizări au îmbogăţit substanţial cultura 
naţională şi au căpătat, în numeroase rânduri, o recunoaştere pe plan european sau 
mondial. în afara hotarelor ţării istoria devine una dintre cele mai cunoscute ramuri ale 
ştiinţei româneşti. Specialiştii români sunt foarte activi în dezbaterile istorice cu caracter 
internaţional. Ajunge să amintim participarea, din ce în ce mai numeroasă, a istoricilor 
din România la congresele din Londra (1913), Bruxelles (1923), Oslo (1928), Varşovia 
(1933), Zurich (1938), la congresele de studii sud-est europene (primul organizat la 
Bucureşti în 1924); în 1936 - în urma propunerii şi insistenţelor lui N. lorga -, reuniunea 
comitetului internaţional al ştiinţelor istorice s-a ţinut la Bucureşti. în context naţional şi 
internaţional, istoriografia noastră din prima jumătate a secolului XX - cu toate limitele şi 
contradicţiile sale - reprezintă, privită în ansamblu, o puternică afirmare a spiritualităţii 
româneşti. 

Bogăţia deosebită a literaturii istorice în perioada de care ne ocupăm pune probleme 
dificile în ce priveşte modalitatea prezentării istoricilor şi operelor acestora. Nu am ales 

calea unei prezentări cronologice, care ar fi însemnat o simplă înşiruire a oamenilor şi 
lucrărilor, fără vreun element de legătură. Nu a fost posibilă nici împărţirea fermă a 
expunerii potrivit unor curente, căci, exceptând istoriografia marxistă, acestea nu sunt 
prea clar conturate. în consecinţă planul a devenit oarecum convenţional; împărţirea în 
capitole nu trebuie să ascundă în orice caz unitatea fundamentală - peste inerente 
divergenţe, care astăzi nu ne mai par atât de însemnate - a istoriografiei vremii. 
Asimilarea metodelor şcolii critice, interesul sporit pentru istoria social-economică, a 
civilizaţiei în general, preocuparea în continuare pentru aspectul naţional al istoriei 
româneşti, dar şi intensificarea cercetărilor de istorie universală, afirmarea unei „noi 
şcoli" istorice, ca şi ponderea crescândă a marxismului sunt trăsături generale ale 
istoriografiei perioadei la care ne referim. Dacă fiecare dintre ele constituie obiectul unui 
capitol aparte, nu trebuie considerat că istoricii trataţi în cuprinsul său, socotiţi mai 
caracteristici pentru tendinţa respectivă, nu şi-ar putea găsi locul, prin alte valenţe ale 



operei, şi în alte capitole. Dorind să nu rupem unitatea activităţii fiecăruia, am prezentat- 
o într-un singur loc, ca şi în părţile anterioare ale lucrării. 



2. NICOLAE lORGA 



în 1935 şi 1937, când activitatea lui Nicolae lorga nu era încă înclieiată, Barbu 

Theodorescu a publicat, în două volume masive, bibliografia operelor sale. Erau 
consemnate aici, grupând scrierile marelui istoric până la sfârşitul anului 1934, 1.003 
volume, 12.755 articole şi 4.963 recenzii; până la sfârşitul vieţii lui lorga, li s-au adăugat 
alte câteva mii, astfel încât întreaga operă a savantului poate fi cifrată la peste 20.000 
de titluri, din care vreo 1.200 cărţi. O asemenea productivitate, aproape imposibil de 
înţeles, gândindu-ne chiar la timpul material necesar scrierii sau dictării atâtor pagini, 
acordă istoricului român un loc aparte nu numai în cadrul culturii noastre, dar şi în 
istoriografia şi, în general, în cultura mondială. Desigur, foarte multe din titlurile 
consemnate reprezintă articole de ziar sau scurte note, aruncate din goana condeiului şi 
cuprinzând doar câteva fraze; multe cărţi sunt de fapt simple broşuri, conţinând câteva 
pagini. Alături de acestea se întâlnesc însă studii masive şi lucrări în multe volume. 

Cantitatea este cel dintâi lucru care uimeşte la primul contact cu opera lui lorga. Al 
doilea, nu mai puţin uimitor, este imensa varietate a acestei opere. Fantastica 
productivitate a istoricului nu s-a realizat prin repetarea, adâncirea şi nuanţarea 
aceloraşi teme, ci prin abordarea unui nesfârşit registru de genuri şi subiecte. Desigur, 
înainte de toate, lorga a scris istorie. în acest domeniu, a parcurs practic întreaga istorie 
a României, publicând colecţii întinse de documente, scriind articole şi cărţi despre toate 
evenimentele, perioadele şi problemele importante, elaborând mari lucrări de sinteză. în 
ce priveşte istoria universală, a adus contribuţii importante mai ales prin cercetarea 
cruciadelor, a Imperiului Bizantin şi Imperiului Otoman; scrierile sale, nu întotdeauna 
bazate pe material de prima mână, dar mereu străbătute de idei originale, privesc însă 
aproape toate popoarele europene şi unele din afara Europei, la acestea adăugându-se 
interesante sinteze de istorie universală. Mare istoric, lorga a scris însă şi multe lucrări 
în afara acestui domeniu. A publicat poezii, numeroase piese de teatru, traduceri, critică 
şi istorie literară, însemnări de călătorie, literatură memorialistică, scrieri cu caracter 
economic, social şi politic. Adăugând la toate acestea şi activitatea de om politic a lui 
lorga, este evident că ne aflăm în faţa unui personaj de excepţie, înzestrat cu o putere 
de muncă şi o disponibilitate intelectuală cu totul neobişnuite. 

Nicolae lorga s-a născut la 5 iunie 1871, la Botoşani, ca fiu al avocatului Nicu lorga şi 
al Zulniei lorga. împlinise vârsta de 5 ani când tatăl său moare şi cei doi copii sunt 
crescuţi de Zulnia lorga, în condiţii materiale destul de dificile. Precocitatea intelectuală 
a lui lorga este remarcabilă. înainte de a merge la şcoală, la 5-6 ani, el citea literatură 
română şi franceză, şi nu lucrări potrivite vârstei sale, ci opere dintre cele mai dificile. 
Printre acestea, se aflau şi letopiseţele Moldovei, recent reeditate de M. Kogălniceanu, 
care i-au trezit gustul pentru istoria patriei. 

Urmează clasele primare la Botoşani, şi tot în această localitate liceul, remarcându- 
se în chip deosebit. învaţă, pe lângă franceza deja cunoscută, mai mult singur, greaca, 
latina, italiana, germana. în urma unui conflict, soldat cu o eliminare, în 1886, trece la 
Liceul Naţional din laşi. Aici îşi ia în 1888 bacalaureatul, fiind clasat primul. Sunt anii 
când la laşi aveau o largă circulaţie ideile socialiste (prin revista „Contemporanul" şi cei 
grupaţi în jurul ei), care îl vor influenţa într-o anumită măsură şi pe tânărul lorga. El nu 
va merge însă pe acest drum, renunţând destul de repede la contactul cu socialiştii, dar 
păstrând toată viaţa un ideal de dreptate socială. 



în anul 1888, lorga se înscrie la Facultatea de Litere din laşi; printre profesorii săi, 
vor fi A. D. Xenopol la istoria românilor şi N. lonescu la istoria universală. Modul cum a 
absolvit facultatea este caracteristic pentru întreaga activitate a viitorului istoric. 
Terminând anul I, în toamna anului 1889 susţine examenele anilor II şi III (facultatea 
avea numai trei ani), iar în decembrie 1889 este licenţiat cu calificativul „magna cum 
laude". într-un singur an se achitase de obligaţiile a trei ani de zile. în 1890, prin 
concurs, este numit profesor de limba latină la Ploieşti după ce, primind o bursă, făcuse 
o călătorie de două luni în Italia. 

în 1890, lorga începe să publice în ziarele şi revistele timpului. Debutul acestui tânăr, 
în vârstă de 19 ani, este senzaţional, ca întreaga-i carieră. îi apar într-un singur an 14 
poezii, 46 de articole şi 9 studii literare, unele de literatură comparată, printre primele de 
acest gen în România. 

lorga nu a avut practic timp să onoreze catedra primită la Ploieşti. Sprijinit de Al. 
Odobescu capătă, tot în 1890, o bursă de 4 ani pentru a studia în străinătate. La 
sfârşitul anului pleacă la Paris, urmând să se dedice studiilor de filologie clasică. Cere 
însă, şi i se aprobă, schimbarea acestei discipline cu istoria. în capitala Franţei rămâne 
până în ianuarie 1893. Sunt ani de muncă intensă, neîncetată. Nu are vreme nici măcar 
să viziteze Parisul, lucrează mereu. Paralel cu cercetările istorice, învaţă singur noi limbi 
străine (engleza, portugheza, daneza, suedeza, olandeza), pe lângă franceză, germană, 
italiană, spaniolă, deja cunoscute. 

Se înscrie la Ecole Pratique des Hautes Etudes, instituţie de mare prestigiu, la care 
predau istorici cunoscuţi, ca Gabriel Monod (1844-1912), Charies Bemont (1848-1939), 
Charies Langlois (1843-1929), toţi trei medievişti, cercetători minuţioşi şi profesori 
remarcabili, cărora lorga le va păstra o pioasă recunoştinţă. La sugestia lui Ch. Langlois 
a început să cerceteze - alegându-şi apoi subiectul ca lucrare de diplomă - viaţa lui 
Philippe de Mezieres „cancelar al insulei Cipru şi predicator neobosit de cruciadă în a 
doua jumătate a secolului al XlV-lea". lorga arăta mai târziu că, încercând să descifreze 
viaţa acestui personaj, „s-a pasionat ca de un om pe care l-ar fi cunoscut, cu care ar fi 
trăit împreună, ale cărui dureroase aspiraţii către ideal le-ar fi împărtăşit, pe care l-ar fi 
servit în lungile lui călătorii şi la căpătâiul căruia ar fi vegheat în chilia de la mănăstirea 
Celestinilor din Paris, unde şi-a închis suprema deziluzie şi dorinţa de izbăvire prin 
moarte". Pasionat de subiectul său, dar constrâns şi de metoda severă impusă de 
şcoală, lorga a efectuat îndelungi cercetări, nu numai în arhivele pariziene, dar mergând 
şi la Vatican, Veneţia, Milano, Florenţa, Genova şi în alte oraşe italiene, la Beriin, 
Mijnchen, Dresda, Leipzig, Hamburg, Viena, Londra, Oxford. Rezultatul a fost o lucrare 
masivă, exhaustivă, pe baza căreia a căpătat în 1892 titlul de diplomat al secţiei de 
istorie şi filologie a înaltei şcoli. Publicarea a mai întârziat câţiva ani, lucrarea fiind 
tipărită în 1896 la Paris, sub titlul Philippe de Mezieres 1337-1405 et la croisade au XIV- 
eme siecle (557 pagini). Chiar dacă, eliberat de canoanele şcolii, lorga va practica de 
acum înainte o metodă de cercetare mai liberă, mai puţin răbdătoare, dovedindu-se tot 
mai grăbit să-şi valorifice îndată rezultatele cercetărilor, nu este mai puţin adevărat că la 
Hautes Etudes a învăţat tehnica meseriei, lucrul cu izvorul istoric. 

Prin întinderea şi documentarea sa, teza despre Philippe de Mezieres echivala pe 
deplin cu o lucrare de doctorat, dar în mod oficial nu îi acorda lui lorga acest titlu. 
Obţinerea doctoratului fiindu-i absolut necesară pentru o carieră universitară, lorga se 
înscrie pentru doctorat la Berlin, unde se afla în ianuarie 1893. Subiectul ales, lucrat în 
mare măsură încă din timpul şederii în Franţa, era tot o biografie, de data aceasta a lui 



Thomas III, marchiz de Saluzzo, un personaj de pe la 1400, scriitor, gânditor politic şi 

om de acţiune. Redactată în limba franceză, teza a fost susţinută la Leipzig în august 
1893 şi publicată în toamna acestui an, sub titlul Thomas III, marquis de Saluces, etude 
historique et litteraire. Scrisă şi publicată în mai puţin de un an, lucrarea reflectă pe 
deplin metoda şi ritmul de lucru ale tânărului istoric. Din comisia de doctorat făcea parte 
şi marele istoric german KarI Lamprecht (1854-1915), ale cărui aprecieri, favorabile, nu 
au fost totuşi superlative, lorga obţinând în final nu calificativul „magna cum laude", ci 
numai „cum laude". IVlai târziu însă, după cum vom vedea, între cei doi istorici se va 
stabili o colaborare deosebit de fructuoasă. 

După obţinerea titlului de doctor, mai rămânându-i un an din bursă, lorga lucrează 
febril în arhivele europene - la Leipzig, Dresda, Niimberg, IVIunchen, Innsbruck, 
Genova, Veneţia, Milano, Torino -, căutând materiale referitoare la istoria românilor. 
Izvoarele culese acum le va publica după întoarcerea în ţară, în trei volume, între 1895- 
1897, sub titlul >Acfe şi fragmente cu privire la istoria românilor, adunate din depoziteze 
de manuscrise ale Apusului (volumul I cuprinde 577 documente din anii 1389-1768, al 
doilea 1376 documente din Arhiva regală secretă din Beriin, al treilea 95 documente din 
1367-1507). De semnalat, în această perioadă şi colaborarea lui lorga la Enciclopedia 
franceză. 

în anul 1894 are loc un concurs pentru ocuparea postului de profesor de istorie 
universală la Universitatea din Bucureşti, rămas vacant prin moartea lui Petre 
Cernătescu în 1892. Istoria acestui concurs este foarte interesantă. Principalii favoriţi 
erau N. lorga şi Ion Georgian (născut în 1858), fostul său profesor de la Botoşani, trecut 
apoi la un liceu din Bucureşti. Diferenţa dintre valoarea celor doi era evidentă. Deşi 
foarte tânăr, lorga se prezenta ca autor al unor lucrări de valoare, în timp ce Georgian, 
altminteri bun profesor de şcoală, nu se remarcase decât printr-o broşură în care 
încercase să dovedească că Ştefan cel Mare a domnit 1 7 ani şi în Ţara Românească! 
Concursul s-a desfăşurat la laşi, intrigile nelăsându-se aşteptate (lorga a fost sprijinit 
doar de profesorii Odobescu, Xenopol şi Răşcanu). Până la urmă lorga a obţinut media 
7,07, devansând cu foarte puţin pe Georgian (7,02). Notele fiind insuficiente, ambii 
candidaţi au fost respinşi, totuşi lorga, având media superioară, a căpătat suplinirea 
catedrei. în 1895, repetându-se concursul, lorga a obţinut 9,19, iar Georgian 8,55. în 
urma acestui rezultat, lorga a fost numit profesor provizoriu, fiind apoi titularizat. 

în anul 1897, lorga devine şi membru corespondent ai Academiei Române. Alegerea 
sa ca membru titular a întârziat până în 1911, din pricina neînţelegerilor cu membrii mai 
vârstnici ai înaltului for. Alături de D. Onciul şi I. Bogdan, dar cu mai mult avânt polemic 
decât aceştia, el a combătut cu înverşunare vechea generaţie de istorici, de formaţie 
anterioară „şcolii critice", mai ales pe Gr. Tocilescu. între 1900-1907, cât timp revista s-a 
aflat sub influenţa sau directa conducere a lui I. Bogdan, lorga a fost unul din principalii 
colaboratori ai „Convorbirilor literare", prin care noua generaţie de istorici îşi afirma 
poziţiile, combătând, în numele ştiinţei şi adevărului, amatorismul şi exagerările de tot 
felul, lorga nu a fost totuşi un junimist, ci doar un tovarăş de drum al curentului. După 
cum vom vedea, metoda şi concepţia sa nu erau aceleaşi cu cele ale reprezentanţilor 
şcolii critice; de asemenea, nici orientarea sa politică. 

Până în jurul anului 1900, istoricul s-a dedicat aproape exclusiv cercetării şi activităţii 
la catedră. începând însă din primii ani ai secolului, el îşi îndreaptă tot mai mult privirile 
spre politică şi ziaristică. Din 1903 colaborează la „Sămănătorul", în 1905-1906 fiind şi 
director al acestei reviste, care se remarca printr-un interes deosebit pentru ţărănime, în 



care vedea baza socială a ţării şi garanţia viitorului ei. Ziua cea mare este însă pentru 

lorga 13 martie 1906 când, la îndemnul său, în piaţa Teatrului Naţional se manifestează 
în sprijinul ideii naţionale, împotriva cosmopolitismului (teatrul - deşi „naţional" - 
prezenta, pentru delectarea protipendadei, şi piese în limba franceză). Interesul 
deosebit pentru ţărănime - mergând până la o viziune patriarhală a realităţilor 
româneşti, prin ignorarea noilor forţe ce se ridicau, în primul rând proletariatul - şi 
susţinerea unei politici profund naţionale sunt principalele coordonate ale ideologiei 
politice a lui N. lorga în această perioadă, şi în ele va crede până la sfârşitul vieţii. Le 
vom întâlni nu numai în activitatea politică practică, ci şi în opera sa istorică. La fel ca şi 
alţi mari istorici români (Cantemir, Bălcescu), pentru lorga politica, viaţa prezentă nu 
sunt rupte de istorie, ci o continuă în chip firesc. Este astfel explicabilă întreaga sa 
acţiune politică în care vedea în primul rând o datorie de istoric; cine altul decât istoricul, 
cunoscător al evoluţiei milenare a poporului său, poate înţelege mai bine prezentul şi 
liniile probabile de dezvoltare în viitor? 

Simpatia pentru ţărănime şi-a manifestat-o lorga din plin în timpul răscoalei din 1907. 
în articole - cum este pateticul Dumnezeu să-i ierte -, el s-a ridicat împotriva cruntei 
reprimări şi a susţinut dreptul ţăranilor la o viaţă mai omenoasă. Ca o continuare a 
„Sămănătorului" şi inspirat de aceeaşi ideologie, lorga publică începând cu 10 mai 1906 
gazeta „Neamul românesc", care va apare până în toamna anului 1940, cu câteva 
săptămâni înaintea morţii sale. în paginile acestei gazete este concentrată întreaga 
gândire şi acţiune politică a istoricului, de-a lungul câtorva decenii. Aproape zilnic, 
articolul de fond semnat N. lorga trata, în puţine cuvinte dar cu idei pătrunzătoare şi într- 
un stil de neuitat, cele mai variate probleme politice şi culturale. în anul 1908, lorga 
deschide cursurile de vară de la Vălenii de Munte, cu o conferinţă a sa despre 
romanitatea noastră. Ele vor continua, atrăgând tot mai mulţi auditori din fiecare colţ al 
ţării şi din străinătate, tot mai mulţi specialişti, până la sfârşitul vieţii istoricului. Uitatul 
orăşel de va deveni, prin voinţa lui lorga, un important centru cultural, unde ştiinţa şi 
cultura reprezentau nu scopuri în sine, ci erau puse în slujba idealului naţional. 

Acestui ideal i se dedică în primul rând lorga în anii premergători primului război 
mondial. în 1907 este ales în conducerea Ligii Culturale, al cărui scop era realizarea nu 
numai a unităţii culturale, ci şi desăvârşirea statului naţional unitar român. în 1910, 
istoricul îşi înfiinţează un partid propriu. Partidul Naţionalist-Democrat. în anii 1914- 
1916, el a fost unul dintre principalii animatori ai ideii intrării României în acţiune pentru 
eliberarea Transilvaniei. O recunoaştere meritată a rolului său în făurirea României Mari 
a fost alegerea lui, în 1919, ca preşedinte al Camerei Deputaţilor a primului Parlament 
de după război. 

în perioada interbelică, politica absoarbe o parte însemnată a activităţii lui lorga. 

Scârbit de necinstea, de imoralitatea jocului politic burghez, el spera să fie un reformator 
al moravurilor publice, să pună politica în folosul societăţii. Istoricul, bine intenţionat, era 
însă lipsit de mijloace şi pricepere pentru a-şi atinge ţelul. Lipsit de o bază de masă, 
lipsit de suportul unui partid puternic, a devenit el însuşi o victimă a manevrelor politice. 
Timp de un an, în 1931-1932, în plină depresiune economică, a fost preşedinte al 
Consiliului de Miniştri, în ciuda bunelor intenţii, guvernarea lui fiind o încercare eşuată. 

Departe de a se lăsa descurajat, în ultimul deceniu al vieţii sale, lorga este mai 
prezent ca oricând în arena publică. Este perioada apariţiei şi creşterii pericolului 
hitlerist, al agitaţiei fasciste - prin Garda de Fier - în interiorul ţării, lorga a condamnat 
cu hotărâre acţiunile legionarilor, care tindeau să transforme România într-un stat 



totalitar, după modelul celui german. A condamnat şi acţiunile Germaniei lui Hitler, care 

îndreptau lumea spre al doilea război mondial. Atitudinea sa politică nu a fost însă lipsită 
de contradicţii; de pildă, adversar al Germaniei hitleriste, a continuat să privească cu 
înţelegere spre politica lui IVIussolini, deşi dictatorul italian făcea acelaşi joc ca nazismul 
gemnan. 

Garda de Fier nu a uitat pe cei care se împotriviseră ascensiunii sale. Ajunsă la 
putere în septembrie 1940, organizaţia legionară a început acţiunea de licinidare a celor 
mai cunoscuţi opozanţi. Una din victime a fost şi Nicolae lorga, asasinat la 27 noiembrie 
1940. Se încheia astfel tragic una dintre cele mai remarcabile existenţe din câte a 
zămislit pământul românesc. Se rupea brusc firul vieţii unui om care mai putea da încă 
mult poporului său şi culturii universale. 

Spre deosebire de înaintaşul şi profesoml său Xenopol, lorga nu a fost un teoretician 
al istoriei. Spiritul său, avid de cât mai multe cunoştinţe, se împotrivea totuşi închegării 
acestora într-un sistem ferm. Ar fi însă foarte greşit să se creadă că lorga a fost un 
simplu descoperitor şi narator de fapte. Prin ce a scris mai interesant, el este un istoric 
de idei, deosebit de complex şi original. Concepţia sa istorică, dacă nu poate fi găsită 
într-o lucrare unitară, dedicată acestui subiect, a fost totuşi expusă, de-a lungul zecilor 
de ani, în diferite discursuri şi articole. Acestea au fost grupate în volumul Generalităţi 
cu privire la studiile istorice, apărut în 1911, şi apoi, în ediţii de fiecare dată amplificate, 
în 1933 şi, după moartea sa, în 1944. 

Prima lucrare inclusă aici este discursul introductiv la cursul de istorie universală, 
rostit de N. lorga la 1 noiembrie 1894, sub titlul Despre concepţia actuală a istoriei şi 
geneza ei. în definiţia sa, „istoria e expunerea sistematică, fără scopuri străine de 
dânsa, a faptelor, de orice natură, prin care s-a manifestat, indiferent de loc şi timp, 
activitatea omenirii". Deci, o istorie totală, care să cuprindă toate aspectele vieţii 
omeneşti, nu numai cel politic, şi o expunere obiectivă, fără scopuri străine ştiinţei, lorga 
se pronunţă contra lui Bucl<le şi a ideii legităţii în istorie, alăturându-se astfel curentului 
antipozitivist. Crede că asemenea legi nu se vor descoperi niciodată. Faptele urmează 
să fie totuşi grupate, ordonate, potrivit unui sistem. întreaga expunere trebuie să se 
bazeze pe cercetarea metodică a izvoarelor. Nu este de mirare că pentru tânărul lorga, 
specialistul pe care îl admiră mai presus de toţi este Ranke, considerat de el „istoricul 
tip". într-adevăr cercetarea metodică, expunerea sistematică, neinfluenţată de 
considerente străine disciplinei şi refuzul unei scheme precise, legice, în care să fie 
plasate evenimentele, caracterizau cu deosebire opera marelui istoric german. 

Dacă discursul din 1894 nu este deosebit de original, discursul de recepţie la 
Academia Română, din 1911, intitulat Două concepţii istorice, ţinut de un om care 
căpătase între fimp o vastă experienţă în disciplina sa, cuprinde multe idei preţioase. 
Ocupând locul rămas vacant în urma decesului lui Tocilescu, lorga se vedea pus într-o 
situaţie dificilă, existând obiceiul de a face elogiul predecesorului. Fiind bine cunoscute 
neîntreruptele dispute dintre cei doi istorici, lorga a preferat, păstrând desigur un ton 
ponderat, să spună lucrurilor pe nume. 

El face o paralelă între vechea şcoală „romantică", reprezentată de Tocilescu (şi de 
Haşdeu) şi concepţia nouă, promovată de el însuşi. Referindu-se la opera înaintaşului, 
critică fantezia şi viziunea personală exagerată, falsa erudiţie (dând ca exemplu Dacia 
înainte de romani), prejudecăţile naţionale. Definindu-şi propria concepţie asupra 
istoriei, lorga pune în centrul acesteia popoarele, considerate „creaţiuni necesare, 
permanente", fiecare reprezentând o „unitate firească", cu „viaţa lui organică", având o 



energie proprie. Toate faptele, evenimentele, personalităţile nu sunt de sine stătătoare, 

ci simple manifestări de viaţă ale poporului respectiv. Dispare astfel deosebirea între 
istoria politică şi culturală, între toate compartimentele istoriei, căci „există o singură 
dezvoltare şi toate manifestările de viaţă se prind într-însa". Dispare şi deosebirea dintre 
istoria universală şi istoriile naţionale. „Fiecare naţie - arată lorga - e o energie având 
izvoarele şi împrejurările ei deosebite, caracterul şi misiunea ei specială. Dar niciuna din 
aceste energii nu se poate izola absolut pentru studiu, şi nu trebuie să fie izolată pentru 
aceasta". Istoria universală este deci un tot şi trebuie privită în ansamblu, fără ca prin 
aceasta să fie negate particularităţile naţionale^. 

Şi acum lorga neagă existenţa legităţii în mersul istoriei. Nu există legi dar, pe de altă 
parte, omenirea fiind o unitate organică, deci trăind aceeaşi viaţă de la începuturile ei şi 
până astăzi, se pot stabili numeroase paralelisme, temneni de comparaţie, indiferent de 
timpul şi locul desfăşurării evenimentelor. Toate ştiinţele pot concura la înţelegerea 
istoriei; pregătirea enciclopedică este deci aici mai necesară ca oriunde (aceeaşi idee o 
susţine Haşdeu). Şi, în sfârşit, lorga subliniază apăsat legătura indisolubilă a istoriei cu 
viaţa. „Istoricul e un bătrân prin experienţă al naţiei sale", afirmă el, şi are datoria să fie 
„un amintitor neobosit al tradiţiei naţionale, un mărturisitor al unităţii neamului peste 
hotare politice şi de clase, un predicator al solidarităţii de rasă (în sensul de naţiune 
n.n.) şi un descoperitor de ideale spre care cel dintâi trebuie să meargă, dând tineretului 
ce vine după noi exemplul". 

Mai complet ca oriunde, programul istoric al lui N. lorga este expus în acest discurs 
din 1911. El luminează nu numai semnificaţia operei sale istorice, ci şi opţiunile lui 
politice. Istoria este văzută ca un element fundamental al conştiinţei fiecărei naţiuni şi, în 
acelaşi timp, ca o dovadă a unităţii întregii omeniri. Concepţia sa istorică este desigur 
idealistă, după cum rezultă şi din unele luări de poziţie anterioare discursului din 1911. 
Astfel, în 1900, sub titlul Ideile în Istoria universală, lorga făcea următoarea remarcă: 
„Nu e materia brută care ne înconjoară pretutindeni în societăţile omeneşti, e ideea 
realizată, care formează corpul lor, ori ideea ce vrea să fie realizată, care întreţine viaţa 
într-însul". Trebuiau cercetate, după părerea lui, în primul rând faptele de cultură, care 
reprezentau întruparea unor idei. lorga a crezut toată viaţa cu tărie în forţa morală care 
întreţine viaţa fiecărei naţiuni. „Viaţa unui popor, succesul lui în lunga luptă tăcută a 
naţiilor - arăta el tot în 1900 -, nu le determină nici întinderea pământului, nici numărul 
populaţiei, nici bogăţia; acestea se câştigă, dar ele nu stau la originea puterii. Izvorul 
acestei puteri e viaţa morală a unei aglomeraţii umane, seriozitatea cu care priveşte 
traiul, măsura cu care-şi alege ţintele şi vigoarea cu care le urmăreşte". în aceste 
cuvinte întâlnim nu numai o concluzie istorică, ci şi un ideal de viaţă, credinţa în triumful 
muncii, cinstei şi dreptăţii. 

Pentru a scrie istorie, considera lorga, nu ajunge să posezi partea tehnică a 
meseriei, trebuie în primul rând să cunoşti viaţa şi oamenii. Chiar bazată pe cea mai 
minuţioasă cercetare, dacă nu reuşeşte să recreeze viaţa, o carte de istorie este 
moartă. Această idee o dezvoltă într-un studiu din 1935, intitulat Adevăr şi greşeală în 
scrierea istoriei. „Dacă nu vezi omul - scrie aici -, fă fizică, matematică, orice vrei, dar 
nu te amesteca într-un domeniu în care se cere să fii capabil de a face omul la fel cum a 
fost". în scrierea istoriei intervin deci, pe lângă cunoaşterea documentară, experienţa de 



Opera lui lorga apare, sub acest aspect, fundamental opusă concepţiei lui Toynbee, care neagă 
atât compartimentările naţionale, cât şi evoluţia unitară a omenirii, susţinând dezvoltarea paralelă 
şi independentă a mai multor civilizaţii cu caracter supranaţional. 



viaţă şi intuiţia, lorga depăşeşte astfel ţelul precis, dar mai modest, pe care şi-l 

propusese „şcoala critică" la sfârşitul secolului XIX. Respectului absolut al documentului, 
ei care ştie la fel de bine ca D. Onciul sau I. Bogdan ce înseamnă o cercetare riguroasă, 
îi adaugă sarcina mult mai dificilă şi mai nesigură de a reconstitui viaţa trecută, deci de 
a reda ceva în plus faţă de ce s-a împietrit în litera seacă a documentului. Aici intervine 
desigur talentul şi orice învăţătură, orice formulă, sunt de prisos. în prefaţa la Istoriologia 
umană, cu puţin înaintea morţii, în 1940, aceste idei sunt subliniate, ca o concluzie a 

întregii sale cercetări: Cele mai mari opere istorice au în ele şi poezia simţirii şi 

poezia stilului. Felul acesta de înfăţişare a rezultatelor cercetării e, de altminteri, o 
necesitate. Adevărurile istorice sunt de discernământ, nu de simplă constatare şi 
reproducere. Pentru a ie prinde, se cere tot ce cunoştinţa adâncă a limbii, tot ce fantezia 
creatoare de definiţii poate găsi mai fin şi mai delicat. A vorbi despre oamenii şi lucrurile 
trecutului în vocabularul curent e a greşi de la un capăt la altul". Şi, ultima afirmaţie, atât 
de semnificativă: „Aş fi vrut, din partea mea, să am mai mult talent „poetic", pentru a fi 
mai aproape de adevăr". 

Adversar al exagerărilor romantice ale „şcolii vechi", format în spiritul cercetării critice 
şi expunerii obiective, lorga este, structural, un romantic. Spirit imaginativ, combinativ, el 
poate fi apropiat de Haşdeu. Fireşte, lorga păstrează o anumită măsură, fantezia sa, 
intuiţia, exersându-se mai mult în domeniul interpretării faptelor istorice, desluşirii 
semnificaţiei lor, în timp ce Haşdeu căuta să suplinească prin imaginaţie chiar lipsa 
izvoarelor. în orice caz, dacă lorga a contribuit într-o anumită măsură la sporirea 
prestigiului şcolii critice, tot el este cel care a îndrăznit să rupă cadrul îngust impus de 
partizanii cercetării exclusive a documentului. 

în ultima parte a activităţii sale se constată un interes sporit pentru ceea ce numeşte 
într-o comunicare prezentată la Congresul de la Zijricin, în 1938, Permanenţele istoriei. 
Fără a renunţa la ideea imposibilităţii legităţii istorice, el ajunge la concluzia că faptele, 
oricât ar fi de diverse şi neprevizibile, se axează pe câteva elemente constante, care 
formează „sclieletul" istoriei, asigurându-i unitate şi continuitate. Acestea sunt pământul 
(lorga crede într-o influenţă destul de puternică a mediului geografic), rasa (înţeleasă în 
sens de popor, naţiune) şi ideea (este vorba de ideile putemice, dominante, devenite 
adevărate instincte). După cum se vede, deşi refractar filozofiei istoriei, fără a adopta 
sau construi un sistem complet, lorga are câteva idei clare despre mersul omenirii, în 
jurul cărora îşi axează de fiecare dată expunerea. Aparent anarliică, greu de cuprins şi 
de înţeles dintr-o privire, opera sa nu este numai, şi nici în primul rând, nararea unor 
fapte istorice, ci o meditaţie permanentă asupra marilor probleme ale omenirii şi naţiunii 
sale. Este drept, lipsa de sistem, dezordinea, uneori aparentă, alteori reală, graba, 
nerăbdarea - caracteristică operei sale - de a arunca azi pe hârtie, ceea ce autorul 
citise sau gândise ieri, au dăunat mult înţelegerii de către marele public şi chiar de către 
specialişti a semnificaţiei operei. 

Una din principalele contribuţii ale lui N. lorga în domeniul istoriei românilor a fost 
publicarea masivă a izvoarelor, descoperite de el în ariniveie din ţară sau din străinătate. 
După editarea colecţiei Acte şi fragmente..., el s-a remarcat în chip deosebit prin 
colaborarea la colecţia Hurmuzaki. în cadrul acesteia, a publicat voi. X, conţinând 
Rapoarte consulare prusiene din laşi şi Bucureşti (1763-1844), apărut în 1897; voi. XI: 
Acte din secolul al XVI-lea (1517-1612) relative mai ales la domnia lui Petru Şchiopul, 
apărut în 1900, în care se opreşte mai ales asupra pretendenţilor la domnie; voi. XII, 
>4cfe relative la războaiele şi cuceririle lui Mihai Viteazul (1903); XIV, Documente 



greceşti privitoare la istoria românilor (partea I în 1915, a doua în 1917); XV, Acte şi 
scrisori din arhivele oraşelor ardelene (I, 1911 şi II, 1913). în 1901, el iniţiază colecţia 
Studii şi documente cu privire la istoria românilor, din care publică 31 de volume până în 
anul 1916. Tematica acestei colecţii este de o varietate uimitoare; sunt cuprinse aici 
„cărţi domneşti", ca şi scrisori de boieri şi negustori, sau documente mănăstireşti, 
scrisori şi inscripţii ardelene, inscripţii din bisericile româneşti, fragmente de cronici, acte 
privitoare la unirea Principatelor şi la politica externă a României etc, totul fără un plan 
bine stabilit, singurul scop al autorului fiind acela de a da la lumină toate mărturiile 
trecutului ce îi treceau prin faţa ochilor, lorga nu era omul care să ţină pentm sine sau în 
vederea folosirii într-un viitor nedefinit a nici unei informaţii documentare, oricât de 
măruntă ar fi părut. în concepţia sa, totul se cerea tipărit, împărtăşit publicului: fără, 
zăbavă. Astfel, până în 1918 (căci după aceea activitatea sa de editare a izvoarelor nu 
va mai fi esenţială), lorga a publicat un număr de aproximativ 30.000 de documente, 
ceea ce reprezintă, chiar în cazul unui cercetător care s-ar fi îndeletnicit exclusiv cu 
această muncă, o realizare cu totul ieşită din comun. 

Pe baza acestei documentaţii, fără precedent în istoriografia românească, lorga a 
trecut la elaborarea unor studii, monografii, lucrări de sinteză care acoperă istoria 
poporului român sub toate aspectele sale. Marea valoare a lor, pe lângă ideile originale 
ce le străbat, constă în faptul că pretutindeni autorul porneşte de la izvor, de la mărturia 
documentară nemijlocită, nu de la informaţia de a doua mână. 

Prima lucrare amplă de istorie românească este publicată de lorga în 1899, sub titlul 
Studii istorice asupra Chiliei şi Cetăţii Albe, remarcându-se prin vasta sa informaţie^^. în 
aceeaşi perioadă lucrează la Istoria literaturii române în secolul al XVIII-lea, în vederea 
elaborării ei făcând şi o călătorie de studii în Transilvania, în anul 1898. Tema fusese 
propusă de B. P. Haşdeu pentru premiul Academiei. Lucrarea, conţinând o mare 
cantitate de informaţii, a fost temninată în 1900. La sugestia adversarilor lui lorga - B. P. 
Haşdeu, V. A. Urechia, Gr. Tocilescu - Academia a respins însă premierea, cu 26 voturi 
contra 17, ceea ce nu a împiedicat editarea lucrării, apărută în 1901. Desigur, unele 
obiecţii aduse acestei monumentale cercetări erau justificate. Pe lângă incontestabile 
calităţi - ţinând mai ales de întinsul material adunat - lucrarea are şi defectul de a nu 
tria suficient vasta informaţie, de a insista exagerat asupra amănuntelor biografice şi 
politice. 

în anul 1901, fostul său examinator la susţinerea doctoratului, Lamprecht, îi cere să 
redacteze o sinteză a istoriei românilor, pentru colecţia de istorie a statelor europene, 
condusă de savantul german, lorga acceptă, încheind lucrarea în anul 1903. A apărut,, 
în 1905, la Gotha, în două volume, sub titlul Geschichte des rumănischen Volkes im 
Rahmen seiner Staatsbildungen. Mai târziu, în 1922-1928, s-a tradus şi în româneşte, 
intitulându-se Istoria poporului românesc, în patru volume, ultimul având două părţi. 
Este o sinteză remarcabilă, una dintre cele mai solide şi mai originale lucrări alcătuite de 
lorga. încă de la început, el a ţinut să precizeze că „lucrarea de faţă nu e un repertoriu 
pentru acei care voiesc să se infomneze asupra amănuntelor". Scopul istoricului era 
acela de a prezenta „naţiunea însăşi ca fiinţă vieţuitoare", urmărindu-i „mersul ei 
lăuntric". "Personalităţi mari sau mici - adăuga el - capătă astfel o valoare numai în 
măsura în care, printre multele milioane, au contribuit de fapt la această mare operă a 



Mai publicase, pe lângă articole în reviste, şi câteva broşuri dintre care: Basta şi Mihai Viteazul 
(1895), Contribuţiuni la istoria Munteniei în a doua jumătate a secolului al XVI-lea (1896), 
Pretendenţi domneşti în secolul al XVI-lea (1 898) etc. 



unei dezvoltări de două mii de ani". Autorul îşi propunea, de asemenea, să sublinieze 

legăturile cu alte popoare şi înrâuririle reciproce. 

în comparaţie cu sinteza anterioară a lui A. D. Xenopol, opera lui lorga se remarcă 
printr-o documentare superioară şi prin reconstituirea mult mai plastică, mai vie, a 
trecutului istoric. Xenopol este mai precis, mai sistematic, lorga mai talentat şi cu o 
înţelegere superioară pentru spiritul trecutului. Potrivit concepţiei sale, nu vom întâlni 
separarea rigidă a diferitelor aspecte - economice, sociale, politice, culturale - sau a 
evoluţiei fiecărei ţări române în parte, ci totul se află contopit, într-o expunere unitară, 
istoria fiind văzută ca un tot organic, nu ca o juxtapunere artificială de elemente diferite. 
Numeroase idei - ce se vor întâlni şi în alte lucrări ale lui lorga - sunt deosebit de 
originale. Astfel, relativ la formarea poporului român, credinţa că romanizarea nu se 
poate explica în primul rând prin măsuri administrative, ci printr-o puternică emigraţie 
ţărănească provenită din Italia, care a transformat aspectul etnic al Balcanilor, încă 
înainte de încadrarea acestora în statul roman. Stăpânirea romană nu a făcut astfel 
decât să urmeze un curent demografic anterior. Poporul român este privit ca rezultat al 
întregii romanităţi orientale. Referindu-se la formarea statelor româneşti, lorga crede (şi 
va ţine foarte mult la această idee) în existenţa unei societăţi de ţărani liberi, care 
explică şi tăria sistemului de apărare a ţărilor române. Erau „vremuri de o armonică viaţă 
laolaltă, în care clasele nu se priveau cu duşmănie, în care ţara era tare prin unitatea ei, 
de la cel mai de jos ţăran până la cel mai înalt, încoronatul domn al ţăranilor". Este 
desigur, o viziune patriarhală a istoriei - transpusă şi în concepţia politică a lui lorga - 
aceea a unui stat ţărănesc, de oameni liberi şi egali. Şerbirea ţăranilor - explicată în 
mare măsură prin obligaţiile impuse de Poarta otomană - stă la originea decăderii ţărilor 
române (ideea fusese susţinută şi de Bălcescu). Pentru prima dată, poate, epoca 
fanarioţilor este privită cu înţelegere, văzându-se în ea elemente de continuitate şi 
progres, nu în primul rând aspectele negative. Prezentarea istoriei poporului român este 
dusă până la zi, la începutul secolului XX, terminându-se cu un vast tablou al României 
contemporane autorului. 

Departe de a-şi considera misiunea încheiată prin elaborarea acestei sinteze, lorga a 
continuat cu tot atâta hărnicie cercetarea istoriei românilor. A publicat sinteze parţiale, 
referitoare la cele mai diferite instituţii şi îndeletniciri ale poporului român: Istoria bisericii 
române, 2 volume, 1908-1909, Istoria armatei române, 2 volume, 1910-1919, Istoria 
comerţului românesc, 1915, Istoria presei româneşti, 1922, Istoria industriilor la români, 
1927, Istoria învăţământului românesc, 1928 etc. A scris, în vremea când milita neobosit 
pentru desăvârşirea unităţii politice, Istoria românilor din Ardeal şi Ungaria (1915). 
Deosebit de originală este /sfor/a românilor prin călători, apărută în patru volume, între 
1920-1922 şi în a doua ediţie, între 1928-1929; aici desfăşurarea istoriei române este 
reconstituită printr-o cercetare minuţioasă a datelor atât de bogate, şi uneori 
contradictorii, consemnate în scrierile călătorilor străini, mai ales ale celor din occidentul 
Europei. A publicat şi monografii ale unor personalităţi de seamă: Istoria lui Ştefan cel 
Mare (1904), Istoria lui Mihai Viteazul (2 volume, 1935) etc, precum şi lucrări referitoare 
la evenimentele însemnate din istoria patriei, de pildă Războiul pentru independenţa 
României (1927), bazat pe o bogată informaţie, în care înfăţişează acţiunile diplomatice 
şi „stările de spirit" ale vremii. Apărută în 1939, Istoria Bucureştilor este o reconstituire 
documentată şi plină de căldură a vieţii marelui oraş. A scris şi istorii ale literaturii, ale 
artei româneşti. 

Deşi formaţia sa este de medievist, lorga nu se fereşte niciodată să abordeze cele 



mai spinoase probleme de istorie contemporană. în afara operelor de sinteză, care sunt 

duse până la zi, a scris şi lucrări speciale de istorie contemporană, în care cercetarea 
istorică se îmbină cu propriile amintiri şi experienţa politică a autorului. în acest sens 
este de amintit lucrarea publicată în 1932, sub titlul România contemporană de la 1904 
la 1930. Supt trei regi. Istorie a unei lupte pentru un ideal moral şi naţional. Foarte 
interesante şi frumos scrise sunt memoriile sale, intitulate O viaţă de om aşa cum a fost, 
publicate în trei volume, în 1934 (o nouă ediţie în 1972); pentru cunoaşterea unor 
amănunte din activitatea sa politică şi ştiinţifică, sunt de consultat şi însemnările zilnice, 
editate sub titlul Memorii. 

Titlurile amintite nu reprezintă decât o parte a cărţilor închinate de N. lorga istoriei 
româneşti, fără a mai vorbi de numeroasele studii şi articole risipite în publicaţiile 
timpului. Spre sfârşitul vieţii, după ce mai realizează o succintă sinteză. Istoria românilor 
şi a civilizaţiei lor, publicată în limba franceză (1920-1922), engleză (1925), italiană 
(1928), germană (1929), română (1930) şi o încercare de încadrare a românilor în 
istoria universală - La place des Roumains dans l'histoire universelle, 3 volume, 1935- 
1936 -, N. lorga a elaborat cea mai întinsă operă a sa: Istoria românilor, publicată în 10 
volume (de fapt 11, primul având două părţi), între 1936-1939. Aceeaşi lucrare a apărut 
şi în limba franceză între 1937-1945, sub titlul Histoire des Roumains et de la românite 
orientale. 

Prima parte a celui dintâi volum, intitulată Strămoşii înainte de romani, subliniază 
însemnătatea elementului autohton - ca şi a celui traco-iliric din Peninsula Balcanică - 
ca bază a viitorului popor român. A doua parte. Sigiliul Romei, prezintă fenomenul 
romanizării, în temneni asemănători cu cei din prima lucrare de sinteză. Oamenii 
pământului - {\{\u\ volumului II - descrie rezistenţa şi continuitatea autohtonilor în epoca 
migraţiiior, care nu sunt văzute ca o pustiire şi o rupere totală cu trecutul; populaţia 
românească a rămas pe loc, nu s-a retras în munţi, şi a colaborat cu noii veniţi, mai 
puţin răuvoitori şi barbari decât fuseseră prezentaţi în istoriografia anterioară. Volumul 
III, Ctitorii (secolele XI-XIV) se referă la perioada întemeierii statelor româneşti, lorga 
subliniind din nou caracterul, după părerea sa, ţărănesc al acestora. Volumul următor, 
Cavalerii, are în centrul său lupta antiotomană din secolul XV, iar volumul V, Vitejii, se 
referă la secolul următor. Monarhii prezintă istoria secolului XVII, până la fanarioţi, iar 
Reformatorii istoria epocii fanariote (considerată în general pozitiv), până la 1774. 
Volumul VIII, Revoluţionarii, tratează perioada 1774-1842, volumul IX, Unificatorii, se 
referă la revoluţia din 1848, Unirea din 1859 şi domnia lui Cuza. Ultimul volum, al X-lea, 
întregitorii, cuprinde perioada 1866-1939, având în centru lupta pentru desăvârşirea 
unităţii naţionale. 

Bazată pe o foarte bogată documentaţie, rezultat al cercetărilor şi experienţei de o 

viaţă. Istoria românilor esle cea mai întinsă şi mai bogată lucrare de sinteză, alcătuită de 
un singur istoric, în întreaga evoluţie a istoriografiei române. Din ea se degajă idei foarte 
interesante, originale, deşi expuse într-o formă destul de dificilă, insuficient 
sistematizată. Suntem departe de claritatea şi rigoarea operei lui Xenopol, cititorul 
neavizat putându-se rătăci în noianul de fapte şi idei ai operei lui lorga. Concepţia 
generală este idealistă, iar personalităţilor (după cum rezultă şi din titlurile volumelor) li 
se acordă un rol deosebit de important. Nereuşind să depăşească sub toate aspectele 
opera lui Xenopol şi ea însăşi parţial depăşită de cercetările ulterioare, de lucrările 
colective ce iau tot mai mult locul efortului individual, această ultimă mare sinteză a lui 
lorga rămâne totuşi un monument important al istoriografiei româneşti. O cercetare 



atentă, sub toate aspectele, a cuprinsului său rămâne să fie făcută. 

în domeniul istoriei universale, cele mai însemnate contribuţii ale lui N. lorga privesc 
Europa sud-estică şi, în general, zona bazinului răsăritean al IViării IVIediterane. 
Imperiului bizantin i-a dedicat câteva dintre cele mai importante şi mai originale lucrări 
ale sale, lorga putând fi considerat primul bizantinolog român şi unul dintre cei mai 
renumiţi, la vremea sa, pe plan mondial. în concepţia lui. Bizanţul nu reprezintă o epocă 
de declin, ci dimpotrivă, o sinteză viabilă şi armonioasă a mai multor elemente de 
civilizaţie: tradiţia romană, civilizaţia grecească, influenţa orientală, creştinismul ortodox. 
Această putere de sinteză şi asimilare a Bizanţului a făcut din el un adevărat Imperiu 
universal, capabil să menţină într-o dezvoltare unitară cele mai diferite popoare. Ca şi în 
cazul altor preocupări ale sale, lorga a încercat, recurgând direct la izvoare, să 
reconstituie în chip plastic civilizaţia bizantină, viaţa acestui imperiu, în care vedea nu 
forme înglieţate, ci un organism viu, sănătos, capabil să supravieţuiască sub anumite 
forme şi după căderea Constantinopolului. Aceste idei sunt cuprinse într-o primă lucrare 
de sinteză, publicată la Londra, în limba engleză, în 1907 (Tiie Byzantine Empire), 
operă apreciată favorabil de marele bizantinist Ciiarles Dieiil; urmează în ultima 
perioadă a vieţii, lucrările Histoire de la vie byzantine (titlul însuşi sugerează ce urmărea 
lorga să redea în primul rând), apărută în trei volume, în 1934, şi Etudes byzantines, 
două volume apărute în 1939-1940. Un interes deosebit prezintă mica lucrare Byzance 
apres Byzance, publicată în 1935, una dintre cele mai armonioase şi mai dense opere 
ale istoricului. Este ilustrată aici ideea menţinerii multor elemente ale civilizaţiei şi vieţii 
bizantine şi după prăbuşirea Imperiului, până în secolul al XlX-lea care, impunând ideea 
naţională, respinge implicit imaginea vechii lumi bizantine cosmopolite. Unul dintre 
focarele principale ale menţinerii civilizaţiei bizantine îl constituie, după părerea lui lorga, 
ţările române, refugiu al oamenilor şi instituţiilor din Bizanţ şi în acelaşi timp 
proteguitoare ale elementelor bizantine ce supravieţuiseră în însuşi Imperiul Otoman (de 
pildă, biserica ortodoxă). 

în cercetarea istoriei Imperiului Otoman, lorga aduce o altă contribuţie deosebit de 
importantă. Solicitat de Lamprecht să elaboreze istoria românilor, la care ne-am referit, 
el se oferă să realizeze, pentru aceeaşi colecţie, o istorie a Imperiului Otoman. 
Lucrarea, una dintre cele mai vaste scrise de el, este publicată, în 5 volume, între 1908- 
1913, sub titlul Gescliiclite des osmanisclien Reiches. După lucrările lui D. Cantemir, 
Hammer (1827-1834) şi Zinkeisen (1840-1863), sinteza lui lorga este cea de a patra 
lucrare fundamentală care prezintă istoria marelui imperiu şi singura dintre ele care îşi 
păstrează o anumită valoare şi astăzi. 

De la bun început trebuie subliniat faptul, ce nu poate fi trecut cu vederea, că lorga 
nu cunoştea limba turcă şi nu a folosit în original izvoare turceşti. Este desigur o limită 
serioasă a documentaţiei lucrării, lipsă ce nu trebuie însă exagerată. O lucrare de 
sinteză nu presupune cercetarea unor fonduri arhivistice inedite (nici Xenopol nu a făcut 
acest lucm pentru istoria românilor). De altminteri ariiivele turceşti erau puţin accesibile 
cercetătorului, aşa că, oricum, o utilizare masivă a lor nu ar fi fost posibilă. In plus, lorga 
a cunoscut izvoarele narative turceşti, traduse în limbi occidentale. El a folosit de 
asemenea, din plin, surse bizantine şi alte izvoare, legate de istoria Imperiului Otoman. 
Astfel că, oricât ar părea de paradoxal, în ciuda necunoaşterii limbii, documentaţia cărţii 
este destul de bogată. Important rămâne însă faptul că sinteza lui lorga nu este o simplă 
reproducere de evenimente, ci conţine idei noi, ciiiar revoluţionare în tratarea istoriei 
otomane, lorga nu insistă în primul rând asupra părţii sumbre a expansiunii otomane, ci 



arată că ocuparea sud-estului european, în condiţiile fărâmiţării, anarliiei feudale 

existente aici, căreia puterea otomană îi opunea un sistem centralizat, a reprezentat un 
fenomen obiectiv (comparativ cu trecerea, în aceeaşi epocă, la organizarea, pe ruinele 
feudalismului, a monariniilor centralizate în Europa occidentală), lorga nu opune Imperiul 
Otoman celui Bizantin, ci dimpotrivă, încearcă să demonstreze că noii cuceritori au 
preluat în bună măsură sistemele de guvernare şi organizare economică ale Bizanţului. 
Departe de a fi distrugătorul Bizanţului, Imperiul Otoman apare astfel ca un continuator 
al ideii imperiale bizantine, revitalizând veciiile instituţii ale acestuia. O idee nouă, 
desigur doar în parte justă, dar care, după lorga a trebuit să fie luată în consideraţie cu 
toată seriozitatea. Istoricul arată, de asemenea, că Imperiul Otoman nu a fost strict un 
stat turcesc, ci ca şi înaintaşul său, a grupat sub aceeaşi conducere o multitudine de 
popoare, al căror rol lorga se străduieşte să-l scoată în evidenţă. 

lorga a tratat şi în alte lucrări istoria popoarelor balcanice, uneori separat, dar de 
preferinţă în sinteze care priveau laolaltă viaţa popoarelor de aici, subliniind unitatea 
acestei zone. Cea mai importantă este Istoria statelor balcanice în epoca modernă, 
publicată în 1913 şi apărută anul următor în traducere franceză; după război a publicat o 
nouă ediţie franceză, dusă la zi, Histoire des Etats balcaniques jusqu'ă 1924, Paris, 
1925. 

Interesante sunt şi contribuţiile lui lorga în domeniul istoriei cruciadelor şi a ideii de 
cruciadă, ce s-a menţinut şi după eşecul acestora. Aici, preocupările sale porneau de la 
teza referitoare la Philippe de Mezieres. O contribuţie masivă reprezintă colecţia Notes 
et extraits pour sen/ir a l'histoire des croisades au xve siecle, apărută în şase volume, 
primele trei la Paris, în 1899 şi 1902, celelalte la Bucureşti, în 1915-1916. lorga a 
publicat, la Paris, în 1924, şi o Breve histoire des Croisades et de leurs fondations en 
Terre Sainte. 

lorga a scris lucrări privind istoria aproape a tuturor popoarelor şi ţărilor europene. 

Desigur, nu toate reprezintă cercetări aprofundate. Unele sunt rezultatul unor simple 
impresii rămase în urma călătoriilor întreprinse, dar şi în acestea întâlnim de multe ori 
vederi originale. în afara sud-estului european la care ne-am referit, a scris numeroase 
lucrări despre Franţa (de menţionat sinteza, cuprinzând multe idei noi. Istoria poporului 
francez. O încercare de explicaţie, apărută în 1919), despre Germania (Cugetare şi 
faptă germană, 1918), despre Italia (insistând mult asupra istoriei Veneţiei). în mai multe 
studii şi chiar cărţi se referă şi la istoria Spaniei, Portugaliei, Angliei, Poloniei, Rusiei, 
Ungariei, Austriei {Originea şi dezvoltarea statului austriac, 1918), Elveţiei etc. în 
majoritatea cazurilor el a urmărit pe lângă istoria acestor popoare, să stabilească şi 
evoluţia raporturilor dintre ele şi români. Fără a fi cercetat în amănunt istoria Statelor 
Unite, el scrie o carte foarte interesantă, cu multe vederi noi, şi despre această ţară, în 
urma unei călătorii [America şi românii din America, apărută în 1930). 

în concepţia lui lorga, a fi specialist în istoria universală înseamnă însă mai mult 
decât a trata istoria altei ţări sau altui popor. Adevărata istorie universală reprezintă 
pentru el un tot şi nu poate fi tratată în mod convenabil potrivit sistemului unor 
compartimente izolate. Viaţa întregii omeniri fiind una singură, oricare ar fi 
particularităţile naţionale, istoricul trebuie să-şi extindă efortul de sinteză la scara întregii 
omeniri. în acest sens, lucrările dedicate de lorga diferitelor istorii naţionale trebuie 
privite ca etape pregătitoare pentru realizarea a ceea ce înţelegea el cu adevărat prin 
istorie universală. 

Tendinţa spre sinteze din ce în ce mai largi este vizibilă în opera lui lorga. 



accentuându-se după primul război mondial. încă în 1912 publicase Chestiunea Rinului, 
în care istoria popoarelor europene era privită unitar, peste graniţele naţionale, în 
raporturile ei cu problema aflată în discuţie. Potrivit aceleiaşi metode a scris despre 
Chestiunea Dunării (1913), Chestiunea Mării Mediterane (1914), Chestia Oceanelor 
(1919), regiuni tot mai întinse ale globului fiind tratate într-o perspectivă unică. O 
încercare de istorie universală, cuprinzând epocile medievală, modemă şi 
contemporană, este publicată în trei volume, în 1921-1922, sub titlurile succesive Papi 
şi împăraţi, State şi dinastii, Revoluţii politice şi întregiri naţionale. Aceste titluri sunt 
foarte semnificative pentru concepţia lui lorga asupra elementelor de unitate ce au 
caracterizat cele trei epoci studiate. El făcea nu o juxtapunere de istorii naţionale, ci 
încerca să descifreze spiritul, tendinţa generală a fiecărei etape. O prezentare unitară a 
istoriei europene a încercat în lucrarea Dezvoltarea aşezămintelor politice şi sociale ale 
Europei, publicată în trei volume, între 1920-1922. 

Alte sinteze sunt axate pe evoluţia anumitor idei şi valori ale umanităţii. în 1927 a 
publicat Originea şi sensul democraţiei, iar în 1928 Evoluţia ideii de libertate. Sunt 
lucrări foarte caracteristice pentru înţelegerea ideilor istorice şi politice ale autorului lor. 
în plin secol XX, lorga este un neadaptat. Admirator al unui trecut idealizat, el vedea în 
organizarea statelor din antichitate şi ale evului mediu mai multă libertate şi democraţie 
decât în era capitalistă pe care o trăia. El critică instaurarea „democraţiei statistice, 
mecanice şi abstracte în dauna celei locale, concrete, organice, care reprezentase ceva 
cu mult mai util". Evul mediu este cu deosebire idealizat de istoric, care vede în el o 
organizare foarte ecliilibrată, adaptată necesităţilor şi, în măsura posibilităţilor, liberă, 
lorga insistă şi aici - ca şi în alte lucrări ale sale - asupra existenţei în evul mediu a unor 
formaţiuni rurale libere, rămase în urma retragerii organizaţiei statale romane, numite de 
el „Romanii". Acestea se întâlnesc în Peninsula Balcanică, pe teritoriul nostru, în Elveţia, 
Sardinia, etc. „Din aceste Romanii s-a întemeiat statul muntean", la fel şi Elveţia. 
Respingând relele epocii sale, lorga, nevăzând soluţii clare în viitor, îşi îndreaptă deci 
privirile spre un trecut patriarhal, mult idealizat. 

între 1926-1928, lorga a publicat o sinteză completă de istorie universală, apărută în 
limba franceză, la Paris, sub titlul „Essai de synthese de l'histoire de l'humanite". 
Cuprinde patru volume, corespunzătoare diviziunilor tradiţionale ale istoriei: antichitatea, 
evul mediu (până în secolului XV), epoca modernă (până la sfârşitul secolului XVIII) şi 
contemporană. 

Deşi a păstrat aceste diviziuni, lorga, partizan al evoluţiei organice şi lente a istoriei, 

insistă mai ales asupra unităţii acesteia, peste graniţe de loc şi timp. în 1932 lorga se va 
referi de fapt, într-o lecţie de deschidere, la Zădărnicia împărţirilor obişnuite ale istoriei 
universale, arătând că „peste despărţiri neorganice, înţelegem că viaţa omenirii e de o 
perfectă şi admirabilă unitate. Nimic nu se înţelege într-un singur loc şi la o singură dată. 
Epocile se lămuresc nu în ele, ci prin ele, de la una la alta. Şi e cu neputinţă de a vorbi 
de una fără a gândi la alta şi de a întreprinde explicaţia uneia fără a le şti pe toate". 
Păstrând, pentru uşurinţa expunerii, împărţirea tradiţională, lorga schimbă totuşi graniţa 
dintre istoria modernă şi contemporană, considerată de el a fi nu revoluţia franceză, ci 
cea americană. în general, istoricul - ca şi omul politic - nu crede în necesitatea 
revoluţiilor, în putinţa lor de a schimba lumea, fiind susţinătorul unei evoluţii progresive, 
care, nu rupe punţile cu trecutul. Este astfel explicabilă sublinierea importanţei revoluţiei 
americane, mai moderată decât cea franceză, şi într-un anumit sens chiar tradiţionalistă. 
Essai de synthese de l'histoire de l'humanite este, fără îndoială, o lucrare foarte 



interesantă, compusă potrivit unui plan pe deplin original, lorga renunţă cu desăvârşire 

la compartimentările tradiţionale în acest gen de lucrări - potrivit diferitelor popoare sau 
zone, ca şi aspectelor economice, sociale, politice, culturale. în concepţia sa, dacă 
istoria omenirii este una, ea trebuie şi tratată în modul cei mai deplin unitar. Nu vom 
întâlni astfel o juxtapunere a istoriilor naţionale, ci prezentarea tuturor laolaltă, centrul de 
greutate deplasându-se mereu dintr-un loc în altul. în concepţia lui lorga, ideile, 
instituţiile circulă neîncetat, nefiind împietrite într-un anumit loc sau timp. Nu vom întâlni 
nici capitole separate de istorie economică şi socială; pe aceeaşi pagină, cuprinse într- 
un tot organic, se pot găsi date politice, economice sau culturale, acele date 
semnificative prin care se caracterizează viaţa unei epoci. 

O asemenea prezentare, cu totul nouă, pe cât este de interesantă, pe atât de dificilă 
apare cititorului, chiar specialistului în istorie. Desigur, istoria este un tot organic şi 
separarea, pentru studiu, a diferitelor sale elemente, este într-o anumită măsură 
artificială. în acelaşi timp însă şi inevitabilă, pentru orice cercetare ştiinţifică temeinică. 
După cum şi omul este un organism, dar studiul anatomiei presupune şi cercetarea 
separată a organelor şi funcţiilor lor. Altminteri - şi acesta este cazul cărţii lui lorga - se 
degajă impresia de haos şi neclaritate. Ideile, foarte răspicat enunţate în alte lucrări, 
sunt aici timid subliniate, înăbuşite de marea cantitate a faptelor la care lorga nu a 
îndrăznit să renunţe. Sinteza ar fi avut mult de câştigat dacă autorul şi-ar fi prezentat 
mai sistematic ideile şi ar fi renunţat la puzderia de amănunte, nu toate semnificative. 
Istoria politică, faptele propriu-zise ocupă încă o pondere prea mare, autorul 
neîndrăznind aici să rupă hotărât cu tradiţia. Prea îndrăzneaţă pentru a place cititorului 
tradiţionalist şi prea puţin îndrăzneaţă pentru doritorii unor formule noi, destul de neclară 
în intenţiile ei (pentru cei care nu le cunoşteau din alte lucrări ale autorului), cartea a 
constituit, în ciuda valorii ei reale, mai curând un eşec, găsindu-şi puţini cititori şi destui 
critici. 

lorga are meritul aici de a insista şi asupra istoriei unor popoare şi state, al căror rol 
în istoria universală fusese mai puţin recunoscut. El încadrează astfel în expunerea sa 
şi ţările române, acordând un rol sporit şi altor popoare sud-est europene. Imperiului 
Bizantin şi celui Otoman. Istoria popoarelor extraeuropene este însă puţin şi superficial 
tratată, lucrarea având un pronunţat caracter europocentrist. Renunţându-se la nu prea 
multe pagini, ea ar deveni mai curând o Istorie politică a Europei, decât o istorie 
universală cu adevărat completări 

întristat de soarta unei lucrări în care pusese atâta muncă şi pasiune, lorga a 
continuat până la moarte să caute noi modalităţi de realizare a unei istorii universale. Se 
constată în ultimii săi ani o libertate din ce în ce mai mare în interpretarea faptelor, 
ruperea oricăror clişee, renunţarea la istoria tradiţională. Una din ultimele sale lucrări, 
îndreptări noi în concepţia epocii contemporane (2 volume, 1940), uimeşte prin 
interpretări şi comparaţii neobişnuite. Sunt reluate, amplificate, şi idei mai vechi ale sale: 

^ Istoricul francez Louis Halphen, recenzând lucrarea în 1928, în „Revue historique", aprecia 
munca imensă de adunare şi sistematizare a materialului şi remarca prezenţa unor idei 
ingenioase (mai ales în volumul II, referitor la evul mediu). în acelaşi timp îl critica pe lorga pentru 
neglijarea lumii extraeuropene, ca şi a aspectelor sociale, economice şi spirituale. Considera, pe 
drept, că ideile nu sunt exprimate suficient de clar, unele, care ar merita o prezentare detaliată, 
fiind abia schiţate. Remarcăm însă faptul că marea colecţie de istorie universală Peuples et 
civilisations, condusă de L. Halphen alături de Ph. Sagnac, este la rândul ei pronunţat „politică" şi 
europocentristă; mai cu seamă volumul Les Barbares, semnat de însuşi Halphen, se remarcă - 
până la exces - prin această viziune a istoriei, care îi era reproşată lui lorga! 



unitatea neîntreruptă a istoriei omeneşti, condamnarea revoluţiilor, mai ales a celei 

franceze, pentru care lorga are o deosebită antipatie. în scliimb, el încearcă să 
reabiliteze monarhia absolută franceză, criticând pe Ludovic XVI nu pentru încercarea 
de a stăvili mersul istoriei, ci dimpotrivă pentru tendinţele reformiste! în acelaşi timp, 
renunţă tot mai mult în această vreme la nararea evenimentelor şi se concentrează 
asupra interpretării lor, recurgând la cele mai neaşteptate paralelisme, punând faţă în 
faţă - pornind de la principiul unităţii întregii istorii - evenimente şi oameni din cele mai 
diferite epoci şi locuri; apelează, tot mai des, şi la zonele extraeuropene. 

Se îndreaptă de fapt spre o nouă viziune a istoriei universale, numită de el 
„istoriologie umană". Aceasta ar urma să se ocupe nu cu simpla descriere a evoluţiei 
omenirii, ci cu „similitudini, paralelisme şi repetiţii istorice" (după cum arăta în aprilie 
1937, în cuvântarea la deschiderea Institutului de istorie universală). Sublinierea unor 
asemenea similitudini se întâlneşte aproape în întreaga operă a lui lorga, fără a fi vorba 
însă, până spre sfârşitul carierii sale, de fundamentarea unui sistem. Apropierile sunt 
mereu originale, sugestive, dovedind intuiţie şi talent, dar nu pot întotdeauna convinge 
pe istoricul mai prudent. Cităm câteva, la întâmplare, lorga compară statul dac cu 
„imperiul" Inun al lui Atila (văzut de el sub aspect pozitiv, diferit de inter pretarea 
tradiţională), face o paralelă între întemeierea Ţării Româneşti, prin ţărani, şi formarea 
statului elveţian, remarcă marea asemănare dintre arta populară a ţinuturilor noastre şi 
arta indienilor din Statele Unite (sugerând o veche migraţie între cele două zone) etc. 
Exemplele se pot întinde ia nesfârşit; s-ar putea scrie o întreagă carte pe baza acestor 
apropieri şi paralelisme. 

Ele aveau să formeze scheletul marii sinteze Istoriologia umană, plănuită de autor în 
mai multe volume. în ce priveşte metoda şi conţinutul noii opere, lorga sublinia: 
„Deosebirea fundamentală e între istoria care spune tot ce ştie, pentru a-1 spune, şi 
istoriologia care nu se opreşte decât la faptul caracteristic, expresiv, pentru a-l 
comenta". El nu îşi propunea să definească o nouă teorie sau filosofie a istoriei, ca 
predecesorul său Xenopol, să caute cauzele adânci ale mersului umanităţii; urmărea 
însă, pornind de la ideea „unităţii absolute a vieţii omeneşti în orice margine de spaţiu şi 
timp", să dea o formă cu totul nouă expunerii istorice. Cum ar fi arătat această lucrare 
nu vom şti niciodată, lorga a avut vreme să adune doar materialul pentru primul volum 
(publicat în 1968 sub titlul Materiale pentru o istoriologie umană) şi să scrie prefaţa. 
Odioasa crimă care i-a curmat viaţa în noiembrie 1940 a lipsit astfel istoriografia 
românească şi universală de o operă care ar fi fost, probabil, printre cele mai originale 
scrise vreodată de un istoric. 

lorga a fost nu numai un savant, dar şi un mare animator al studiilor istorice şi un 
popularizator ai istoriei. Atât de strâns legată de viaţă, istoria nu putea, în opinia sa, să 
rămână închisă între pereţii cabinetului de lucru. IVIarele istoric a întemeiat în 1914, 
alături de V. Pârvan şi geologul IVIurgoci, Institutul de studii sud-est europene şi tot lui i 
se datorează ţinerea primului congres de studii bizantine (şi, în general, sud-est 
europene) la Bucureşti, în aprilie 1924. Prin el, ştiinţa istorică românească se plasa 
astfel în frunte, pe pian mondial, într-un important sector de cercetare, lorga a întemeiat 
în 1915 şi a condus până la moarte „Revista istorică", una dintre cele mai importante 
publicaţii istorice româneşti ale vremii. Prin cursurile de la Vălenii de IVlunte, prin 
nenumăratele lecţii şi conferinţe, el a căutat să insufle unor categorii cât mai largi simţul 
istoriei, absolut necesar educaţiei patriotice. Şi-a câştigat mari merite şi prin 
popularizarea istoriei româneşti peste hotare. Aproape an de an, în perioada interbelică. 



îşi petrecea câteva săptămâni în afara României, conferenţiind la cele mai renumite 

universităţi. A străbătut astfel aproape toate ţările europene - din Cehoslovacia şi 
Polonia până în Anglia şi Portugalia, din Italia şi Spania până în Suedia şi Norvegia -, 
precum şi (cu ocazia călătoriei din 1930) numeroase centre ale Statelor Unite. Din 1921, 
a condus Şcoala română din Franţa, de la Fontenay-aux-Roses, în cadrul căreia 
numeroşi tineri istorici români au avut ocazia să se specializeze şi să vină în contact cu 
ştiinţa istorică franceză. Savantul român era binecunoscut în străinătate, unde i s-au 
acordat numeroase distincţii, fiind printre altele profesor la Sorbona şi membru asociat 
al Institutului Franţei, doctor honoris causa al universităţilor din Strassbourg, Lyon, 
Geneva, Wiino, Oxford, Paris, Bratislava, Roma, Alger. 

Cu toată energia, spiritul deschis şi talentul său de animator, lorga nu a creat 
propriu-zis o şcoală, ca înaintaşii săi Onciul şi Bogdan, ca mai tânărul său contemporan 
V. Pârvan. IVIetoda sa de lucru, atât de personală, bazată în mare măsură pe intuiţie, nu 
se putea transmite, învăţa unor oameni mai puţin înzestraţi sau altfel înzestraţi decât el. 
Fără a avea urmaşi direcţi, care să-i preia în bloc ideile şi stilul, lorga a deschis totuşi 
orizonturi nebănuite până la el în istoriografia românească, incitând pe alţii, adversari 
sau partizani ai săi, de a-i continua opera. 

Operă imensă, de multe ori contradictorie, greu de caracterizat în câteva cuvinte. 
Concluziile sale, rod al unor cercetări îndelungate, pornind aproape întotdeauna de la 
izvor, chiar şi în cazul celor mai largi sinteze, nu pot fi preluate fără o atentă critică. 
Atenţia primordială acordată documentului îl apropie pe lorga de şcoala lui Onciul şi 
Bogdan. îndrăzneala în interpretarea acestuia, în căutarea spiritului său ascuns, îl duce 
însă mult mai departe. De aici rezultă multe concluzii originale, unele fertile, dar altele 
discutabile sau de-a dreptul de neacceptat, lorga nu este în general un spirit al secolului 
XX. Format în ultimul deceniu al secolului anterior, el este mai aproape de Ranke şi, în 
general, de istoricii idealişti ai secolului XIX decât de noile preocupări ce apar în vremea 
lui. Nu numai în raport cu interpretarea actuală, dar chiar ţinând seama de progresele 
înregistrate de ştiinţa istorică în timpul vieţii sale, el apare de multe ori depăşit. 

Un accent exagerat pus asupra ideilor, personalităţilor, psihologiei - nu prea clar 
definite - a popoarelor şi, pe de altă parte, tratarea sumară şi pe un plan oarecum 
secundar a istoriei economice şi sociale - sunt trăsături ale operei lui lorga, ce nu pot fi 
privite fără rezerve şi critică de istoriografia contemporană. Pe de altă parte însă, 
remarcabilul său efort de a descifra, printre multitudinea de lucruri şi evenimente, nu un 
progres exclusiv statistic, material, ci progresul spiritului uman, reprezintă, chiar când nu 
suntem de acord cu toate concluziile o admirabilă lecţie de înţelegere umană a istoriei. 
Conceperea istoriei întregii lumi ca o unitate, toţi oamenii fiind uniţi în lupta pentru 
aceleaşi idealuri, constituie de asemenea un aspect al umanismului lui lorga. Faţă de 
alţi cercetători, poate mai corecţi şi mai cumpătaţi în aprecieri, mai greu de criticat (dar 
şi de lăudat), lorga a avut meritul necontestabil de a fi simţit istoria, de a fi trăit mersul 
său. De aici însă şi o idealizare excesivă a trecutului, supărătoare pentru istoricul actual. 

în fond, tot ce a gândit şi a scris lorga stă sub semnul geniului: o memorie 
formidabilă, dublată de o intuiţie şi un spirit combinativ ieşite din comun, de un puternic 
talent. Chiar când nu îl aprobăm, trebuie să recunoaştem puterea sugestivă a operei 
sale. Operă încă departe de a fi pe deplin cercetată şi interpretată. Chiar metoda şi stilul 
diferă de la lucrare la lucrare. Sunt scrieri îndelung meditate şi altele, poate cele mai 
multe, aruncate pe hârtie fără zăbavă. înfiinţându-şi o tipografie proprie la Vălenii de 
Munte (în 1908), istoricul încredinţa tiparului orice descoperire şi gând, fără a aştepta de 



obicei maturizarea ideii. Greşeli de amănunte, şi unele chiar mai mari, se pot găsi multe 
în opera sa. A le urmări cu tot dinadinsul ar dovedi însă totală opacitate la măreţia unei 
opere ce trebuie văzută în ansamblu, şi nu disecată, ci înţeleasă. 

Stilul lui lorga este uneori de o mare frumuseţe şi putere de sugestie, ca de pildă în 
paginile memorialistice sau însemnările de călătorie, ori în minunatele evocări, ce 
reuşesc în câteva fraze scurte, cu formulări lapidare, să definească viaţa unor 
personalităţi mai mari sau mai mici (grupate sub titlul Oameni cari au fost, patru volume, 
1934-1939). Alteori însă stilul, nu mai puţin original şi cu reale frumuseţi, este mult mai 
complicat, fraza întortocheată, intemninabilă. Există impresia, şi nu lipsită de temei, că 
lorga este în general un autor dificil, greu de citit. 

Cu marile sale realizări, ca şi cu contradicţiile şi ciudăţeniile vieţii şi operei sale, lorga 
este un personaj unic, trecut încă din viaţă în domeniul legendei. Fără el, istoria şi 
cultura românească ar fi fost mult mai sărace. Cu ocazia morţii sale, renumitul istoric de 
artă francez Henri Focillon îl caracteriza drept „una dintre acele personalităţi legendare, 
care sunt înrădăcinate pentru totdeauna în pământul unei ţări şi în istoria inteligenţei 
umane. în persoana lui se îmbinau cunoaşterea cu instinctul previziunii şi cu acea 
flacără poetică care rămâne semnul distinctiv al geniului". 



3. VASILE PARVAN Şl ŞCOALA ARHEOLOGICĂ 



Primele decenii ale secolului XX marchează o dezvoltare intensă a cercetărilor 

arheologice şi, în general, a preocupărilor pentru istoria veche românească şi 
universală. Decisivă în evoluţia acestor studii a fost activitatea desfăşurată de V. 
Pârvan, prin eforturile căruia s-a creat o remarcabilă şcoală arheologică românească. 

Pârvan nu şi-a început munca pe un teren nedesţelenit. Am văzut cum, de la Bolliac, 
până la Tocilescu, arheologia românească s-a desprins treptat de diletantism, 
însuşindu-şi măcar o parte din metodele ştiinţifice care îi sunt proprii. Colegii mai tineri 
ai lui Tocilescu s-au remarcat, la rândul lor, în primii ani ai secolului XX, printr-o serie de 
lucrări, în bună parte depăşite astăzi, dar care merită a fi consemnate. 

Unul dintre cei mai stimaţi specialişti ai vremii sale, Teohari Antonescu (1866-1910), 
discipol al lui Odobescu, la îndemnul căruia a scris şi prima sa lucrare importantă 
- Cultul cabirilorîn Dacia (1889) -, după studii de specializare în Germania, a devenit, 
în 1894, profesor la Universitatea din laşi. Ca şi maestrul său, Odobescu, el a fost mai 
puţin un cercetător de teren, cât un erudit, un spirit speculativ, îndrăgostit de vechile 
forme de cultură. Nu de la el putea veni o înnoire fundamentală în cercetarea 
arheologică. Pasionat de primele civilizaţii şi de misterele lor - el însuşi un spirit 
oarecum bizar - Ie-a dedicat mai multe studii, în paginile „Convorbirilor literare", grupate 
apoi în volumul cu titlu semnificativ Lumi uitate, apărut la laşi în 1901. S-a dedicat apoi 
studierii unor monumente aflate pe pământul românesc, încercând să aducă, chiar 
mergând pe urmele altora, interpretări noi. A publicat astfel monografia Le trophee 
d'Adamclissi (1905), o lucrare mai restrânsă despre Sarmizegetusa (1906) şi primul 
volum al unei vaste cercetări, Columna Traiană, apărut în 1910, moartea timpurie 
împiedicându-l să-şi încheie opera. 

în aceeaşi vreme, George IVIurnu (1868-1957), macedonean de origine, cu studii la 
Bucureşti şi în Germania, din 1908 conferenţiar, iar din 1914 profesor titular de 
arheologie la Universitatea din Bucureşti, a publicat câteva monografii de arheologie 
clasică: Monumente antice din Roma. Descrieri şi impresii, Portretul elin, ambele 
apărute în 1908, Atena şi ruinele ei şi Vase pictate greceşti, în 1910. IVIurnu s-a 
remarcat prin săpăturile în Dobrogea, la Tropaeum, cărora Ie-a dedicat câteva articole 
în 1910 şi în anii următori. Nici prin el arheologia românească nu a făcut însă un pas 
important înainte. Numele lui Murnu rămâne legat mai mult de admirabila traducere 
românească a celor două poeme homerice, Iliada şi Odiseea. 

l-a revenit deci lui Vasile Pârvan importianta misiune de a da un curs nou evoluţiei 
arheologiei române. Marele istoric s-a născut în anul 1882 în satul Perchiu din judeţul 
Tecuci; tatăl său era învăţător. A urmat liceul la Bârlad, terminându-l în 1900, iar apoi 
între 1900-1904 a fost student al Facultăţii de litere şi filosofie din Bucureşti: Printre 
profesorii săi trebuie amintiţi D. Onciul, I. Bogdan, N. lorga. în special Onciul, excelent 
profesor şi şef de şcoală, a exercitat o mare influenţă asupra sa. Aceasta explică şi 
preocuparea iniţială a lui Pârvan mai ales pentru studiul istoriei medievale româneşti, 
tratată în spiritul riguros al maestrului său. Dacă nu s-ar fi dedicat apoi arheologiei şi 
istoriei antice, ar fi putut deveni un remarcabil medievist. La seminarul lui Onciul a 
elaborat monografiile Alexandrei Vodă şi Bogdan Vodă, publicată în 1904, în care 
descrie câţiva ani din istoria Moldovei la mijlocul secolului XV, şi Relaţiile lui Ştefan cel 
Mare cu Ungaria, apărută în 1905, mai întâi în „Convorbiri literare", apoi sub fomnă de 



extras. Sunt lucrări destul de întinse (prima de 114 pagini, a doua de 142), prin care 

studentul îşi dovedea încă de la primele încercări maturitatea ştiinţifică. El publică şi alte 
articole în „Convorbiri literare", colaborând de asemenea şi la „Luceafărul" (unde îi apar 
în 1906 studiile începuturile poporului românesc, Românii din stânga Dunării până la 
întemeierea Principatelor şi Istoria statelor româneşti până la 1526, influenţa lui Onciul 
fiind clară în alegerea temelor). Publică diferite articole şi la „Sămănătorul", pe teme de 
actualitate, dovedindu-se (prin preocuparea pentru situaţia ţărănimii şi sublinierea ideii 
naţionale) apropiat de ideologia lui lorga. Colaborează, de asemenea, în 1906-1907, la 
revista „Viaţa românească". 

Interesante sunt şi preocupările sale de istorie modernă, rezultat al activităţii la 
seminarul lui lorga. în acest domeniu, Pârvan şi-a concentrat atenţia asupra vieţii lui Al. 
Papiu Marian, publicând câteva articole referitoare la el, printre care studiul Activitatea 
politică a lui Alexandru Papiu llarian, apărut în 1903 în volumul Prinos lui D. A. Sturdza. 
Pârvan a elaborat chiar o monografie cuprinzătoare (344 pagini în manuscris) despre 
viaţa şi opera omului politic şi istoricului transilvănean, pe care a prezentat-o spre 
premiere Academiei Române. La sugestia lui Tocilescu, s-au cerut unele îmbunătăţiri 
textului care - Pârvan îndreptându-se spre noi sfere de activitate - a rămas până la 
urmă în forma veche, nedesăvârşit şi nepublicat: 

Din această succintă prezentare a operelor de tinereţe ale lui Pârvan rezultă clar 
marea varietate de preocupări ale viitorului mare istoric şi arheolog. Deşi a renunţat 
curând la cercetările de istorie medie şi modernă, ele nu au fost lipsite de însemnătate 
pentru formarea sa ca istoric. L-au obişnuit cu metoda de cercetare istorică şi i-au 
deschis un orizont istoric larg, mai cuprinzător decât al celor care se rezumă întreaga 
viaţă la cercetarea unei singure epoci. L-au ajutat să înţeleagă unitatea deplină a 
istoriei, a evoluţiei umanităţii, în cadrul căreia istoria veciie reprezintă doar o etapă, iar 
arheologia, nu un scop în sine, ci o metodă de lucru. Pârvan nu va fi un arheolog în 
sensul îngust al cuvântului, un simplu cercetător de teren, ci un "istoric complet, pentru 
care arheologia nu face altceva decât să pună la dispoziţie elementele materiale 
necesare descifrării sensului istoriei, al evoluţiei spiritului uman. 

în 1904, Pârvan a căpătat o bursă pentru specializare în istoria veche, în Germania, 
ţară în care aceste cercetări căpătaseră o mare amploare: Este momentul decisiv al 
carierei tânărului istoric. El studiază la universităţile din Jena (în 1904), Berlin (1905- 
1908) şi Breslau (1908-1909). Existau în Germania preocupări mai ales pentru istoria 
civilizaţiei antice, a vieţii economice şi sociale. De un mare renume se bucura profesorul 
său de la universitatea din Berlin, Eduard Meyer (1855-1930), autor al unei lucrări 
despre dezvoltarea economică a antichităţii şi al sintezei Istoria antichităţii, apărută în 5 
volume între 1884-1902. Preocupat de istoria social-economică, el considera că în 
antichitate s-au succedat toate cele trei formaţiuni social-economice: sclavagistă, 
feudală şi capitalistă. Aceasta era, fireşte, o exagerare fără temei. Pârvan a putut însă 
reţine de la Meyer şi, în general, de la specialiştii germani, interesul pentru fenomenele 
de civilizaţie, pentru baza materială a evoluţiei istoriei. De asemenea, el a învăţat bine în 
aceşti ani tehnica necesară cercetării istoriei vechi, în primul rând epigrafia greacă şi 
latină. 

Teza sa de doctorat - reflectând preocupările şcolii economice de care era influenţat 
- trata o problemă încă neabordată de specialiştii antichităţii: apartenenţa etnică a 
negustorilor din Imperiul Roman. Sub titlul Die Nationalităt der Kaufleute im romischen 
Kaiserreiche, ea a fost susţinută la Breslau, la sfârşitul anului 1908, sub conducerea 



profesorului Conrad Cichorius, aducând autorului calificativul „magna cum laude", şi a 

fost publicată la începutul anului 1909. Bine documentată şi solid întocmită, lucrarea 
reprezintă o importantă carte de referinţă şi astăzi. Pârvan intenţiona să lărgească tema, 
tratând într-o amplă monografie întregul istoric al negustorilor din Imperiul Roman; nu a 
ajuns însă să elaboreze această lucrare. 

După ce în 1908 efectuase o călătorie de studii în Italia, îşi continuă şederea în 
Germania până la sfârşitul verii anului 1909. Eliberat de obligaţiile impuse de elaborarea 
şi susţinerea tezei, pregăteşte o nouă monografie, referitoare la împăratul roman 
IVIarcus Aurelius, de a cărui figură se simţea cu deosebire atras. IVIonografia, scrisă de 
data aceasta în româneşte, va apare la Bucureşti, în toamna anului 1909, purtând titlul 
M. Aurelius Verus Caesarşi L. Aurelius Commodus. S-a bucurat de o bună primire, fiind 
premiată de Academie. Nu este o biografie completă, ci se referă doar la prima parte a 
vieţii şi a activităţii viitorului împărat şi filosof, între 138-161, accentul căzând pe 
prezentarea ideilor filosofice şi mentalităţii personajului studiat, istoricul scoate în relief 
filosofia stoică, în primul rând cultul datoriei mergând până la sacrificiu, în persoana 
ilustrului împărat găsindu-şi probabil el însuşi un model de viaţă. 

în toamna anului 1909, abia întors în România, Pârvan este numit - în urma morţii 
neaşteptate a lui Tocilescu -, nu fără a întâmpina unele împotriviri, profesor supleant de 
istorie vecine şi epigrafie la Universitatea din Bucureşti. De acum înainte drumul său va 
fi neted, cel puţin în ce priveşte dobândirea unor funcţii şi onoruri oficiale. în 1911 
devine membru corespondent al Academiei Române, iar în 1913 profesor titular şi 
membru activ al Academiei. Reuşea să pătrundă în înaltul for ştiinţific, având abia 30 ani 
împliniţi, în timp ce lorga, întâmpinând mai multe adversităţi, aşteptase zece ani mai 
mult. 

Desigur Pârvan a justificat pe deplin onorurile, atât de timpuriu acordate. Pe măsura 
trecerii anilor activitatea sa, departe de a se relaxa, devine tot mai intensă. în 1911 
publică o primă lucrare importantă referitoare la istoria pământului nostru în anticliitate: 
Contribuţii epigrafice la istoria creştinismului 6aco-roman. Argumentaţia se bazează atât 
pe inscripţii şi izvoare scrise, cât şi pe argumente lingvistice. Pârvan sublinia caracterul 
esenţial latin al creştinismului în spaţiul carpato-danubian, considerând că acesta ar fi 
fost introdus aici încă din secolul III e. n. Cercetarea pătrunderii creştinismului prezintă o 
importanţă ce depăşeşte cadrul strict al acestei probleme, ajutând şi la descifrarea unor 
aspecte ale etnogenezei româneşti, una dintre preocupările de seamă ale lui Pârvan. 

Treptat, Pârvan se îndreaptă spre cercetările de teren. IVIai întâi publică în 1911, în 
„Buletinul Comisiunii IVIonumentelor istorice" studiul Cetatea Tropaeum, folosind 
materialul adunat anterior de Tocilescu şi G. IVIurnu. Acesta va fi însă punctul de plecare 
al propriilor cercetări, atât de rodnice, efectuate în Dobrogea. între 1911-1914 
efectuează săpături la cetatea romana-bizantină Ulmetum (Pantelimonul de Sus - în 
zona centrală a Dobrogei), publicând rezultatele, sub titlul Cetatea Ulmetum, în „Analele 
Academiei Române" între 1912-1915. 

De numele lui Pârvan se leagă însă în primul rând săpăturile de la Histria. Aici, 
aportul său a fost imens, deschizând o nouă eră în cercetările arheologice româneşti, 
privitoare la epoca pătrunderii civilizaţiilor greacă şi romană. A început să lucreze la 
Histria în anul 1914, în condiţii deosebit de dificile, fără a avea pe urmele cui să meargă. 
Nici nu se cunoştea amplasarea exactă a aşezării. într-o prezentare a evoluţiei 
arheologiei româneşti în secolul XX, Emil Condurachi sublinia că „efortul depus atunci 
pentru a se degaja incinta a fost imens". Pârvan a lucrat la Histria, aproape an de an 



până la moartea lui, exceptând perioada 1916-1921, când, din pricina războiului şi 

urmărilor lui, şantierul a fost închis. A publicat rapoarte parţiale de săpături, valorificând 
mai ales inscripţiile descoperite aici. Nu a elaborat el însuşi o monografie despre Histria. 
Sub conducerea sa însă, şantierul a devenit o adevărată şcoală pentru tinerii arheologi 
ce se fomnau, iar săpăturile, departe de a se încheia prin moartea maestrului, au 
continuat şi continuă şi astăzi. Histria fiind o adevărată carte de vizită a arheologiei 
româneşti. 

în 1923 Pârvan publică o mică, dar foarte originală monografie intitulată fnceputurile 
vieţii romane la gurile Dunării. Până la cercetările sale, accentul fusese pus mai ales 
asupra romanizării părţii apusene a teritoriului românesc: Transilvania, Banatul, Oltenia. 
Exista opinia că în general acolo se formase poporul român. Fără a nega însemnătatea 
acelor zone în procesul etnogenezei româneşti. Pârvan îşi concentrează atenţia asupra 
celuilalt focar, nu mai puţin însemnat, al romanizării: Dobrogea şi, în general, cursul 
inferior al Dunării. El găseşte formula „Dacia scitică", sub care grupează Dobrogea şi 
câmpia din estul IVIunteniei, sudul IVloldovei şi Basarabiei. Această zonă a avut o viaţă 
unitară în antichitate, asupra ei exercitându-se, în epoca stăpânirii romane (cu centrul în 
Dobrogea, dar făcându-şi simţită puternic influenţa şi pe malul stâng al fluviului), o 
puternică acţiune de romanizare. Pârvan subliniază deci caracterul „danubian" al 
romanităţii noastre, văzând în români urmaşii întregii romanităţi orientale. Este foarte 
interesant cum părerile lui Pârvan se întâlnesc aici cu ideile susţinute de lorga. De altfel, 
la fel ca acesta, Pârvan susţinea şi marele rol al populaţiei rurale în procesul 
romanizării. Sunt idei ce s-au putut dezvolta şi independent dar, întâlnindu-le (desigur 
mai puţin elaborate şi mai curând rezultat al intuiţiei decât al cercetării stricte) la lorga 
încă din primii ani ai secolului, nu putem exclude o anumită influenţă a sa asupra lui 
Pârvan. Paralela între cei doi istorici, mai apropiaţi decât s-ar putea crede, în ciuda unor 
adversităţi ce i-au despărţit după primul război mondial, este instructivă şi ar merita o 
cercetare mai atentă. 

Pârvan se interesează nu numai de elementul roman, ci şi de populaţia autohtonă. 
Treptat, aceasta ocupă chiar ponderea principală în cercetările sale. De la Tocilescu, a 
cărui monografie Dacia înainte de romani, era în bună măsură depăşită; se progresase 
prea puţin în această direcţie, atenţia principală îndreptându-se spre cercetarea epocii 
romane. Ceea ce făcuse de altfel şi Pârvan. în prima parte a activităţii sale. El şi-a dat 
însă seama că nu este posibil a studia sub toate aspectele romanizarea, etnogeneza 
românească, fără a face mai întâi istoricul populaţiei autohtone, daco-getice. După 
război, paralel cu cercetările de la Histria, el efectuează săpături şi în Câmpia Dunării, 
acolo unde se aflase puternica uniune de triburi, condusă de Dromihetes. 

Rezultatele acestei preocupări sunt cuprinse în lucrarea de care în primul rând se 
leagă numele lui Pârvan, cea mai întinsă dintre scrierile sale (cuprinde 850 pagini). 
Getica, publicată în 1926. în concepţia autorului. Getica urma să fie prima parte a unei 
trilogii, în care îşi propunea să limpezească epocile cele mai vechi şi mai întunecate, ce 
preced şi explică formarea poporului român. Celelalte două lucrări - rămase nescrise - 
trebuiau să trateze Dacia romană şi Protoistoria slavilor. Getica prezintă istoria 
populaţiei autohtone din Dada în primul mileniu î.e.n., mergând până la cucerirea 
romană din 106 e.n. O epocă vastă, de peste 1000 de ani este cuprinsă aici, sintetizată 
cu un mare talent şi forţă de pătrundere a esenţialului. Izvoarele folosite sunt în primul 
rând cele arheologice, în bună parte descoperite de însuşi Pârvan. Reconstituind 
civilizaţia autohtonă, autorul încearcă în acelaşi timp să o plaseze într-un cadru mai larg. 



referindu-se şi la rolul sciţilor (cărora de altfel nu le acordă o importanţă prea mare), al 

grecilor, dar mai ales al curentelor occidentale. în concepţia sa, începând de pe la anul 
1000 î.e.n. Se constată o treptată „occidentalizare" a Daciei, mai întâi prin influenta 
culturii villanoviene din Italia, apoi prin celţi şi în sfârşit, prin relaţiile cu lumea romană. In 
106, civilizaţia romană era astfel departe de a reprezenta o „surpriză" pentru geto-daci; 
ei se aflau de multă vreme în sfera ei şi, în concluzie, cu atât mai apţi să fie pe deplin 
romanizaţi într-un timp relativ scurt. Problema formării poporului român se vede astfel 
într-o perspectivă mult mai largă, nefiind rezultatul unei conjuncturi, ci al unei evoluţii 
obiective, de durată, a populaţiei autohtone din Dacia. 

Fireşte, multe concluzii ale lui Pârvan, bazate pe materialul arheologic, nu prea vast, 
existent în anii 1920 şi pe propriile deducţii ale autorului, nu au rezistat pe deplin 
cercetărilor ulterioare. în prezent, de pildă, nu se mai poate susţine în termeni atât de 
exclusivi orientarea occidentală a Daciei în primul mileniu î.e.n., nici, implicit, minimaliza 
influenţa altor factori şi civilizaţii. Este însă soarta lucrărilor ştiinţifice să fie depăşite de 
operele generaţiilor următoare. Dacă ar fi trăit, însuşi Pârvan şi-ar fi nuanţat probabil 
unele concluzii. Oricum ar fi. Getica reprezintă, o operă monumentală a istoriografiei 
româneşti. Ea a dovedit înălţimea de gândire a autorului, care s-a ridicat deasupra 
materialului arfieologic brut, prezentând nu un inventar al celor descoperite în diferite 
şantiere, ci o încercare de reconstituire a civilizaţiei şi spiritului epocii studiate. Este 
opera unui mare istoric şi o lecţie pentru modul cum arheologia, departe de a fi un scop 
în sine, poate şi trebuie integrată în istorie. 

Concluziile la care ajunsese scriind Getica au stat şi la baza unui ciclu de cinci 
conferinţe, ţinute de Pârvan în Anglia, la Cambridge, în 1926. Sintetizând foarte clar, 
într-o formă frumoasă, rezultatele cercetărilor sale, ele s-au bucurat de un remarcabil 
succes, dovadă şi graba cu care Universitatea din Cambridge Ie-a solicitat pentru 
publicare. Cartea, apărută în 1928, a fost intitulată de traducătorii britanici Dacia. An 
outiine ofthe Early Civilizations ofthe Carpatlio-Danubian countries (Dacia. O schiţă a 
civilizaţiilor timpurii din regiunile carpato-danubiene). Lucrarea a cunoscut apoi şi mai 
multe ediţii româneşti, datorate arheologului Radu Vulpe, prima apărând în 1937, şi 
altele în 1957, 1958, 1967, 1972; ea merge în general pe linia expunerii din Getica, 
insistând în mod deosebit asupra „occidentalizării" Daciei în mileniul analizat. 

Bolnav, uzat de munca fără preget a ultimilor ani, Pârvan încetează din viaţă la 26 
iunie 1927, în urma unei operaţii nereuşite. IVlurea în plină putere creatoare, lăsând în 
urmă doar o mică parte a operei pe care o visase. 

Când ne referim la concepţia istorică a lui Pârvan, apropierea cu N. lorga pare din 
nou firească. La fel ca marele său contemporan, Pârvan considera că istoria nu este o 
simplă însăilare de documente, de fapte. Rolul ei constă în reconstituirea cât mai 
complet posibilă a vieţii din trecut, privită ca un tot organic. în orice caz istoricul, deşi 
bazându-se pe document, trebuie să depăşească litera strictă a acestuia, să pătrundă în 
spiritul, în esenţa epocii studiate. Fireşte, un accent deosebit se pune astfel pe talentul 
istoricului, pe intuiţia lui. Pentru Pârvan, arheologia, partea tehnică a meseriei, nu 
constituie un scop în sine, ci punctul de plecare pentru reconstituirea celor mai variate 
aspecte ale vieţii. 

Ideile generale ale istoricului sunt cuprinse în două volume, intitulate Idei şi forme 
istorice şi Memoriale, primul în 1920, celălalt în 1923. Se pot desprinde numeroase 
influenţe ale unor istorici şi gânditori anteriori în viziunea sa asupra istoriei. Dintre 
aceştia trebuie amintiţi Carlyle şi Nietzsche; cu reliefarea exagerată a rolului 



personalităţii, Windelband şi Ricicert, cu sublinierea valorii culturale a faptelor istorice, 

Benedetto Croce. Pârvan insistă mult asupra rolului individualităţii în desfăşurarea 
procesului istoric, mergând chiar până la a marca un antagonism între individual (factor 
de progres) şi social (factor inert), între spirit şi materie. O asemenea viziune - s-ar 
putea spune „aristocratică" - a istoriei, nu mai corespunde, desigur, ideilor actuale (nu 
numai concepţiei marxiste, dar şi multor interpretări din istoriografia occidentală). 
Pârvan consideră că menirea istoricului este de a selecţiona acele - fapte care au o 
valoare istorică, un rost creator, o semnificaţie culturală. Deşi un bun cunoscător al vieţii 
economice a antichităţii (domeniu în care a adus valoroase contribuţii), în concepţia sa 
singurul obiect real al istoriei este cultura, viaţa spirituală. Celelalte aspecte ale vieţii 
sunt utile în măsura în care ajută la înţelegerea evoluţiei spiritului uman. 

Aceasta este, în esenţă, concepţia istorică a lui Pârvan, în mod evident de factură 
idealistă. Ea este prezentată într-un stil elaborat, cu căutarea de efecte literare, într-o 
formă de multe ori preţioasă, grandilocventă, a cărei valoare literară este discutabilă. în 
timp ce E. Lovinescu nega orice valoare acestor eseuri, G. Călinescu dimpotrivă, 
consideră că Pârvan a constituit un sistem de gândire coerent, opunându-l lui N. lorga, 
care nu ar fi avut niciunul. Aceasta este o exagerare. Pârvan nu este în fond mai 
„filosof decât lorga, chiar dacă vrea să pară astfel. într-o bună măsură, ideile lor prin 
accentul pus asupra semnificaţiei spirituale a mersului istoriei, sunt asemănătoare. 

Nu însă în ideile sale generale trebuie căutată marea valoare a operei lui Pârvan, ci 
în cercetările istorice şi arheologice propriu-zise. De asemenea, şi nu în ultimul rând, în 
impulsul dat, în şcoala arheologică ce a creat-o. Comparată, sub raport cantitativ, cu 
opera lui lorga, opera lui Pârvan, deşi cuprinzând câteva volume şi mai multe studii 
risipite prin diferite publicaţii, apare destul de modestă. Semnificaţia şi influenţa ei sunt 
însă mult mai mari decât numărul paginilor. în timp ce lorga trăieşte în primul rând prin 
ce a dat el, Pârvan, pe lângă valoarea intrinsecă a operei sale, este cel care a indicat 
drumul de urmat întregii arheologii româneşti din secolul XX. Cei mai de seamă 
arheologi ai deceniilor următoare, până astăzi, sunt elevii lui Pârvan, sau elevii elevilor 
săi. 

Proporţiile relativ restrânse ale operei se explică, pe lângă greutatea defrişării unor 
zone încă neexplorate, prin intensa activitate organizatorică a acestui şef de şcoală. 

Conducerea şantierelor, formarea tinerilor cu care lucra în cadrul lor, i-au răpit un timp 
considerabil; Pârvan a fost foarte activ şi în cadrul Academiei Române, contribuind la 
organizarea activităţii arheologice la scara întregii ţări. în 1914 a fost unul dintre 
întemeietorii Institutului de studii sud-est europene. Din 1921 a condus Şcoala română 
din Roma şi publicaţia sa „Ephemeris Dacoromâna", al cărui prim volum apare în 1923. 
întemeiază, în 1924, revista „Dacia", cu subtitlul „Recherches et decouvertes 
archeologiques en Roumanie". Sunt câteva aspecte mai importante ale unei activităţi 
neobosite, impresionând prin dăruirea totală a acestui savant, care nu înţelegea să se 
închidă în biroul său şi să lucreze numai pentru sine. 

La moartea lui Pârvan, Nicolae lorga, într-o succintă evocare considera că, prin 
dispariţia lui, „cultura românească suferă una din cele mai grele pierderi, mai mult decât 
aceasta: una ireparabilă. Nu se va găsi nimeni care să unească darurile cele mari 
adunate în cel care aşa de repede părăseşte o glorioasă carieră: cunoştinţi arheologice 
şi istorice de o imensă bogăţie, o râvnă nesfârşită alături de cea mai sistematică muncă, 
grija de cel mai neînsemnat detaliu alături de îndrăzneala celor mai înalte ipoteze", lorga 
arăta în continuare că „talentele lui de organizator erau excepţionale. Dovadă cele două 



frumoase publicaţii periodice pe care Ie-a dăruit ştiinţei mondiale. Dovadă mai ales 
crearea unui învăţământ al arheologiei din care a ieşit o întreagă pleiadă de tineri erudiţi 
cu cari orice naţie s-ar putea mândri". 

Un colaborator apropiat al lui V. Pârvan, dar care şi-a urmat propriul său drum, 
elaborând opere de o certă originalitate şi creând la rândul său o şcoală, a fost Ion 
Andrieşescu. Născut în anul 1888 la laşi, el a urmat facultatea în oraşul natal şi s-a 
specializat apoi la Berlin şi Viena, efectuând mai multe călătorii de studii în diferite state 
europene. în anul 1912 şi-a susţinut doctoratul la laşi cu teza Contribuţii la Dacia înainte 
de romani, publicată în acelaşi an. El studiază aici epoca neolitică pe teritoriul viitoarei 
Dacii, prima cercetare de acest gen în istoriografia română. Tocilescu se referise doar la 
vremurile „istorice" şi însuşi Pârvan care, la vremea apariţiei acestei lucrări se ocupa 
încă de antichitatea clasică, nu va coborî în trecut mai jos de anul 1000 î.e.n. Se poate 
considera deci că Andrieşescu este fondatorul studiilor preistorice în România. în 
lucrarea amintită, neoliticul de pe teritoriul nostru este văzut în context sud-est 
european, autorul ajungând la concluzia unităţii sale în întreg acest spaţiu, mărturie a 
unei civilizaţii unitare, produsă, după părerea sa, de aceeaşi populaţie. Este vorba de 
traci, Andrieşescu considerând că încă din epoca neolitică ei se aflau aşezaţi pe 
teritoriul Daciei (teorie fireşte discutabilă). 

Andrieşescu este, de asemenea, cel dintâi arheolog român care a cercetat epoca 
bronzului. Primul său studiu în legătură cu această perioadă apare în 1915, sub titlul 
Asupra epocii de bronz în România. Spre deosebire de Pârvan care susţinea teoria unei 
schimbări bruşte de la o epocă la alta, el considera că de la neolitic la epoca bronzului 
s-a ajuns în umna unei evoluţii lente. Tot printr-o asemenea evoluţie, considera de altfel 
că s-a petrecut trecerea de la paleolitic la neolitic. Sub acest aspect, concepţia sa 
istorică se apropie de ideile lui lorga, prin sublinierea evoluţiei organice, fără salturi 
spectaculoase, a civilizaţiei umane. 

Cercetător minuţios, preocupat şi de forma lucrărilor sale, Andrieşescu a scris relativ 
puţin. Pe lângă lucrările amintite, se mai remarcă rapoartele privind săpăturile conduse 
de el la Piscul Grăsani (publicat în 1924) şi la Sultana. în domeniul neoliticului şi epocii 
bronzului, cercetările şi îndrumările sale nu au fost mai puţin preţioase decât contribuţiile 
lui Pârvan privind epoca fierului şi sinteza civilizaţiilor geto-dacă şi romană. După cum 
arăta Dumitru Berciu, el a fost „creatorul unei şcoli autohtoniste şi tracizante la noi". 
Chiar dacă ideea unei populaţii tracice mai vechi cu câteva mii de ani decât se poate 
dovedi, nu a fost admisă de istoriografia ulterioară, metoda sa de lucru şi direcţiile de 
cercetare indicate au deschis orizonturi noi în arheologia românească. 

Din 1923 Andrieşescu a fost conferenţiar la Universitatea din Bucureşti, iar din 1927 
- anul morţii lui Pârvan - profesor de preistorie. A încetat din viaţă, încă destul de tânăr, 
în decembrie 1944. 

Pe drumul deschis de Pârvan şi Andrieşescu s-au angajat în perioada dintre cele 
două războaie mondiale numeroşi tineri arheologi şi specialişti în istoria antichităţii. 
Cercetările întreprinse, deşi uneori îngreunate de lipsa de credite şi de organizare, au 
reuşit să acopere întreaga epocă cuprinsă între paleolitic şi istoria Daciei romane. 

Paleoliticul este studiat de Constantin Nicolăescu-Plopşor, (n. 1900), mai ales prin 
săpături efectuate în Oltenia, rezultatele acestora fiind sintetizate în lucrarea Le 
paleolithique en Roumanie, publicată în „Dacia" în 1938. 

Mai mulţi arheologi se specializează în cercetarea epocii neolitice. Dintre ei, Vladimir 
Dumitrescu (n. 1 902), este cunoscut mai ales prin săpăturile efectuate la Gumelniţa, ale 



căror rezultate {Fouilles de Gumelniţa) le publică în 1925, în „Dacia". Radu Vulpe (n. 

1899), elev al lui Pârvan, - ca şi VI. Dumitrescu -, membru al Şcolii române din Roma 
între 1924-1926, s-a interesat de asemenea de neolitic, publicând în aceeaşi revistă, în 
numerele din 1937-1940, raportul Les fouilles de Calu. Se remarcă şi contribuţiile lui 
Gheorghe Ştefan (n. 1899) şi ale lui Ion Nestor (1905-1974). I. Nestor, care s-a 
specializat în Gennania între 1927-1932, s-a făcut cunoscut şi prin cercetările privind 
epoca bronzului şi cea a fierului, ca şi prin lucrarea de sinteză referitoare la stadiul 
general al studiilor preistorice în România publicată în limba germană, la Franl<furt, în 
1933, sub titlul Der Stand der Vorgeschichts forschung în Rumănien. Un alt cercetător al 
neoliticului şi epocii bronzului este Dumitru Berciu (n. 1907), care s-a interesat în chip 
deosebit de preistoria Olteniei {Arheologia preistorică a Olteniei, 1939) dar şi de 
chestiuni mai generale privind studiul acestei epoci (îndrumări în preistorie, 1939); a 
lucrat mai mult timp în Albania, între 1938-1944, ca şef al misiunii arheologice române şi 
apoi ca director al Institutului român din această ţară. Contribuţii privind epoca fierului au 
adus de asemenea R. Vulpe şi Ecaterina Vulpe. 

De o atenţie deosebită s~a bucurat, în perioada interbelică, şi arheologia epocii dace 
şi a celei romane. D. M. Teodorescu s-a remarcat prin cercetarea cetăţilor dace din 
Transilvania, publicând în 1923, împreună cu Martin Roska, lucrarea Cercetări 
arheologice în Munţii Hunedoarei. Studierea acestei zone - mai ales în ce priveşte 
epoca romană - se leagă însă în primul rând de numele lui Constantin Daicoviciu 
(1898-1974), absolvent al Universităţii din Cluj în 1922, bursier la Şcoala română din 
Roma între 1925-1927, asistent în 1928, apoi conferenţiar (1932-1938) şi profesor (din 
1938) la Universitatea din Cluj. între 1924-1936 el a condus săpăturile de la 
Sarmizegetusa (Ulpia Traiana), aducând o contribuţie de prim ordin pentru cunoaşterea 
istoriei Daciei Romane. Rezultatele cercetărilor sunt expuse în lucrările Sarmizegetusa 
(Ulpia Traiana) în lumina săpăturilor (Cluj, 1938) şi, mai ales, în La Transylvanie dans 
l'antiquite, publicată într-o primă versiune în 1938 şi apoi, într-o formă amplificată, în 
1943 în limbile germană şi italiană, şi din nou în franceză, în 1945. Este considerată un 
adevărat model de monografie a unei provincii romane. în 1940, C. Daicoviciu a publicat 
o altă lucrare, referitoare la Problema continuităţii în Dacia. 

La Universitatea din laşi s-a remarcat prin cercetările sale Paul Nicorescu (1890- 
1946), profesor aici din 1927, după studii întreprinse în Italia, la Şcoala română din 
Roma (a publicat o lucrare despre mormântul Scipionilor). El a efectuat săpături la Tyras 
(Cetatea Albă), veche colonie grecească de pe litoralul pontic şi, apoi, a continuat la 
Tropaeum Traiani săpăturile care fuseseră întrerupte după cercetările lui Gr. Tocilescu 
şi G. Murnu dinaintea primului război mondial. 

Antichităţile Dobrogei au pasionat şi pe alţi arheologi. La Histria, săpăturile iniţiate de 
Pârvan sunt continuate de Scarlat Lambrino (1891-1964), profesor la Universitatea din 
Bucureşti după 1927, autor al unei teze de doctorat intitulată Contribuţii epigrafice 
privitoare la Asia Mică (publicată în 1928) şi al mai multor rapoarte şi studii privind 
oraşele greceşti de pe litoralul Mării Negre, în primul rând Histria. 

La Callatis (Mangalia) a întreprins săpături T. Sauciuc-Săveanu (n. 1884), cu studii la 
Viena şi Cernăuţi, profesor la Universitatea din Cernăuţi (şi din 1940 la Bucureşti). A 
publicat, între 1924-1944, în „Dacia", mai multe rapoarte de săpături privitoare la 
această aşezare; s-a interesat şi de probleme mai generale ale istoriei antichităţii, 
inclusiv de istoria economică, publicând în 1925 monografia Cultura cerealelor în Grecia 
antică şi politica cerealistă a atenienilor. La Callatis a lucrat şi Orest Tâfrali (1876-1937), 



profesor la Universitatea din laşi, care a publicat în 1925, în limba franceză, la Paris, o 

monografie despre acest oraş, urmată în 1927 de o alta, despre Dionysopolis. S-au 
întreprins cercetări şi în alte localităţi dobrogene. Se mai pot aminti astfel, săpăturile de 
la Capidava, ca şi cele de la Dinogetia, ultimele conduse de Gh. Ştefan, care a publicat 
în „Dacia" în nume rele din 1937-1940 rezultatele primei campanii de săpături. Emil 
Condurachi (n. 1912), membru al Şcolii române din Roma (1935-37) şi al celei din 
Franţa (1938-1939), autor al unei teze de doctorat despre monumentele creştine din 
llliria (/ Monumenti cristiani nell'lllirico, 1938), a întreprins săpături la Arrubium (IVlăcin), 
la începutul celui de al doilea război mondial; s-a interesat în mod special de problemele 
circulaţiei monetare în antichitate şi evul mediu. 

O contribuţie deosebită la cunoaşterea istoriei Dobrogei în anticliitate a adus şi Radu 
Vulpe, unul dintre arheologii cu cele mai întinse preocupări, de la neolitic până la istoria 
epocii romane. El a scris despre Callatis, despre monumentul de la Adamclissi şi s-a 
remarcat în special prin întinsa lucrare de sinteză Histoire ancienne de la Dobroudja, 
publicată în 1938. 

Istoria Olteniei în antichitate a devenit mai bine cunoscută prin cercetările lui Dumitru 
Tudor (n. 1908), membru al Şcolii române din Roma între 1933-1935. Teza sa de 
doctorat (/ Cavalieri danubiani), publicată în 1937, în limba italiană, a constituit o 
preţioasă contribuţie la cunoaşterea cultului „cavalerilor danubieni". D. Tudor a publicat 
multe studii privind epoca romană pe teritoriul nostru, mai ales zona Olteniei, rezultatele 
fiind sintetizate în lucrarea Oltenia romană, apărută în 1942. 

Din succinta trecere în revistă a dezvoltării arheologiei româneşti înainte de 1944 s-a 
putut constata faptul că, dacă în centrul preocupărilor s-au aflat, după cum era şi firesc, 
aspecte ale istoriei teritoriului românesc în antichitate, specialiştii români au adus şi 
contribuţii, unele foarte interesante, la istoria generală a Greciei antice sau a Imperiului 
roman. In acest sens, trebuie amintite şi contribuţiile lui Dionisie Pippidi (n. 1905), 
conferenţiar la Universitatea din Bucureşti după 1937; cercetările sale se referă la multe 
aspecte ale civilizaţiei clasice greceşti şi latine. Principalele lucrări apărute în anii de 
care ne ocupăm sunt Recherches sur le culte imperial, publicată în 1939 şi Autour de 
Tibere, în 1944; ultima, tratând despre una dintre cele mai controversate personalităţi 
ale antichităţii, s-a bucurat de un deosebit răsunet în cercurile specialiştilor. 

în primele decenii ale secolului XX şi în special în perioada interbelică, arheologia 
românească (şi în general, cercetarea istoriei vechi) a luat un avânt deosebit, ajungând 
într-un timp relativ scurt la nivelul unor şcoli arheologice cu o tradiţie mult mai bogată. 
Acum s-au pus bazele marilor succese pe care arheologia noastră le va obţine după 
1944, în bună măsură prin activitatea aceloraşi specialişti ale căror realizări le-am 
consemnat. 



4. URMAŞI Al ŞCOLII CRITICE 



Istoriografia românească la începutul secolului XX se dezvoltă sub semnul îndoitei 
preocupări pentru o metodă critică, severă, în cercetarea faptului istoric şi, în ce priveşte 
aria cercetării, pentru studiul vieţii social-economice, instituţiilor, culturii. Aceste aspecte 
se îmbină în chipul cel mai armonios în opera lui Constantin Giurescu. 

Constantin Giurescu s-a născut în 1875, în comuna Cliiojd din judeţul Buzău. A 
urmat facultatea de litere din Bucureşti, fiind elev al lui D. Onciul, sub îndrumarea căruia 
s-a familiarizat cu metoda critică de cercetare şi interpretare a izvorului istoric. între 
1903-1906, C. Giurescu continuă studiile la Viena, iar în 1909 obţine titlul de doctor, la 
facultatea de litere din Bucureşti. în 1912 este numit conferenţiar de istoria românilor al 
aceleiaşi facultăţi (va preda, împărţind materia cu profesorul Onciul); în 1908 devine 
membru corespondent, iar în 1914 - deşi numai conferenţiar - membru titular al 
Academiei Române. A murit tânăr, în anul 1918, dispariţia sa însemnând o pierdere 
dintre cele mai grele pentru ştiinţa istorică românească. 

C. Giurescu a început să publice în 1899, când tipăreşte conferinţa Trecutul nostru; 
în 1900, în „Convorbiri literare" îi apare o lucrare elaborată la seminarul lui Onciul, 
intitulată Câteva cuvinte asupra vechii cronologii româneşti. Opera sa esenţială, de 
maturitate, este însă elaborată între 1906 şi 1918. într-un timp foarte scurt, el a reuşit să 
abordeze şi să trateze în chip original, probleme variate ale istoriei românilor. 

Primele sale realizări importante cuprind studiul atent, cu deosebit spirit critic, al 
cronicilor româneşti. în anul 1906 publică lucrarea Contribuţii la studiul cronicilor 
muntene, operă de mare interes, care propune o serie de soluţii noi în rezolvarea unor 
probleme controversate. Astfel autorul dovedeşte că cronica presupusă a fi a lui 
Constantin Căpitanul Filipescu (idee susţinută de lorga), nu aparţine acestuia, ci lui 
Radu Popescu, a cărui viaţă şi activitate le analizează pe larg. El susţine de asemenea 
că cronica anonimă referitoare la domnia lui Brâncoveanu nu aparţine lui Radu 
Popescu. în anii 1907 şi 1908 îi apar lucrările de mai mică întindere Contribuţiuni la 
studiul cronicilor moldovene şi, respectiv. Noi contribuţiuni la studiul cronicilor 
moldovene. Un alt domeniu în care spiritul său critic şi îndrăzneţ, dublat de excelenta 
cunoaştere a izvoarelor, a adus soluţii noi, a fost cel al relaţiilor dintre ţările române şi 
Imperiul otoman; cu privire la un aspect controversat al acestor legături, în 1908 el 
publică lucrarea Capitulaţiile Moldovei cu Poarta Otomană. 

O preocupare principală a lui C. Giurescu, mai ales în ultima parte a activităţii sale, a 
constat în cercetările de istorie socială. în 1915 a publicat un studiu deosebit de 
interesant, intitulat Vechimea rumâniei în Ţara Românească şi legătura lui Mihai 
Viteazul. Bazându-se, ca în toate cercetările sale, pe un bogat material inedit, istoricul 
oferă aici o soluţie nouă uneia dintre problemele cele mai controversate ale evului 
mediu românesc. El consideră că rumânii, ţăranii dependenţi, existau în Ţara 
Românească din cele mai vechi timpuri, neputând fi vorba de o deposedare şi şerbire a 
ţăranilor abia în secolele ce au urmat întemeierii statelor feudale. 

La întemeierea ţărilor române, structura feudală a societăţii era deja cristalizată. 
Giurescu afirmă, de asemenea, că oameni liberi neproprietari pe moşii nu existau. Cine 
nu avea pământul său era ţăran dependent. „Legătura" lui IVlihai Viteazul capătă astfel 
un înţeles cu totul nou. Ea nu a înrobit pe nimeni şi nu avea nici menirea de a consacra 
starea de fapt a existenţei iobagilor. Rolul său a fost mult mai limitat. în urma 



dezordinilor produse în 1595 (campania lui Sinan în Ţara Românească), care au 

provocat însemnate deplasări de populaţie, Miliai a ordonat ca ţăranii neliberi, care 
trecuseră de pe o moşie pe alta, să rămână acolo unde se aflau, desfiinţând astfel 
„dreptul foştilor proprietari de a-i mai urmări şi readuce sub stăpânirea lor". Marele 
voievod adoptase deci doar o măsură de ordin economic, fiscal, prin care nici un ţăran 
liber nu devenea şerb, ci se punea capăt doar, prin oprirea unor noi deplasări, perioadei 
de instabilitate provo cată de luptele cu turcii. Soluţia propusă de Giurescu - foarte 
ingenioasă - nu a convins pe toată lumea, asupra „legăturii" lui IVlihai continuând să 
existe opinii diverse. Faptul că rumânia este un fenomen vechi, independent de această 
legătură, nu mai este însă contestat de nimeni. 

în 1916, C. Giurescu publică un alt studiu de istorie socială. Despre rumâni, iar în 
1918 scrie lucrarea Despre boieri, publicată postum în 1920. El considera că în evul 
mediu românesc, toţi proprietarii (deci şi ţăranii liberi, moşnenii şi răzeşii) erau 
consideraţi boieri, indiferent de cuantumul averii sau de ocuparea unor funcţii în stat. Şi 
în aceste studii materialul de arhivă folosit este impresionant, dar concluzia autorului 
relativă la semnificaţia termenului „boier" nu a convins. Un mare proprietar de pământ şi 
un ţăran cu câteva hectare (chiar dacă este om liber) nu pot aparţine aceleiaşi clase. 

C. Giurescu a fost şi un remarcabil editor de izvoare. A publicat Documente şi 
regeşte privitoare la Constantin Brâncoveanu, în 1907, precedate de o interesantă 
introducere privind domnia acestuia, precum şi Material pentru istoria Olteniei supt 
austrieci (3 volume, 1913-1947, ultimele două publicate postum, de C. C. Giurescu). A 
publicat, de asemenea, ediţii critice de cronici, adevărate modele ale genului. 

La moartea sa, în 1918, N. lorga i-a caracterizat astfel activitatea: „Ca învăţat era un 
puternic spirit critic, străbătând până în miezul problemelor, cărora le dădea uneori o 
soluţie definitivă, alteori una care, şi prin discuţiile ce provoca, lumina esenţial subiectul, 
în studiile istorice niciodată nu s-a introdus la noi o aşa de vânjoasă dialectică, obişnuită 
mai mult în filosofie, pentru care era format tot spiritul său. Lucrările lui Giurescu asupra 
cronicilor vor rămâne ca o puternică dovadă a unei superioare inteligenţe; cele asupra 
chestiei ţărăneşti în trecut, cu aceeaşi pătrundere, sunt mai mult stăpânite de idei 
preconcepute". IVIoartea 1-a împiedicat pe C. Giurescu să realizeze pe deplin o operă cu 
care, dusă până la capăt, ar fi putut rivaliza puţine alte realizări ale istoriografiei 
româneşti. Chiar şi aşa, în relativ puţini ani, el şi-a manifestat pe deplin originalitatea, în 
studii dintre cele mai variate; cercetarea metodică şi imaginaţia, rigoarea demonstraţiei 
şi ipotezele îndrăzneţe, gustul pentru amănunt, dar şi interesul pentru ideile generale 
sunt calităţi care se îmbină armonios în opera acestui istoric erudit. Exagerările, 
ipotezele discutabile - care, după cum am văzut, nu lipsesc în lucrările sale - sunt 
opera unui spirit uneori prea sistematic, prea rigid, care, pentru frumuseţea unei 
demonstraţii logice, merge până la schematizarea excesivă a fenomenului istoric. 

Şcoala critică a lui D. Onciul şi I. Bogdan, reprezentată cu - strălucire de C. 
Giurescu, a fost continuată şi de alţi istorici, cu realizări pe măsura talentului fiecăruia. 
IVlai importanţi sunt loan Ursu şi Ilie IVIinea. 

loan Ursu, născut în 1875, în comuna Caţa din Transilvania, a urmat Facultatea de 
litere la Bucureşti, între 1894-1897, luându-şi licenţa cu lucrarea Relaţiunile Moldovei cu 
Polonia până la moartea lui Ştefan cel Mare, publicată în 1898. Istoria IVloldovei în 
secolele XV-XVI va sta de altfel în centrul întregii sale opere. între 1903-1907 studiază 
în Germania, continuându-şi apoi cercetările şi la Paris. La Berlin şi-a susţinut, în 1907, 
doctoratul cu o teză referitoare la politica externă a lui Petru Rareş în timpul primei sale 



domnii (D/e auswărtige Politik des Peter Rareş, Furst von Moldau, 1527-1538, publicată 
Ia Viena, în 1908®''). Tot în 1908 publică, de data aceasta la Paris, monografia La 
politique orientale de Frangois r, în general bine apreciată de critica istorică din diferite 
ţări. Fără a descoperi materiale şi fapte noi, el a realizat o utilă sinteză asupra politicii 
orientale a Franţei în prima jumătate a secolului XVI, referindu-se nu numai la relaţiile cu 
Imperiul Otoman, ci şi cu Polonia, Ungaria, în general la întregul sistem de alianţe pe 
care Francisc I a încercat să-l făurească, în spatele Imperiului Habsburgic, de la IVIarea 
Baltică la IVIarea Neagră. 

Reîntors în ţară, I. Ursu a fost numit profesor la Universitatea din laşi. Activitatea sa 
ştiinţifică a fost mai puţin intensă în anii 1910-1920, în schimb el s-a remarcat în lupta 
pentru realizarea unităţii depline a statului român, fiind preşedintele secţiei din laşi a 
Ligii culturale şi în 1914-1916 pronunţându-se pentru intrarea României în război alături 
de Antanta. în 1917-1918, aflat la Paris, a contribuit din plin la propaganda organizată 
aici în vederea satisfacerii revendicărilor naţionale româneşti; în acest scop, a publicat 
în 1 91 8 lucrarea Pourquoi la Roumanie a fait la guerre. 

în 1920, I. Ursu devine profesor la Universitatea din Cluj, recent reorganizată după 
unirea Transilvaniei cu România, iar în 1923, murind D. Onciul, îi urmează la catedra de 
istoria românilor a Universităţii din Bucureşti. Sunt anii cei mai fructuoşi ai activităţii sale 
ştiinţifice. La Bucureşti înfiinţează colecţia „Biblioteca istorică", în care publică două 
monografii: prima, în 1923, despre Petru Rareş, iar a doua, în 1925, dedicată lui Ştefan 
cel IVIare. Ultima este o lucrare vastă (463 pagini), bine documentată şi clar scrisă. Ea 
tratează mai întâi istoria politică a domniei, referindu-se apoi la colaboratorii lui Ştefan, 
la organizarea statului, situaţia socială, armata, economia şi comerţul, biserica, cultura. 
Este o lucrare ce merită a fi consultată şi astăzi. 

Concepţia istorică a lui I. Ursu era cu desăvârşire eclectică. Ea a fost expusă în două 
prelegeri, publicate la Bucureşti, în 1924, sub titlul Concepţia istorică. Caracterizarea şi 
împărţirea istoriei românilor. IVIergând pe urmele lui Xenopol, el afirmă că „istoria nu se 
bazează pe legi, ci pe serii". Autorul respinge interpretările stricte ale pozitivismului, 
materialismului şi idealismului, considerând că evenimentele nu sunt produse de un 
singur factor, ci de un complex de factori. Este de acord cu însemnatul rol al factorilor 
materiali, dar imediat arată că acordă o mare importanţă şi celor politici, culturali, 
religioşi, ca şi rolului personalităţilor şi, într-o anumită măsură, hazardului. îşi propune, 
în consecinţă, să trateze istoria fără idei preconcepute, insistând de fiecare dată asupra 
acelor factori care i se par mai potriviţi. Rezultatele discutabile ale eclectismului său 
apar atunci când propune o, nouă împărţire a istoriei românilor (criticând periodizarea 
culturală a lui Xenopol şi cea politică a lui Onciul). El credea că ţine seama de toţi 
factorii când stabilea următoarele perioade: I De la începutul formării poporului român 
până în secolul XIV (fărâmiţare statală, nediferenţiere socială esenţială); II Secolele XIV- 
XVII (existenţa statelor româneşti şi a dinastiilor naţionale, diferenţierea socială, lupta 
antiotomană, cultura slavonă); III Din secolul XVII până la sfârşitul primului război 
mondial (ideea latinităţii şi unităţii, conştiinţa naţională, unirea, situaţia grea a ţăranilor). 
Odată cu desăvârşirea unităţii naţionale, votul universal şi împroprietărirea din 1921 ar fi 
început a IV-a etapă. Periodizarea lui I. Ursu este, desigur, inacceptabilă. Ce au comun 



Lucrarea a fost recenzată foarte critic de C. Giurescu, în „Convorbiri literare" (1910), imputându- 
se autorului folosirea aproape numai a izvoarelor publicate, interpretate şi acestea fără multă 
pătrundere, ca şi atingerea doar în treacăt a relaţiilor cu Imperiul otoman, autorul concentrându-se 
asupra raporturilor cu Ungaria şi Polonia. 



să zicem, Dacia romană şi secolul XIII, sau epoca lui Matei Basarab şi perioada primului 
război mondial, pentru a fi incluse în aceleaşi subdiviziuni? Ca şi spiritul de sistem 
exagerat, eclectismul îşi are primejdiile lui. 

I. Ursu a murit pe neaşteptate, în plină putere creatoare, în toamna anului 1925. A 
lăsat amintirea unui mare patriot şi a unui om de ştiinţă, dacă nu desăvârşit, în orice caz 
capabil de a realiza lucrări bine documentate şi construite, care au contribuit la 
progresul medievisticii româneşti. 

Tot medievist, mergând ca şi I. Ursu pe drumul trasat de D. Onciul, a fost şi Ilie 
Minea, născut în 1881, şi el originar din Transilvania (de la Turcheş, lângă Braşov). 
După studii liceale la Braşov, s-a înscris la Universitatea din Budapesta; teza de licenţă 
susţinută aici trata despre relaţiile dintre maghiari, bulgari şi români în timpul iui Ludovic 
cel Mare. Minea şi-a continuat pregătirea la Viena, apoi, reîntorcându-se în Transilvania, 
a lucrat în redacţia ziarului „Tribuna". în 1910 a trecut în România, cercetând, sub 
îndrumarea lui D. Onciul - căruia îi va păstra o vie recunoştinţă, devenind un fervent 
discipol al său - la Arhivele Statului din Bucureşti şi la Biblioteca Academiei Române. 
Voluntar în timpul războiului, un timp profesor la Giurgiu, el devine în 1919 profesor 
suplinitor la Universitatea din laşi (suplinind ambele catedre, de istorie românească şi 
universală), iar în 1922, recomandat cu căldură de Onciul, Pârvan şi lorga, profesor 
titular de istoria românilor. în această funcţie - unde îi succede lui Xenopol - a 
desfăşurat o neobosită activitate până la moartea sa, în 1943. A înfiinţat şi a condus 
revista „Cercetări istorice", care apare începând din 1925, şi tot la stăruinţa sa s-a 
întemeiat în 1941 Institutul de istoria românilor A. D. Xenopol, de pe lângă Universitatea 
din laşi. Minea a avut marele merit de a încuraja pe tinerii istorici, încă de pe băncile 
facultăţii, învăţându-i să cerceteze, ajutându-i să scrie şi să publice. Metoda sa de lucru 
se caracteriza printr-o mare minuţiozitate, printr-un adevărat cult al amănuntului, 
puzderia de informaţii mărunte acoperind de multe ori, în opera lui, ideile generale şi 
liniile directoare ale expunerii. De o adevărată concepţie istorică nu poate fi vorba. A 
fost poate continuatorul cel mai fidel al metodei lui Onciul, într-o vreme când 
istoriografia, fără a nega părţile bune ale acesteia, căuta să depăşească însă simpla 
critică a documentelor şi înregistrare a faptelor. 

Opera lui I. Minea este destul de întinsă şi de variată. El a fost preocupat mai întâi de 
relaţiile ţărilor române cu Ungaria, în secolele XIV-XV. Prima sa monografie mai întinsă, 
publicată în 1919, poartă titlul Principatele române şi politica orientală a împăratului 
Sigismund; pe lângă informaţia documentară nouă, lucrarea are meritul de a aşeza 
istoria românească din perioada tratată în cadrul mai larg al istoriei Europei centrale şi 
răsăritene. Ca o continuare a ei poate fi considerată lucrarea Vlad Dracul şi vremea sa, 
apărută în 1928; şi aici, evenimentele româneşti sunt încadrate în istoria europeană, în 
frământările politice ale primei jumătăţi a secolului XV. 

O atenţie specială a acordat I. Minea istoriei culturii. în 1925 a publicat Letopiseţele 
moldoveneşti scrise slavoneşte, referindu-se mai puţin la cronici în sine şi în primul rând 
analizând informaţia istorică cuprinsă în acestea. El susţinea ideea că toate cronicile 
moldoveneşti scrise în limba slavă sunt variante ale unui singur prototip, letopiseţul 
anonim redactat la curtea lui Ştefan cel Mare. în 1926, Minea a publicat Informaţiile 
româneşti ale cronicii lui Jan DIugosz şi, în acelaşi an, ampla monografie Despre 
Dimithe Cantemir Omul. Scriitorul. Domnitorul. Această ultimă lucrare, plină de 
amănunte, aşezate fără o ordine precisă şi fără încercarea de a degaja aspectele 
esenţiale ale vieţii şi operei personajului studiat, este caracteristică pentru metoda şi 



stilul istoricului. Chiar lorga mărturisea că numai cu mari eforturi poate fi parcursă până 

la capăt, considerând-o mai curând un repertoriu de date. în 1935, I. Minea a publicat 
primul volum - singurul care a apărut - al lucrării Din istoria culturii româneşti, în care se 
referea la cultura moldovenească în prima jumătate a secolului XVII, în primul rând la 
Grigore Ureche. 

I. IVIinea s-a interesat şi de istoria social-economică, de vechiul drept românesc. în 
1927 a publicat o monografie despre Reforma lui Constantin Mavrocordat, iar în 1933 şi 
1 935, în două volume, în colaborare cu L. T. Boga, lucrarea Cum se moşteneau moşiile 
în Ţara Românească până la sfârşitul secolului alXVI-lea. 

Un alt istoric care se remarcă începând din primii ani ai secolului XX a fost 
transilvăneanul Alexandru Lapedatu (1876-1954), cu studii liceale la Braşov şi laşi, 
licenţiat al Facultăţii de litere şi filosofie din Bucureşti. Colaborator al lui I. Bogdan la 
Comisia istorică a României, consilier al delegaţiei române în timpul tratativelor de pace 
ce au urmat primului război mondial, el a devenit în 1919 profesor la Universitatea din 
Cluj, organizând, în 1920, împreună cu I. Lupaş, Institutul de istorie naţională de pe 
lângă această universitate. A făcut politică liberală, fiind ministru, mai ales al cultelor şi 
artelor, în anii 1923-1926, 1927-1928 şi 1933-1937. IVIembru al Academiei Române din 
1918, a devenit în 1935 preşedinte al acesteia. 

A. Lapedatu este un istoric foarte minuţios, întotdeauna bine documentat, precis şi 
sobru în expunere, mult mai apropiat de şcoala critică decât de tradiţia transilvăneană. 
Exactitatea şi claritatea sunt marile sale calităţi. Nu l-au interesat în general problemele 
teoretice sau studiile de sinteză. Toate lucrările rămase de la el tratează perioade sau 
probleme mai restrânse, uneori chiar de amănunt. La acest nivel el este însă un 
cercetător remarcabil. Lucrarea care l-a impus a fost monografia Vlad Vodă Călugărul, 
1482-1496, publicată în „Convorbiri literare" şi apoi separat, în 1903. A scris scurte 
monografii şi despre Ştefan cel IVIare, în 1904, şi IVlihai Viteazul (mai multe ediţii: 1915, 
1928, 1938). în primul rând medievist, s-a simţit totuşi atras şi de istoria secolului XIX, 
mai ales de epoca Unirii şi a lui Cuza; a publicat astfel, în 1943, studiul Preludiile căderii 
lui Cuza Vodă, iar în 1 946 Austria şi lovitura de stat de la 2/1 4 mai 1 864. 

în curentul „şcolii critice" trebuie încadrat şi specialistul în istoria bizantină şi mai ales 
a raporturilor greco-române, Demostene Russo (1869-1938); născut în Tracia, cu studii 
universitare la Atena, Berlin şi Leipzig, el s-a stabilit în 1894 în România. 

După ce a lucrat mai mult timp la ministerul de externe, a devenit, în 1915, profesor 
de bizantinologie la Universitatea din Bucureşti. A fost un spirit de o mare, chiar 
exagerată, meticulozitate, ceea ce explică întinderea foarte modestă a operei sale. în 
concepţia sa, istoricul trebuie să fie mai întâi un judecător sever al izvoarelor. Lucrarea, 
de mică întindere. Critica textelor şi tehnica ediţiilor, publicată în 1912, conţine multe 
îndrumări utile şi poate fi considerată, în domeniul ei, ca o realizare clasică a 
istoriografiei româneşti. în acelaşi an, D. Russo a publicat o altă broşură. Elenismul în 
România. Epoca bizantină şi fanariotă, care avea meritul de a sublinia importanţa 
studiilor greceşti pentru istoria românească. în ce priveşte munca de cercetare propriu- 
zisă, D. Russo a scris câteva studii (tratând, printre altele, istoriografia medievală greco- 
română) şi pregătea, tot sub titlul Elenismul în România, o lucrare mai amplă, rămasă 
neterminată; după moartea autorului, sub îngrijirea lui C. C. Giurescu, s-au publicat în 
1938 fragmentele redactate, în cele două volume cu titlul Studii greco-române. 

Istoricii amintiţi, diferiţi prin preocupări, ca şi prin amploarea şi însemnătatea operei 
lor, se aseamănă totuşi prin ponderea acordată documentului şi interpretării sale critice. 



expunerii obiective, sobre, fără alunecări în afara domeniului afirmaţiilor controlabile. 

Fireşte, nu sunt doar ei adepţi ai metodelor promovate de şcoala critică şi însuşite în 
generai de întreaga istoriografie română. în ei însă, rigoarea şcolii, mai ales pe linia lui 
Onciul, îşi găseşte cei mai fideli reprezentanţi. 



5. ISTORICI Al VIEŢII SOCIAL-ECONOMICE Şl CIVILIZAŢIEI 



începând cu I. Bogdan şi C. Giurescu, în istoriografia românească s-a intensificat 

cercetarea aspectelor social-economice şi culturale ale trecutului poporului român. 
Contribuţii interesante în aceste domenii, pe lângă cei amintiţi, au adus istoricii 
neprofesionişti, specialişti în economie politică, drept, sociologie, istorie literară sau 
chiar oameni politici. Sunt în general neuniversitari sau profesori la alte discipline. Prin 
variatele lor preocupări, ei au reuşit să îmbogăţească conţinutul istoriei, legându-l mai 
strâns de obiectul altor ştiinţe sociale. 

Studiile de istorie socială ocupă un loc însemnat în istoriografia românească din 
preajma primului război mondial. Unul dintre cei mai cunoscuţi cercetători ai istoriei 
ţărănimii şi relaţiilor agrare a fost în această perioadă Radu Rosetti (1853-1926). El 
publicase unele studii istorice şi înainte de 1900, însă cele mai importante lucrări Ie-a 
realizat în primul deceniu al secolului XX. în 1906 a publicat Despre originea şi 
transformările clasei stăpănitoare din Moldova, iar în 1907 Pământul, sătenii şi stăpânii 
în Moldova şi Pentru ce s-au răsculat ţăranii. în Pământul, sătenii şi stăpânii în Moldova, 
el a demonstrat că marea proprietate boierească şi-a avut originea în deposedarea 
ţăranilor (un punct de vedere care, în condiţiile revendicărilor crescânde ale ţărănimii 
pentru pământ, avea şi o certă semnificaţie politică). R. Rosetti considera că, înainte de 
întemeierea ţărilor române, ţăranii erau liberi, fiind organizaţi în obştii săteşti, câmnuite 
de un cneaz sau jude. Situaţia s-a menţinut un timp şi după formarea statelor: Cu 
vremea însă, cnezii sau juzii şi-au consolidat situaţia, devenind stăpâni asupra 
pământului şi puterea lor asupra ţăranilor sporind tot mai mult. IVIecanismul deposedării 
ţărănimii şi fomnării relaţiilor feudale este în general bine demonstrat, autorul exagerând 
însă în încercarea de a dovedi că relaţiile feudale s-ar fi format ulterior întemeierii ţărilor 
române (aici, concepţia sa se apropie de ideile lui Bălcescu sau ale lui iorga). De fapt, 
aceste relaţii erau pe deplin cristalizate în secolul XIV. R. Rosetti a scris doar primul 
volum al lucrării, cu subtitlul De la origini până la 1834. 

Chiar dacă lucrarea nu a fost terminată, continuarea ei firească este volumul, apărut 
tot în 1907, intitulat Pentru ce s-au răsculat ţăranii. Autorul încearcă să explice, prin 
prezentarea evoluţiei istorice a problemei agrare, cauzele marii răscoale ţărăneşti din 
1907. IVIai întâi, el face un succint istoric al acestei chestiuni în evul mediu, referindu-se 
apoi la perioada Regulamentului Organic, a revoluţiei din 1848 şi a Unirii de la 1859. 
Legea rurală din 1864 nu a fost, după părerea sa, „decât o consfinţire a ştirbirilor de la 
1805 şi 1831; ea a desăvârşit opera începută de acele ştirbiri întru a împiedica 
alcătuirea unei clase ţărăneşti sănătoasă şi puternică". Deci, o cauză esenţială a 
răscoalei a fost caracterul incomplet al reformei din 1864, care nu a reuşit să creeze o 
gospodărie ţărănească viabilă (explicaţie care s-a menţinut în istoriografia noastră). R. 
Rosetti studiază tocmelile agricole, distribuirea pământului, exploatarea moşiilor, 
descriind apoi răscoala din 1907. 

El recomandă şi unele soluţii practice, considerând că regimul tocmelilor agricole 
trebuie desfiinţat, după cum trebuie să dispară şi arendaşii, aceşti „mijlocitori", care îşi 
aveau partea lor din exploatarea ţăranului. R. Rosetti nu îndrăzneşte să meargă însă 
prea departe, până la desfiinţarea totală a proprietăţii moşiereşti, ceea ce ar fi fost în 
acord cu demonstraţia sa istorică. El consideră că circa 60% din pământul marilor moşii 
trebuie expropriat, cu răscumpărare, şi repartizat ţăranilor. Fără a însemna o rezolvare 



completă, soluţia sa ar fi contribuit desigur la îmbunătăţirea situaţiei ţărănimii şi la 

scăderea influenţei economice şi politice a marilor moşieri. în orice caz, autorul este 
conştient de necesitatea rezolvării grabnice a problemei agrare: „Chestiunea ţărănească 
în România este pentru noi, pentru întreg neamul nostru, chestiunea de căpetenie: de 
dezlegarea sau de nedezlegarea ei este legat viitorul românimii întregi". 

în 1910 a publicat şi G. Panu lucrarea, pe care am amintit-o. Cercetări asupra stării 
ţăranilor în veacurile trecute. Depăşită în bună măsură de cercetările ulterioare, această 
carte are totuşi calităţi incontestabile, fiind bazată pe o documentare serioasă, 
comentată cu inteligenţa mereu vie şi spiritul critic al acestui interesant om politic şi 
ziarist, care ar fi putut deveni un remarcabil istoric. Interesantă este încercarea de a 
încadra evoluţia problemei agrare româneşti în evoluţia socială a Europei, din Franţa 
până în Rusia („Istoria populaţiei noastre airale face parte din istoria ţărilor din Europa, 
în trăsături generale între veacul al Vl-lea şi al XlX-lea, găsim aceleaşi instituţii 
economice sociale şi aceeaşi viaţă rurală răspândite pe suprafaţa Europei"). Informaţiile 
privitoare la feudalismul occidental sunt luate din diferiţi autori, în bună măsură din 
Fustei de Coulanges {Histoire des institutions politiques de l'ancienne France şi 
Recherches sur quelques problemes d'histoire). Panu nu se sfiieşte să critice concluziile 
altor istorici, ale lui I. Bogdan şi mai ales ale lui R. Rosetti. Spre deosebire de ultimul, 
consideră că de-a lungul întregului ev mediu, la noi, ca şi în occident, marea proprietate 
a fost dominantă, iar ţărănimea în general aservită. Există o singură proprietate, cea 
boierească, iar ţăranii aşezaţi pe ea aveau obligaţii în dijmă şi dacă, mai târziu fiind 
legaţi şi de pământ (răzeşii ar fi fost - aici Panu acceptă concluziile lui Rosetti - urmaşi 
ai unor mari proprietari, a căror moşie s-a fracţionat). Desigur, Panu are dreptate atunci 
când susţine (înaintea lui C. Giurescu) existenţa unei mari proprietăţi boiereşti înainte de 
întemeierea statelor feudale. El exagerează însă insistând asupra permanenţei marii 
proprietăţi, din primele secole ale evului mediu, chiar din antichitate. La noi, spre 
deosebire de teritoriile ce au continuat să facă parte din imperiul roman, după 
retragerea stăpânirii romane nu se constată o continuare a marii proprietăţi; în primele 
secole ale evului mediu ţăranii au trăit în obştii săteşti, prin descompunerea cărora au 
luat naştere raporturile feudale. încadrarea istoriei româneşti în istoria europeană este 
foarte utilă, dar trebuie făcută cu prudenţă, fără paralele forţate. 

Adevărul se afla aşadar la mijloc, între teoriile lui Rosetti şi cele ale lui Panu. Marea 
proprietate era anterioară secolului XIV, dar ea se formează totuşi, în prima parte a 
evului mediu, prin deposedarea ţăranilor liberi, organizaţi în obştii. între cei doi istorici s- 
a încins o vie polemică. Considerându-se atacat, Rosetti s-a apărat prin broşura 
intitulată semnificativ O agresiune, iar Panu a răspuns scriind o nouă lucrare, publicată 
tot în 1910, cu titlul O încercare de mistificare istorică, în care critica pe larg cartea 
Pământul, sătenii şi stăpânii în Moldova. Polemica a luat până la urmă sfârşit prin 
moartea lui Panu, în acelaşi an. Disputa celor doi autori este semnificativă pentru 
interesul deosebit pe care istoria socială (în primul rând lucrările referitoare la ţărănime) 
ajunsese să îl trezească în ajunul primului război mondial. 

Un istoric preocupat de viaţa social-economică, de instituţii, de evoluţia dreptului, a 
fost I.C. Filitti (1879-1946). Formaţia sa de jurist se simte în întreaga operă, atât prin 
temele alese, cât şi prin metoda de cercetare şi expunere, precisă, rece, cântărind cu 
grijă valoarea fiecărei probe. Şi-a susţinut teza de doctorat în drept la Paris, în 1904, cu 
tema Les Principautes roumaines sous l'occupation russe (1828-1834), inaugurând 
astfel studiile privitoare la perioada regulamentară, care vor sta în centrul întregii sale 



activităţi. Lucrarea a fost publicată în acelaşi an; în 1901, tot la Paris, îi apăruse un 
studiu asupra epocii anterioare: Role diplomatique de Phanariotes de 1700 a 1821. 

Cercetările sale fundamentale privind perioada Regulamentului Organic, ca şi anii ce 
au precedat întocmirea acestuia, sunt cuprinse în trei volume. Primul, apărut în 1 91 5, se 
intitulează Domniile române sub Regulamentul Organic de la 1834 la 1848; ai doilea, în 
1932, Frământări politice şi sociale în Principatele române de la 1821 la 1828, şi ultimul, 
în 1934, reluând teza de doctorat. Ocupaţia rusească de la 1828 la 1834 şi 
Regulamentul Organic. I. C. Filitti realiza astfel, pentru prima dată, o mare frescă a 
evoluţiei ţărilor române între 1821-1848, analizând sub aspect social, politic, 
instituţional, o perioadă care stă la baza creării României moderne. în Izvoarele 
constituţiei de la 1866. Originile democraţiei române (1934) el prezenta întregul proces 
care, începând din secolul XVIII, a dus la legea fundamentală din 1866; ajungea la 
concluzia că această constituţie nu a fost, după cum se considera în general, o simplă 
imitare a celei belgiene, ci îşi avea rădăcinile în evoluţia firească, timp de un secol, a 
instituţiilor româneşti. 

Una dintre cele mai importante lucrări ale lui I. C. Filitti este Proprietatea solului în 
Principatele române până la 1864, publicată în 1935. El relua aici discuţia, deja cu 
tradiţie în istoriografia română (Bălcescu, Rosetti, Panu, Giurescu), privind originea şi 
evoluţia diferitelor categorii de proprietate. Trebuie menţionat că I. C. Filitti a fost un 
conservator, care nu a văzut cu ochi buni împroprietăririle din 1864 şi 1921 ; el credea că 
ar fi fost mai bine, în loc de a se înzestra ţăranii cu loturi egale şi insuficiente, să se fi 
lăsat loc liber „selecţiei naturale", în vederea formării unei burgiiezii rurale. în lucrarea la 
care ne referim, criticându-l pe R. Rosetti şi acceptând parţial tezele lui Panu, el ajunge, 
în general, cu unele deosebiri, la aceleaşi concluzii ca C. Giurescu, în care vede „un far 
luminos în istoria vechilor noastre instituţii". 

După părerea lui I. C. Filitti, în trecutul mai îndepărtat a existat la români „un singur 
drept de proprietate, acel în indivizie al familiilor simple, scoborâtoare dintr-un strămoş 
comun". Cu timpul, unii au ieşit din indivizie, şi-au sporit proprietăţile; aceştia sunt 
boierii. Alţii au rămas - moşnenii, răzeşii. „Sub această clasă de proprietari - afirmă în 
continuare istoricul -, toţi de aceeaşi origine, unii rămaşi în indivizie, alţii ieşiţi din ea, a 
existat totdeauna o altă clasă, de cultivatori cu braţele, unii personal liberi, alţii personal 
dependenţi de stăpânul moşiei pe care o munceau". Deci, în esenţă, şi el, ca şi 
Giurescu şi Panu, credea în existenţa, din cele mai vechi timpuri, a unei clase de 
proprietari şi a altei clase, lipsită dintotdeauna de pământ, ai cărei reprezentanţi erau 
nevoiţi să lucreze pământul altora. în concluzie, şerbii ar proveni din această ultimă 
categorie, nu din pătura ţăranilor deposedaţi. Teza lui Filitti este însă mai puţin rigidă 
decât cea a lui Giurescu. După cum admite două feluri de proprietate (boieri şi moşneni, 
în timp ce Giurescu îi consideră pe toţi boieri), tot aşa consideră că existau două 
categorii de neproprietari: dependenţi şi liberi (în timp ce Giurescu susţinea că orice 
persoană aşezată pe moşia altuia devenea dependentă). Dă astfel şi o interpretare 
originală a legăturii lui IVlihai Viteazul: ea a însemnat şi o şerbire a unor oameni liberi, 
anume a celor aflaţi pe moşia altora, lipsiţi de pământ. 

I. C. Filitti a avut o activitate istoriografică foarte bogată, scriind numeroase lucrări, în 
afara celor consemnate, tratând cele mai diverse probleme şi perioade ale istoriei 
româneşti. A publicat şi volume de documente, rezultat al muncii sale în arhivele străine, 
astfel Din arhivele Vaticanului, 2 volume, 1913-1914, şi Lettres et extraits concernant 
Ies relations des Principautes roumaines avec la France (1728-1810), 1915. 



Originile României moderne, văzute prin prisma evoluţiei social-economice, au stat şi 

în centrul preocupărilor sociologului şi filosofului Ştefan Zeletin (1882-1934), profesor de 
istoria filosofiei la Universitatea din laşi, după 1927. Fără a fi istoric de profesie, poate 
tocmai din acest motiv, el a contribuit mult la lărgirea înţelesului istoriei. Principala sa 
lucrare, publicată în 1925, este Burghezia română, originea şi rolul ei istoric. Autorul, 
studiind procesul de fonnare a civilizaţiei române moderne, porneşte de la 
transformările materiale care au determinat noile structuri politice şi culturale. Factorul 
motor l-ar fi constituit economia de schimb, ce triumfă după tratatul de la Adrianopol din 
1829. Contactul cu capitalismul occidental (mai ales englez), intensificarea comerţului 
au stimulat economia şi societatea ţărilor române, ducând la formarea unei burghezii 
autohtone şi la descompunerea vechiului regim agrar. IVIarile transformări politice şi 
naţionale ale secolului XIX stau pe această bază economică. 

O lucrare foarte interesantă a lui Zeletin este broşura publicată în 1927, Istoria 
socială. Cum poate deveni istoria o ştiinţă a cauzalităţii. Autorul se pronunţă pentru o 
istorie sociologizată, care să lase la o parte evenimentele nesemnificative, având în 
centrul studiului socialul, faptele colective; personalităţile, datele de istorie politică, îşi au 
locul doar în măsura în care reflectă spiritul vremii. Zeletin consideră că există două 
tipuri de societăţi: fără clase şi împărţite în clase. Cele din urmă, la rândul lor, sunt fie 
agrare, fie plutocratice (existând, desigur, şi faze de tranziţie între ele)^®. Este evidentă 
la Zeletin influenţa pozitivismului, în această încercare în bună măsură exagerată, de 
sociologizare a istoriei care, orice s-ar spune, nu poate renunţa la fapte, căci ar deveni o 
schemă lipsită de viaţă. El a fost influenţat într-o anumită măsură şi de marxism, 
influenţă exagerată însă de unii contemporani ai săi (de pildă E. Lovinescu). Ca şi 
istoriografia marxistă, Zeletin porneşte de la factorul economic şi încearcă stabilirea 
unor formaţiuni social-economice, care nu sunt însă aceleaşi cu cele propuse de 
marxism. Se distanţează de metodologia marxistă, atunci când acordă o mai mică 
importanţă factorilor interni, producţiei de mărfuri, supraapreciind comerţul, mai ales cel 
extern (se poate face aici o apropiere cu tezele lui Pirenne). în fond, Zeletin rămâne un 
filosof idealist; este greu, oricum, a supraaprecia elementele de gândire marxistă la un 
ideolog care a justificat rolul burgheziei, nu numai în perspectivă istorică, dar şi în 
conjunctura vremii sale. în politică, el a fost un liberal convins. 

Cu toate limitele şi exagerările, rămâne de la el lecţia că istoria înseamnă şi altceva 
decât o înşiruire de evenimente, chiar comentate, rostul ei fiind acela de a descifra 



Zeletin propune o schemă ciclică. Grecii au trecut printr-o fază agrară („evul mediu grec") până 
în secolele VIII-VII î.e.n., când atingerea comercială cu Orientul a determinat profunde 
transformări social-economice. A urmat, din sec. V î.e.n. un regim plutocratic, cu expansiunea 
firească a oricărei plutocraţii (cucerirea Orientului - „America antichităţii"). Şi Roma a trecut printr- 
o fază agrară, apoi, spre sfârşitul Republicii şi primii ani ai Imperiului, plutocratică. încetarea 
cuceririlor (căci „plutocraţia romană era o clasă socială de jaf şi consumaţie, nu de producţie") a 
determinat revenirea la economia naturală. Evul mediu, după o fază de tranziţie de la plutocraţie 
la agrarianism, a însemnat, între secolele IX-XIV o întrupare tipică a spiritului agrar. Societatea 
europeană se îndreaptă apoi din nou spre plutocraţie, după faza de tranziţie a Renaşterii (sec. 
XV-XVI). în România faza agrară caracterizează epoca până la 1829, iar cea de tranziţie perioada 
1829-1878. Zeletin încearcă să stabilească şi formele culturale, fondul spiritual ce caracterizează 
diferitele faze şi epoci de tranziţie. Schema păcătuieşte printr-o prea mare rigiditate şi prin 
anacronisme evidente. Ce are comun „plutocraţia" grecească din vremea lui Pericle cu societăţile 
industriale ale secolului XX? Lui Zeletin i-a replicat G. Brătianu, care s-a pronunţat contra 
sociologizării istoriei în Teorii nouă în învăţământul istoriei („Viaţa românească", 1926). 



sensul şi direcţiile principale ale evoluţiei omenirii. 

Criticul şi istoricul literar E. Lovinescu (1881-1943) a încercat o altă interpretare a 
epocii moderne a istoriei României. între 1924-1926 a publicat, în trei volume, Istoria 
civilizaţiei române moderne. Pornea de la teoria imitaţiei a filosofului francez Gabriel 
Tarde (1843-1903), alăturând-o principiului sincronismului, ideii că există un „spirit al 
veacului" care obligă civilizaţiile rămase în urmă să-şi sincronizeze mersul cu cel al 
popoarelor avansate. Originile României moderne trebuie căutate, după părerea sa, nu 
în evoluţia economică, nici în influenţa capitalismului occidental, ci în adoptarea 
ideologiei apusene, prin imitaţie şi sincronism. Un punct de vedere apropiat de vechea 
ideologie junimistă, atât doar, că Lovinescu, constatând importarea unor forme, cărora 
nu le corespundea şi fondul respectiv, nu vede nimic reprobabil în această imitaţie, ci 
dimpotrivă, un fenomen normal, obiectiv. Fomnele noi, adoptate mai întâi, au contribuit 
apoi ia evoluţia corespunzătoare a structurilor sociale. O asemenea analiză este, fireşte, 
opusă concepţiei marxiste asupra istoriei şi, în general, ideilor dominante ale 
istoriografiei secolului XX, care acordă primatul vieţii materiale, realităţii sociale. în 
ansamblu lucrarea este însă interesantă, bine scrisă şi cuprinzând multe observaţii 
pertinente. 

O preocupare deosebită pentru aspectele materiale ale evoluţiei societăţii întâlnim la 
Ştefan IVleteş (n. 1887); el s-a remarcat şi prin lucrările sale de istorie religioasă {Istoria 
bisericii şi a vieţii religioase a românilor din Ardeal şi Ungaria , prima ediţie 1918, a doua 
1935), dar mai ales prin studiile social-economice {Relaţiile comerciale ale Ţării 
Româneşti cu Ardealul până în veacul al XVIII-lea, 1 920; Păstori ardeleni în Principatele 
române, 1925; Situaţia economică a românilor din Ţara Făgăraşului, 1935); este, în 
cadrul istoriografiei româneşti, un precursor al cercetărilor de demografie istorică, 
publicând în 1941-1942 Contribuţii la studiul populaţiei din Transilvania în trecut (mai 
târziu, în 1971 va publica Emigrări româneşti din Transilvania în secolele XIII-XX). 

O serie de aspecte economice ale istoriei românilor, mai ales în epoca modernă, 
sunt analizate, cu o bună documentaţie şi deosebită competenţă, într-un spirit apropiat 
de al istoriografiei marxiste, în opera lui Gheorghe Zâne (n. 1897), profesor la 
Universitatea din laşi. El a publicat în 1926 studiul Un veac de luptă pentru cucerirea 
pieţii româneşti care, un an mai târziu după lucrarea fundamentală a lui Zeletin, aducea 
informaţii preţioase şi o analiză strânsă privind comerţul austriac pe teritoriul românesc 
între 1774-1874 (lucrarea a fost publicată şi în limba germană la Jena, în 1927). în 1927 
G. Zâne a publicat studiul Marx şi Bălcescu, stabilind informaţiile folosite de Marx din 
opera istoricului român. în 1930, în întinsa lucrare Economia de schimb în principatele 
române trata cele mai diverse aspecte ale comerţului, circulaţiei monetare, creditului, 
de-a lungul a câtorva veacuri, insistând asupra secolului XIX. 

Interpretările atât de diverse nu pot ascunde o anumită unitate în preocupările multor 
istorici din primele decenii ale secolului XX. Se manifestă acum un interes deosebit 
pentru viaţa economică, socială, instituţii. în mod special interesează evoluţia 
proprietăţii, a situaţiei ţărănimii (în strânsă legătură cu frământările ţărăneşti şi refonna 
din 1921, care nu a rezolvat decât parţial problema agrară). O altă preocupare majoră 
este descifrarea cauzelor care explică formarea României moderne; acest proces, 
încheiat prin desăvârşirea unităţii naţionale, putea fi privit acum în întregime şi era 
nonnal să trezească interesul istoricilor. Fie că este vorba de istoria medievală sau de o 
perioadă recentă, preocupările istoricilor amintiţi se îndreaptă în primul rând spre 
evoluţia civilizaţiei şi spre explicarea cauzelor marilor transformări. Istoria, fără a renunţa 



în general la conţinutul şi metoda ei, face un pas spre sociologie. 



6. ISTORICI Al IDEII Şl UNITĂŢII NAŢIONALE 



Ideea naţională străbate întreaga istoriografie română şi aproape nu există istoric 
care să nu fi reflectat în opera sa dârza luptă pentru independenţă şi unitate. Ca şi 
generaţia mai vectie, de la 1848 şi 1859, generaţia anului 1918 a contribuit activ, prin 
scris şi activitate politică directă, la marea operă a întregirii naţionale. 

Lupta pentru unirea Transilvaniei, Basarabiei, Bucovinei şi realizarea acestui unanim 
deziderat în anul 1918 au marcat profund istoriografia românească a vremii. Dacă 
„şcoala critică" manifestase un interes mai scăzut pentru problemele politice ale vremii, 
generaţia care a luptat pentru unirea deplină şi a văzut-o înfăptuindu-se nu putea 
înţelege istoria altfel decât indisolubil legată de aspiraţiile naţionale româneşti. 

Opera lui N. lorga este grăitoare pentru conturarea acestei stări de spirit. El a 
publicat în 1905 şi 1906 ciclul Neamul românesc în Basarabia, Neamul românesc în 
Bucovina, Neamul românesc în Ardeal şi Ţara Ungurească, lucrări în care frumoasa 
prezentare literară, documentaţia bogată, culeasă la faţa locului, se îmbinau cu un înalt 
mesaj politic, patriotic. în timpul primului război mondial, de data aceasta cu un scop 
politic şl mal direct, lorga a scris Istoria românilor din Ardeal şi Ungaria (1915), Histoire 
des Roumains de Bucovine ă partir de rannexion autrichienne (1917); din studiile 
privitoare la Basarabia mai amintim Basarabia noastră (1912), Pagini despre Basarabia 
de astăzi (1912), Continuarea spiritului românesc în Basarabia (1918), La verite sur le 
passe et le present de la Bessarabie (1922) etc. Peste 100 dintre lucrările sale - cărţi, 
broşuri sau articole - se referă la istoria celor trei provincii româneşti. 

După cum a reieşit din capitolele anterioare, şi alţi istorici, indiferent de preocupările 
lor ştiinţifice, şl-au pus scrisul, mal ales în vremea războiului, în slujba idealului naţional. 
Dintre cel a căror operă am prezentat-o deja, merită amintiţi I. Ursu şi Al. Lapedatu. în 
cele ce urmează nu ne vom referi la reflectarea ideii naţionale în ansamblul istoriografiei 
vremii, ci numai la opera câtorva istorici, al căror scris îl socotim semnificativ pentru 
această tendinţă. 

Istoria luptelor naţionale a continuat să preocupe, după cum era firesc, şi după 1900, 
pe istoricii români din Transilvania, continuatori ai tradiţiei Şcolii Ardelene şi participanţi 
activi la lupta pentru realizarea Idealului naţional. 

După cum am văzut, mai mulţi istorici transilvăneni (I. Bogdan, I. Ursu, I. IVIinea) au 
activat la sfârşitul secolului trecut şi în primele decenii ale secolului XX în vechea 
Românie unde, după crearea statului modern, în timpul lui Cuza, şi înfiinţarea 
Universităţilor de la laşi şi Bucureşti, condiţiile muncii ştiinţifice erau incomparabil mai 
bune decât posibilităţile intelectualilor români asupriţi din monarhia habsburgică. Totuşi, 
deşi diminuată prin plecarea intelectualilor celor mai de vază peste munţi, tradiţia 
cercetării istorice nu a încetat nici pe pământul Transilvaniei. 

Cel mal însemnat Istoric român din Transilvania este în primii ani ai secolului XX 
Augustin Bunea (1857-1910); greco-catolic, a studiat la Propaganda Fide, la Roma, 
devenind în 1882 doctor în teologie, disciplină pe care a predat-o apoi la Blaj, unde a 
ocupat şl diferite funcţii administrative bisericeşti. Cu puţin timp înaintea morţii, în 1909, 
a fost ales membru al Academiei Române. A. Bunea a fost un istoric erudit, înzestrat cu 
spirit critic, sistematic; lucrările sale, referitoare la istoria bisericii şi, în general, la istoria 
Transilvaniei, privită şi sub aspectele social-economice, politice, culturale, se disting prin 
bogăţia documentării şi claritatea expunerii. Văzând în biserică purtătoarea tradiţiilor şi 



revendicărilor naţionale, el este un continuator al istoriografiei Şcolii Ardelene, fireşte cu 

o pregătire de specialitate mult superioară faţă de înaintaşii săi. Confesionalismul - care 
constituie o limită a operei sale - nu înlătură însă probitatea ştiinţifică, exactitatea 
faptelor prezentate. A. Bunea a publicat două mari monografii referitoare la istoria 
românilor transilvăneni în secolul XVIII: Din istoria românilor. Episcopul loan Inocenţiu 
Klein (1728-1751), în 1900, şi Episcopii Petru Paul Aron şi Dionisiu Novacovici sau 
istoria românilor transilvăneni de la 1751 până la 1764, în 1902, ambele editate la Blaj. 
A scris şi alte lucrări, referitoare la istoria bisericii, dintre care amintim broşura 
Mitropolitul Sava Brancovici, publicată în 1906, ca replică la o lucrare cu acelaşi subiect 
scrisă de Vasile Mangra; monografia lui Bunea a fost recenzată favorabil de I. Bogdan, 
care afirma cu acest prilej a autorul „e astăzi, fără discuţie, cel mai distins istoric între 
românii din Transilvania şi Ungaria". 

Discursul de recepţie la Academie al lui A. Bunea, intitulat Stăpânii Ţării Oltului, un 
istoric ai românilor din zona sudică a Transilvaniei, a rămas neterminat şi nerostit, în 
urma morţii autorului, fiind publicat postum în 1910. O altă lucrare editată postum, de 
asemenea neterminată, era mult mai ambiţioasă, urmărind reconstituirea istoriei (cu 
privire specială asupra evoluţiei bisericii), în epoca veche, până la începuturile 
organizării statale; titlul ei este încercare de istoria românilor până la 1382 şi a fost 
editată de Academia Română, în urnia referatului lui Onciul (care făcea însă şi o serie 
de rezerve justificate), în 1912. Lucrarea cuprinde două subdiviziuni: Epoca latină, în 
care se urmăreşte formarea poporului român şi introducerea creştinismului, şi Epoca 
barbară, ce a urmat retragerii stăpânirii romane în Dacia. Spre deosebire de alte opere 
ale lui Bunea, lucrarea abundă în ipoteze nedovedite, discutabile sau evident greşite (se 
susţine, de pildă, formarea poporului român şi a instituţiilor sale în dreapta Dunării, în 
nord trecând abia în secolul X, în timp ce ungurii încep cucerirea Ardealului în secolul 
XI; autorul nu crede în veracitatea cronicii lui Anonymus). Evident, o asemenea 
reconstrucţie a „mileniului întunecat" depăşea posibilităţile lui Bunea care, prin ce a scris 
mai valoros, rămâne în primul rând un istoric al secolelor XVII-XVIII, al începuturilor 
mişcării naţionale. 

La moartea lui Bunea, lorga îi făcea o foarte frumoasă caracterizare, un elogiu fără 
rezerve, arătând că „a fost un învăţat în toată puterea cuvântului, spirit critic, deosebit 

de pătrunzător, minte constructivă din acelea, rare, care caută a clădi totdeauna din 
rezultatul sigur al cercetărilor adâncite un sistem, a stăpânit un stil ştiinţific cumpătat şi 
limpede...". 

Un istoric remarcabil, foarte prolific şi cu preocupări variate, inclusiv de teorie a 
istoriei, a fost loan Lupaş (1880-1968), născut la Sălişte, în judeţul Sibiu. A urmat liceul 
la Sibiu, fiind coleg şi prieten cu O. Goga, împreună cu acesta trecând la Braşov în 
ultimul an de studii, în urma unui incident cu profesorul de istorie care le jignise 
sentimentele naţionale. Terminând liceul în 1900, s-a înscris la Universitatea din 
Budapesta, urmând istoria şi limba latină; şi-a susţinut aici doctoratul în 1904 cu o teză 
despre Biserica ortodoxă română din Transilvania şi unirea religioasă în cursul veacului 
al XVIII-lea. împreună cu Goga, alături de care învăţase şi la Budapesta, a continuat 
pentru scurt timp studiul la Universitatea din Berlin, în 1905 întorcându-se însă acasă, 
după o călătorie în nordul Italiei. împreună cu Goga şi alţi tineri intelectuali transilvăneni, 
a contribuit în 1906 la întemeierea importantei reviste „Luceafărul". Până în 1909 a fost 
profesor la Seminarul ortodox din Sibiu (preda istoria bisericii române); din această 
pricină s-a văzut obligat să urmeze şi cursurile de teologie. în anul 1907, impresionat de 



răscoala ţăranilor din România, a publicat în ziarul condus de Goga, „Ţara noastră", un 

articol plin de simpatie pentru cauza ţărănimii, intitulat Toate plugurile umblă, care i-a 
atras o condamnare de trei luni, ispăşită în 1908, în închisoarea din Seghedin. Aici a 
redactat în mare măsură (adusese cu el o ladă plină de cărţi), prima sa lucrare istorică 
importantă. Mitropolitul Andrei Şaguna. Monografie istorică (ediţia I, Sibiu, 1909, a doua 
în 191 1), prima reconstituire detaliată a activităţii cunoscutului prelat şi fruntaş politic din 
Transilvania. Lucrarea a fost premiată de Academia Română, care l-a ales în 1914 
membru corespondent, iar în 1916 membru activ. 

între 1909-1919, I. Lupaş a fost protopop la Sălişte, fiind deportat în timpul războiului 
(1916-1917) pentru atitudinea sa patriotică. Din 1919, numit profesor la Universitatea 
din Cluj, a predat istoria modernă a românilor şi istoria Transilvaniei, depunând şi o 
intensă muncă organizatorică şi publicistică. A făcut şi politică, activând în Partidul 
Poporului şi apoi în Partidul Naţional Creştin al lui O. Goga; a fost ministru în anii 1926- 
1927 şi 1937-1938. 

Opera sa cuprinde numeroase lucrări privind atât istoria Transilvaniei în evul mediu 
şi în epoca modernă, cât şi istoria României în ansamblu; de asemenea, o serie de 
studii care dezbat aspecte teoretice ale disciplinei istorice. Din prima categorie, cităm 
câteva lucrări mai importante: Contribuţiuni la istoria românilor ardeleni, 1780-1792, 
apărută în 1915, Istoria bisericească a românilor ardeleni (1918), Răscoala ţăranilor din 
Transilvania la anul 1784 (1934), Voievodatul Transilvaniei în secolele XII şi XIII (1936), 
Realităţi istorice în voievodatul Transilvaniei din secolele XII şi XIII (1938). A adus 
contribuţii importante în studierea evoluţiei voievodatului transilvan şi în periodizarea 
istoriei acestuia. IVIonografia sa despre răscoala din 1784 - scrisă la o jumătate de secol 
după lucrarea lui N. Densuşianu -, pe lângă menţinerea unor puncte de vedere mai 
vechii, conţine şi multe idei şi interpretări noi. Este de remarcat legarea răscoalei de 
întregul şir al mişcărilor populare din secolul XVIII, ca şi încadrarea ei în frământările 
sociale din întreg Imperiul habsburgic (se face comparaţie mai ales cu Boemia). 
Cauzele sunt văzute în tradiţia revoluţionară, în împotrivirea la politica de catolicizare, în 
revendicările naţionale, politice şi economico-sociale (eliberarea din iobăgie), ca şi în 
speranţele trezite de reformele şi atitudinea lui losif II. După cum se vede, o interpretare 
destul de eclectică, grupând o multitudine de factori; autorul accentuează însă, 
exagerând, asupra motivelor de ordin religios şi, la fel ca Densuşianu, consideră că 
scopul principal al răscoalei era cel naţional, crearea unui stat transilvan dominat de 
români; desfiinţarea iobăgiei reprezenta o treaptă spre acest deziderat politic. 

în concepţia lui I. Lupaş, istoria unei provincii româneşti nu se putea izola de istoria 
întregului popor român. El a insistat foarte mult asupra acestei idei, a unităţii poporului 
român, în întreaga sa evoluţie. Cele două uniri, din 1859 şi 1918, apăreau astfel 
rezultate ale unei îndelungi pregătiri, rezultate obiective, de neînlăturat în mersul istoriei. 
Concepţia sa privind istoria românilor în general este expusă în lucrările Factorii istorici 
ai vieţii naţionale româneşti (lecţie inaugurală la Universitatea din Cluj, noiembrie 1919), 
Epocile principale în istoria românilor (1928) şi Istoria unirii românilor (1937). Plecând de 
la ideile exprimate de italianul IVIancini la mijlocul secolului XIX, Lupaş considera că 
naţiunea este rezultatul mai multor factori: geografic (căruia îi adăuga şi elementul 
economic), etnografic, religios, raţional (limba vorbită), tradiţional, juridic şi moral, ultimul 
fiind cel mai important, căci numai conştiinţa naţională poate da viaţă celorlalte 
elemente. El a urmărit ilustrarea acestor factori prin istoria românească arătând că, sub 
toate aspectele, din cele mai vechi timpuri, se poate vorbi de unitatea poporului român. 



Lupaş a acordat Transilvaniei - tratată uneori mai sumar de istoricii anteriori - locul ce i 

se cuvine în istoria românilor. în ce priveşte periodizarea, el pornea de la criterii politico- 
naţionale, propunând următoarea succesiune: 1. Epoca de formare a poporului român 
(500 î.e.n.-1150 e.n.); 2. Epoca organizărilor politice şi a războaielor de neatârnare faţă 
de vecini (1150-1504); 3. Principatele române şi situaţia românilor din Transilvania până 
la începutul epocii de renaştere naţională (1504-1821); 4. Epoca redeşteptării naţionale 
şi a unirii (după 1821). 

Idei teoretice asupra istoriei se întâlnesc în mai multe studii ale lui I. Lupaş, dintre 
care amintim Sensul şi scopul istoriei (1923). El distinge în istorie două metode, cea 
explicativ-ştiinţifică, care îşi propune să prezinte şi să explice obiectiv evenimentele, şi 
cea reconstructivă-individualistă, prin care istoria este pusă în legătură cu sentimentele 
cercetătorului şi ale epocii în care trăieşte. Fără a părăsi terenul ştiinţific, Lupaş a scris o 
operă ce se încadrează mai curând în a doua categorie, mai ales prin aprinsul 
sentiment naţional ce o străbate. Deşi a insistat mai cu seamă asupra factorilor naţionali 
şi religioşi ai evoluţiei istorice, el nu a neglijat nici istoria economică, socială, a 
instituţiilor şi culturii. Prin dimensiunile şi varietatea operei sale, prin legarea ei de 
contemporaneitate, prin patriotismul şi entuziasmul său, I. Lupaş a fost, desigur, cel mai 
însemnat istoric transilvănean al perioadei interbelice, un recunoscut îndrumător şi şef 
de şcoală. 

O altă mare personalitate a istoriografiei clujene între cele două războaie mondiale a 
fost Silviu Dragomir (1888-1962). După studii secundare la Blaj şi Novi Sad, a urmat 
cursurile universităţilor din Cernăuţi şi Viena, devenind în 1911 profesor la Sibiu, iar în 
1919 titularul catedrei de istorie sud-est europeană la Universitatea din Cluj. Membru 
corespondent al Academiei Române din 1916, este ales membru titular în 1928. în 
politică s-a aflat alături de O. Goga, fiind ministru în guvernul Goga-Cuza din 1937-1938 
şi apoi în timpul dictaturii regale. în ultima parte a vieţii a lucrat la Institutul de istorie din 
Cluj. 

Opera lui S. Dragomir, concentrată în cea mai mare parte asupra vieţii românilor 
transilvăneni în evul mediu şi în epoca modernă, se bazează pe un vast material, în 
bună parte descoperit de autor în arhivele româneşti, ca şi în cele din Viena, Karlowitz, 
Budapesta, Moscova. Primele sale lucrări se referă la istoria bisericii româneşti din 
Transilvania, la relaţiile acesteia cu Rusia în secolele XVI şi XVII (două studii publicate 
în 1912 şi 1914). A scris de asemenea, în două volume, apărute în 1920 şi 1930, Istoria 
dezrobirii religioase a românilor din Ardeal în secolul XVII. 

S. Dragomir s-a interesat în mod deosebit de mişcarea naţională a românilor 
transilvăneni în secolul XIX, mai ales de anul revoluţionar 1848. Şi această categorie de 
lucrări se bazează pe o documentare în bună parte inedită şi se remarcă prin temeinicia 
analizei evenimentelor istorice. Preocupat de activitatea marilor personalităţi ale epocii, 
istoricul a publicat în 1924 o monografie despre Avram lancu şi în 1928 despre loan 
Buteanu, prefectul Zarandului în anii 1848-49. Spre sfârşitul vieţii a reluat, pe un plan 
mai larg şi cu o documentare superioară, studiul vieţii şi activităţii lui Avram lancu, 
consacrându-i o nouă monografie, editată postum, În1965, sub îngrijirea lui Vasile 
Maciu. în 1944, S. Dragomir a început să publice, la Sibiu, importanta colecţie Studii şi 
documente privitoare la revoluţia românilor din Transilvania în anii 1848-49; primele 
două volume au apărut în 1944, cuprinzând documente din arhivele Vienei şi, respectiv, 
din cele româneşti, iar al treilea în 1946, la Cluj, conţinând material cules la Budapesta. 
Sărind peste volumul IV, autorul a mai publicat prima parte a volumului V, un istoric al 



revoluţiei de la 1848-1849 din Transilvania, din păcate neterminat, căci partea a doua 

nu a mai apărut. O altă preocupare a lui S. Dragomir a fost cercetarea istoriei vlaliilor 
din Balcani. După o comunicare la Academie din 1922, privitoare la Vlahii din Serbia în 
secolele XII-XV, a publicat în 1924 monografia Vlahii şi morlacii. Studiu din istoria 
românismului balcanic. Spre sfârşitul activităţii va adânci această problemă, publicând 
în 1959 lucrarea Vlahii din nordul Peninsulei Balcanice în evul mediu. 

Şcoala clujeană a fost servită şi de alţi istorici talentaţi. Dintre ei, loan IVIoga (1902- 
1950), în ciuda unei vieţi curmate de timpuriu, a lăsat o operă istorică originală şi 
variată, tratând atât probleme politice {Rivalitatea polono-austriacă şi orientarea politică 
a Ţărilor Române la sfârşitul secolului XVII, 1933), cât şi economice, culturale, privind 
mai ales istoria Transilvaniei în evul mediu. Din 1936 începe să publice şi Ştefan Pascu 
(n. 1914) studii privind istoria românilor din Transilvania în evul mediu şi mişcarea 
naţională în epoca modernă. {Ştiri noi privitoare la revoluţiunea lui Horia, 1943; Petru 
Cercel şi Ţara Românească la sfârşitul secolului XVI , 1944 etc); de remarcat şi sinteza 
Istoria Transilvaniei, publicată în 1944. 

La Universitatea din Cernăuţi s-a desfăşurat, de asemenea, o activitate istoriografică 
demnă de remarcat. Cel mai de seamă reprezentant al ei a fost Ion Nistor (1876-1962), 
născut la Vicovul de Sus, cu studii secundare la Rădăuţi şi universitare la Cernăuţi, 
completate apoi la Viena, Munciien, Leipzig, Berlin şi Bucureşti. Mai întâi profesor de 
liceu la Suceava şi Cernăuţi, după ce îşi susţine doctoratul în 1909, predă cursuri la 
Universitatea din Viena, în 1911-1912, iar în 1912 devine profesor agregat, apoi (1914) 
titular, la Universitatea din Cernăuţi, unde va funcţiona până în 1940; excepţie fac anii 
primului război mondial, când s-a refugiat în România, militând pentru desăvârşirea 
unităţii naţionale. După război, pe lângă activitatea de cercetător şi profesor, a făcut şi 
multă politică, fiind ministru în toate guvernele liberale ce s-au succedat între 1918-1937 
şi apoi, din nou, în timpul dictaturii regale. 

Opera istorică a lui I. Nistor se axează în general pe istoria Moldovei, fie în 
ansamblu, fie a diferitelor sale părţi, văzută atât în evoluţia social-economică, cât şi 
politică. Primele monografii, publicate în limba germană, sunt contribuţii importante la 
cunoaşterea comerţului moldovenesc în evul mediu. Die auswărtigen 
Handeisbeziehungen der Moldau im XIV, XV und XVI Jahrhundert, tipărită la Gotha în 
1911, tratează, bazându-se şi pe documente inedite, relaţiile comerciale ale Moldovei, 
de-a lungul a trei secole, cu mai toate ţările Europei, în primul rând cele vecine: Polonia, 
Lituania, Imperiul German, Anglia, Rusia, Genova, Veneţia, Imperiul Otoman, de 
asemenea cu Ţara Românească şi Transilvania. în 1912 a publicat, ca o completare a 
acestei lucrări, o nouă monografie, Handel und Wandel în der Moldau bis zum Ende des 
16 Jahrhunderts, în care tratează unele probleme speciale ale comerţului moldovenesc 
medieval (căi de comunicaţie, mijloace de transport, structura socială şi etnică a 
negustorilor, preţuri, unităţi de măsură etc). Un studiu mai restrâns, publicat în acelaşi 
an, despre vămile moldoveneşti, completează tabloul. 

Ales membru activ al Academiei Române în 1915 (discursul de recepţie va trata 
despre viaţa culturală a românilor din Bucovina, între 1774-1857), I. Nistor îşi continuă 
activitatea ştiinţifică, publicând studii şi monografii privitoare la istoria provinciei sale 
{Românii şi rutenii în Bucovina, 1915; Istoria bisericii din Bucovina, 1916; Der naţionale 
Kamf in der Bukowina, 1918 etc); aceste lucrări au reprezentat contribuţii nu numai 
ştiinţifice, dar şi politice, în anii când se dădea lupta decisivă pentru desăvârşirea unităţii 
naţionale. 



După primul război mondial, abordând istoria unui alt teritoriu românesc, I. Nistor a 

publicat Istoria Basarabiei (1923), o sinteză bine documentată şi clară, care s-a bucurat 
de un deosebit succes, apărând în mai multe ediţii. în 1934 publică Problema ucrainiană 
în lumina istoriei. A scris nume roase alte studii, apărute mai ales în revista „Codrul 
Cosminului", pe care a condus-o; acestea tratează probleme foarte variate de istorie 
românească medie şi modernă, ca şi relaţii ale românilor cu alte popoare {Celioslovacii 
şi românii, 1930 etc.)- I- Nistor a fost şi un Inarnic editor de izvoare istorice. Istoriografia 
românească îi datorează publicarea, în colecţia Hurmuzaki, a corespondenţei 
diplomatice şi rapoartelor consulare austriece din perioada 1782-1836, editate în patru 
volume, în 1922, 1938, 1940 şi 1942, cuprinzând un material foarte preţios pentru 
începuturile istoriei moderne a României. Tot el a editat, în 1938, Corespondenţa lui 
Coronini din Principate. Acte şi rapoarte din iunie 1854 - martie 1857, izvoare foarte 
importante pentru cunoaşterea situaţiei ţărilor române în timpul războiului Crimeii. 

Format la migăloasa şcoală istorică austriacă, I. Nistor a fost un istoric metodic, bine 
informat. în acelaşi timp însă, prin opera lui, a urmărit şi un ţel naţional, trăsătură 
caracteristică de altfel generaţiei de istorici care, prin scris, ca şi prin acţiune directă, au 
militat pentru unirea din 1918. Din păcate, ca şi altora, activitatea politică i-a răpit mult 
timp şi l-a sustras, în bună măsură, de la adevărata sa cliemare. 

Un alt istoric bucovinean este Teodor Bălan (1885-1972), născut la Gura Humorului, 
cu studii universitare la Cernăuţi şi Viena, apropiat, ca şi I. Nistor, prin metodă, de 
„şcoala critică", dar ca şi acesta văzând în istorie nu o disciplină ştiinţifică oarecare, ci o 
armă de luptă naţională. Profesor de liceu la Cernăuţi şi Suceava între 1908 şi 1940, 
docent (1932-1938) şi conferenţiar (1938-1940) la Universitatea din Cernăuţi, el a 
elaborat un mare număr de lucrări referitoare mai ales la istoria provinciei sale. Ele 
privesc în special mişcarea naţională românească şi revoluţia de la 1848 în Moldova şi 
Bucovina; a scris, de asemenea, despre familiile Hurmuzaki, Haşdeu şi Onciul şi a 
editat colecţia Documente bucovinene, apărute în 6 volume, între 1933-1942. 



7. PREOCUPĂRI DE ISTORIE UNIVERSALĂ 

Un aspect remarcabil al istoriografiei româneşti din prima jumătate a secolului XX 
este preocuparea de a privi istoria naţională într-un context mai larg, european, sau cel 
puţin sud-est european. Se simte, desigur, influenţa concepţiei istorice a lui N. lorga. în 
numeroase studii s-au analizat raporturile dintre evoluţia poporului român şi a altor 
popoare; mai mulţi istorici au cercetat şi probleme ale istoriei altor ţări sau perioade 
istorice, fără vreo legătură specială cu istoria românească. într-un timp scurt - căci 
înainte de lorga nu se poate vorbi decât de preocupări sporadice pentru istoria 
universală - s-a creat în România un putemic nucleu de istorici specializaţi în cele mai 
diferite aspecte ale istoriei europene^^. 

Se constată mai întâi o remarcabilă dezvoltare a bizantinisticii, inaugurată la 
începutul secolului de lorga, ca disciplină distinctă. în numai câteva decenii, cercetarea 
istoriei imperiului bizantin a dat în România roade nu mai prejos de realizările din alte 
ţări, cu o tradiţie mai bogată în acest domeniu. Cauza principală, pe lângă rolul câtorva 
personalităţi (în primul rând lorga), stă în faptul că studiile bizantine sunt necesare chiar 
progresului cercetării istoriei româneşti care, direct, sau prin intermediul slavilor sudici, 
s-a aflat în cea mai strânsă legătură cu civilizaţia bizantină, continuată (Bizanţ după 
Bizanţ) şi după 1453. 

Un cunoscut cercetător al istoriei bizantine a fost Orest Tafrali (1876-1937), profesor 
la Universitatea din laşi în 1913; după cum am văzut, el a fost specialist şi în istorie 
veche şi arheologie clasică, contribuind la cercetările de pe litoralul pontic. A studiat la 
Paris, sub conducerea renumitului bizantinolog francez Charles DiehI (1859-1944). Teza 
sa de doctorat, susţinută la Sorbona, Thessalonique au quatorzieme siecle, a fost 
publicată la Paris în 1913. După cum sublinia şi DiehI în prefaţa pe care a scris-o la 
această lucrare, monografia lui O. Tafrali, bazată pe o solidă documentare, avea meritul 
de a fi prima cercetare a vieţii unui oraş bizantin, sub toate aspectele sale, instituţionale, 
politice şi social-economice. însemnătatea subiectului era cu atât mai mare cu cât 
Salonicul, în secolul XIV, era al doilea oraş ca mărime al Imperiului Bizantin, şi teatrul 
unor puternice contradicţii sociale şi religioase. O. Tafrali şi-a completat lucrarea scriind 
şi o Topographie de Thessalonique, iar mai târziu, în 1919 publicând, tot la Paris, istoria 
anterioară a localităţii (Thessalonique des origines au X/V® siecle). IVIai târziu el s-a 
consacrat cercetării artei medievale româneşti şi raporturilor ei cu arta bizantină, 
publicând monografii despre Putna (1925), Curtea de Argeş (1931) şi Suceviţa (1933). 
Ultima sa lucrare este o prezentare a vieţii şi activităţii împăratului bizantin Nicephor II 
Phocas, publicată în primul volum al colecţiei Hommes d'Etat, apărută Ia Paris în 1936. 

O activitate remarcabilă în domeniul istoriei bizantine a desfăşurat Nicolae Bănescu 
(1878-1971), născut la Călăraşi, cu studii liceale şi universitare la Bucureşti. Licenţiat al 
Facultăţii de litere în 1901, a fost profesor la Craiova, apoi la liceul Dimitrie Cantemir din 
Bucureşti. între 1910-1912 s-a specializat în bizantinologie la IVIunchen, iar în anii 
următori a fost director de studii la şcoala militară de la IVIânăstirea Dealului. în 1919 
este numit profesor de bizantinologie la Universitatea din Cluj, unde funcţionează până 
în 1938, când trece la catedra similară din Bucureşti, pe care o va ocupa timp de 
aproape un deceniu. A fost ales membru al Academiei Române în 1938. 

Cercetări în domeniul istoriei Asiei, Africii sau Americli nu s-au făcut în perioada la care ne 
referim. Istoria universală era încă restrânsă (după cum am văzut chiar în opera lui lorga) la 
evoluţia popoarelor continentului european. 



N. Bănescu şi-a început activitatea ştiinţifică prin studii privitoare la istoria modernă a 

României (scriind despre G. Bariţiu, I. Maiorescu, despre evoluţia învăţământului 
românesc), apoi, în urma specializării în Germania, s-a consacrat istoriei bizantine, 
ocupându-se însă şi de influenţa grecească în ţările române, de raporturile culturale 
greco-române (de amintit întinsul său studiu, publicat în 1923, despre D. Philippide). Nu 
a părăsit nici istoria mai recentă, căci în 1931 publica o monografie despre Ion I. C. 
Brătianu. Bun specialist, cercetător migălos şi sigur, el nu a înţeles să rămână închis în 
limitele stricte ale domeniului său. Dovadă şi scurta sinteză de istorie românească pe 
care a publicat-o în 1926, în limba engleză (Historical Surveyon the Rumanian People): 
Admirator al lui lorga (pe care îl va continua după 1940 la conducerea „Revistei 
istorice") şi apreciat de marele istoric, Bănescu va adopta multe din tezele acestuia, 
încercând să le consolideze prin noi cercetări. 

în domeniul istoriei bizantine, lucrările sale, bazate pe o excelentă cunoaştere a 
surselor şi pe o critică riguroasă, sunt fundamentale. Au fost bine apreciate şi în afara 
ţării, multe studii fiind publicate în revista internaţională "Byzantion". N. Bănescu s-a 
ocupat de aspecte variate ale istoriei Bizanţului, în primul rând însă de politica internă şi 
externă a Imperiului şi de stăpânirea bizantină în nordul Peninsulei Balcanice, acolo 
unde se stabilea contactul cu populaţia şi primele formaţiuni politice româneşti. 
Discursul său de recepţie la Academie, publicat în 1938, tratează despre Bizanţul şi 
romanitatea de la Dunărea de Jos, subiect care constituia o preocupare mai veche a 
istoricului. O contribuţie de seamă a adus N. Bănescu cercetând istoria medievală a 
Bulgariei, atât a celor două ţarate, cât şi a stăpânirii bizantine din secolele XI-XII. în 
câteva studii publicate în anii 1921-1926, reluate apoi mai pe larg în volumul din 1946 
Les duches byzantins de Paristrion (Paradounavon) et de Bulgarie a ajuns la concluzii 
originale privind administrarea Bulgariei cucerite de bizantini după 1018. Urmându-I pe 
lorga, şi respingând părerile unor istorici străini, ca şi ale lui Xenopol şi Onciul, el a 
dovedit în lucrarea Vechiul stat bulgar şi ţările române (publicată în limbile română şi 
franceză în 1947) că izvoarele, riguros interpretate, nu afirmă nimic despre o stăpânire a 
primului ţarat bulgar - şi nici a celui de-al doilea - asupra teritoriului românesc de la 
nord de Dunăre. Mai înainte, în 1943, în lucrarea (publicată de asemenea în ambele 
limbi: română şi franceză) O problemă de istorie medievală: crearea şi caracterul 
statului Asăneştilor subliniase rolul însemnat jucat de vlahii balcanici în făurirea celui de 
al doilea ţarat bulgar. Merită a fi amintită şi lucrarea Le declin de Famagouste (studiu şi 
documente), apărută în 1946, în care este prezentat sfârşitul regatului de Cipru, în 
secolul XV, cauza fiind găsită în intervenţiile străine, ale Genevei şi Veneţiei. Bănescu 
are meritul de a fi încercat şi popularizarea istoriei bizantine, scriind pentru un public mai 
larg, Chipuri şi scene din Bizanţ (publicată în 1927 şi reeditată în 1971 , sub titlul Chipuri 
din istoria Bizanţului). 

în acelaşi domeniu s-a remarcat şi Vasile Grecu (1885-1972), cu studii secundare la 
Suceava şi universitare la Viena şi Cernăuţi, profesor la Universitatea din Cernăuţi după 
primul război mondial, iar între 1938-1947 la Universitatea din Bucureşti. S-a ocupat mai 
ales de aspecte artistice şi literare, cercetând vechile biserici româneşti, în raport cu 
arhitectura şi pictura bizantină, ca şi influenţa grecească în prima fază a literaturii 
româneşti (studii despre învăţăturile lui Neagoe Basarab şi editarea în 1942 a versiunii 
greceşti a acesteia). A scris şi despre istoricii bizantini, editând după 1944 lucrări ale lor 
(Gavril Protul, Viaţa Sfântului Nifon, 1944; Ducas, Istoria turca-bizantină, 1958; 
Chalcocondil, Expuneri istorice, 1 958; Critobul din Imbros, Din domnia lui Mahomed al 



Il-lea, 1963; Georgios Phrantzes, Memorii, 1966). Ediţiile sale critice sunt adevărate 

modele ale genului. 

Istoria socială a Imperiului Bizantin l-a preocupat pe N. A. Constantinescu (n. 1885), 
conferenţiar de ştiinţe auxiliare la Universitatea din Bucureşti între 1926-1947, 
colaborator fidel al lui N. lorga. A publicat mai multe studii privind structura social- 
economică a Bizanţului şi, în 1941, prima parte a unei lucrări de sinteză: Histoire des 
classes rurales dans l'Empire Byzantin, originală prin subiectul său. 

Dacă Bizanţul a pasionat - după cum era şi firesc - pe mulţi istorici români, o 
dezvoltare remarcabilă au cunoscut şi cercetările privitoare la alte aspecte ale istoriei 
europene. O contribuţie de seamă în formarea unor istorici cu o viziune mai largă, care 
să depăşească liotarele stricte ale istoriei naţionale, au dat cele două şcoli române, de 
la Paris şi Roma, puternice centre de cercetare ştiinţifică în perioada interbelică. 

în Franţa s-a specializat în domeniul istoriei universale Constantin Marinescu (n. 
1891) care, după ce a ocupat între 1923-1925 funcţia de conferenţiar la Universitatea 
din Bucureşti, a devenit în 1925 profesor la Universitatea din Cluj. Prima sa lucrare, 
publicată în 1923, în „Melanges" se intitulează Alphonse V, roi d'Aragon et de Naples et 
l'Albanie de Scanderbeg. în anii următori el va publica mai multe studii, în general de 
mici dimensiuni (nu a scris nicio carte), referitoare la probleme de istorie spaniolă, 
italiană, bizantină - şi mai ales la relaţiile apusului cu răsăritul în evul mediu -, ca şi la 
unele chestiuni de istorie medievală românească. 

IVIai vastă şi cu o pronunţată tendinţă spre sinteză este opera lui Andrei Oţetea, 
născut la Sibiel (lângă Sibiu) în 1894, cu studii secundare la Sibiu şi Braşov şi 
universitare la Paris. Licenţiat în 1922, el devine în 1926 doctor în litere, susţinând tot la 
Paris o teză despre istoricul şi omul politic italian din vremea Renaşterii, Francesco 
Guicciardini. Lucrarea, sub titlul Frangois Guictiardin. Sa vie pubiique et sa pensee 
politique, a fost publicată la Paris în 1927, bucurându-se de un remarcabil succes. N. 
lorga considera monografia „o excelentă lucrare" şi sublinia câteva calităţi ale ei: „Cadrul 
e acela al istoriei universale, înţeleasă în chip larg. Informaţia inedită e foarte deasă. 
Forma e de o perfectă stăpânire". 

în anii următori, A. Oţetea, devenit în 1927 conferenţiar, iar în 1934 profesor al 
Universităţii din laşi, a continuat cercetarea perioadei Renaşterii, sub toate laturile ei, 
economice, culturale, politice, religioase, abordând în acelaşi timp şi unele aspecte ale 
problemei orientale. A publicat astfel, în 1930, lucrarea Contribution â ia question 
d'Orient. Esquisse historique suivie de ia correspondance inedite des envoyes du roi 
des Deux-Siciles ă Constantinopie (1741-1821); a scris şi despre înfiinţarea consulatelor 
occidentale în ţările române. 

După numeroasele studii parţiale privind epoca Renaşterii, A. Oţetea a publicat în 
1941 o lucrare de sinteză. Renaşterea şi Reforma, una dintre cele mai interesante 
realizări ale istoriografiei universale româneşti. Autorul îşi propunea, criticând 
interpretările anterioare, să ofere o nouă explicaţie fenomenului cercetat. El consideră 
că „Renaşterea şi reforma sunt expresia noii societăţi pe care a produs-o capitalismul la 
începuturile sale". Un nou stadiu al evoluţiei economice şi sociale explică deci în chip 
unitar variatele aspecte ale unei întregi epoci. Autorul prezintă mai întâi Renaşterea 
economică (apariţia capitalismului), apoi Renaşterea politică (formarea statelor 
moderne), descoperirile geografice, războaiele din Italia şi formarea noului sistem politic 
european, renaşterea literară, artistică şi ştiinţifică. Reforma este înţeleasă în strânsă 
legătură cu Renaşterea şi explicată prin aceleaşi cauze social-economice; vechea 



organizare bisericească, de esenţă agrară şi feudală, reprezenta o piedică în calea 

progresului. Renaşterea şi Reforma este deci o lucrare cu teză, faptele fiind organizate, 
cu deplină claritate şi logică, în jurul ideii centrale. Explicaţia propusă se apropie mult de 
interpretarea marxistă a fenomenului Renaşterii. 

Tot o carte menită să demonstreze o teză este şi vasta monografie publicată în 1945 
despre Tudor Vladimirescu şi mişcarea eteristă în Ţările Româneşti. Bazat pe un vast 
material, autorul a realizat cea mai amănunţită cercetare în legătură cu revoluţia din 
1821. Dar, la fel ca în cazul monografiei anterioare, el nu s-a mulţumit să adune material 
şi să expună fapte. Totul este axat, din nou cu deosebită abilitate şi logică, pe ideea că 
acţiunea lui Tudor este strâns legată de Eteria grecească. Privite astfel, toate 
episoadele revoluţiei, care păreau uneori contradictorii, se îmbină într-o înlănţuire 
perfectă. 

O singură cauză, o singură idee - oricât ar fi de puternice - explică greu întreaga 
complexitate a procesului istoric. Naraţiunea devine într-adevăr mai clară. Mai unitară, 
totul se leagă, dar realitatea este în general mai complexă, se supune greu unei 
formule. De aceea, demonstraţiile istoricului nu au convins pe deplin. Alţii au negat 
subordonarea iniţială a lui Tudor faţă de Eterie, după cum a fost criticată şi încercarea 
de a opune categoric Renaşterea, considerată început al erei burgheze, evului mediu 
feudal. Asemenea critici sunt însă fireşti şi ele nu scad cu nimic valoarea operei 
istoricului, care a ales drumul mai dificil ale unei istorii de idei, în locul unei comode, dar 
mai puţin utile, înşiruiri de fapte. 

Dintre istoricii mai tineri care s-au afirmat în perioada interbelică prin cercetări de 
istorie universală, trebuie amintit Constantin Andreescu (1904-1951), asistent universitar 
la Bucureşti şi laşi, specialist în domeniul paleografiei latine; a publicat şi un foarte bun 
Manual de paleografie latină în 1938. Teza sa de doctorat, apărută în Melanges, în 
1927-1929 (şi separat în 1930), trata despre Franţa şi politica orientală a Rusiei în 
ultimele decenii ale secolului XVIII {La France et la politique orientale de Catherine II 
d'apres Ies rapports des ambassadeurs frangais d St. Petersbourg, 1775-1792). El a 
scris şi studii de istorie medievală şi modernă românească. Studiului istoriei universale i 
s-a consacrat şi Mihai Berza (n. 1907), absolvent al Facultăţii de litere din laşi, membru 
al Şcolii române din Roma între 1931-1935, secretar al acesteia între 1936-1938, apoi 
între 1941-1948 director adjunct al Institutului de istorie universală „N. lorga". A scris 
mai multe studii de istorie medievală occidentală, preocupat în special de istoria Italiei, 
care i-a oferit şi subiectul lucrării de doctorat: Amalfi preducale (596-957), apărută în 
„Ephemeris Dacoromâna" în 1938. 

S-a remarcat prin cercetări de istorie universală şi Gheorghe Brătianu, a cărui 
activitate, privind în aceeaşi măsură şi istoria României, o vom prezenta în capitolul 
următor. Sub conducerea sa urma să se realizeze - din iniţiativa lui M. Berza şi a lui A. 
B. Duff, autor al unei lucrări despre Bernard de Clairvaux (laşi, 1934) - o sinteză de 
istorie europeană concepută potrivit unui plan nou. Sub titlul Une nouvelle histoire de 
l'Europe au Moyen Age, lucrarea, al cărui pian a fost întocmit în 1938, ar fi prezentat 
istoria Europei de la sfârşitul secolului III şi până în a doua jumătate a secolului XVI (cu 
exagerată precizie se fixau datele 293-1566, de la Diocleţian până la sfârşitul domniei 
lui Soliman Magnificul). Ideea centrală a sintezei stătea în rolul esenţial ce revenea 
Orientului european în explicarea evoluţiei continentului. Marile sinteze anterioare, 
alcătuite în Occident, minimalizau însemnătatea Europei estice care, totuşi, cel puţin 
până în vremea Cruciadelor, realizase, prin „sinteza bizantină", o civilizaţie în ansamblu 



superioară celei apusene, încă nu pe deplin cristalizată. Prima parte a evului mediu a 

însemnat o epocă de hegemonie a Orientului. Balanţa avea să se schimbe abia din 
secolul XII, Orientul având însă în continuare - prin Imperiul Bizantin, prin Imperiul 
Otoman, care în parte îl va continua, prin celelalte popoare şi state, care se 
constituiseră - un rol ce merita să nu fie neglijat. După cum se arăta în prospectul 
publicat de G. Brătianu, istoria europeană medievală urma să nu mai fie considerată în 
primul rând de la Paris sau Roma, ci de la Constantinopol (ca şi de la Antiohia şi 
Alexandria), mai târziu de la Kiev şi Sărai, fără a neglija nici Cracovia, Suceava sau 
Budapesta. 

Se plănuiau trei volume. Primul avea să cuprindă perioada 293-641, cu subtitlul La 
fin du monde antique et l'hegemonie de l'Orient, al doilea anii 641-1095, intitulându-se 
Orient et Occident. Cfiretiente et Islam, iar ultimul. La formation du monde modeme et 
la lutte des Etats chretiens contre l'Orient turc et mongol, 1095-1566. Un aspect de 
asemenea original al planului lucrării consta în ponderea mai mică acordată istoriei 
politice, accentul punându-se pe instituţii, viaţă economică şi socială, religie, ştiinţă, 
cultură şi artă. Se încerca deci o sinteză a istoriei civilizaţiei europene. Mai mulţi savanţi 
străini - printre care bizantinologul belgian Henri Gregoire, orientalistul francez Rene 
Grousset şi alţii - fuseseră atraşi în realizarea proiectului care, pornit din iniţiativă 
românească, trebuia să fie rezultatul unei colaborări internaţionale. 

Această frumoasă încercare a eşuat. Războiul care a izbucnit curând i-a pus capăt 
înainte de a se fi realizat măcar o parte a proiectului. Prezentarea destul de detaliată ce 
i-am făcut-o nu trebuie însă să mire. Există proiecte nerealizate care înseamnă poate 
mai mult decât atâtea opere tipărite. încercarea de a realiza o istorie europeană prin 
perspectivă românească, atunci când îndeobşte focarul civilizaţiei era considerat 
Occidentul, de a scrie o istorie a civilizaţiei, atunci când cele mai renumite sinteze se 
pierdeau încă în amănunte politice, gruparea unor savanţi cunoscuţi din alte ţări în jurul 
unui proiect lansat din România - toate acestea dovedeau maturitatea la care ajunsese 
şcoala românească de istorie universală. Din păcate, evenimentele politice, odată cu 
izbucnirea celui de al doilea război mondial, au creat mari dificultăţi acestei ramuri a 
istoriografiei române, care nu se poate dezvolta în chip firesc decât în condiţiile unei 
largi cooperări culturale internaţionale. 



8. „ŞCOALA NOUĂ' 



O nouă generaţie de istorici se impune în jurul anului 1930. Câţiva dintre 
reprezentanţii săi proeminenţi încep să editeze în 1931 „Revista istorică română", care 
va apare până în 1947. Din comitetul de direcţie al noii publicaţii făceau parte Gheorghe 
I. Brătianu, Constantin C. Giurescu, Petre P. Panaitescu, arheologul Scarlat Lambrino, 
istoricul literar N. Cartojan, lingvistul Al. Rosetti şi alţii. înainte de a prezenta programul 
publicaţiei şi conflictul ce nu a întârziat să apară între N. lorga şi noul curent, vom trece 
în revistă activitatea şi realizările principalilor săi reprezentanţi. 

Gheorghe I. Brătianu (1898-1953), fiu al lui I. C. Brătianu, şeful Partidului Naţional 
Liberal şi în mai multe rânduri prim-ministru, a urmat liceul la laşi, unde a obţinut şi 
licenţa în drept în 1919, continuând apoi studiile la Paris până în 1921, când devine 
licenţiat în litere. Doctor în filozofie la Cernăuţi în 1923 şi apoi la Paris în 1929, el este 
numit în 1923 (tatăl său era prim-ministru) profesor suplinitor la Facultatea de litere şi 
filosofie din laşi, iar în 1924 profesor titular, la catedra de istorie universală. Din 1940 
până în 1947 îi urmează lui N. lorga la Universitatea din Bucureşti, ca şi în calitate de 
director al Institutului de istorie universală. Activitatea sa politică iese din cadrul 
expunerii noastre. Socotindu-se urmaş firesc al tatălui său, a avut ambiţia de a ajunge în 
fruntea liberalilor, nereuşind însă să conducă decât o dizidenţă a acestora, în fruntea 
căreia a sprijinit revenirea lui Carol în ţară, în 1930, iar mai târziu, în 1937, a acceptat 
încheierea pactului de neagresiune cu Garda de fier. A susţinut intrarea României în 
războiul antisovietic în 1941, iar apoi, s-a pronunţat, alături de ceilalţi lideri ai „partidelor 
istorice", pentru părăsirea alianţei cu Germania şi răsturnarea guvernului Antonescu, 

Dacă activitatea sa politică s-a soldat cu un eşec total, căci ea nu corespundea 
mersului istoriei, opera istorică a lui G. Brătianu, variată, bine documentată, conţinând o 
serie de idei interesante, este remarcabilă; el ocupă un loc de frunte, chiar pe plan 
european, printre specialiştii generaţiei sale. Debutând în 1916, încă foarte tânăr, la 
„Revista istorică" a lui lorga cu studiul O oaste moldovenească acum trei veacuri şi 
publicând în anii următori alte articole pe teme de istorie medievală românească în 
aceeaşi revistă, s-a consacrat apoi cercetărilor de istorie medie universală, mai ales 
privitoare la Bizanţ şi la comerţul oraşelor italiene. A publicat în 1927 Actes des notaires 
genois de Pâra et de Caffa de la fin du treizieme siecle (1281-1290) , iar în 1929 
monografia Recherches sur le commerce genois dans la Mer Noire au XIII'' siecle. 
Această ultimă lucrare este o analiză foarte amănunţită a comerţului genovez; autorul 
constată o similitudine interesantă a comerţului italian medieval şi a celui grecesc antic 
în Marea Neagră (aceleaşi mărfuri, drumuri, porturi), dar şi deosebiri esenţiale care ţin 
de pătrunderea formelor incipient capitaliste în cazul negoţului italian, ceea ce a 
contribuit la dezvoltarea capitalistă mai timpurie a Italiei. El a scris şi studii despre 
comerţul veneţian în Marea Neagră, iar în 1935 a publicat Recherches sur Vicina et 
Cetatea Albă. Contributions ă l'histoire de la domination byzantine et tătare et du 
commerce genois sur le littoral roumain de la Mer Noire. 

în anii 1930-1937 G. Brătianu a publicat mai multe studii de istorie social-economică 
bizantină, grupate în 1938 în volumul Etudes byzantines d'histoire economique et 
sociale. El dă o explicaţie economică scindării imperiului roman şi vede cu multe secole 
înainte începutul transformărilor care au dus la opoziţia dintre „caracterul urban, 
industrial şi comercial al Orientului asiatic şi african" şi „bazele rurale ale economiei 



occidentale". Prin caracterul dirigist al economiei, Imperiul otoman este considerat 

continuatorul direct al celui bizantin (în spiritul interpretărilor lui lorga). Desele 
paralelisme între istoria medievală şi diferite fenomene contemporane sunt originale, 
deşi uneori forţate. Autorul se referă, de pildă, la „socialismul de stat" încercat în 
imperiul roman în secolul IV şi pune în faţă politica economică din timpul primului război 
mondial cu cea bizantină şi otomană. Niceptior I este comparat cu SalazarI întâlnim aici 
ceva din metoda paralelismelor, similitudinilor, caracteristică lui lorga. 

IVlai multe lucrări ale lui G. Brătianu tratează, fără pretenţia unei cercetări 
aprofundate a izvoarelor, probleme istorice de interes politic şi naţional. în Napoleon III 
et Ies nationalites (1934) îl critică pe împăratul francez pentru oscilarea sa între „politica 
naţionalităţilor" şi cea a ecliilibruiui marilor puteri. Istoricul crede că trebuia adoptată 
exclusiv prima politică, ceea ce ar fi dus (e însă o exagerare) cu o jumătate de veac mai 
devreme la o Europă compusă din state naţionale, aşa cum s-a întâmplat după primul 
război mondial. 

în Une enigme et un miracle historique: le peuple roumain (prima ediţie în 1937; a 
doua adăugită, în 1942), Brătianu adoptă titlul unui capitol scris de istoricul Ferdinand 
Lot în lucrarea Les invasions barbares, în care medievistul francez înclina spre teoria 
imigraţionistă. Adunând toate argumentele pe care ştiinţa istorică de până la el le 
aducea în favoarea continuităţii, G. Brătianu demonstrează autohtonia românilor şi 
faptul că fonnarea poporului român nu reprezintă o enigmă, ci un proces normal, 
obiectiv. Ca şi N. lorga el crede în formarea poporului român pe ambele maluri ale 
Dunării, fluviul neconstituind nicicând un obstacol. 

în 1943 G. Brătianu publică sinteza Origines et fonriation de l'unite roumaine, în care 
prezintă întreaga istorie a românilor, axând-o pe ideea permanentei unităţi. Realizarea 
statului unitar este considerată ca termenul unei lungi evoluţii, având la bază unitatea 
geografică şi etnică. în evul mediu a existat un instinct al unităţii, transformat apoi în 
conştiinţă naţională. 

O lucrare originală a lui G. Brătianu este Tradiţia istorică despre întemeierea statelor 
româneşti, publicată în 1945, care reuneşte mai multe studii din anii anteriori. Este 
discutată aici problema foarte interesantă a valorii tradiţiei pentru studiile istorice. G. 
Brătianu consideră că tradiţia merită a fi luată mai mult în seamă decât crezuseră 
reprezentanţii şcolii critice. Ca şi Xenopol - şi în contradicţie cu toţi istoricii însemnaţi ce 
au urmat după acesta - el admite posibilitatea existenţei unui „Negru Vodă", a 
descălecatului în general, atât de viu în tradiţie, deşi neconfirmat de documente. 
Descălecatul nu exclude însă existenţa unor formaţiuni politice anterioare, care trebuie 
să fi existat. Brătianu lărgeşte discuţia în jurul tradiţiei istorice, referindu-se şi la 
evenimente ale istoriei universale care, la o cercetare atentă, s-au dovedit a fi destul de 
fidel consemnate de tradiţie (războiul Troiei, întemeierea Romei, legenda lui Wiiheim 
Teii). Mergând pe linia indicată de lorga, istoricul încerca să prezinte probleme ale 
istoriei româneşti în cadru universal. O asemenea cercetare comparată a început în anii 
1945-1947, publicând o serie de studii cu titlul Sfatul domnesc şi adunarea stărilor în 
ţările române în cadrul istoriei generale; a scris şi o monografie asupra acestei 
probleme, nepublicată în timpul vieţii sale. în 1968 i s-a publicat în limba franceză, 
sinteza La Mer Noire. Des origines d la conquete ottomane, remarcabilă privire de 
ansamblu asupra istoriei îndelungate şi pline de frământări a unei zone aflate la 
confluenţa atâtor civilizaţii. 

Un alt reprezentant al curentului de la „Revista istorică română" a fost Petre P. 



Panaitescu (1900-1967), născut la laşi, cu studii la Facultatea de litere din Bucureşti 

(1918-1922), apoi la Cracovia, unde s-a specializat în slavistică, în 1923-1924, şi la 
Paris, între 1924-1926, în cadrul Şcolii române din Franţa. în 1927 a devenit 
conferenţiar, iar în 1934 profesor de istoria slavilor la Universitatea din Bucureşti. Istoric 
remarcabil, a fost unul dintre cei mai mari slavişti români, cel care a dus mai departe 
cercetările inaugurate de loan Bogdan. Pe plan politic s-a compromis în toamna anului 
1940 când a acceptat, în vremea dictaturii legionare, postul de rector al Universităţii din 
Bucureşti. 

Student al lui lorga, Panaitescu s-a simţit atras la început, după cum reiese şi din 

jurnalul său de tinereţe, de cercetarea „stării de spirit" a diferitelor perioade istorice, de 
„istoria comparată a curentelor de idei"**". De aici şi ponderea deosebită ce o au în opera 
sa, şi nu numai în cea de tinereţe, lucrările de istorie culturală. Se simte aici influenţa lui 
lorga, ca şi respingerea erudiţiei precise şi seci a lui Onciul. 

S-a remarcat încă de foarte tânăr prin câteva articole de istorie medie românească 
publicate în „Revista istorică" (primul apare în 1917, când autorul avea doar 18 ani), ca 
şi prin Contribuţii la o biografie a lui N. Bălcescu, un şir de articole, apărute în 
„Convorbiri literare" în 1921-1922. Studiile întreprinse la Cracovia l-au îndreptat spre 
istoria relaţiilor româno-polone şi româno-slave în general, văzute mai ales sub aspect 
cultural. Prima lucrare de mai mare întindere este monografia Influenţa polonă în opera 
şi personalitatea cronicarilor Grigore Ureclie şi Miron Costin, publicată în „Analele 
Academiei" în 1924-1925. A urmat, în 1925, un alt studiu, despre Spătarul Milescu, 
publicat în „Meianges". Alte lucrări se referă la opera lui D. Cantemir şi, în continuare, a 
lui N. Bălcescu. Un moment important al relaţiilor româno-polone în epoca modernă 
este înfăţişat în volumul (studiu şi documente) Emigraţia polonă şi revoluţia română de 
/a 7848, publicat în 1929. 

Treptat, fără a pierde interesul pentru istoria culturii şi a mentalităţii diferitelor 
perioade istorice, P. P. Panaitescu începe să se intereseze tot mai mult de evoluţia 
social economică, de studiul instituţiilor, al vieţii materiale în general. Ajunge chiar la 
concluzia - care îl apropie de concepţia materialistă a istoriei - că evenimentele politice, 
ca şi ideologia unei epoci, manifestările culturale se bazează pe structura economică şi 
socială. Pornind de la factorii materiali - geografici, economici, sociali - el explică astfel 
diferite aspecte, unele controversate, ale istoriei româneşti, de pildă. De ce au fost Ţara 
Românească şi Moldova ţări separate? (un studiu din 1937) sau De ce n-au cucerit 
turcii Ţările române? {^944f\ 

Noua metodă apare foarte clar în monografia Mihai Viteazul, publicată. în 1936. 
Personalitatea lui Mihai, întreaga sa acţiune sunt explicate în strânsă legătură cu epoca, 
subordonate ei. Personalitatea este considerată de P. P. Panaitescu ca simplă 
manifestare a unor forţe istorice obiective. Mihai apare în primul rând ca un exponent al 
boierimii, clasa conducătoare a vremii sale. „Mihai Viteazul - consideră istoricul - a fost 
braţul care a lovit, căpitanul învingător şi glorios, dar în spatele său stau în umbra gloriei 
lui boierii care dădeau directivele politice, hotărau cu sau fără voia stăpânitorului. Era o 



Notează, în jurnalul său, la 21 august 1922, că înţelege istoria română ca „istoria psihologică a 
personalităţilor Tn legătură cu spiritul public al vremii, atmosfera de idei a unei epoci". 
®^ Aceste studii, alături de altele, sunt grupate în volumul Interpretări româneşti, publicat în 1947. 
Mai sunt cuprinse aici cercetări despre perioada slavonă în cultura românească (înţeleasă ca o 
etapă determinată de însuşi gradul de dezvoltare a societăţii româneşti), despre originea clasei 
boiereşti (înţeleasă în legătură cu cucerirea slavă, afirmaţie discutabilă), etc. 



clasă bogată, hotărâtă şi luptătoare; niciodată poate nu fusese în domnie un 

reprezentant mai potrivit aspiraţiilor acestei clase, ridicat din mijlocul ei, dar când, 
câteodată, acesta încercase să se depărteze de ea, 1 se aducea aminte că nu-i este 
îngăduit s-o facă... Domnia lui Mihai a însemnat izbânda boierimii asupra celorlalte 
clase, întărirea situaţiei ei sociale şi economice". Asemenea concluzii pot fi oarecum 
rigide, cert este însă că Panaitescu propune o nouă interpretare, mai apropiată de 
înţelegerea materialistă a istoriei. Lucrarea aduce şi material documentar nou, mai ales 
din arhivele polone (în acelaşi an Panaitescu publică şi Documente privitoare la istoria 
lui Mihai Viteazul), are de asemenea meritul de a prezenta acţiunea domnitorului în 
cadru european, insistând asupra politicii habsburgice, poloneze şi a mişcării popoarelor 
balcanice. 

în 1944, P. P. Panaitescu publică, bazându-se pe aceeaşi concepţie, monografia 

Mircea cel Bătrân. îşi propunea aici, în plus faţă de lucrarea anterioară, să reconstituie, 
printr-o minuţioasă critică a izvoarelor, diferite evenimente şi aspecte mai puţin clare ale 
acestei domnii atât de importante, dar relativ puţin cunoscute. Ca şi istoria lui IVlihai 
Viteazul, întreaga acţiune a lui IVIircea este privită în cadru sud-est european. înainte de 
prezentarea politicii externe, războaielor de apărare, credincios concepţiei sale, istoricul 
studiază populaţia şi clasele sociale, viaţa economică, administraţia, armata, biserica şi 
cultura. Structura social-economică şi viaţa politică intemă stau astfel la baza epopeii lui 
IVIircea, după cum determinaseră şi lupta lui Mihai Viteazul. Exponent al marilor forţe 
istorice ale vremii sale, IVIircea este glorificat ca „un adunător de pământ românesc şi... 
un mare gospodar al trebilor economice". 

Ca şi înaintaşul său I. Bogdan, P. P. Panaitescu a fost şi un foarte activ editor de 
izvoare istorice, mai ales slave, atât documente de arhivă, cât şi opere ale cronicarilor. 
Ediţiile sale critice, studiile privitoare la izvoarele cercetate sunt remarcabile. în afara 
lucrărilor amintite, trebuie să mai consemnăm Istoria în versuri polone a lui Miron Costin 
(cu traducere românească), editată în 1929, Scrieri istorice de N. Bălcescu (prima ediţie 
1930), Călători poloni în ţările române (1930), Corespondenţa lui Constantin Ipsilanti cu 
guvernul rusesc, 1806-1810 (1933), Documente slavo-române din Sibiu, 1470-1632 
(1938), Documentele Ţării Româneşti. Documente interne 1369-1490 (1938). 

Generaţiei care s-a impus în jurul anului 1930 îi aparţine şi Constantin C. Giurescu, 
fiu al lui Constantin Giurescu, născut în 1901 la Focşani. Licenţiat al Facultăţii de litere 
din Bucureşti în anul 1922, C. C. Giurescu este între 1923-1925 membru al Şcolii 
române din Franţa, iar în 1926 devine conferenţiar de istoria românilor la Universitatea 
din Bucureşti; în anul următor va fi profesor agregat, iar în 1930 profesor titular. De la 
început, C. C. Giurescu a mers pe linia şcolii critice reprezentată de D. Onciul, şi mai 
ales de I. Bogdan şi de propriul său părinte. Cercetarea meticuloasă a izvoarelor, fără a 
neglija cel mai mic amănunt, interesul pentru istoria instituţiilor, deplina claritate a 
expunerii, un anumit eclectism - istoricul acordând o atenţie egală factorilor politici, 
economici, sociali, culturali, fără a-i subordona pe unii altora, sunt trăsăturile esenţiale 
ale operei sale. 

Primele lucrări importante ale lui C. C. Giurescu se referă la istoria marilor dregătorii 
în evul mediu românesc. în 1925 a apărut mica monografie Noi contribuţiuni la studiul 
marilor dregătorii în secolele XIV-XV (caracterizată de lorga drept o „erudită lucrare de 
migăloasă şi mai totdeauna sigură analiză", care se remarcă prin „o perfectă claritate şi 
eleganţă de stil"), iar în 1926 lucrarea mai întinsă, cu titlu asemănător, - susţinută ca 
teză de doctorat - Contribuţiuni la studiul marilor dregătorii în secolele XIV şi XV. Au 



urmat diferite studii de amănunt, tratând mai ales cliestiuni de istorie medievală. Munca 

istoricului s-a concentrat însă îndeosebi spre pregătirea unei mari istorii a românilor, a 
cărei necesitate se făcea simţită, căci vecliea lucrare a lui Xenopol era parţial depăşită, 
iar de la publicarea, în limba germană, a sintezei lui lorga, trecuseră de asemenea trei 
decenii. 

Primul volum din Istoria românilor a apărut în 1935, cuprinzând evenimentele din 
cele mai vechi timpuri până la moartea lui Alexandru cel Bun (1432). Al doilea volum, în 
două părţi, cuprinde istoria românilor de la IVlircea cel Bătrân şi Alexandru cel Bun până 
la IVlihai Viteazul inclusiv. Ultimul volum, apărut, de asemenea, în două părţi, publicate 
în 1942 şi 1946, ajunge până la sfârşitul epocii fanariote (1821). O prezentare mai 
succintă, într-un singur volum, dar cuprinzând întreaga istorie, până după primul război 
mondial, a apărut în 1943, tot sub titlul Istoria românilor. 

Sinteza lui C. C. Giurescu a avut marele merit de a fi, pe de o parte, foarte bine 
documentată, la nivelul ultimelor cercetări, pe de altă parte de a fi redactată într-un stil 
accesibil, de o desăvârşită claritate. Calităţi care i-au asigurat o mare popularitate, atât 
în rândul specialiştilor, cât şi al cititorilor obişnuiţi. Lucrarea a avut mai multe ediţii, 
volumul I ajungând în 1946 la ediţia a V-a. 

Istoricul tratează foarte amănunţit evenimentele politice, care sunt prezentate 
înaintea altor aspecte. Domniile, chiar cele mai mărunte, sunt expuse pe larg. 
Personalităţilor istorice li se acordă un rol însemnat. Urmează (în cazul volumelor II şi 
III, în partea a doua) înfăţişarea, de asemenea bazată pe o mare bogăţie de date, a 
celor mai diverse aspecte ale civilizaţiei materiale şi spirituale: organizarea politică şi 
administrativă, oraşe şi sate, clase sociale, justiţia, armata, viaţa economică, finanţe, 
literatura, arta. Toate acestea sunt juxtapuse fără o încercare, ca la Panaitescu, de a 
stabili o ierarhie, de a găsi factorii determinanţi ai mersului istoriei. Pentru a înţelege 
dezvoltarea unui popor, considera C. C. Giurescu, „trebuie să ţinem seama de ambii 
factori: spirit şi materie. într-un anumit moment au predominat factorii materiali, într-altul 
cei spirituali". Singura preocupare constantă consideră că trebuie să fie căutarea 
adevărului, care nu trebuie trunchiat, deformat, printr-o înţelegere greşită a 
patriotismului. 

Un accent deosebit pune istoricul pe factorul politic, în primul rând pe existenţa vieţii 
de stat. „Statul - arată el - este mijlocul cel mai perfect din câte cunoaşte omenirea spre 
a asigura dezvoltarea liberă a unui popor", iar românii sunt „singurul popor în această 
parte a Europei care a izbutit să aibă o viaţă politică fără întrerupere, de la întemeierea 

statului până astăzi". 

„Revista istorică română" a fost dominată de personalitatea celor trei istorici, în jurul 
său grupându-se însă şi alţi reprezentanţi ai istoriografiei româneşti, mai ales ai 
generaţiei tinere. S-au remarcat, printre colaboratori, alături de vârstnicii D. Russo, I. C. 
Filitti, tineri istorici ca Victor Papacostea, D. Tudor, D. Bodin, I. lonaşcu, Damian 
Bogdan, D. Berciu, Ilie Corfus şi alţii. Revista îşi propunea, după cum se arăta în primul 
său număr, să publice studii privitoare la trecutul poporului român, văzut în context 
european. Urmau să fie tratate toate aspectele istoriei româneşti: istorie politică, 
instituţională, social-economică, literară şi artistică, religioasă etc, în încercarea de a 
distinge trăsăturile specifice ale poporului român. 

Generaţia anterioară - se arăta în articolul program - se preocupase îndeosebi de 
problema unităţii naţionale. Odată ce aceasta se realizase, tinerii istorici aveau să se 
intereseze mai mult de aspectele economice, sociale şi culturale („direcţia socială. 



economică şi culturală, fără să fie exclusivă, va fi un element esenţial al programului 

revistei noastre. De altfel, aceasta este tendinţa generală a istoriografiei europene 
contemporane"). Respectarea strictă a ştiinţific şi neacceptarea intervenţiei politicii în 
istorie erau alte puncte ale programului: „istoria nu trebuie strămutată pe planul luptelor 
politice şi sociale. Ea trebuie să le lămurească, nu să fie în slujba lor. Numai o atitudine 
perfect obiectivă poate da garanţia unor rezultate ştiinţifice necontestabile. Din punct de 
vedere naţional, ca şi individual, adevărul nu poate niciodată păgubi; el aduce 
dimpotrivă totdeauna foloase reale. între patriotism şi obiectivitate nu există antinomie". 

Desigur, aceste idei nu erau în general noi. în susţinerea unei metode riguros 
ştiinţifice şi a neamestecului pasiunilor politice în ştiinţă, se mergea pe linia „şcolii 
critice" de la 1900. Direcţia socia l-econom ică şi culturală fusese clar indicată de I. 
Bogdan în discursul său de recepţie în 1905. Deci, nu era vorba de o revoluţionare a 
concepţiei istorice, ci de aplicarea unor norme de bun simţ - cercetare critică, adevăr, 
obiectivitate, ca şi de punerea în practică a programului mai vechi, dar în prea mică 
măsură realizat, de studiere a societăţii şi civilizaţiei. După cum am văzut, operele 
istoricilor grupaţi în jurul revistei se axează pe această tematică. 

O polemică foarte tăioasă a opus în deceniul 1930-1940 gruparea tinerilor istorici de 
la „Revista istorică română" vechii şcoli istorice, dominată de personalitatea lui N. lorga. 

într-o întinsă recenzie din 1931-1932 - cu titlul O nouă sinteză a trecutului nostnj - 
C. C. Giurescu a criticat lucrarea lui N. lorga Istoria românilor şi a civilizaţiei lor, stabilind 
o serie de lacune în domeniul informaţiei, interpretări considerate greşite şi chiar 
contradicţii în propriile păreri ale autorului. C. C. Giurescu combătea şi generalizările 
îndrăzneţe, ipotezele nebazate pe izvoare sigure, arătând că „orice afimnaţie într-un 
studiu istoric trebuie să se întemeieze pe o dovadă concludentă, pe un document care 
să nu sufere discuţie. Iar atunci când documentele lipsesc sau nu sunt concludente, 
rezultatele cercetării trebuiesc prezentate cu titlul de ipoteze sau supoziţii, nu de 
adevăruri câştigate ştiinţei". Stăteau în faţă două metode diferite. De o parte, istoria 
înţeleasă ca îmbinare şi interpretare a urmelor lăsate de evenimente, de altă parte 
reconstituirea „totală" care, pe lângă izvoare, în chip fatal parţiale şi insuficiente, trebuie 
să recurgă la imaginaţie. 

Au urmat apoi recenziile critice ale lui N. lorga, deosebit de aspre, privind primul 
volum al Istoriei românilor de C. C. Giurescu (în 1935) şi monografia lui P. P. 
Panaitescu despre Mihai Viteazul (în 1936). Alte momente ale polemicii sunt marcate de 
conferinţa, din 1936, a lui N. lorga, intitulată O şcoală nouă istorică şi de broşura 
publicată în 1937 de C. C. Giurescu, cu titlul Pentru „vechea şcoală" de istorie. Răspuns 
d-lui lorga. în general, tinerii istorici îi imputau lui lorga lipsa unei metode precise de 
lucru şi tratarea în spirit romantic a istoriei, prin prisma unor considerente politice şi 
naţionale. Privită de la o distanţă de câteva decenii, disputa celor două „şcoli" (în 
realitate, mai curând o dispută a trei mari personalităţi ştiinţifice, N. lorga, C. C. 
Giurescu şi P. P. Panaitescu) apare mult exagerată în raport cu deosebirile de metodă 
şi concepţie, desigur reale, dar nu despărţite prin graniţe de netrecut. Nu se poate 
afirma, de pildă, că exponenţii „noii şcoli" erau, pe deasupra oricăror declaraţii de 
principiu, mai puţin preocupaţi ca N. lorga în sublinierea valorilor naţionale, a luptei şi 
realizărilor poporului român. Şi ei scriau istoria în raport cu mentalitatea şi cerinţele 
vremii lor, pentru simplul motiv că istoria altfel nu se poate scrie. 

Deosebirile existente se explică prin faptul că, de-a lungul unei generaţii, istoriografia 
realizase o certă evoluţie. Fără a accepta determinismul economic strict şi nici ideea 



legităţii, tinerii istorici înţelegeau, mai mult decât vechea generaţie, să se oprească 

asupra problematicii economice şi sociale, instituţiilor, punând un accent sporit asupra 
factorilor materiali, în timp ce pentru lorga evoluţia ideilor reprezenta explicaţia cea mai 
firească a progresului omenirii. Totodată, tinerii îşi asumau sarcina mai modestă, dar 
mai sigură, de a trata în adâncime o problematică mai limitată, în timp ce lorga, cu 
fiecare an, se ridica tot mai mult deasupra cercetării metodice, minuţioase, pe care o 
practicase şi el în tinereţe, năzuind spre vaste sinteze, spre îndrăzneţe paralelisme şi, 
ca odinioară Haşdeu, căutând să umple printr-un efort al imaginaţiei, atât de întinsele 
spaţii albe ale istoriei. 



9. ISTORIOGRAFIA MARXISTĂ PÂNĂ LA 1944 



Un sensibil progres a înregistrat, de-a lungul jumătăţii de veac cuprinsă între ultimii 
ani ai secolului al XlX-lea şi 1944, istoriografia marxistă. O apreciere a istoriei prin 
prisma materialismului dialectic a devenit posibilă după anii 1870-1880, odată cu 
pătrunderea ideologiei marxiste în România, cu apariţia primelor organe de presă 
socialiste, cu organizarea politică a clasei muncitoare, culminând prin înfiinţarea 
Partidului Social Democrat al Muncitorilor din România, în 1893. A trebuit însă, fireşte, 
să treacă un anumit timp din momentul când ideile marxiste încep să se răspândească 
şi până la utilizarea lor în opere istorice de valoare. Ca orice ştiinţă, istoriografia 
presupune, pe lângă o concepţie de ansamblu, şi temeinica pregătire de specialitate, 
cunoaşterea părţii „tehnice" a meseriei. Primii istorici marxişti nu au fost profesionişti; 
contribuţia lor nu trebuie căutată atât în cerce tarea istoriografică propriu-zisă, ci în 
interpretarea nouă pe care încearcă să o dea unor aspecte ale istoriei româneşti. 

Revista „Contemporanul", care a apărut la laşi între 1881-1891, a acordat o anumită 
atenţie şi istoriei. S-au publicat mai ales articole de popularizare şi recenzii critice în 
care, oricât ar părea de paradoxal dat fiind conflictul ideologic ce le opunea, 
„Contemporanul" susţinea unele idei asemănătoare cu cele ale „Junimii": cercetarea 
ştiinţifică în spiritul adevărului, renunţarea la exagerările naţionaliste. Istoria trebuia să 
devină o ştiinţă la fel de precisă şi obiectivă ca celelalte. Fireşte, o asemenea concepţie 
putea fi împărtăşită şi de nesocialişti. De fapt, în primii ani programul revistei a avut un 
caracter larg democratic, propunându-şi şi popularizarea în spirit materialist a cuceririlor 
diferitelor ştiinţe; abia din 1885 se precizează orientarea marxistă. 

Principalul animator al revistei a fost cunoscutul militant socialist loan Nădejde. 
Născut la Tecuci în 1854, el a studiat la Botoşani şi laşi, devenind profesor de franceză 
în acest ultim oraş. La „Contemporanul" a publicat articole ştiinţifice din cele mai variate 
domenii, inclusiv istorie, fără pretenţie de originalitate. Cel mai interesant studiu publicat 
în această perioadă de el este broşura Schiţă despre Miron Costin şi vremea lui, 
apărută în 1888. El face aici încercarea de a explica subiectul ales prin aplicarea 
metodei materialist-istorice. Activitatea lui Miron Costin este analizată prin poziţia lui de 
clasă, prin raportarea sa la regimul social şi politic al vremii. Autorul arată că „magnetul 
care-i atrăgea pe boieri către Polonia era atotputernicia nobilimii de acolo". Spre 
deosebire de cei care modernizau istoria, văzând în marele cronicar un spirit liberal, 
loan Nădejde consideră că „nu trebuie să luăm vorbele lui împotriva domnilor tirani ca 
semn de liberalism, ci ca dorinţa ca domnul să facă orice hatâruri boierilor". Autorul 
prezintă şi celălalt aspect al societăţii româneşti de atunci - situaţia dificilă a ţărănimii. 
Prin înţelegerea istoriei ca rezultat al luptei de clasă, prin explicarea unei personalităţi în 
legătură cu clasa socială căreia îi aparţinea, I. Nădejde, chiar dacă n-a avut o pregătire 
sistematică de istoric, poate fi considerat primul istoric marxist din România. 

I. Nădejde a publicat, în 1895, şi scrierea lui Marx, Luptele de clasă din Franţa, 
precedând-o de o introducere. S-a specializat apoi - dar într-o vreme când începuse să 
se îndepărteze de mişcarea socialistă, pe care a părăsit-o pentru a trece la liberali - în 
probleme de istorie a dreptului. Şi-a susţinut doctoratul în 1898 cu o teză intitulată Din 
dreptul vechi român, iar în 1900 a publicat Originea dreptului consuetudinar român. 
Poate fi considerat un pionier şi în acest domeniu, mai puţin abordat până atunci, al 
istoriei dreptului. 



Fără a fi istoric, Constantin Dobrogeanu-Glierea, cunoscutul fruntaş al mişcării 

socialiste româneşti a adus o importantă contribuţie la înţelegerea marxistă a istoriei. 
Născut în 1855 în Rusia, student la Harkov, el a participat încă de tânăr la mişcarea 
revoluţionară. în 1875 s-a stabilit în România, până la moartea sa, în 1920, dedicându- 
se, atât prin lucrări teoretice, cât şi prin activitatea practică, răspândirii ideilor socialiste 
şi organizării luptei clasei muncitoare. 

în domeniul istoriei, C. Dobrogeanu-Gherea merită a fi amintit mai întâi prin broşura 
publicată în 1892 sub titlul Concepţia materialistă a istoriei. Pentru prima oară erau 
sintetizate în România ideile marxiste privitoare la mersul istoriei. Dobrogeanu-Gherea 
analiza mai întâi diferitele încercări de explicare a evoluţiei omenirii, trecând în revistă 
interpretările foarte diverse ale filosofilor şi istoricilor. Unii puneau accent pe factorul 
politic, alţii - filosofii pozitivişti - pe dezvoltarea intelectului, a cunoştinţelor, sau pe 
influenţa mediului geografic. Spencer insista asupra sentimentelor, pasiunilor, în timp ce 
Fustei de Coulanges accentua rolul credinţelor religioase. Taine vedea explicaţia în 
întrunirea influenţei mediului şi trăsăturilor rasei, iar darwiniştii înţelegeau să strămute şi 
în domeniul social ideea luptei pentru existenţă. Dobrogeanu-Gherea se pronunţă 
împotriva acestor interpretări şi, folosind lucrările lui Marx, Engels (ca şi ale 
antropologului american Lewis Morgan), arată că „factorul hotărâtor în mersul istoric al 
omenirii n-a fost nici intelectul, nici pornirile şi pasiunile omeneşti, ci bazele materiale ale 
societăţii, modul de producere şi de împărţire a produselor trebuincioase traiului". 
Acestea explică şi existenţa claselor sociale, a luptei de clasă, întregul mers al istoriei în 
general. După cum era de aşteptat, studiul lui Dobrogeanu-Gherea a determinat o 
reacţie din partea adversarilor socialismului. Junimiştii, printr-un articol din „Convorbiri 
literare" al lui Simion Mehedinţi, publicat în 1895 {Concepţia materialistă a istoriei după 
dl. C. Dobrogeanu-Gherea), au respins cu hotărâre interpretarea materialistă a istoriei. 
Această respingerea dovedea însă că tezele marxiste se înrădăcinaseră şi existenţa 
unei noi interpretări a istoriei nu mai putea fi ignorată. 

în 1910, C. Dobrogeanu-Gherea a publicat principala sa lucrare, Neoiobăgia. Studiu 
economicao-sociologic al problemei noastre agrare. Această monografie se înscria în 
preocupările generale pentru situaţia ţărănimii şi problema agrară ce au urmat anului 
1907. Este în primul rând o operă cu caracter sociologic, având însă şi un aspect istoric, 
prin faptul că urmăreşte evoluţia problemei agrare începând de la reforma din 1864. 
Nouă nu era preocuparea pentru această chestiune, ci încercarea de a o explica prin 
prisma materialismului istoric. Autorul arată că lucrarea lui „e o încercare de aplicare 
consecventă a metodei socialiste... la analiza economică şi sociologică a problemei 
noastre agrare şi a problemelor pe care ea le implică, un studiu Analitic economico- 
sociologic al regimului nostru agrar". 

Se făcea mai întâi critica reformei din 1864, care a lăsat „ţărănimea şi mica 
proprietate fără putinţa de a prospera, marea proprietate lipsită de braţe şi statul, 
organismul social, supraconstrucţia socială, lipsiţi de putinţa de a se dezvolta". Reforma 
nu fusese deci o bază raţională pentru dezvoltarea ţării. Interesele marilor proprietari - 
care aveau nevoie de forţă de muncă - au detenninat reîntoarcerea la vechea situaţie 
sub o formă nouă - „neoiobăgia". în România, considera autorul, se împleteau atât 
contradicţii sociale capitaliste, cât şi semiiobăgiste şi chiar feudale. Era desigur o 
exagerare, prin subestimarea dezvoltării capitaliste a ţării. Soluţia era o renovare 
economică şi politică, „o prefacere radicală a întregii noastre gospodării naţionale". în 
ciuda unor exagerări, concluzii pripite şi afirmaţii contestabile, Neoiobăgia are marele 



merit de a fi prima aplicare a metodei materialist-dialectice la studiul adâncit al unei 
întregi epoci din dezvoltarea societăţii româneşti. Dacă multe concluzii s-au învechit, 

metoda propusă a dat roade. 

Istoriografia marxistă a înregistrat realizări remarcabile în perioada interbelică,*^^ în 
strânsă legătură cu intensificarea luptei clasei muncitoare, sub conducerea Partidului 
Comunist Român, întemeiat în 1921, pe bazele vechiului Partid Socialist. Influenţa 
gândirii marxiste, a interpretării materialiste a istoriei, se poate constata după cum am 
văzut şi în operele altor istorici care, fără a fi socialişti sau comunişti, au acordat o 
pondere însemnată, chiar determinantă, factorilor social economici. 

Dintre istoricii marxişti care au activat în aceşti ani, trebuie reţinut mai întâi numele lui 
Petre Constantinescu-laşi, născut în anul 1892 la laşi, cu studii universitare în acelaşi 
oraş, unde va fi şi profesor universitar de istoria artelor în 1926, suspendat mai târziu 
pentru activitatea sa politică. A publicat o serie de lucrări privitoare la relaţiile româno- 
bulgare, la istoria artei româneşti, cu sublinierea în fluenţelor bizantine şi slave. Mai 
importante sunt: Rolul României în epoca de regenerare a Bulgariei (1919), 
Bizantinismul în România. Influenţe bizantine asupra artei româneşti (1925), Narthexul 
în artele bizantină, sudslave şi română (1925), etc. 

Preocupat şi de problemele teoretice ale istoriei, P. Constantinescu-laşi scria într- 
unui din primele sale articole, publicat în 1921, despre întemeietorii socialismului 
ştiinţific şi comunismul, dovedind o bună pregătire marxistă şi atitudine militantă. Alte 
studii cu caracter general şi teoretic sunt învăţământul istoriei (1923-1924) şi Didactica 
istoriei (1924-1925). Contribuţia cea mai de seamă în acest domeniu o reprezintă însă 
studiul, publicat în 1925, Caracterizarea şi împărţirea istoriei românilor. O nouă 
concepţie, în care, supunând criticii periodizările anterioare (politice, culturale, dinastice 
sau eclectice), propunea o altă viziune, inspirată de metoda materialist-istorică. Arăta că 
în caracterizarea şi periodizarea istoriei unui popor important este factorul social- 
economic, succesiunea formaţiunilor sociale. El distingea epoca vecine, 
corespunzătoare orânduirii comunei primitive şi sclavagismului, epoca medie, 
caracterizată prin sistemul iobăgiei, epoca modernă şi contemporană. Istoria 
contemporană se desfăşoară după 1821, conţinutul său principal fiind formarea 
burgheziei româneşti. Merită a fi subliniată şi încercarea de a privi periodizarea istoriei 
româneşti în strânsă legătură cu perioadele similare ale istoriei universale. Revoluţia lui 
Tudor este considerată un eveniment crucial, însemnând „data redeşteptării poporului 
român în conexiune cu istoria Europei, alături de care se va desfăşura istoria sa de 
acum". Desigur, periodizarea propusă nu mai corespunde decât parţial periodizării 
actuale; trecând o jumătate de secol de la apariţia lucrării, ceea ce autorul considera 
atunci a fi istorie contemporană, aparţine în viziunea actuală istoriei modeme, cu 
aceeaşi dată de început însă: 1821. Importantă rămâne, în studiul lui P. 
Constantinescu-laşi, aplicarea, pentru prima dată, a concepţiei marxiste, în problema, 
atât de dificilă şi controversată, a periodizării istoriei României. 

O contribuţie de seamă la popularizarea gândirii istorice marxiste în România a dus 
Mie Cristea. Născut în 1892, la Leheceni (Bihor), a fost profesor la liceul „Andrei Şaguna" 
din Braşov; a participat la mişcarea pentru unirea Transilvaniei cu România (editând în 
noiembrie-decembrie 1918 gazeta „Glasul Ardealului"). Membru al Partidului Naţional 
din Transilvania, apoi al Partidului Naţional Ţărănesc, se orientează din ce în ce mai 



° Pentru această problemă, lucrarea fundamentală este Pompiliu Teodor, Din gândirea 
materialist-istorică românească (1921-1944), Bucureşti, 1972. 



mult spre stânga; în cele din urmă se retrage din Partidul Naţional Ţărănesc în 1931, iar 

în 1932 devine membru al Partidului Comunist Român. „Ilie Cristea a parcurs în anii de 
după unire drumul multor intelectuali legaţi de popor, de la critica întocmirilor sociale 
burgheze, spre soluţii sociale care vădeau semnele unor noi poziţii ideologice" (Pompiliu 
Teodor). Persecuţiile nu s-au lăsat aşteptate; în 1932 este mutat la Aiud, în anul următor 
la Dumbrăveni, în 1939 închis la Cluj, iar între 1940-1944 intemat în lagărul de la Târgu- 
Jiu. A murit în 1958. 

Ilie Cristea a fost un gazetar de seamă, talentat şi cu o bogată cultură. în studiul 
Hegel şi Marx, publicat în 1933, a făcut o foarte bună expunere a concepţiei marxiste 
asupra istoriei, încadrând-o în evoluţia generală a filosofiei. El pornea de la ideea că 
înţelegerea forţelor şi legilor istorice poate lămuri viitorul spre care se îndreaptă 
omenirea. Concepţia lui Marx a dovedit, arăta el, că „socialismul este nu numai posibil, 
ci şi necesar. El nu va putea fi elaboraţia mintală a câtorva personalităţi mari, ci se va 
naşte înăuntrul sistemului capitalist, după cum se dezvoltă embrionul în ou". Pieirea 
burgheziei „este o cerinţă istorică... Niciun popor nu va putea evita revoluţia sau 
dictatura proletară", aceasta deoarece „societatea capitalistă îşi găseşte sfârşitul în 
revoluţie nu datorită unor greşeli, ci urmându-şi legile de dezvoltare". Era firesc ca, 
interesându-se în mai mare măsură de viitor decât de trecut, I. Cristea să fie pasionat 
de problemele istoriei contemporane. El a scris despre unele chestiuni im portante ale 
vremii sale, cum sunt: Capitalul monopolist (1933). Criza economică şi cauzele ei, 
esenţa fascismului etc. 

Tot în domeniul teoriei istoriei, amintim contribuţia militantului social-democrat Lothar 
Rădăceanu (1899-1955), care a publicat în 1936 studiul Factoml ideologic în concepţia 
materialistă a istoriei. El sublinia aici „originea în fond economică a ideologiei", arătând 
că aceasta este determinată de condiţiile materiale ale perioadei istorice respective. 
„Din tot acest complex de împrejurări - scria autorul - rezultă un anumit fel de a gândi şi 
de a simţi, precum şi o anumită direcţie a voinţei, pe scurt o anumită psihologie socială" 
(Pentru concepţia socială şi politică a autorului, se poate consulta volumul Studii 
marxiste, din 1946). 

Răspândirea metodei materialiste în cercetarea istorică este dovedită şi de studiul cu 
caracter teoretic al lui Andrei Oţetea, publicat în 1938, în „însemnări ieşene", sub titlul 
Concepţia materialistă a istoriei ca metodă de cercetare şi de expunere. A. Oţetea 
începea prin a arăta în chip just, că „istoria nu e o simplă reproducere a trecutului, ci o 
răsfrângere a acestuia prin conştiinţa autorului. Trecutul nu poate fi înţeles decât în 
cadrul experienţei actuale". Şcoala critică urmărea deci o himeră când încerca să rupă 
istoria de orice concepţie filosofică sau politică. Istoricul nu poate fi izolat de societatea 
vremii lui. Autorul prezintă apoi detaliat concepţia materialistă a istoriei, referindu-se şi la 
aplicarea ei în cercetarea diferitelor fenomene istorice, ca şi la rolul ce revine 
personalităţilor în istorie. 

în legătură cu această ultimă problemă, A. Oţetea sublinia faptul că „materialismul 
istoric a pus în lumină insuficienţa concepţiei ideologice a istoriei, care atribuie 
evenimentele istorice oamenilor mari şi le explică prin însuşirile personale ale acestora"; 
urmând explicaţia lui Marx, el arată că „faptele istorice sunt determinate de anume stări 
generale şi nu de cauze accidentale mărunte. Rolul omului mare e de a condensa 
energiile popomlui, de a-i interpreta aspiraţiile şi de a-l conduce în sensul interesului lui." 
Nu este vorba însă nici de renunţarea completă la personalităţi - promovată de 
partizanii unei istorii strict sociologizante -, căci „această concepţie lasă personajului 



istoric un rol destul de însemnat, pentru că nu i se atribuie fapte care depăşesc puterile 

unui om, oricât de excepţional ar fi". 

în concluzie, autorul arată că „materialismul istoric a lărgit cunoaşterea vieţii şi a 
istoriei, printr-o seamă de descoperiri pe care nici adversarii săi nu le mai pot nesocoti, 
în primul rând a arătat că forţele economice, nu fanteziile individuale, conduc istoria şi 
transformă, treptat, societatea. A stabilit că toate elementele vieţii depind unele de altele 
şi îşi au izvorul în substratul economic. Istoria a fost redusă astfel la unitate reală... 
Materialismul istoric a lărgit orizontul cercetărilor şi conceptul de istorie". Faptul că un 
profesor universitar scria aceste lucruri în 1938, în plină perioadă de ofensivă împotriva 
forţelor de stânga şi ideilor socialiste, dovedeşte interesul de necontestat de care se 
bucura, în rândul oamenilor de ştiinţă, interpretarea materialistă a istoriei. De fapt, A. 
Oţetea nu s-a mulţumit doar să prezinte teoretic această concepţie ci, după cum am 
văzut, în lucrările sale a încercat să explice fenomenele istorice raportându-le la 
structura social-economică a epocii studiate. 

O trăsătură a istoriografiei marxiste din perioada interbelică, mai ales în deceniul 
1930-1940, este interesul profund pentru fenomenul istoric contemporan, explicabil prin 
caracterul militant, strâns legat de frământările sociale ale vremii, al operei gânditorilor 
comunişti şi socialişti. Ilie Cristea a analizat şi condamnat fascismul, arătând că „orice 
sistem economic-social îşi poate justifica existenţa în faţa istoriei numai atâta timp cât el 
serveşte progresul"; M. Roller, în Fascismul şi baza lui socială, a caracterizat acest 
regim drept „domnia făţişă a celui mai brutal terorism, împletit cu condiţii de muncă şi de 
viaţă din cele mai apăsătoare". Tudor Bugnariu (n. 1909) a studiat esenţa fascismului în 
Procesul mişcării antifasciste din România (1936); autorul sublinia caracterul profund 
reacţionar al fascismului şi diferitele forme îmbrăcate de acesta în funcţie de „trecutul 
istoric ai poporului respectiv". Ladisiau Bânyai (n. 1907) arăta, pe baza unei 
demonstraţii istorice, pericolul imperialismului german pentru ţările mici din Europa 
centrală şi răsăriteană, în studiul din 1938, „Mitteleuropa" germană şi coaliţia din bazinul 
dunărean. 

în ce priveşte trecutul mai îndepărtat, istoricii marxişti au avut meritul de a se fi 
interesat în primul rând de structurile social-economice şi mişcările sociale. O contribuţie 
în acest sens a adus militantul comunist IVI. Diaciuc-Dăscălescu, născut în 1902, 
membru al secretariatului CC. Al P.C.R. în anii 1936-1 938. Autodidact, preocupat în 
mod deosebit de situaţia ţărănimii, el a scris istorie în strânsă legătură cu acţiunea sa 
politică. A publicat în 1936 studiul 115 ani de la mişcarea democratică a lui Tudor 
Vladimirescu, iar în 1937 lucrarea sa principală, monografia Răscoala iobagilor de la 
Bobâlna. Prefaţa acestei ultime lucrări este semnificativă pentru modul cum istoricii 
marxişti ai vremii înţelegeau, în strânsă legătură cu prezentul, istoria patriei. Autorul 
pornea de la constatarea „crizei relaţiilor de producţie" capitaliste, care anunţa 
„momente de adânci prefaceri sociale" şi arăta că „în cadrul frământărilor sociale şi al 
mişcărilor de clasă, mişcările maselor ţărăneşti nu ocupă ultimul loc", dată fiind 
ponderea acestei clase în societatea românească. Urma apoi o analiză a situaţiei 
ţăranilor şi crizei din agricultură. Ţărănimea nu, poate învinge, consideră autorul, „prin 
lupta ei proprie şi independentă"; în perioada revoluţiilor burghezo-democratice, ea a 
fost reprezentată şi folosită de burghezie, în etapa contemporană singura ei cale este 
alianţa cu muncitorimea deoarece „interesele acestor două clase se combină şi ele 
constituie baza de înţelegere în alianţa de acţiune". Având această viziune asupra 
situaţiei contemporane, autorul pornea la drum convins că „faptele trecutului poporului 



român aşteaptă a fi redate în scopul înamnării poporului în drum spre progres. Căci 

studiind istoria, noi vom pătrunde mai bine cunoaşterea prezentului şi drumul pe care 
suntem să-l urmăm". El constata că în istoriografia românească, cu puţine excepţii, 
latura socială a fost în general neglijată, datorită faptului că „toate manifestările politice 
ale ţărănimii erau subordonate altor clase". 

Răscoala de la Bobâina nu este tratată izolat, ci privită în lungul şir al răscoalelor şi 
altor mişcări ţărăneşti. Este sciniţată astfel istoria ţărănimii din Transilvania până după 
1918, amintindu-se că actul unirii Transilvaniei a oglindit şi revendicările acestei clase; 
reforma agrară radicală preconizată pe baza „nivelării sociale" a fost însă aplicată în alt 
ciiip, de aceea „interese superioare naţionale şi sociale cer ca reforma agrară să fie 
desăvârşită". Prima sinteză marxistă a răscoalei din 1437 este aşadar, în acelaşi timp, o 
cercetare istorică şi expunerea unui program politic militant, revoluţionar. 

în spiritul metodei materialiste, unii istorici au scris şi despre răscoala lui Horea. 
David Prodan (n. 1901), istoric format la Universitatea din Cluj, a publicat în 1938 
monografia Răscoala lui Horea în comitatele Cluj şi Turda, în care ajungea la concluzii 
care au fost însuşite şi de istoriografia marxistă actuală. Faţă de istoricii anteriori care 
subiiniaseră aspectul naţional al mişcării, el arăta că răscoala i-a unit pe iobagii români 
şi unguri împotriva nobililor şi tuturor asupritorilor în general. Fenomenul era explicat 
astfel prin factorii social-economici, prin înfruntarea celor două clase sociale 
antagoniste. Răscoala, arată autorul, „care pornise dintr-o regiune curat românească, îşi 
face proba pe un teren unde populaţia se amestecă, şi naţional, şi confesional... 
Realitatea iobăgiei comune era mult mai puternică încât să se mai respecte, în 
asemenea momente, liniile de despărţire naţională". Aceste concluzii noi se bazau pe o 
remarcabilă documentare şi critică a izvoarelor, permiţând autorului, pe lângă metoda 
superioară de interpretare, nuanţarea sau depăşirea interpretărilor lui N. Densuşianu şi 
I. Lupaş. în anii următori, pentru a putea răspunde unor teorii neştiinţifice, cu evident 
substrat politic, D. Prodan a scris lucrarea Teoria imigraţiei românilor din Principatele 
române în Transilvania în veacul al XVIII-lea. Studiu critic, în care cu aceeaşi bogată 
documentare şi spirit critic restabilea adevărul istoric. 

Despre răscoala lui Horea a publicat o lucrare şi IVIiron Constantinescu (1917-1974), 
cunoscut militant comunist, sociolog şi istoric. Prima sa scriere, tipărită în 1938, se 
intitulează Cauzele sociale ale răscoalei lui Horea. încercare de sociologie istorică. Pe 
lângă aplicarea concepţiei marxiste la studiul acestui eveniment, remarcabilă este şi 
încercarea, nouă în contextul ştiinţific de atunci, de a aplica metodele sociologice în 
cercetarea istorică. Explicaţia răscoalei este găsită în primul rând în cauzele de ordin 
economic şi social, alături de care este amintită totuşi şi opresiunea naţională şi 
religioasă, dependentă însă de primele aspecte. „Răscoala iobagilor lui Horea - arată 
autorul - a fost împotriva servituţii feudale, pentnj libertate, pentru pământ, pentru 
desfiinţarea nobilimii, pentru înarmarea ţăranilor... Plasată istoric într-un moment când 
Ardealul era în curs de transformare capitalistă, când comerţul şi industria erau în plină 
dezvoltare, lupta iobagilor împotriva nobililor a avut un caracter de răscoală împotriva 
regimului feudal în agricultură, pentru un regim de libertate, în care fiecare ţăran îşi are 
pământul său, poate să-l vândă, să-l testeze, să cumpere alte pământuri şi poate să-şi 
vândă liber produsele muncii sale. Acesta este regimul spre care tinde orice revoluţie 
democratică în agricultură, dar pe care niciodată nu-l desăvârşeşte". Izolaţi, nesprijiniţi 
de burgiiezia comercială, care se acomoda destul de bine şi cu feudalii, ţăranii n-au 
putut învinge; „această fază a revoluţiei democratice în Ardeal a fost stăvilită din cauza 



neparticipării şi sabotării burgiieziei". Aprecierea la adresa politicii burgheziei avea, 

desigur, şi un sens contemporan, nu numai istoric, la fel ca şi altă idee a autorului, 
sublinierea „necesarei înfrăţiri între popoarele român şi maghiar din Ardeal în strădania 
lor comună spre o viaţă mai bună". După 1944, Miron Constantinescu va studia 
îndeosebi mişcarea naţională românească din Transilvania, publicând mai multe articole 
şi lucrări; a contribuit la realizarea volumelor Destrămarea monarhiei austro-ungare 
(1964) şi Desăvârşirea unificării statului naţional român. Unirea Transilvaniei cu vechea 
Român/e (1968). 

Un eveniment privit cu deosebit interes de istoriografia marxistă a fost revoluţia din 

1821, considerată cinele a înţelegerii României moderne. în afara preocupărilor deja 
amintite şi a contribuţiei la care ne vom referi, a lui L. Pătrăşcanu, consemnăm studiul 
din 1936 al lui Ştefan Voicu (n. 1906), intitulat 116 ani de la revoluţia lui Tudor 
Vladimirescu. Subliniind caracterul social, democratic, profund naţional al acestei „prime 
manifestări de masă a revoluţiei burghezo-democratice în principatele româneşti", 
autorul face următoarele consideraţii, raportând trecutul la prezent: „Scânteia aprinsă în 
1821 nu s-a stins... Tânăra burghezie naţională progresistă din 1821, în formaţie în 
acele vremuri, şi-a împletit mai târziu destinele sale cu destinele rămăşiţelor feudale, a 
renunţat la rezolvarea revendicărilor pe care şi Ie-a pus spre realizare în anii tinereţii 
sale. Forţe noi sociale s-au dezvoltat în mersul istoriei, forţe care şi-au luat asupra lor 
sarcinile progresului social". 

O importantă contribuţie la înţelegerea marxistă a istoriei româneşti a adus Lucreţiu 
Pătrăşcanu (1900-1954), personalitate de frunte a mişcării revoluţionare din România, 
unul dintre conducătorii Partidului Comunist Român. A urmat Facultatea de drept din 
Bucureşti, apoi, în 1925, a devenit doctor în filosofie la Leipzig cu o teză de economie 
politică, referitoare la reforma agrară din România. Opera sa istoric grafică trebuie 
înţeleasă în strânsă legătură cu activitatea ce a desfăşurat-o pe plan politic. El s-a 
interesat în special de evoluţia societăţii româneşti în secolele XIX şi XX, urmărind 
formarea capitalismului, ca şi criza în care intrase acesta în ajunul celui de-al doilea 
război mondial. A scris mai multe studii privitoare la istoria social-economică a secolului 
XIX: începuturile capitalismului în cele trei Principate Române. Procesele economice de 
mărfuri până la 1829 (1937), începuturile capitalismului în cele trei Principate Române. 
Agravarea situaţiei ţărănimii (1937), Adevăratul 1848 (1938), Divanul ad-hoc şi 
chestiunea ţărănească (1938). O lucrare mai întinsă privitoare la aceeaşi epocă este Un 
veac de frământări sociale, începută în 1933, publicată fragmentar în „Viaţa 
românească" (unde L. Pătrăşcanu semna cu pseudonimul Ion C. Ion) în 1937-1938, 
întreruptă şi reluată abia în 1942, şi publicată, în sfârşit, în întregime în 1945. 

Un veac de frământări sociale urmăreşte evoluţia socială a României între 1821 şi 
1907. într-un domeniu în care se scrisese mult, propunându-se soluţii contradictorii, L. 
Pătrăşcanu venea cu soluţii originale, bazate pe analiza marxistă a fenomenului istoric. 
El combătea atât „neoiobăgia" lui Dobrogeanu-Gherea, cât şi concepţia lui Zeletin care, 
exagerând în celălalt sens, considera că burghezia română a avut aceeaşi dezvoltare 
ca burghezia occidentală. între 1749-1864, con sideră L. Pătrăşcanu, nu a existat în 
România un regim feudal, ci regimul iobăgiei, ceea ce nu este acelaşi lucru. 
Feudalismul se caracterizează prin economia naturală, în timp ce regimul iobăgist se 
întâlneşte, de la mijlocul secolului XVIII, paralel cu afirmarea economiei de schimb. 
Această economie s-a dezvoltat ca urmare a unei evoluţii interne şi nu cum credea 
Zeletin, abia din 1829, prin influenţa exercitată de capitalismul occidental. Pătrăşcanu 



are meritul de a studia frământările sociale ale primei jumătăţi a secolului XIX în strânsă 

legătură una cu alta. El arată că revoluţia din 1821 a fost prologul celei din 1848, 
neavând un caracter ţărănesc (cum credea lorga), ci burghez. 1848 va fi o nouă fază a 
revoluţiei burgiieza-democratice, inaugurată în 1821. Autorul urmăreşte apoi evoluţia 
problemei ţărăneşti în vremea Unirii şi a domniei lui Cuza. IVIonstruoasa coaliţie, care a 
provocat detronarea domnitorului în 1866, este explicată prin comunitatea de interese 
economice ale moşierimii şi burgineziei. IVIarile răscoale ţărăneşti din 1888 şi 1907 sunt 
considerate de Pătrăşcanu ca rezultate nu în primul rând ale reformei agrare incomplete 
din 1864 (cum credea Dobrogeanu-Gherea), ci ale pătrunderii capitalismului în 
economia românească. 

Un veac de frământări sociale oferă o expunere logică şi unitară a dezvoltării 
României în epoca modemă. Elementul cheie al explicaţiei este capitalismul, a cărui 
formare şi ascensiune este urmărită, cu toate implicaţiile sale. IVIai multe concluzii ale 
autorului au fost adoptate de istoriografia marxistă contemporană. IVIerită poate o mai 
mare atenţie părerea lui Pătrăşcanu asupra sfârşitului orânduirii feudale şi fazei 
intermediare, iobăgiste dar nu feudale, prin care se face trecerea la orânduirea 
capitalistă. Prin metoda ştiinţifică fermă adoptată şi prin valoroasele ei analize şi 
concluzii. Un veac de frământări sociale rămâne una dintre cele mai frumoase realizări 
ale istoriografiei marxiste româneşti. 

Studiul secolului XIX l-a ajutat pe L. Pătrăşcanu să înţeleagă mai bine epoca în care 
trăia şi în cadrul căreia acţiona ca militant politic. Analize nu mai puţin minuţioase a 
consacrat şi cercetării societăţii timpului său. Cea mai interesantă este lucrarea Sub trei 
dictaturi, scrisă în 1941, dar publicată - din motive lesne de înţeles - abia în 1944. 
Autorul se referea la dictatura lui Carol II, la cea legionară şi, în sfârşit, la regimul 
antonescian. Ei nu se mulţumeşte cu o simplă descriere, ci încearcă să pătrundă 
semnificaţiile mai adânci ale instaurării celor trei dictaturi, analizând baza lor economică 
şi socială. în concepţia sa, dictatura regală se sprijinea pe industria grea şi marea 
proprietate agrară, baza socială a legionarilor era constituită din mica burginezie şi 
elemente declasate (lumpenproletarlat), a căror politică nu a corespuns în cele din urmă 
intereselor marii burghezii. Această contradicţie explică instaurarea celei de a treia 
dictaturi, a lui Antonescu, sprijinită de vârfurile burgheziei naţionale. Chiar dacă unele 
concluzii ale lucrării pot fi discutate - lucru firesc căci, scriind-o, Pătrăşcanu nu avea 
încă perspectiva istorică, necesară - şi această operă constituie un model de cercetare 
marxistă, o îmbinare amnonioasă a studiului sociologic şi istoric. L. Pătrăşcanu s-a 
referit la aspecte ale istoriei secolului XX şi în lucrarea Curente şi tendinţe în filosofia 
românească, publicată în 1946. Se întâlnesc aici şi pagini interesante de filosofie a 
istoriei, autorul meditând asupra aplicării cât mai judicioase a materialismului istoric. 

Dintre istoricii social-democraţi, merită a fi amintiţi, pentru contribuţia adusă Ia o mai 
bună cunoaştere a mişcării naţionale şi unirii din 1918, Tiron Albani şi Ion Clopoţel. 

Primul a publicat o lucrare consacrată lui Vasile Lucaciu - Leul de la Sişeşti. De ce 
s-a prăbuşit monarhia austro-ungară -, apărută în 1936 şi volumul Douăzeci de ani de 
la Unire, în 1938. Participant, ca reprezentant de seamă al socialiştilor români 
transilvăneni, la unirea din 1918, a publicat mai târziu, în 1969, Memorii privind 
contribuţia clasei muncitoare la desăvârşirea statului naţional român unitar. Ion Clopoţel 
- militant al mişcării naţionale transilvănene, membru al Partidului Naţional, apoi al 
P.N.Ţ., iar în 1930 înscris în Partidul Social Democrat - a scris mai multe lucrări 
referitoare la lupta naţională din Transilvania, unirea din 1918 şi evoluţia politică a 



României în anii următori; Frământările unui an - 1918 (1919), Lupta pentru democraţie 
în România de la actul unirii încoace (1921), Revoluţia din 1918 şi unirea Ardealului cu 
România (1926), Social-democraţia şi problemele României contemporane (1931), Al. 
Papiu llarian în faţa problemelor româneşti contemporane (1939). 

Din această succintă prezentare se poate constata dezvoltarea studiilor istorice 
marxiste în perioada interbelică. Cercetările istoricilor comunişti sau social-democraţi, 
cuprinzând o largă gamă de teme, s-au axat în special pe câteva probleme 
fundamentale. IVlai întâi, chestiuni de teorie a istoriei, prin demonstrarea superiorităţii 
interpretărilor marxiste, aplicate aspectelor specifice ale istoriei româneşti. Apoi, în 
tratarea concretă a istoriei patriei, un interes deosebit pentru evoluţia social-economică 
şi pentru marile frământări sociale şi naţionale - de la răscoala din 1437 până la 
revoluţiile din 1821 şi 1848, răscoala din 1907 şi unirea din 1918 -, în care se căuta 
descifrarea evoluţiei contemporane a României. în sfârşit, o evidentă preocupare pentru 
problemele curente ale României postbelice, atât social-economice, cât şi politice, un 
accent deosebit fiind pus în anii 1930 pe analiza şi combaterea fascismului. Astfel, prin 
noua interpretare propusă, şi prin tematica abordată, istoriografia marxistă a vremii a 
lărgit aria cercetării precum şi înţelegerea istoriei. 

Un fapt care trebuie subliniat este şi acela că mai mulţi istorici nemarxişti - de 
orientări politice diverse - au fost, în perioada la care ne referim, fie influenţaţi direct de 
concepţia materialist-istorică, fie, în mod independent, pătrunşi de necesitatea unei 
interpretări care să ţină seama de rolul determinant al factorilor economic şi social. 
Asemenea influenţe, pentru a da numai câteva exemple, pot fi detectate în opera lui 
Zeletin, în studiul lui G. Zâne despre Marx şi Bălcescu, sau în lucrările lui IVI. Ralea, de 
pildă Ideea de revoluţie în doctrinele socialiste (1930). Interpretări apropiate de 
concepţia materialistă - chiar dacă nu sunt rezultatul unor raporturi directe cu marxismul 
- întâlnim şi la alţi istorici, de pildă în opera lui P. P. Panaitescu. în general, în 
istoriografia românească interbelică se simte tendinţa unei cercetări orientate spre 
analiza structurilor economice, forţelor sociale şi evoluţiei instituţionale. 

Realizările de seamă ale istoriografiei marxiste de-a lungul primei jumătăţi a secolului 
XX anunţă o nouă orientare în domeniul cercetării trecutului. Anul 1944 a însemnat 
începutul unei noi perioade în istoriografia românească, dar nu printr-o ruptură totală cu 
istoriografia anterioară, ci prin accentuarea unor preocupări şi interpretări care se 
manifestaseră timp de câteva decenii. 

ÎNCHEIERE 



Anul 1944 a însemnat o dată decisivă, un moment de cotitură în istoria României. 

Revoluţia socialistă a adus importante transformări nu numai în structura economică şi 
socială a ţării, ci şi în domeniul manifestărilor spirituale. S-a făurit o cultură 
corespunzătoare noilor realităţi social-economice şi politice, o cultură care, preluând 
critic moştenirea trecutului, îşi propune să contribuie la formarea conştiinţei socialiste, la 
afirmarea unui nou umanism. Legătura cu trecutul şi orientarea spre viitor, caracteristici 
ale culturii noi în ansamblu, definesc şi orientările din istoriografia contemporană. 

în general, trecând peste o fază când afirmarea unor noi valori s-a făcut uneori în 
dauna recunoaşterii bogatei moşteniri istoriografice, istoriografia românească actuală 
afirmă fără şovăială semnificaţia operei marilor înaintaşi - de la cronicari la N. lorga şi 
V. Pârvan -, ale căror rezultate caută să le ducă mai departe. De fapt, însăşi 
istoriografia marxistă are în urmă o frumoasă tradiţie - de la Nădejde şi Dobrogeanu- 
Gherea la Pătrăşcanu -, fără a ne referi la preocupările şi interpretările social- 
economice, materialiste ale unor istorici nemarxişti. După cum înţelegem viaţa de azi în 
strânsă legătură cu întreaga istorie milenară a poporului român, tot astfel nu putem rupe 
nici istoriografia actuală de tradiţia istoriografică, cu o pondere atât de mare în cultura 
românească. IVIisiunea politică, patriotică, semnificaţia naţională, rolul educativ al istoriei 
- idei prezente la aproape toţi istoricii vechi, sunt putemic subliniate - desigur într-o 
nouă conjunctură - de istoriografia actuală. 

Nu ne propunem să trecem în revistă însemnatele realizări ale istoriografiei 
româneşti din ultimii 30 de ani. S-a scris în această perioadă multă istorie, s-au afirmat, 
alături de specialiştii care activaseră şi înainte de 1944, noi generaţii de istorici. Sunt 
grăitoare datele cuprinse în volumele I şi IV din Bibliografia istorică a României, apărută 
în 1970 şi 1975; primul cuprinde 7701 titluri de cărţi şi studii publicate între 1944-1969, 
iar al doilea 9920 titluri apărute între 1969-1974. Se observă pe de o parte cantitatea şi 
varietatea muncii depuse de sute de istorici, din toate colţurile ţării, din institute de 
învăţământ şi cercetare, din arhive şi din muzee, iar pe de altă parte intensificarea în 
ultimii ani a publicării lucrărilor de istorie. Există o activă „viaţă istoriografică", 
manifestată şi prin intemnediul multor reviste de specialitate, dintre care amintim 
„Revista de istorie", „Anale de istorie", „Revue Roumaine d'Histoire", „Revue des etudes 
sud-est europeennes", „Studii şi cercetări de istorie veche şi arheologie", „Dacia", 
„Revista arhivelor" (toate la Bucureşti), „Studia Universitatis Babeş-Bolyai", „Anuarul 
Institutului de Istorie şi Arheologie", „Acta IVIusei Napocensis" (la Cluj), „Anuarul 
Institutului de istorie şi arheologie A D. Xenopol" (laşi), şi multe altele, în numeroase 
oraşe ale ţării. 

Adâncind preocupări mai vechi, istoricii au abordat în ultimele decenii şi domenii mai 
puţin tratate în trecut, au folosit noi categorii de izvoare şi noi metode de lucru. în studiul 
istoriei vechi a pământului românesc - mai ales pe baza cercetărilor arheologice care, 
continuând tradiţia existentă, au căpătat o mare amploare -, s-au adus contribuţii 
însemnate privind orânduirea comunei primitive (paleolitic, neolitic, epoca fierului şi a 
bronzului), istoria civilizaţiei geto-dace, a Daciei romane şi a epocii migraţiilor, martoră a 
formării poporului român. Argumentele arheologice, adăugate vechilor izvoare 
cunoscute, au aruncat o lumină vie asupra continuităţii neîntrerupte a strămoşilor noştri 
pe teritoriul României de astăzi. 



în cercetarea epocii medievale, contribuţiile, fără a neglija tradiţionala istorie politică, 

mai ales permanenta luptă pentru menţinerea neatârnării, s-au concentrat asupra 
structurilor economice şi sociale, raporturilor între clase, instituţiilor, evoluţiei culturale, 
în epoca modernă (al cărui început s-a stabilit la 1821, anul revoluţiei lui Tudor 
Vladimirescu), s-au urmărit de asemenea marile forţe economice şi probleme sociale, 
accentuându-se, mai ales în ultimii ani, şi însemnătatea luptei naţionale, pentru unire şi 
independenţă; s-a cercetat, de asemenea, situaţia ţărănimii şi a muncitorimii, insistându- 
se asupra începuturilor mişcării muncitoreşti şi socialiste. în perioada contemporană 
(care se consideră că începe odată cu desăvârşirea unităţii naţionale, la 1918), pe lângă 
studiul problemelor social-economice, de o atenţie deosebită s-a bucurat cercetarea 
mişcării muncitoreşti, a luptei Partidului Comunist Român şi a altor forţe democratice. S- 
au publicat mai multe lucrări privind viaţa politică, în special politica externă, în perioada 
interbelică. Situaţia României în timpul celui de al doilea război mondial, actul istoric din 
august 1944, participarea la războiul antihitlerist, marile transformări din anii 1944-1948 
- sunt probleme care au fost, de asemenea, tratate pe larg de istorici. Din păcate 
perioada mai recentă (după 1948) a fost mai puţin abordată; o sarcină a cercetării 
istorice va fi şi aceea de a trata, în chip ştiinţific, şi istoria cea mai nouă, a anilor 
construcţiei socialiste. 

Stadiul actual al cercetării istorice româneşti se reflectă şi în publicarea unor lucrări 
de sinteză. Cea mai însemnată este tratatul elaborat sub auspiciile Academiei R.S.R., 
cu titlul Istoria României, lucrare de mare întindere, opera unei numeroase echipe de 
specialişti. Au apărut, între 1960-1964, patru volume (din opt plănuite), prezentând 
istoria patriei până ia anul 1878. S-au publicat, de asemenea, sinteze mai succinte, într- 
un singur volum: Istoria României, sub redacţia lui M. Constantinescu, C. Daicoviciu şi 
Şt. Pascu, în 1969; Istoria poporului român, sub redacţia lui A. Oţetea, în 1970. 
împreună cu Dinu Giurescu, C. C. Giurescu a reluat publicarea vechilor sale lucrări, 
îmbunătăţite, atât a compendiului Istoria românilor (1971, 1975), cât şi a lucrării mai 
vaste cu acelaşi titlu, concepută în opt volume, primul apărând în 1974. 

întreaga istorie românească este expusă, într-o remarcabilă sinteză, în prima parte a 
Programului Partidului Comunist Român, adoptat de Congresul XI din noiembrie 1974. 
Este proba cea mai evidentă a rolului acordat istoriei în societatea românească 
contemporană, a înţelegerii prezentului în legătură organică cu trecutul. Programul 
înfăţişează sintetic concepţia actuală asupra istoriei româneşti, fiind o încununare a 
cercetărilor istorice de până acum şi un punct de plecare teoretic pentru cercetările 
viitoare. Sunt exprimate multe idei clasice ale istoriografiei româneşti, reluate şi adâncite 
în anii din urmă. Formarea poporului român prin împletirea celor două civilizaţii, dacă şi 
romană, continuitatea sa neîntreruptă, existenţa unui feudalism românesc cu unele 
trăsături specifice, între care ponderea deosebită a ţărănimii libere, lupta necurmată 
pentru păstrarea fiinţei etnice şi organizării statale independente, rămânerile în urmă - 
pe plan economic, cultural, politic - determinate de dominaţia marilor imperii vecine: 
otoman, habsburgic, ţarist, începutul epocii moderne odată cu revoluţia din 1821, a cărei 
directă continuare o constituie revoluţia din 1848, formarea statului naţional unitar, 
înţeleasă ca înfăptuirea firească a unei năzuinţe seculare - iată câteva idei esenţiale ale 
Programului, profund ancorate în tradiţia noastră istoriografică. Desigur, un loc deosebit 
este acordat istoricului mişcării muncitoreşti, socialiste şi comuniste, luptei Partidului 
Comunist Român, prefacerilor istorice din ultimele trei decenii. 

Programul stabileşte o strânsă legătură între societatea de astăzi şi milenara istorie a 



poporului. Istoria nu este ceva rupt de prezent, ci trăieşte în fiecare din noi. Aplicând 

consecvent metoda marxistă la studiul istoriei patriei, programul subliniază în acelaşi 
timp trăsăturile originale, specifice, ale evoluţiei poporului român. Se accentuează în 
chip deosebit rolul naţiunii în epoca modernă şi contemporană; dacă există o dezvoltare 
comună a întregii omeniri, în cadrul ei fiecare popor, fiecare naţiune urmează o cale 
care prezintă numeroase trăsături originale. Raportul complex între general şi particular, 
între internaţional şi naţional, este cu atenţie umnărit în expunerea istorică a 
Programului. 

în faţa istoriografiei româneşti stau sarcini importante. Există încă lacune, care 
trebuie acoperite, domenii în care cercetarea se cuvine să fie intensificată. Trebuie, de 
pildă, sporite eforturile pentru publicarea corespunzătoare, în ediţii critice cât mai 
complete, a izvoarelor istorice. Epoci întregi şi probleme istorice de mare însemnătate 
nu sunt încă acoperite. Planul lui I. Bogdan - sunt şapte decenii de atunci - de editare 
sistematică a izvoarelor nu a fost, până astăzi, decât foarte parţial îndeplinit. în ce 
priveşte alcătuirea unor monografii şi lucrări de sinteză, sunt încă multe probleme care 
se cer mai bine lămurite. Numeroase aspecte ale evoluţiei economice şi sociale rămân 
încă a fi cercetate. Sunt epoci întregi despre care cunoaştem prea puţin cu privire la 
nivelul dezvoltării economice, la structura socială. Şi raporturile precise între clase, 
evoluţia demografică etc. Nu avem, pentru a da numai câteva exemple, decât puţine 
cercetări privitoare la marile exploatări agricole sau la istoria întreprinderilor indus triale. 
Lipsesc, în aceste domenii, şi lucrările de sinteză (greu de realizat, desigur, cât timp nu 
există suficiente monografii speciale). Astfel - şi iar trebuie să ne raportăm l-a 
programul lui I. Bogdan din 1905 - nu avem lucrări de ansamblu despre evoluţia 
diferitelor clase sociale. Bălcescu făcea începutul scriind în 1846, pe baza 
documentaţiei reduse ce îi stătea la dispoziţie. Despre starea socială a muncitorilor 
plugari; pe baza unei informaţii mult mai bogate şi a studiilor speciale realizate între 
timp, nu s-ar putea scrie astăzi o istorie a ţărănimii? Este, fireşte, doar un exemplu din 
multele care s-ar putea da. 

O atenţie tot mai mare se va acorda, cu siguranţă, cercetărilor interdisciplinare. Prin 
însăşi concepţia asupra istoriei, marxismul impune o abordare a ştiinţelor sociale, 
înţelese în strânsă legătură una cu alta. Există, în istoriografia românească veche 
exemplul lui B. P. Haşdeu care aducea în sprijin, pentru lămurirea unor probleme 
istorice, ştiinţe dintre cele mai felurite, de la biologie şi antropologie până la economie 
politică şi lingvistică. Desigur, un singur om nu putea cunoaşte totul şi, de altfel, ştiinţele 
amintite se aflau ele însele atunci într-un stadiu incipient de cristalizare. Astăzi, situaţia 
este alta. Istoria poate şi trebuie să se folosească (şi să fie la rândul ei folosită) de 
celelalte discipline sociale, care au progresat în chip remarcabil în ultimele decenii. Ea 
poate apela la sociologie, la economie politică, la etnografie, la geografie, la 
antropologie etc; de asemenea, folosirea matematicii în istorie, realizarea unor studii de 
istorie cantitativă trebuie să preocupe mai mult pe istoricii noştri, ţinând seama de o 
anumită tendinţă a istoriografiei pe plan mondial. 

Mai multă atenţie va trebui să se acorde istoriei universale. Există în istoriografia 
românească o frumoasă tradiţie în acest domeniu, care nu trebuie pierdută, ci 
dimpotrivă, dezvoltată. Fără a minimaliza importanţa unor lucrări de popularizare sau de 
informare generală a cititorilor, este evident că atenţia unui număr de istorici se cade a 
se îndrepta spre cercetarea fundamentală în domeniul istoriei universale. De un mare 
interes este istoria ţărilor şi popoarelor vecine, în legătură cu care a evoluat, timp de 



veacuri, poporul român. Studiilor sud-est europene, relativ bine dezvoltate, ar trebui să 

le corespundă o atenţie similară acordată altor popoare din Europa centrală şi 
răsăriteană. Fireşte, prezintă interes şi istoria altor zone din Europa, precum şi - după 
cum s-a arătat în ultimii ani (inclusiv pe linia unor documente de partid) - istoria altor 
continente, de pildă Africa şi America Latină. Pentru a fi fructuos, studiul diferitelor 
probleme de istorie universală va trebui să plece de la o bună documentaţie, de primă 
mână, de la cunoaşterea cât mai directă a realităţilor descrise. De asemenea, se 
impune un punct de vedere propriu, o perspectivă românească în tratarea istoriei 
universale, căci numai astfel se pot aduce adevărate contribuţii. De altfel, şi istoria 
românească trebuie raportată neîncetat la istoria universală, încercându-se (urmând 
iarăşi exemplul lui N. lorga) încadrarea sa organică în evoluţia generală a umanităţii. 

Se simte nevoia unui mai mare interes pentru sinteză şi teorie. Aici, exemplul lui 
Xenopol este poate cel mai caracteristic. Este, desigur, nevoie de multe studii de 
amănunt, dar nu trebuie uitat că ele nu sunt un scop în sine, ci pregătiri pentru 
înţelegerea liniilor principale de dezvoltare, problemelor fundamentale. Pregătirea, care 
a început, a noii sinteze de /sfor/a României, concepută în 10 volume, va pune, fără 
îndoială, şi va rezolva, multe asemenea probleme. Alături de sinteze, mergând spre un 
grad de generalizare şi mai înalt, chestiunile de teorie a istoriei nu trebuie să-i lase 
indiferenţi pe specialişti. A fi istoric nu înseamnă numai a descoperi, a cerceta şi a lega 
într-o expunere unitară ştirile cuprinse în izvoare. înseamnă în aceeaşi măsură, dacă nu 
şi mai mult, a medita asupra mersului istoriei, a cuprinsului şi semnificaţiei ştiinţei 
istorice. Cu atât mai mult cu cât, la fel ca toate ştiinţele, istoria străbate o epocă de 
rapidă evoluţie, redefinindu-şi conţinutul şi metodele. Istoricii sunt datori să-şi spună 
cuvântul asupra problemelor fundamentale ale ştiinţei pe care o reprezintă. 

* 

* * 

Concluzia esenţială care se desprinde la capătul acestei prezentări a evoluţiei 
istoriografiei române este caracterul profund naţional al ştiinţei istorice româneşti. 
Naţional prin conţinut (unitatea şi continuitatea poporului român, lupta sa pentru 
independenţă - fiind teme fundamentale, tratate de toţi istoricii importanţi), naţional prin 
concepţia generală a istoriei (al cărei mers se realizează, potrivit unei idei adânc 
înrădăcinate în istoriografia noastră, prin intermediul popoarelor, naţiunilor, fiecare 
aducându-şi contribuţia specifică), naţional prin misiunea politică a istoricului şi istoriei în 
societatea românească. Istoria a însemnat la noi nu o simplă preocupare intelectuală, o 
ştiinţă printre alte ştiinţe, ci un important mijloc de făurire a unităţii naţionale şi una din 
forţele care au creat şi statul românesc unitar şi independent. Prin acest întreit caracter 
naţional al său - într-un veac când au circulat şi circulă explicaţii ale istoriei ce tind să 
minimalizeze rolul naţiunilor în evoluţia generală a omenirii - istoriografia românească 
îşi defineşte individualitatea în cadrul larg al istoriografiei universale. 

Fireşte, pe lângă trăsături proprii, a existat întotdeauna o încadrare într-un anumit 
curent, într-o anumită etapă a dezvoltării istoriografiei pe plan mondial. Ca în orice 
ştiinţă, concepţia generală a disciplinei, metodele de lucru nu rămân închise în hotarele 
unei singure culturi naţionale. în prima fază a evoluţiei sale (secolele XV-XVI), 
istoriografia română s-a încadrat în aria, culturală slavo-bizantină, pentru ca, apoi, în 
secolele XVII-XVIII să fie puternic influenţată de umanismul european, receptat prin 
filieră polonă, greacă sau italiană. Istoriografia luministă din jurul anului 1800 a avut ca 



modele concepţia filosofică şi lucrările istorice ale raţionalismului francez şi luminismului 

german, existând de asemenea strânse legături şi cu alte culturi - italiană, greacă etc. 
Istoricii romantici ai generaţiei de la 1848 au fost influenţaţi mai ales de ideile sociale şi 
revoluţionare ale istoriografiei franceze într-o anumită măsură, şi de ştiinţa istorică 
gemnană. a doua jumătate a secolului XIX şi la începutul celui următor, istoricii noştri se 
formează pe lângă universităţile germane, reputate prin metoda riguroasă de lucru (este 
cazul lui A. D. Xenopol, V. Pârvan, într-o anumită măsură N. iorga), pe lângă cele 
franceze (în primul rând N. Iorga), şi, în număr destul de mare, la şcoala austriacă, 
caracterizată printr-o tehnică foarte precisă, dar şi printr-un orizont teoretic mai îngust 
(D. Onciul, I. Bogdan, I. Nistor, C. Giurescu). 

între cele două războaie mondiale, odată cu scăderea sensibilă a influenţei germane 
şi austriece, rămâne pe primul loc raportul cu istoriografia franceză, într-o anumită 
măsură şi cu cea italiană, un rol însemnat având cele două şcoli române de la Paris şi 
Roma. 

învăţând, după cum era firesc, din realizările şi experienţa altor şcoli istorice, românii 
au contribuit, la rândul lor, la îmbogăţirea tezaurului istoriografiei mondiale. Lucru firesc, 
dacă ţinem seama de ponderea atât de însemnată a istoriei în cultura românească. 
Câţiva mari istorici români sunt şi nume reprezentative ale ştiinţei istorice universale. 
Dimitrie Cantemir, prin contribuţia adusă la cunoaşterea istoriei poporului său, ca şi prin 
scrierea istoriei Imperiului Otoman şi prezentarea întregii civilizaţii musulmane; 
Alexandru D. Xenopol, prin îndrăzneala cu care a abordat problemele atât de dificile ale 
teoriei istoriei şi prin prezentarea clară, sistematică, inclusiv pentru uzul străinătăţii, a 
istoriei poporului român; Nicolae Iorga, spirit de excepţie, pe care nimeni nu l-a putut şi 
nu îl va putea egala prin cantitatea şi varietatea operei, în erudiţie şi în bogăţia ideilor; 
Vasile Pârvan, unul din marii arheologi ai secolului - sunt nume care dovedesc că 
istoriografia românească, prin ce a dat mai bun, a contribuit la îmbogăţirea tezaurului 
cultural al omenirii întregi. 

Istoria nu înseamnă înregistrarea unor lucruri fără viaţă, a umbrelor trecutului. Ea 
este o ştiinţă vie. Trecutul, prezentul şi viitorul trebuie înţelese laolaltă, sunt cuvinte care 
denumesc aceeaşi evoluţie a umanităţii. De aceea nu se poate concepe să trăim ziua 
de azi şi să privim înainte, ignorând ce se află în umria noastră. Dimensiune 
fundamentală a gândirii şi a conştiinţei umane, istoria - cu atât de bogată tradiţie în 
cultura românească - va trebui să-şi menţină locul ce l-a ocupat de-a lungul atâtor 
generaţii. O ştiinţă trăieşte însă prin oamenii ce o reprezintă. Istoricii de azi şi de mâine 
au o mare şi nobilă răspundere. 

